
Pratarmė 


Parašyti biografinę vyskupo Antano Baranausko apybraižą, pirmiausia 
mąstant apie lenkų skaitytoją, paakino mano bičiulio, nepralenkiamo idėjų ani- 
matoriaus, poeto ir visuomenės veikėjo pono Krzysztofo Czyzewskio pasiūlymas. 
Jo ir Pogranicze fondo dėka galėjau praleisti kelias žavingas karšto 2002 -jų metų 
rugpjūčio savaites Seinuose, Fondo kūrybos namuose, tiesiog prieš buvusios vys- 
kupijos - gal ir paties A. Baranausko - langus. K. Czyzewskio ir Fondo darbuotojų 
geranoriškumas, emocinis palaikymas ir sukurtos darbo sąlygos buvo labai 
reikšmingas dalykas, kuris padėjo susikoncentruoti, pajusti vietos ir laiko 
alsavimą. Galėjau pamėginti perprasti paskutinių dešimties metų vietinės spau- 
dos ir seiniškių žmonių - lietuvių ir lenkų - nuotaikas bei ginčus dėl to, ką jiems 
simbolizuoja vyskupo A. Baranausko asmuo. Kita vertus, pagunda ir galimybė 
vienu metu rengti spaudai lenkišką knygelės vertimą ir lietuvišką jos versiją buvo 
labai savotiškas išgyvenimas, priartinantis prie dviejų tolstančių ir greta gyvenančių 
tautų savijautų, skaudžiai išgyventų vyskupo A. Baranausko prieš daugiau kaip 
šimtą metų. Dabartinių nuotaikų kontrastingumas leido geriau įsijausti į paskutinių 
penkerių vyskupo gyvenimo metų aplinkybes. Žingsniuodamas tarp buvusių vys- 


kupo namų ir buvusios Seinų katedros, rasotais rytais mindamas dviratį į Gybus 
ar Krasnopolį -— vietas, kurias savo pasivaikščiojimams mėgo pasirinkti A. Bara- 
nauskas, - jutau laiko mašinos virpesius. 

Iš Seinų netoli ir Lomža, kurios archyvuose dar yra neliestų, istorikų menkai 
panaudotų šaltinių, galinčių praplėsti mūsų akiratį tuose A. Baranausko gyveni- 
moepizoduose, kurie iki šiolei nebuvo malonūs moderniai lietuvių sąmonei. Mūsų, 
lietuvių, kolektyvinė atmintis visada buvo atviresnė maloniems, o ne skaudiems, 
prieštaringiems prisiminimams. Tad vėlyvasis A. Baranausko gyvenimas tarsi 
nepelnytai yra likęs be dėmesio. Ir dar vienas labai svarbus dalykas iš pat pradžių 
turi būti pasakytas: A. Baranauskas lietuviams yra visų pirma poetas, o jo biogra- 
fai dažniausiai patys privalomai priklausė literatų cechui. A. Baranauskas vys- 
kupas, Bažnyčios politikos tarnas ir XIX amžiaus antrosios pusės katalikiškosios 
Lietuvos visuomenės autoritetingas veikėjas savo biografų, išaugusių iš Katalikų 
bažnyčios istorijos srities, vis dar laukia. 

Mano padėtis kitokia. Geriausiu atveju besijausdamas esąs šioks toks XIX 
amžiaus kultūros istorijos žinovas, ėmiausi tokios vyskupo A. Baranausko gyveni- 
mo apybraižos, kuri išplaukia iš kultūros istorijos interesų. Tuo labiau kad filologi- 
niai Seinų vyskupo biografijos epizodai yra gan išsamiai išnagrinėti R. Mikšytės, 
V. Daujotytės, P. Subačiaus ir keleto kitų literatų, kurie, kaip T. Venclova, tik epi- 
zodiškai prisilietė prie A. Baranausko kūrybos. 

Ir nors svarbiausi paties vyskupo raštai, išlikę laiškai ir dienoraštis yra skelbti 
mokslinėje spaudoje, vis dėlto negalima sakyti, kad viskas archyvuose surankio- 
ta. Tikėtina, kad rusų politikos intrigą ir Katalikų bažnyčios veiklą atspindintys 
aktai dar gali padėti išsiaiškinti ne vieną anuomet sunkiai priimtiną vyskupo 
veiksmą ar mintį. Tačiau šios knygelės uždavinys nebuvo specialiai praplėsti 
tuos kontekstus. Tam reikalingas kiek kitokio pobūdžio darbas ir kiek daugiau 
laiko bei vietos. 

Sumanymo esmė buvo parašyti apybraižą, kuri atlieptų besikeičiančio dabartinių 
lenkų ir lietuvių gyvenimo poreikius peržiūrėti savųjų nacionalinių hagiografijų 
atmintis, grąžinti daugiakultūrinių mūsų herojų, padalijusių talentą abiem tau- 


toms, pasirinkimų sudėtingumą. Galbūt paieškoti tokių interpretacijos galimybių, 
kurios leistų pakeisti rampos šviesas ir tolerantiškiau įsižiūrėti į kone familiariai 
atrodančių herojų veidus. 

Tad pasinaudodamas ligšioliniais A. Baranausko biografijos tyrinėtojų dar- 
bais, periodinėje spaudoje pasirodžiusiais straipsniais ir vienu kitu archyvų sau- 
gyklose saugomų vyskupo dokumentų pluoštu siekiau lakoniškais brūkštelėjimais 
nupiešti šio iškilaus, prieštaringo, daugelio talentų žmogaus gyvenimo kelią. Gies- 
mininko kelias (Droga wieszcza), mano galva, geriausiai išreiškia viso sumanymo 
esmę. Tuo norėta parodyti, kaip ir su kokiu bagažu ateita iki Seinų vyskupo sosto, 
kas turėta svajonėse ir planuose, mąstant ir elgiantis būtent taip, kaip darė A. Ba- 
ranauskas. 

Šio darbo, genamo šimtųjų poeto ir vyskupo mirties metinių kalendorinio rit- 
mo, nebūčiau galėjęs nei susigundyti imtis, nei jį tęsti ar net pabaigti, jei ne dauge- 
lis geranoriškų padėjėjų iš Seinų, Kauno ir Vilniaus. Krzysztofas ir Malgorzata 
Czyzewskiai, Pogranicze fondo darbuotojai buvo tie, kurių tikėjimas, kad savo 
tekstais aš galiu prisidėti prie kilnių Fondo darbo tikslų, padrąsino mane. Žy- 
maus lietuvių istoriko, geriausio XIX a. Lietuvos istorijos žinovo profesoriaus 
Vytauto Merkio, kurį drįstu laikyti savo mokytoju, konsultacijos taip pat buvo 
svarbi ir įkvepianti aplinkybė. Ne mažesnės reikšmės man turėjo pašnekesiai, 
diskusijos ir padrąsinimai, kurių nepašykštėjo mano kolega iš Lietuvos istori- 
jos instituto dr. Rimantas Miknys. Kai kurias nuorodas į Kauno kurijos archyve 
esančias A. Baranausko bylas gavau iš Vytauto Didžiojo universiteto Hu- 
manitarinių mokslų fakulteto Lietuvos istorijos katedros vedėjo doc. Prano Ja- 
nausko. Visiems jiems ir dar daugeliui nepaminėtų kolegų, doktorantų ir 


asistentų esu nuoširdžiai dėkingas. 


Gyvenimo pusiaukelėje. Peterburgas, 1897 m 


Riba ir paribiai, siena ir pasieniai 


„Ne, sūneli mano, nebus, kaip tu kalbi: 
Tavo žodžiai, tavo giesmės pranyks kaip nebūta;“ 


(A. Baranauskas. Pasikalbėjimas giesmininko su Lietuva) 


Nuo Seinų iki Lenkijos-Lietuvos pasienio yra 12 kilometrų siauro, tačiau vis 
geriau prižiūrimo plento, vingiuojančio į Lazdijus. Kiek tolėliau tenka riedėti pro 
Punską Budzisko sienos perėjimo vietos link, kurią kerta dabartinis ir viltingas Via 
Baltica. Daugeliui Baltijos šalių piliečių šis kelias gali reikšti ir Via Europa. 

Važiuojant nuo Varšuvos pusės Lietuvos link, dar gerokai prieš Seinus, vos 
ištirpus miškingame horizonte Suvalkų siluetui, raudona pakelės informacijos 
lentelė ironiškai įspėja: pasienio zona... Išties, šis geležinių uždangų laikus prime- 
nantis biurokratinis reliktas neatitinka (ir niekados neatitiko) erdvės, kurią 
šiandien vadiname paribiu arba pasieniu (lenkiškai pogranicze). 

Kaip tą paribio erdvę prieš 100 metų galėjo suvokti mąslus ir emocingas, racio- 
nalus ir jausmingas, geležinės valios pastangomis savo romantinę lyrą pritildęs 
poetas, Žemaičių vyskupas sufraganas Antanas Baranauskas, išgirdęs popiežiaus 
Leono XIII sprendimą skirti jį Seinų vyskupu? Vargu ar mes galėsime vienu žodžiu 
atsakyti į šį nelengvą klausimą. Tikrai žinome tik tai, kad naujasis Suvalkijos- 
Sūduvos ganytojas mėgino į jį atsakyti. Jis siekė šio krašto kalbų, kultūrų ir religi- 
jos ribas bei paribius nuodugniai pažinti, kad įstengtų dorai atlikti pareigas, ku- 


rioms buvo pašauktas. Pradėdamas vyskupijos administravimo darbą, rengdama- 
sis pirmiesiems sprendimams ir aplinkraščiams, nurodymams ir pavyzdžiams, jis 
išsiuntinėjo į visas vyskupijos parapijas smulkmenišką klausimyną, kuris kartu su 
Rusijos gyventojų surašymu bent teoriškai galėjo padėti susigaudyti, kur galima 
numatyti ribas ir pasienius. Tačiau, kaip parodys neilga šio Seinų vyskupo veik- 
la, jam greičiau išaiškėjo, jog visa anuometinė vyskupija yra ištisinė etninės, 
kultūrinės, tam tikru požiūriu ir konfesinės interferencijos zona, kuriai integruoti 
nacionalizmo epochos apyaušriu negalėjo pakakti nei paprastų ganytojiškų 
veiksmų, nei asmeninės charizmos, nei nuolatinės apeliacijos į šimtametes tradici- 
jas. Kita vertus, negalima net mėginti įrodinėti, kad tokia bendra paribio (ar tarpri- 
bio) daugiakultūrinė Seinų vyskupijos būsena buvo anuomet unikali. Dar 
komplikuotesnė padėtis klostėsi svarbiausioje Lietuvai Vilniaus vyskupijoje, kuri 
Rusijos Imperijoje apėmė Šiaurės vakarų krašto Vilniaus ir Gardino gubernijas — 
čia šalia etninio įvairavimo dar aštriau reiškėsi socialiniai aspektai. Mat didžiuma 
susivokiančių Vilniaus vyskupijos lenkų priklausė privilegijuotajam bajorijos luo- 
mui, tačiau jų pažiūros į etnopolitinę Lietuvos Didžiosios Kunigaikštystės praeitį 
bei tos daugiatautės valstybės ateitį, kurioje turėjo sau rasti vietos ir lenkiškasis 
elementas, gerokai įvairavo. 

Dabar jau aišku, kad ne vienas A. Baranauskas bandė pasigalynėti su nacio- 
Respublikos istoriniam palikimui. Ir ne vienas vyskupas A. Baranauskas įsirašė 
į tą iššūkio istoriją pralaimėjusiojo teisėmis. Mano galva, jam turėtų būti paskirta 
vieta vienoje gretoje su kiek nepelnytai primirštu Vilniaus vyskupu (1903-1907) 
baronu Eduardu Ropu (Edward von der Ropp). Galbūt A. Baranauską turėtume 
veikiau lyginti su iškiliais XX amžiaus Vilniaus krajovcais. Tam tikru atžvilgiu jo 
vardas net gali būti įpinamas į kontekstą, kai kalbama apie tokius Lietuvos 
Didžiosios Kunigaikštystės piliečius, kaip Mykolas Romeris ar net Czestawas 
Miloszas. 

Dabar mes nežinom, kuriuo keliu 1897 metų pabaigoje į Seinus atvažiavo 


naujasis vyskupas. Tikėtina, jog jis pasirinko Kalvarijos-Suvalkų ruožą, paskui 

jo rogės ar ištaiginga karieta suko kairėn, į Punską - lietuvišką bažnytkaimį, 
vėliau įsirėžusį vyskupo atmintin savo iškilmingomis procesijomis lietuvio ga- 
nytojo garbei. Dar didesnė tikimybė yra ta, jog jis pasirinko aniems laikams 
patogiausią kelionės priemonę - traukinį. Nuo Kauno reikėjo važiuoti į Gardiną, 
kur laukė traukinys į Suvalkus. Iš čia jau tik malonus pasivėžymas karieta į vys- 
kupijos sostapilę - Seinus. 

Greta daugybės dalykų, kurių mes dabar nežinome ir kurių niekad nesužinosime, 
yra vienas klausimas: ar A. Baranauskas - neeilinis skaičių ir matematikos žmogus — 
skaičiavo savo žingsnius, kuriuos kasdien žengė per penkerius vyskupavimo metus 
nuo vyskupo namų dabartinėje J. Pilsudskio gatvėje iki tuometinės Seinų katedros? 
Po šimto metų aš jų suskaičiavau daugmaž 420. Bet ar tai ką nors reiškia? Lygiai 
kaip abejonė, ar ką nors reiškia žingsniai, metrai, varstai ir kilometrai tada, kai 
bandome pamatuoti ribas, demarkacijos linijas ar sienas, einančias ne tarp kaimų 
ar miestelių, ne tarp giminių ir kaimynų, net ne tarp apskritai žmonių, bet per 
žmones, dalijančias vieną žmogaus etnokultūrinį tapatumą į kelis jo tapatu- 
mus. Epochoje, kuri negailestingai pripažino tik vieną, aiškų ir neabejotiną 
tapatumą - lietuviškumą arba lenkiškumą, žydiškumą arba lietuviškumą - to- 
kiam daugiakultūriniam individui išmušė sunki valanda. Bet neabejokime, kad 
A. Baranausko senatvės laikais tokių buvo daug, ir net labai daug. 

Kaip pamatuoti ribas, kurios atskiria viename individe jo daugiakultūrinius 
klodus, susiformuojančius per kilmę ir istorinį laiką, kurį mes įstengiame pažinti? 
Būtent tokios ribos, skyrusios lietuviškumo ir lenkiškumo bruožus, neretai atsi- 
rasdavo net ne tarp vienos giminės ar šeimos narių, bet, kaip sakydavo mano 
studentiškoje jaunystėje profesorius Vladas Drėma, skausmingai įsirėždavo vie- 
no ar kito žmogaus viduje, konfliktuodavo tarp savęs. 

Įžymi šiandieninės Lenkijos filosofė Barbara Skarga savo nesename straips- 
nyje Barjerai, sienos ir pakraščiai", regis, palietė esminius ir giluminius šio dvasinio 


ir emocinio reiškinio bruožus. Ji rašo: 


"B. Skarga, „Barjery, granice, kresy“, Tygodnik Powszechny, nr. 33, 18 sierpnia 2002, p. 18-19. 


Sienos supratimas mus akimirksniu nukreipia į tai, kas yra už jos ir kas pa- 
prastai skiriasi, yra kita, dažnai svetima. Siena tad atsiranda, kad pažymėtų, 
pabrėžtų skirtingumą ir tą skirtingumą išsaugotų bei įamžintų. Tas kažkas gali 
būti ne tiktai kita, svetima, bet taip pat grėsminga, todėl siena apsaugo, siena gina 
ir yra ginama? 

Akivaizdu, jog prieš šimtą metų A. Baranausko akims ir vaizduotei dar negalėjo 
ryškėti tie svetimumai, skirtumai ir grėsmės, su kuriais dažniausiai būna susiju- 
sios sienos savybės, apibūdinamos B. Skargos žodžiais. Jis galėjo jausti gresiančius 
pavojus ir kraujo praliejimą, bet tikrai negalėjo nuspėti, kurioje vietoje atsiras riba, į 
dvi dalis padalysianti vientisą jo vyskupijos avidę. Po aštuonių dešimčių metų, 
pakeliavę abipus sienos, mes jau galime tuos skirtumus atpažinti: dabar ryškėja 
tam tikras posovietinės Lietuvos ir pokomunistinės Lenkijos pasienių skirtumas. 
Bet juk jis atsirado kaip sienos ir vėliau susiklosčiusių aplinkybių padarinys, o ne 
kaip priežastis sienai atsirasti. Vyskupas A. Baranauskas to negalėjo žinoti, o jeigu 
būtų įsivaizdavęs, tikriausiai dėl daugelio dalykų, kurie laukė šio paribio gyventojų 
jau netolimoje ateityje, tiesiog būtų krūptelėjęs. 

Šiandien, žvelgdamas Lietuvon nuo Punsko ar Seinų kalvų, istorikas gali 
santūriai samprotauti apie tai, kad visos sienos yra pernelyg dirbtinės nepapras- 
tai komplikuoto pasaulio prigimties atžvilgiu. Visos, o ypač XX amžiaus geležinių 
uždangų ir spygliuotų vielų bei elektroninio stebėjimo sienos yra savotiška 
nenatūrali prievarta neatsiskiriančios, nepasidalijančios, nors ir prieštaringos 
visumos atžvilgiu. Tik labai retai pati gamta, peizažas, upė, kalnai ar jūros kran- 
tas padeda tam įvykti. Ir tai ne akimirksniu, ne vienos ar kitos politinės euforijos 
aktu, bet natūraliu keliu per ilgesnį istorinį laiką. 

Sienos retai atsiranda be politikų racionalizavimo, be nacionalinio ar lokalinio 
egoizmo, be abipusio patriotizmo savo įsitikinimus pasiaukojamai ginančių vyrų 
ir moterų, be apakusios aistros ir atsitiktinumų samplaikos. Maža to: jos visados 


yra lyg nepakankamos, kad pajėgtų dorai atskirti tai, kas natūraliai neatsiskiria. Ar 


*Ten pat, p. 18. 


neverčia apie tai mąstyti neseni Bosnijos įvykiai? Ar neverčia apie tai mąstyti 
šiuolaikiniai eurointegraciniai procesai, nukreipiantis mus į tas istorines praeities 
patirtis, kurios tautų pavasariais arba nacionalizmų vaikystėje įgydavo tamsios ar- 
chaikos tradicionalistinį kvapą? Gal vyskupo A. Baranausko veikla, kadaise na- 
cionalinio atbudimo veikėjų siejama daugiau su archajiška konservatyviąja utopi- 
ja, XXI amžiaus permainų fone gali būti interpretuojama ne taip tiesmukiškai? 

Dabartinio mūsų paribio lietuviškosios ir lenkiškosios pusės tikrai neatskiria 
gamta. Štai kaip išraiškingai Seinų krašto ribos ir peizažo atmintys yra atskleis- 
tos šiuolaikinio britų istoriko Simono Schama'os plunksnos: 

Mes važiavome per Lenkijos šiaurės vakarinį kampą, kurio ribos žygiavo pir- 
myn ir atgal pagal staigias istorijos komandas. Tie patys kviečių ir rugių laukai, 
banguojantys lėto brizo ritmu, yra priklausę Lietuvai, Vokietijai, Rusijai, Lenki- 
jai. Ir mūsų automobiliui ryjant kilometrus tarp Augustavo laivų prieplaukos ir 
viduramžiško Seinų bažnytkaimio, mums rodėsi, kad grįžtame atgal į laiką.“ 
Nesvarbu, kad 1897 metų rudenį naujai paskirto Seinų vyskupo kelias vingiavo 

priešinga kryptimi, o varstus rijo ne automobilis, o įkaitę žirgai. Tačiau labai tikėtina, 
kad peizažo atmintis jam — neblogam Lietuvos ir Lenkijos istorijos žinovui — turėjo 
liudyti ir senuosius jotvingius, išnykusius iš genčių būrio XIII amžiuje, ir naujos 
lietuvių kolonizacijos XVI-XVII amžiuje nuotykius, pagaliau metą, kai po trum- 
pos Prūsų viešpatystės ir dar trumpesnio prancūzmečio - Napoleono žygių ir 
lenkų bei lietuvių patriotų vilčių laikotarpio - nusistovėjo Vienos kongreso Euro- 
pa. Suvalkija tapo Romanovų valdomos Lenkijos Karalystės dalimi, Nemunu 
atskirta nuo buvusios Lietuvos Didžiosios Kunigaikštystės viešpatijos. Vysku- 
pas A. Baranauskas dar Kauno laikotarpiu priprato žingsniu matuoti naująsias 
fiktyvios Karūnos žemes. Jis buvo nepaprastai ištikimas savo pasivaikščiojimo 
įpročiui: nuo Kauno rotušės aikštės vyskupas žengdavo per Nemuno tiltą į Aleksotą 
(tad jau į Lenkijos Karalystę), paskendęs maldoje ir meditacijoje eidavo upės pa- 


krante iki tada dar naujo geležinkelio tilto ir tuo pat keliu grįždavo atgal. 


*S. Schama, Landscape and memory, London: Fontana Press, 1996, p. 23. 

Tačiau pakeliui į Seinus kraštovaizdis jam greičiau turėjo priminti kažką kitą, 
tikrai ne Nemuno pakrantes ties Kaunu. 1897-siais, palikus už nugaros Marijampolės 
lygumas, jo vaizduotę ir atmintį turėjo kaitinti vis labiau besigūbriuojantys laukai ir 
besiraukšlėjantys miškeliai. Visa tai, kas buvo įrėžta atmintin dar gerokai anksčiau, 
jaunystėje. Kas kone prieš keturias dešimtis metų, 1857-siais, galėjo jaunam poetui 
Antanui Baranauskui padiktuoti tokius Dainų dainelės, savos giesmelės žodžius: 


Kalnai ant kalnų, e ant tų kalnų 
Kalnai ir maži kalneliai: 


Tenai Lietuva, per amžius buvo... 


Kaip ir kiekvieną poetą ar rašytoją, A. Baranauską formavo jo gimtasis 
Anykščių, Vidurio Lietuvos miesto ant Šventosios upės kranto, apylinkių vieto- 
vaizdis, apdainuotas romantiškame Anykščių šilelyje. Per pusantro šimto metų 
lietuviams tas kūrinys suformavo kultūrinę peizažo atmintį, sukūrė peizažo 
etaloną, kuriuo naudojasi miesto vaikai, kartais savo akimis jau ir nebematantys 
tokio gamtos ir Dievo kūrinio. Kone po šimtmečio kitas Lietuvos žemės vaikas 
Czestawas Mitoszas savo Tėvynės ieškojime taip parašys: 

Bene kiekvienas rašytojas turi savo vaizduotės namus, miestą, miestelį ar kokią 
kaimo apylinkę, nuo kurių pradėdamas, jis plečia savo valdas ir brėžia vis plates- 
nius ratus. Mickevičiui tai buvo Naugarduko, Orzeszkowai - Gardino sritis, Rodze- 
wiczownai — Paliesė 
Pats Cz. Mitoszas kitoje to paties veikalo vietoje liudys, atvirai prisipažindamas: 

Mano prisipažinimas dėl lietuviškų šaknų dažnai buvo laikomas paprasčiausiu 
snobizmu. Ir tai iš Hiesų būtų snobizmas, jei praktikuočiau jį abstrakčiai. Bet mano 
atveju veikė įvairūs, kartais gilūs išgyvenimai, kaip būna augant daugiakalbėje 
aplinkoje. Ir vis dėlto mane suformavo Lietuvos gamtovaizdžiai, jos spalvos, jos 
kvapai, jos dangus, jos telūrinės jėgos, kurios tikriausiai egzistuoja? 


*C2. Mitosz, Tėvynės ieškojimas, Vilnius: Baltos lankos, 1995, p. 19. 
*Ten pat, p.57 

Galima įtarti, kad kilometrų ar varstų skaičius yra beveik visai nereikšmingas, 
palyginti su pačiu ribos arba sienos faktu, kuris A. Baranauskui ir jo laiko 
žmonėms neegzistavo net drąsiausiose vizijose. Prieš šimtą metų tos ribos nebu- 
vo įmanoma įsivaizduoti. Jos dar neturėjo sukūrusios net atgimstančios Lenkijos 
ar atgimstančios Lietuvos politinių vizionierių galvos. Tada niekas jau neabejojo, 
kad yra ir Lenkija, ir yra Lietuva, kad išaugo naujos abiejų tautų patriotų genera- 
cijos, kurioms tapo svetima Abiejų Tautų Respublikos tradicija. Lietuviams - kaip 
silpnesnei šaliai — unijos buvo per daug, lenkų narodovcų daugumai to jau buvo 
per maža. XX amžiaus 1 dešimtmetyje iki galo neįsivaizduota, kur turėtų eiti 
abiejų šių vaizduotės valstybių ribos, kur ir kiek turi tęstis paribiai. Nei Romanui 
Dmowskiui, nei Jonui Basanavičiui, nei Jėzefui Pilsudskiui, nei Antanui Smeto- 
nai nebuvo visiškai aišku, kokiu principu turėtų remtis naujieji politiniai kartog- 
rafai. Lietuvos ribų klausimas neabejotinai buvo kietesnis riešutas, kurį bene la- 
biausiai stengėsi perkrimsti istorikas ir diplomatas Petras Klimas. Dabar lietuvių 
istoriografijoje tartum nusistovėjo nuomonė, kad tik rytinės ribos ir santykis su 
LDK palikimu (istorinė etnografinė riba) kėlė teorines geopolitines problemas, 
tačiau sunkumų įsivaizduojant tautinę ir būsimos valstybės erdvę būta ir Vaka- 
ruose, lenkų ir lietuvių interesų pašonėje. 

Analogiškus sunkumus išgyveno XX amžiaus pradžioje ir lenkų atgimimo 
judėjimas. Net Lenkijos atveju, kai buvusios valstybės prisiminimus gaivino ofi- 
cialus, nors veikiau simbolinis Karalystės statusas, iškilo didelių sunkumų 
apibrėžiant politinių ateities siekių ribas, atsakant į klausimą, kas yra „Lenkija“ 
kaip etnopolitinė tikrovė. Dar 1915 metais žymus lenkų geografas W. Nalkowskis 
įrodinėjo: 

Šiandien Lenkija egzistuoja tik kaip etnografinė sąvoka, ji yra tartum seklu- 
ma, kuri liko vandeniui paplovus politinę užtvanką, sekluma, kurią bangos sten- 
giasi pagilinti.“ 


* W. Nalkowski, Materialy do ziem dawnej Polski, Warszawa,1915, p. 45-46; Plačiau žr.: Politiniai lietuvių siekiai 
1863-1914 m. E. Aleksandravičius,- XIX amžiaus profiliai „Vilnius: Rašytojų sąjungos leidykla, 1993; lenkiškas verti- 
mas: Znak. 


Nacionalistinės būsimos valstybės ateities vizijos taip pat nestokojo painia- 
vos ir miglotumo. Pats endekų lyderis Romanas Dmowskis 1901-siais — tad vys- 
kupui A. Baranauskui sprendžiant savos vyskupijos ganytojiškus uždavinius — 
prisipažino: 

(...) nesame pajėgūs griežčiau apibrėžti būsimos lenkų valstybės teritoriją, nes 
net mūsų aspiracijose jinai nėra išryškėjusi. Tačiau, ko gera, niekas neabejoja, kad 
Lenkija nei su istorinėmis sienomis, nei su griežtai etnografinėmis, kaip kiti norėtų, 
nėra kaip valstybė galima. ? 

Sekmadieniais prie šventorių besivaidijant Seinų vyskupijos valstiečiams, 
politikų galvos buvo sukamos ties geopolitiniais Lenkijos ir Lietuvos rebusais. Jei 
istoriniai ir politiniai argumentai imdavo viršų, tuomet Lietuvos Didžiosios 
Kunigaikštystės ir Lenkijos Karalystės - tad Abiejų Tautų Respublikos iki III pa- 
dalijimo — sienos liudydavo didžiąją dalį Seinų vyskupijos priklausant Lietuvai. 
Jei modernaus nacionalizmo logika diktuodavo etnolingvistinį (emografinį) lenkų 
ir lietuvių tautinės erdvės atpažinimo būdą, tuomet istorinės ribos nustodavo 
savo fundamentinės vertės, o lemdavo viena ar kita kalba kalbančios daugumos 
arealas. Tačiau ar to užteko paprasčiausiai pasakyti, kad štai čia gyvena neabejo- 
tini lenkai, o čia - akivaizdūs lietuviai? Viskas buvo palikta pasaulinių karų, 
politinių peripetijų, lenkų ir lietuvių kruvinų susidūrimų ruletei, sukamai stipriųjų 
rankomis. Pamažu augo siena, pažymėta kritusių karių kapais, gynybiniais ap- 
kasais ir spygliuotomis užtvaromis. 

Galiausiai visiems tada buvo akivaizdu, kad platūs abiejų tautų paribiai - mišriai 
apgyvendinti lietuvių, rusinų (baltarusių), lenkų, rusų sentikių ir žydų - nepasi- 
duoda paprastai geodezijai ar geometrijai. 1897 metais, kai A. Baranauskas užsivertė 
ant savo pečių tokios paribio vyskupijos ganytojo naštą, kaip tik vyko bene 
kruopščiausias Rusijos Imperijos gyventojų surašymas. Gal jo rezultatai kėlė nau- 
jajam vyskupui mintį, kad yra įmanoma būti doru, teisingu, matematiškai tiksliai 


savo veiksmus grindžiančiu ir nešališkai sprendimus darančiu vyskupijos valdy- 


7 Narodowiec. „W naszym obozie“, Przeggd Wszechpolski, 1901, Nr.7, p. 422. 

toju? Kas dabar drįstų pagalvoti, kad jam anuomet pasisekė įgyvendinti bent dalį 
savo taurių sumanymų? Greičiau imtume vardyti jo nesėkmių sąrašus. 

Ar įmanoma įsivaizduoti, ką šiandieninė Lietuvos ir Lenkijos siena reikštų 
A. Baranauskui? Negailestingą istoriją, pasityčiojančią iš individualiųjų žmogaus 
pastangų su ja pasigalynėti? Neišvengiamybę ar lemtingą atsitiktinumą? Jo pa- 
ties bejėgiškumą ir klaidas? Greičiausiai ta riba skaudžiai atskirtų vyskupo 
įsivaizdavimų utopijas nuo jauno nacionalizmo epochos tikrovės. 

Dabartinė, surūdijusia rusiška spygliuota viela pažymėta riba dar 1911 ar 
1912 metais taip pat nieko nereiškė ir Veronikai Salatkaitei - guviai mergaitei iš 
Rudaminos parapijos Gumbelių kaimo. Ji negalėjo nujausti tos ribos ateities tuo- 
met, kai, pirmąsyk gyvenime iš tėvo gavusi kelis brangius rublius, pasišokinėdama 
skuodė į Punską pirkti skarelės. O gal dar anksčiau, 1899 metų vasarą, birželio 3-ją 
ir rugpjūčio 3-ją vyskupui A. Baranauskui vizituojant Rudaminos bažnyčią, kai 
parapijiečiai iš Mikniškių ir Gumbelių priėmė ganytojišką palaiminimą, laikyda- 
mi mano keliamečius senelius ant rankų. 

Kur tie takai takeliai - dabar nesurasi, tačiau Rudaminos apylinkių valstiečiams 
Punsko ar Seinų krautuvės ir atlaidai buvo kasdienybės dalis, kurią 1919-1920 metų 
lenkų ir lietuvių konfliktas negailestingai paliko istorijos užribyje. Nežinia kiek dar 
kartų Veronikos buvo eita takais tarp Rudaminos ir Punsko. Ji tapo pagarsėjusia 
parapijos dainininke, nutekėjo į gretimo Mikniškių kaimo Vinco Aleksandravičiaus 
ūkį. Lenkijos ir Lietuvos riba įgijo pasaulio pakraščio reikšmę jų šešiems vaikams, 
kurių vienas — Alfonsas Aleksandravičius buvo mano tėvas. Tiesa, jaunas galvas 
turėjo kamuoti faktas, kad jie vis dar gyveno Seinų apskrityje - taip buvo įrašyta jų 
gimimo liudijimuose, nors jos centras smetoninėje Lietuvoje buvo Lazdijai. Kaip vi- 
sos Lietuvos patriotizmo smaigalys ir revanšo geismas buvo nukreiptas Vilniaus 
linkui, taip šiame pasienio užkampyje figūravo dar ir Seinų kryptis. Beje, lietuviškieji 
sentimentai buvo gaivinami ir anuomet naujai nusikaltame „suvalkiečio“ termine, 
pabrėžiančiame už demarkacijos linijos likusio krašto savumą. 

Senelio pasakojimų fragmentai iki dabar aitrina mano kognityviąją vaizduotę. 


Tiesa, ne Punsko ar Seinų atlaidai ar jo retsykiais kultivuojama prekyba arkliais 

užimdavo svarbiausią tų pasakojimų dalį. Mano senelis Vincas Aleksandravičius 
be didelių nuoskaudų daugiau pasakodavo apie tarnybą Lietuvos kariuomėnės 
vado generolo Silvestro Žukausko štabe, apie nuotykius lenkų nelaisvėje ir 
sėkmingą, kupiną šmaikščių paradoksų pabėgimą iš kalėjimo Vilniuje. 

Sodraus Vinco Aleksandravičiaus humoro visai neturėjo kitas mano senelis, 
motinos tėvas Antanas Krupavičius nuo netolimų Keturvalakių parapijos, iki pat 
gyvenimo galo vilkęs sunkią savo prisiminimų naštą iš lenkų nelaisvės, kurion 
buvo pakliuvęs kautynėse kažkur prie tų pačių Suvalkų. Skirtingi žmonės, skir- 
tingi likimai, skirtingos atmintys, kuriose peizažui ir jo horizonto riboms kartais 
net nelikdavo vietos. Gal tų senoliškų pasakojimų koloritas priklausė ne tik nuo 
asmeninių charakterių skirtumo. Juk vienas iš nelaisvės pabėgo pats, o kitas buvo 
paleistas tik po ilgo ir žeminančio belaisvių stovyklos gyvenimo. 

Sovietmečiu pasienio zonos ribožekliai įsirėžė mano atmintin vasarų fone. 
Senelių sodyboje Mikniškiuose prabėgo šaunios nerūpestingų vaikystės vasarų 
dienos. Kažkiek bauginančio pasaulio pakraščio nuotaika apimdavo žirgliojant 
nuo Šeštokų stoties geležinkelio pylimu. Toliau Šeštokų traukiniai tada 
nevažiuodavo. Nebent karo atveju... - prisimenu tėvo žodžius, kurie nebuvo ko- 
mentuojami, bet nuo jų šiurpuliai lakstė nugara. Po keliasdešimt metų tuo 
geležinkeliu pirmąsyk nuvažiavau iš Šeštokų į Varšuvą. Jutau (jau buvau 
perskaitęs S. Schama'os Peizažas ir atmintis), kad judu kažkur gilyn į laiką - tik iš 
kitos nei S. Schama sienos pusės. Girgždėjo apleisti geležinkelio bėgiai, akis badė 
šiurkštus lenkų pasieniečio elgesys. Ir nebuvo karo, ojo buvusias grėsmes priminė 
nebent to pasieniečio rūsčiai rusiškas klausimas: Kuda jedeš? 

Mokyklinėje vaikystėje karinės psichozės ir branduolinio susinaikinimo pa- 
vojaus nuotaikas sovietmečio mokiniams kėlė karinio rengimo ar civilinės sau- 
g0s pamokos. Karo motyvas ar pasienio grėsmingumo žymė slypėjo ir II pasauli- 
nio karo gelžbetoninių rusų įtvirtinimų likučiuose. Tėvas dar vaikiščias karo 
išvakarėse buvo genamas prie jų statybos. Liko mano galvoje jo pasakojimų 
nuotrupų. Sovietų kareivių iškasinėti didžiausio apylinkėje Rudaminos piliakal- 
nio šlaitai, keli betoniniai kulkosvaidžių lizdai, 1941-jų birželyje greičiausiai 

neiššovę nė šūvio, dunksantys akiratyje lyg miegantys neatpažįstami objektai, 
turėjo nurodyti, jog tolyn į Vakarus yra kitas, svetimas ir galbūt net grėsmingas 
pasaulis. Kad už tos sienos gyvena tokie patys žmonės, sužinota gerokai vėliau, 
kai Vilniaus universiteto Istorijos fakulteto koridoriuose jau galėjome sau leisti 
ironizuoti, kad iki Punsko kelias veda per Maskvą ir Varšuvą. SSSR ir Lenkijos 
Liaudies Respublikos siena ties Lietuva, nepaisant oficialiosios komunistinių 
šalių draugystės retorikos, tada buvo aklinai uždaryta, o traukiniai į Varšuvą 
išties riedėjo tik per Baltarusiją, per Brestą. 

Paskutinio pusamžio istorija liaudies Lenkijos ir sovietinės Lietuvos žmonėms 
pažėrė ir panašių, ir skirtingų epizodų. Vienas lemtingiausių pokyčių, padalijusių 
šio krašto praeitį į iki... ir po, buvo holokaustas. II pasaulinio karo žydų žudynėms 
Lenkijos ir Lietuvos siena neturėjo jokios reikšmės. Po Jedvabnos ir Lietūkio garažo 
tragedijų, po Kauno pogromų pirmosiomis nacių okupacijos dienomis ir po vis- 
ko, kad dėjosi šių šalių pamiškėse 1941-jų rudens mėnesiais, į praeitį persikėlė tas 
išnykęs pasaulis, kuriame gyveno vyskupas A. Baranauskas. XX amžiaus pradžioje 
Seinų vyskupijos miesteliuose daugiau nei pusė visų gyventojų buvo žydai, o 
sinagogos ir ješivos buvo svarbios urbanistinio tų miestelių peizažo detalės. Žydų 
kultūrai itin reikšmingi buvo Seinai, kur 1856 metais gyveno 2378 žydai ir 932 
krikščionys, o ir pusamžiu vėliau, 1897 metų gyventojų surašymo duomenimis, 
čia būta 3778 gyventojų, iš kurių 1918 buvo žydai." Už II pasaulinio karo ribos 
išnyko žydiškų miestelių koloritas, pasikeitė turgaus šurmulys Seinų aikštėje. 
XX-XXI amžių sąvartoje jau mano minėtas lakios vaizduotės istorikas S. Schama, 
kuriam pasisekė įsibrauti į šio pasienio peizažo atmintį, parašys: 

Čia buvo ir kitų gyventojų, kurie kadaise priklausė tam pačiam 
kraštovaizdžiui... Mūsų proto akys priprato matyti tik tokį holokausto peizažą, 
kuriame išnykę charakteringi bruožai ir koloritas, įsuptą į nakties ir miglos įkapes, 
išbalintą amžinybės žiemos, sugriuvusį rudoje pilkumoje; dūmų, pelenų, sutrintų 
kaulų ir negesintų kalkių plėnyseš 


" Eapenickas Daiukionėjua, t. xiV, p. 114. 
*S. Schama, Landscape and memory, p. 26. 

Priklausydamas prie tų praeities tyrinėtojų, kurie yra įsitikinę, jog nepakanka 
sausų archyvinių dokumentų ir tiesioginių ar netiesioginių liudytojų pasakojimų, 
kad praeitis būtų sugrąžinta į istorinę atmintį, knygos Peizažas ir atmintis autorius 
mėgina prisiliesti prie nebylių tos praeities likučių, kuriuos pasiglemžia dabartinė 
gamta, gramzdindama išnaikintų litvakų pėdsakus dirvožemio gelmėn, vešlių 
krūmokšnių ir jau suaugusių medžių glėbin. Bent kapai turėtų būti išlikę, mąstys 
jis, vaikštinėdamas Punsko kalvelėmis. Ar visa tai buvo? Kur tos Punsko žydų 
generacijos pasidėjo? Ar naciai išrovė net antkapių akmenis, ką jie darė visoje 
Lenkijoje? Ar patys lietuviai tai padarė? Ne, tiesiog tie antkapiai jau po regimojo 
pasaulio paviršiumi, kelių colių dulkių sluoksniu pasislėpę nuo žmogaus akių. 

Aš galėjau praleisti dieną su kastuvu ir žirklėmis ir visam pasauliui atidengti 
požeminį Punsko žydų universumą.... Aš atsiguliau ir pažvelgiau pro šakas į mėlį 
virš manęs, klausydamas guobų ir epušių, šnabždančių neatpažįstamą Kadišą, ir 
pagalvojau: taip, kadaise čia buvo Lietuva ir nebuvo žydų, ir taip pat nebuvo 
krikščionių. Paskui čia buvo žydų, dalis jų gyveno prie miško ir tempė jį prie upių 

ir miestelių, o dabar vėl nėra žydų, ir miškas čia stovi. Galbūt buvo teisus Deut- 

scher, aš pagalvojau. Medžiai turi šaknis, žydai turi kojas..? 

S. Schamos pasienis — tai kraštas, kuriame net antkapiai buvo palaidoti. Lenki- 
jos ir Lietuvos riba nedaro skirtumo šios atminties peizaže, ji nieko nereiškia, 
nieko nevaidina, nerodo skirtumo tarp lenkų ir lietuvių požiūrių, elgesio ir pri- 
siminimų. 

Tačiau abipus sienos yra ir specifinių, nesunkiai atpažįstamų randų, kuriuos 
paliko skirtingi politiniai režimai. Lietuvos pusėje deportacijų ir prievartinės ko- 
lektyvizacijos ištuštinti senieji kaimai, išnykę arba nualinti viensėdžiai, kuriems 
remontuoti ar atnaujinti sovietų valdžia tiesiog neduodavo leidimo. Tas lietu- 
viškasis pasaulis kone pusšimčiui metų buvo pasmerktas melioracijai, lygiai kaip 
pasienis - gyventojų iškeldinimui tuo metu, kai Lietuvoje vyko partizaninis karas 
su okupantais. 


"Ten pat, p. 36. 

Seinų ar Punsko apylinkės išsaugojo daugiau optimistinės harmonijos tarp 
individualios ūkininko sielos ir gamtos. Darbščios rankos sukultūrino aplinką, 
pavertė ją ramia pasaulio priebėga, nors ūkiniai sunkumai ne vieną punskietį 
greičiau verstų piktintis šiomis šiek tiek romantizuotomis charakteristikomis. Tai 
kraštas, kurį esu pripratęs savo draugams apsakyti kaip vietą, kurioje galima 
atrasti tokį Lietuvos kaimą, koks galbūt būtų buvęs, jei ne sovietų okupacija ir 
prievartinis suvarymas į kolchozų gyvenvietes. 

Regis, kad dabar buvusioj Seinų vyskupijos erdvėj gyvenančiuosius valstybinė 
siena teatskiria vos vos. Siena plonėja, ir tikėtina, kad visai išnyks, lenkams ir 
lietuviams kartu žingsniuojant į Europos Sąjungą. Tačiau atrodo, kad visai pana- 
šiai ir lietuvius, ir lenkus nuo jų pačių praeities skiria istorinių mitų, prietarų, 
trauminių patirčių ir nevisavertiškumo kompleksų siena, labiau už spygliuotą 
užtvarą padaranti juos visus paribio žmonėmis, kurie vis dar suvokia savo pa- 
ribiškumą ne kaip įdomų privalumą, bet kaip nemalonios lemties žymę. 

Imdamasis rašyti vyskupo Antano Baranausko biografinę apybraižą, apie mi- 
rusiuosius ir gyvenančiuosius čia ir dabar galvojau kaip apie vieną daiktą, vieną 
visumą. Labiausiai kėlė nerimą tas faktas, jog šiandieninės reakcijos į A. Bara- 
nausko atminimo įamžinimo būdus - paminklą, memorialines lentas, gatvių ar 
aikščių pavadinimus - išduoda liguistus visuomenės polinkius prisitaikyti praeitį 
savo pomėgiams arba primesti jai savuosius prietarus. Manau, atėjo laikas pa- 
žvelgti tai praeičiai tiesiog į akis, susipažinti su jos savastim ir herojais, pasimo- 
kyti iš skausmingų klaidų ir konfliktų ir pasistengt susitaikyti su visais įmanomais 
mūsų visų tapatumais. 

Paminklas A. Baranauskui Seinuose. Skulptorius G. Jokūbonis. 


Keturi metrai granito 


„A granit piersi roztrzaskat moje, 
Okrylo duszę straszne zwątpienie...“ 


(A. Baranauskas. Cudny piošnki kwiat) 


Ką reiškia, ką liudija ir simbolizuoja vyskupas Antanas Baranauskas dabarti- 
niams lietuviams ir lenkams? Moksliniai straipsniai, biografijos, publikuojamos 
poezijos rinktinės su komentarais, akademinis raštų leidimas leidžia pajusti pa- 
grindines lietuvių visuomenės įsivaizdavimų savybes. Lenkų sąmonei jis nėra 
kaip nors reikšmingai apsireiškęs. Anykščių šilelio vertimas, kelios biografinės 
studijos, kurios atsirado dabartinio abiejų tautų santykių atšilimo sąlygomis!, 
išskirtinė vieta, jam skiriama lenkų autorių rašytuose lietuvių literatūros istorijos 
veikaluose — tai, ko gera, viskas, kas sukrauta lenkų akademinėje atmintyje. Kiek 
sudėtingiau atsakomas klausimas, ką šiandien reiškia A. Baranausko vardas 
buvusios Seinų vyskupijos, o ypač Seinų apskrities ar net Seinų parapijos ka- 
talikiškosios bendruomenės palikuonims. Akivaizdu, net banalu būtų įrodinėti, 
kad lietuviams jis reiškia viena, o lenkams kita. 

Tačiau nesupaprastinkime reikalo - patiems lietuviams per šimtmetį pasidarė 
įprasta įsižiūrėti tik į vieną, greičiau poeto giesmininko, šauklio, o ne Katalikų 


"Simptomiška publikacija laikytinas lietuvių ir lenkų autorių straipsnių rinkinys Biskup Antoni Baranowski (Anta- 
nas Baranauskas), 1832-1902. Orędownik pojednania Litewsko-polskiego, Warszawa: Wydawnictwo Seimowe, 1998. 

bažnyčios dignitoriaus istorinį profilį. Chrestomatinių poeto kūrinių dėka nuo 
mokyklos suolo formuojamoje kultūrinėje lietuvių atmintyje ir istorinėje sąmonėje 
susiformavo gana vienpusiškas herojaus - kone tautos šventojo, senatvėje nu- 
krypusio į nemalonią tautiniams lietuvių jausmams polonofiliją — paveikslas. 
Dabartiniai lietuviai šiandien yra įsimylėję vieną A. Baranausko siluetą. Jie la- 
biau negu anksčiau vengia susidurti su tais jo charakterio bruožais, kurie prasi- 
lenkia su tautinės hagiografijos tradicija, itin įsigalėjusia sovietmečiu. Sovietmečiu 
lietuviškumas ir biografiniai jo simboliai mūsų sielose negalėjo būti siejami su 
giluminėmis kontroversijomis. Totalinio nacionalinių jausmų žeminimo sąlygomis 
piešti tautinius herojus tamsesnėmis spalvomis būtų reiškę pilti vandenį ant 
sovietinės indoktrinacijos malūno rato. Sovietmečiu nebeliko intelektinės galios į 
tautos šventuosius žvelgti realistinės kritikos akimis. Po kunigo, tautinio lietuvių 
judėjimo dalyvio ir puikaus prozininko Juozo Tumo-Vaižganto kalbėti skaudžius 
žodžius apie hagiografijos herojus, tokius kaip A. Baranauskas, pasidarė nebe- 
madinga. Tad manyčiau, jog nėra beprasmiška šiame skyriuje pabandyti susi- 
vokti įvaizdžiuose, kurie klostėsi ir klostosi lietuvių ir lenkų mokslinėje isto- 
riografijoje, populiaresnės lektūros paviršiuje ir pagaliau masinės sąmonės savy- 
bes atspindinčioje komercinėje spaudoje. Per paskutinį dešimtmetį ypač daug 
Lenkijos laikraščiuose buvo paskirta dėmesio A. Baranauskui, o tiksliau, klausi- 
mui, ar Seinų vyskupas nusipelnė paminklų, o jei nusipelnė - kokių. Žurnalistiniai 
komentarai, gatvės interviu ir net akademinės publikos užstalės kalbėjimai yra 
gan geras, nors sunkiai suvaldomas šaltinis istorikui, siekiančiam suprasti 
adresatą, motyvuojančiam pastangas pačiam imtis plunksnos. Tad keltume 
klausimą, kokia trajektorija lietuvių ir lenkų kognityviojoje bei kultūrinėje at- 
mintyje klostėsi vyskupo A. Baranausko įvaizdis. Čia svarbu pamatyti, kokie 
prietarai, su jokia įrodoma istorijos realybe nieko bendra neturintys stereotipai 
lyg kerpės apaugo jo povyzą ir dabar liudija veikiau gyvųjų ir suvokti ban- 
dančiųjų mentaliteto savybes, o ne charakterizuoja patį Baranauską. Reikia pa- 
bandyti suprasti vyskupo kelią į Katedrą taip, kaip jis pats jį suprato. Tik tada 
galėsime suvokti, ką jo veikloje įvertino amžininkai, vėliau - lietuvių ir lenkų 

karo liudytojai, galiausiai pamatyti, kokie jo biografijos bruožai tapo svarbiausi 
šių dienų visuomenei. 

Pradėkime nuo to, kaip istorinėje ir kultūrinėje lietuvių savimonėje įsitvirtino 
romantiškas bei prieštaringas poeto vyskupo paveikslas. Lietuviškoji A. Bara- 
nausko įvaizdžio odisėja nebuvo nei paprasta, nei vienaprasmė. Poetinė jo 
ankstyvųjų metų kūryba neabejotinai laikytina svarbia versme lietuvių atgimimo 
šaltinyje XIX amžiuje. 1863 metų sukilimo išvakarėse poeto žodis išreiškė lietuvių 
lūkesčius, gaivino išsivadavimo viltis, skatino kartu su lenkais pakelti ginklą 
prieš Rusijos viešpatystę. Tačiau visas vėlesnis poeto, kunigo ir vyskupo gyveni- 
mas buvo nukreiptas kita kryptimi, negu taikėsi jaunoji lietuvių karta. Taikliai 
Baranausko likimą yra apibūdinęs Tomas Venclova: 

Baranausko (beje, iš dalies ir Mickevičiaus) poezija Lietuvoje suvaidino 
paradoksalų vaidmenį. „Litvomanų“ karta pritaikė ją savo sistemai. Pats Bara- 
nauskas, kaip ir daugelis lenkų veikėjų, laikė lietuvių demokratinį tautinį atgimimą 
erezija arba geriausiu atveju vaikišku žaidimu. Tuo tarpu demokratinio atgimimo 
vadovai žavėjosi jo jaunystės eilėraščiais, juos citavo ir spausdino savo leidiniuo- 
se, kuriais senstantis autorius anaiptol nebuvo patenkintas. Įvyko nelyginant 
asmenybės skilimas, jos dviejų sinchroninių pjūvių priešpastatymas: jaunas po- 
etas Baranauskas įkvėpė sąjūdį, kuriam senas vyskupas nesimpatizavo. Jo tekstai 
prieš jo paties valią įgijo naują prasmę — pirmiausia dėl ka I bo s, kuria buvo 
parašyti? 

Išties, ar ne dėl tokio T. Venclovos apibūdinto paradokso XIX amžiaus pabaigos 
lietuvių veikėjai, ir liberaliosios, ir katalikiškosios, kaip tada vadino - klerikalinės 
pakraipos, labai skaudžiai nusivylė vėlyvojo A. Baranausko pažiūromis ir elgsena. 
Negalima sakyti, kad vyskupas gyvenimo pabaigoje būtų pasidaręs kokiu nors 
sąmoningu lenkintoju, tačiau kone prieš savo valią tapus lietuvių judėjimo įkvėpimo 
šaltiniu jau nebebuvo galima tikėtis to judėjimo nenuvilti. Galėtume interpretuoti 
šį paradoksą dar kitaip: jei A. Baranauskas nebūtų sukūręs savo garsiųjų eilių, jo 


*T.Venclova, Vilties formos. Estetika ir publicistika, Vilnius: Lietuvos rašytojų sąjungos leidykla, p. 274. 

kaip Kauno seminarijos profesoriaus ar Seinų vyskupo polonofilija net nebūtų 
kaip nors kritusi į akis, nes tokios pažiūros buvo visiškai normalus XIX-XX amžių 
sąvartos reiškinys. 

Lietuviškoje intelektualinėje mintyje A. Baranausko atitolimas nuo tautinio 
judėjimo buvo vertinamas gana negailestingai. Bene pikčiausi kritikai buvo du jo 
luomo žmonės, savo kultūrinėje ir politinėje veikloje tiesiogiai susidūrę su A. Bara- 
nausku: tai jau minėtas J. Tumas-Vaižgantas ir prelatas Aleksandras Dambraus- 
kas (Adomas Jakštas). Pastarasis savo prisiminimuose rašė: 

Aš teprisiminsiu čia vien tik keistokas B-ko pažiūras į lietuvių tautystę. Šiuo 

atveju jis buvo tiksliai įsitikinęs, kad mes, lietuviai, esame tik gente lituani, 0 

natione mes tikri lenkai (...)3 

Labai panašiai kaip A. Dambrauskas A. Baranausko lenkomaniją vertino Mairo- 
nis — atgimusios Lietuvos ganytojas ir poetas — teigdamas, kad Seinų vyskupas 
buvo įsitikinęs, jog lietuvių tautos išganymas yra vien ankštoje vienybėje su lenkais. 
Kita vertus, Maironis bus bene pirmasis literatas, profesionaliai išaukštinęs A. Ba- 
ranausko poezijos vertę, nuspėjęs jo kūrinių likimą lietuvių tautos istorijoje. Šiame 
skyriuje nesiimsime gilintis į pačias vyskupo pažiūras, apie tai bus kalbama at- 
skirai. Dabar tik norisi pasekti istoriografinę A. Baranausko vertinimo trajektoriją, 
kuri nėra tokia paprasta ir vienaprasmė, kaip gali pasirodyti iš pirmo žvilgsnio. 

Dar kandesnis buvo J. Tumo-Vaižganto žodis, paleistas poeto ir vyskupo ad- 
resu iš solidžios Vytauto Didžiojo universiteto tribūnos. Vaižganto literatūros 
paskaitos, skelbtos atskiromis knygelėmis, buvo svarus įnagis kultūrinei lietuvių 
atminčiai formuoti. Talentingas plunksnos meistras, nonkomformistinio charak- 
terio lektorius priskirtinas prie skeptiškiausių A. Baranausko poetinio talento bei 
ganytojo įžvalgumo vertintojų. Ko gera, niekas kitas iki jo ir po jo, kalbėdamas apie 
iškiliausias XIX amžiaus lietuvių kultūros asmenybes, nebuvo pabandęs taip 


pažeminti rangu A. Baranauską. Vaižganto be didelio gailesčio ir ypatingos pagar- 


* A.Dambrauskas, „Mano prisiminimai apie vyskupą A. Baranauską“, Literatūra ir kalba, t. XIX: Antanas Bara- 
nauskas, (toliau: LKAB), p. 438, Vilnius, 1986. 

bos sukurtas vyskupo paveikslas yra maždaug toks: Lenkų mokslus ėjo, lenkų ir dva- 
sia buvo persisunkęs* Lenkiškumas jo akyse buvo lyg savaiminė blogybė nacionaliz- 
mo epochos sąlygomis. Kita vertus, kitaip negu daugelis tyrinėtojų, Vaižgantas 
nelinkęs labai ryškiai dalyti A. Baranausko gyvenimo į šlovinguosius — poeto ir 
vėlesniuosius - lietuvybės išdavimo periodus. Jis nelabai aukštai vertino ir poetinę 
būsimojo Seinų vyskupo kūrybą. Jam poetas geriausiu atveju yra talentingas eilia- 
kalys. Kalbėdamas apie liaudies turtu tapusią A. Baranausko giesmių dalį J. Tu- 
mas, beje, sako: 
Labai padėjo Baranausko dainelėms įsiskverbti į žmones ypatingas jo eiliavimo 
būdas, trumpomis, cezūromis sukapotomis eilutėmis. Tai ypatingai, tikrai nuosavis 
Baranausko žanras. Ir kai mėgino iš to savo, taip sakant, įgimto žanro, iškrypti, 
rašė tokias banališkas eiles, kuriomis negalėtų pasigirti nė sodžiaus bernas. Tokių 
didžiuma. Jos tiek kerėbliškos, menkais veiksmažodžių rimais, be jokios fantazijos, 
nuobodžiai pamokslinės, jog nevertos padėti net greta nevykusių makaronizmo, 
literatūros nupuolimo laiko eilėpalaikių. Jos reikia kuoveikiausiai užmiršti, nes jų 
prisiskaičius, įgyji žmogus tokios paniekos Baranauskui-dainiui, jog iki nebema- 
tyki nei tų keletos, kurios sudarė jam dainiaus vardą 
Tarp tų „keletos“ eilėraščių, kuriuos iškelia savo paskaitose J. Tumas, pir- 
miausia atrandam net ne dabar kone visuotinai A. Baranausko poetinį talentą 
reprezentuojantį Anykščių šilelį, bet neilgą vėlyvą eilėraštį Svetimoje šalelėje. Jei 
A. Baranauskas būtų parašęs tokių eilėraščių bent dešimt, įrodinėjo savo literatūros 
istorijos kurso studentams ir skaitytojams J. Tumas, jo vardas būtų tapęs didis. O 
dabar, be Anykščių šilelio ir kelių sėkmingesnių religinio eiliavimo pavyzdžių, 
pasak kritiko, nieko dora nėra. Tad besąlyginiu lietuvių tautos herojumi ir dai- 
niumi Šilelio autoriui dar nebuvo leista tapti. Nedidelio poezijos pluoštelio gana, 
kad autoriaus vardas būtų išgirstas, 

bet toli gražu negana, kad joj Antaną Baranauską pastatytų eilėj rinktinių poetų, 

buvo negailestingas J. Tumas. - Namie, savame užpečkyje, savo pabalyje, mes 


*]. Tumas, Antanas Baranauskas. 1835-1902, Kaunas: „Vaivos“ bendrovės leidinys, 1924, p. 29. 
*Ten pat, p.42. 

galime tuo pasidžiaugti, bet svetimam An. Baranauską netenka mums rodyti. 

Poetinio talento visai nesama (...).“ 

Kunigas ir rašytojas J. Tumas ne ką gailestingesnis buvo ir Bažnyčios tarno 
charakteristikose. A. Baranausko kaip dvasininko būdas, jo wvėrumas, jo pažiūros, 
talentai ir net jo garsioji askezė — visa tai kritiko plunksna nušviečiama lygiai 
negailestingai. Koks begalinis pasitikėjimas savimi! Koks egoistinis sausumas! Kokia 
kitokia Baranausko askeza, neg šv. Pranciškaus Saleziečio!" - vis tai J. Tumo vertinimo 
žodžiai, toli gražu netinkantys tautos herojaus biografijai. Pabrėžtina, jog kartais 
liberaliojojo sparno lietuvių intelektualai pasauliečiai buvo kur kas tolerantiškesni 
ir poeto ydoms, ir unijinių pažiūrų vyskupo elgesiui. Vienam iš atgimimo sąjūdžio 
lyderių Jonui Basanavičiui Baranausko dainiaus nuopelnai lietuvių literatūrai 
nekėlė abejonių. Jis radikaliai skyrė poeto ir vyskupo tapatumus. Kitas liberaliojo 
lietuvių judėjimo sparno atstovas Jonas Vileišis parodė dar daugiau tolerancijos 
vyskupo lenkybei ir jo elgsenos supratimo. Netrukus po A. Baranausko mirties jis 
rašė: 

Užimdamas aukštą vietą, vyskupas Antanas stengėsi laikytis politikos ir tak- 
tikos, priderančios jo padėjimui, ne sykį turėjo slėptiesi ne tik prieš valdžią, bet ir 
prieš savuosius, ar tai kunigus ar svietiškuosius. Bijodams, idant nebūtų apšauktas 
litvomanu, lenkėsi prieš kai kuriuos lenkus ir ieškojo tarpe jų simpatijos, nors tai 
dažnai erzino pačius lietuvius. Bet ar šiokia, ar tokia buvo jo politika, bet širdis jo 
buvo linkusi prie lietuvių, prie savo tautos, kurią karštai mylėjo — tai liudija 
gyvas jo palikimas — neužmirštamos tautiečių giedamos dainelės.5 
Pasauliečiai literatai M. Gustainis, S. Čiurlionienė, kiek vėliau literatūros isto- 

rikas M. Biržiška nedvejojo suteikdami Anykščių šilelio autoriui didžio poeto, ap- 
dainavusio gimtojo krašto gamtą, vardą. Jie buvo atlaidesni vyskupui, jo — kaip 
tada buvo suprantama - lenkystės ydoms. Kaip paaiškinti tokį įvaizdžio forma- 


vimosi reiškinį? Akivaizdu, kad yra galimi keli šio reiškinio interpretavimo būdai, 


*Ten pat, p. 63. 
"Ten pat, p. 38. 
*LKAB, p. 443. 

kurie sietini su skirtingais liberalų, nacionalistų ir klerikalų (ano meto terminas) 
požiūriais į daugiakultūrinį LDK palikimą, su nevienoda šiam palikimui skiria- 
ma vieta ateities Lietuvos peizaže. Kodėl tautiniai katalikų veikėjai (ypač J. Tu- 
mas) buvo tokie negailestingi A. Baranauskui, pamatysime vėliau. Dabar pasi- 
tenkinkime teiginiu, kad nei lietuvių, nei tuo labiau lenkų istoriografijoje šio 
reiškinio niekas ganėtinai neįvertino. Nors abejonių nekelia tai, kad lietuvių libe- 
ralams A. Baranausko lenkiškumas kėlė mažesnę alergiją negu nacionalistams ir 
krikščionims demokratams (Mykolo Rėmerio ir kitų anuomet vadintiems klerika- 
lais), neretai sutapusiems su jais lenkiškumo ir lietuviškumo klausimais. 

Didžiausios ir iki šiol svariausios A. Baranausko biografijos autorė literatūros 
istorikė Regina Mikšytė paprasčiausiai pasitenkino nuostata, jog J. Tumas buvęs 
neteisus, neobjektyvus ir tendencingas. Nors mums, sekant A. Baranausko kelią į 
lietuviškosios kultūros panteoną, nėra vis vien, kodėl J. Tumas - labai įžvalgus ir 
patikimas savo meto visuomenės kritikas - šitaip galvojo. Kaip galėjo atsitikti, kad: 

nei vienam kitam lietuvių rašytojui neteko šitiek aštrių ir nepasvertų pasmerkimo 

žodžių, ignoruojančių jo vaidmenį lietuvių kalbos mokslo istorijoje, tuo labiau 
žmogaus-poeto-kunigo dramą? 

Apskritai verta pripažinti, jog nepriklausomybę atkūrusios Lietuvos Respub- 
likos intelektualinis gyvenimas buvo taip pat labai nepriklausomas, diferencijuo- 
tas, neretai nonkomformistinis ir jokių tautos šventųjų - kad ir kokios buvo 
oficiozinės pastangos - į padanges ant šakių nekėlė. Anykščių šilelio žavesys mo- 
dernizmo epochoje blėso, o nonkomformistinis lietuvių skonis dažnai diktavo 
pašaipius, romantizmo etalonus parodijuojančius tekstus. Lietuvi, užmiršk, ką gi- 
rose esi praradęs./ Tramvajų girose tau naujos girios pražydės, - pranašavo 3 de- 
šimtmečio avangardistas Juozas Tysliava. 3-4 dešimtmetyje avangardo meninin- 
kai ir Lenkijoje be sentimentų kepšiojo A. Mickevičiaus ir kitų lenkų tautos dainių 
įvaizdžius. Galima tarti, kad anuomet masinė kultūrinė sąmonė ir intelektualinio 


elito nuostatos skyrėsi. 


*R. Mikšytė, Antanas Baranauskas, Vilnius: Vaga, 1993, p. 273. 

A. Baranausko kelias į lietuvių kultūros panteoną kilo aukštyn 1935 metais, 
kai buvo minimas jo gimimo 100-metis. Oficialiojo lietuvybės herojų kulto sąlygo- 
mis jubiliejiniai renginiai, minėjimai, publikacijos — visa tai buvo įprastas ir efek- 
tyvus masinės kultūrinės atminties formavimo būdas. Į minėjimo vajų įsitraukė 
Vytauto Didžiojo universitetas, švietimo įstaigos, kultūrinės draugijos. Ši banga 
persirito į spaudos puslapius. Itin daug čia nusipelnė žurnalas Naujoji Romuva, 
kurio puslapiuose kunigai, literatai, istorikai, kalbininkai pakėlė vyskupo A. Ba- 
ranausko vaidmenį į tautos herojų olimpą. A. Dambrauskas, J. Skvireckas, J. Toto- 
raitis, J. Ambrazevičius, A. Salys - tai vis solidūs akademikai, kurie prisidėjo prie 
šio darbo. 

Jaunai valstybei ir veržliai tautinei sąmonei reikėjo herojų. Per jubiliejines iškilmes 
1930 metais didysis Lietuvos kunigaikštis Vytautas, sekant kaimyninių tautų pavyz- 
džiu, buvo pakrikštytas Vytautu Didžiuoju. Nors, tarkim, Jogaila tokiu didžiuoju 
netapo. Įtempti santykiai su Lenkija dėl Vilniaus, lenkiškumo šmėklų medžioklė 
pačioje lietuvių visuomenėje slopino net ir menkiausias užuominas apie teigiamus 
senosios unijos su lenkais rezultatus ir neleido atidžiau pažvelgti į praeitį. Tad 
1935-siais ir A. Baranausko biografijoje nusistovėjo ryški takoskyra tarp poeto ir 
vyskupo asmens. Jaunasis Anykščių šilelio autorius, kuriam prigijo žymiojo lietuvių 
dainiaus charakteristika, buvo atskirtas nuo Katalikų bažnyčios dignitoriaus, vys- 
kupo. Ši pomirtinio jo likimo savybė yra iki šiolei labai gaji. 

Sovietiniame pokaryje, naujai valdžiai sąmoningai ir liguistai persekiojant 
katalikiškosios kultūros reliktus, vėlyvojo A. Baranausko dvasininko pasaulėžiūra, 
jo veikla Seinuose negalėjo būti konstruktyviai tiriamos. Lietuviškojo nacionalizmo 
diktuojamas požiūris visai natūraliai sutapo su sovietinės indoktrinacijos krypti- 
mi. Vieniems kliuvo vyskupo lenkomanija, kitiems — pats dvasininko kelias, pats 
vyskupo statusas. Juk tai buvo metas, kai net vyskupas Motiejus Valančius iš esmės 
galėjo būti pristatomas tik kaip švietėjiškos ir didaktinės pakraipos rašytojas, na, 
dar kartais kaip istorikas, parašęs lietuviškai rimtą akademinį istorijos veikalą 
Žemaičių vyskupystė. Visa kita ganytojiška veikla buvo vertinama tik kaip reakcinio 


pobūdžio Katalikų bažnyčios bendrojo veikimo individualus atspindys. 

Tad natūralu, kad visose lietuvių literatūros chrestomatijose iškeliant Anykš- 
čių šilelį ir dar kelis pasaulietiškos A. Baranausko lyrikos pavyzdžius, visa kita 
kūryba ir veikla dažniausiai likdavo šešėlyje. Lygiai taip natūralu, jog, A. Bara- 
nausko kūrybos analizei skiriant nemažai dėmesio, ilgą laiką neatsirado rim- 
tesnės, visapusiškesnės šios prieštaringos asmenybės biografijos. Tik sovietinės 
valdžios varžtų trūkinėjimas 9 dešimtmečio pabaigoje ir galiausiai Lietuvos 
nepriklausomybės atkūrimas leido laisviau prasiveržti į spaudos paviršių tam, 
kas buvo brandinama tik akademiniuose užkulisiuose. 

Jau 1985 metais A. Baranausko 150 metų jubiliejaus renginiai davė raiškių 
rezultatų. Konferencijos, dokumentų publikacijos, sistemingų to meto tyrinėjimų 
raginimai - visa tai padėjo atsirasti svariam anuometinio Lietuvių kalbos ir 
literatūros instituto periodinio leidinio Literatūra ir kalba XIX tomui, kuriame pub- 
likuotas bene išsamiausias medžiagos poeto ir vyskupo biografijai pluoštas. 
Maždaug tuo pat metu prasidėjo ir jaunosios kartos istorikų bandymai pasigilin- 
ti į XIX-XX amžių sąvartos daugiakultūrinius lietuvių atgimimo aspektus, grįžti 
prie temų, susijusių su lietuvių bajorijos likimu, imtis svarstyti tai, kas pritilo po 
Mykolo Rėmerio, Mykolo ir Vaclovo Biržiškų mirties, ką gaivino į gimtą kraštą 
sugrąžinama Czestawo Mitoszo kūryba. Tai vis istorinės tėvynės ieškojimas, 
ieškojimas galimybių sugrįžti į tą pasaulį, iš kurio ir lietuvį, ir lenką išvijo karai ir 
revoliucijos, nacionalizmai ir komunizmai ir kuris nenusipelno būti užmirštas 
arba perpaišytas įsivaizdavimui neatsparios sąmonės. Tai vis intelektinės bran- 
dos reikalaujanti tolerancija realybei, kurioje buvo visko. Buvo ir ne vienas Gordi- 
jaus mazgas, kurį istorinio Lietuvos kelio lemtis turėjo brutaliai perkirsti. 

Laisvės sąlygos atvėrė platesnes, kad ir išorines galimybes atkurti santarvę su 
savaisiais tapatumais. Čia galime pridurti, kad po sovietinio ateizmo greičiau atgi- 
jo katalikiškoji to tapatumo dimensija, o pajėgumas susitapatinti su daugiakultūrine 
mūsų praeitimi, primiršta nacionalizmo eroje, yra kiek atsilikęs — nors toli gražu ne 
beviltiškai. Tai įrodo paskutinių keliolikos metų lietuvių istorikų darbai. 

Greičiausiai dėl to turėjo praeiti kone trisdešimt metų, kol R. Mikšytė, 1964 


metais išleidusi monografiją, skirtą poeto kūrybai, paskelbė išsamią, gerai doku- 


37 


mentuotą jo biografiją. Tą patį pasakytume apie didžiausią lietuviškosios XIX 
amžiaus istorijos herojų - Žemaičių vyskupą Motiejų Valančių. Puiki jo biografi- 
ja'? , parašyta profesoriaus Vytauto Merkio, taip pat pasirodė dešimtmečiui pra- 
slinkus po tos dienos, kai buvo atkurta Lietuvos nepriklausomybė. Nelyginsiu 
abiejų biografijų tendencijų, ne tam skirtas šis skyrius. Tačiau pravartu pažymėti, 
kad aštrių kampų abiejų autorių tekstuose nėra. Tai dviejų XIX amžiaus istorijos 
herojų paveikslai, nupiešti neišryškinant žmogiškųjų silpnybių, tokių svarbių 
amžininkams, palikusiems - kaip J. Tumas - savo prisiminimų skiautes. R. Mikšytei, 
kitaip nei prieš septyniasdešimt metų J. Tumui ar kitiems tyrinėtojams, jau nebe- 
kyla abejonių, kad A. Baranauskas yra iškiliausia figūra devynioliktojo amžiaus, 
audringiausios epochos panoramoje. Jos interpretacijoje nebežymi ežia, tradiciškai 
skirianti jaunąjį ir vėlyvąjį Baranauską. Autorė taip pat pirmąsyk panaudojo Lom- 
žos archyvų medžiagą, liudijančią paskutinius ganytojiškos Seinų vyskupo veik- 
los pėdsakus, nors jos Lomžos archyvinių signatūrų nuorodos ne visai atitinka 
šiandieninę padėtį ir apsunkina kitus tyrinėtojus. 

Lietuvos katalikų bažnyčios permainos XX amžiaus pradžioje, LDK piliečių ir 
senosios valstybingumo tradicijos puoselėtojų pažiūros bei utopijos jau tapo 
įprastinėmis lietuvių istorikų temomis. O būtent jų tyrinėjimų rezultatai leidžia 
sugrąžinti vyskupo A. Baranausko tematiką prie diskusijų stalo, nebevengiant 
gilintis į tai, kas atrodė privalomai pamirština poeto dainiaus įvaizdžio puo- 
selėtojams. 

Vyskupo A. Baranausko įvaizdžio lenkiškojoje sąmonėje trajektorija nėra tokia 
ryški kaip lietuvių atveju. A. Baranauskui skirtų tekstų skaičiai nelygintini — tai lietuvių 
nuopelnas. Tačiau ir lenkiškoji trajektorija turi stebėtinai paradoksalių bruožų. 

Pirmiausia galime teigti, kad Seinų vyskupo mirties akivaizdoje lenkų dėmesys 
jo asmenybei buvo, ko gera, pozityvesnis negu pačių lietuvių. Štai J. Vileišis vysku- 
po nekrologe karčiai apgailestavo, kad lenkai gedi mirusiojo labiau negu lietu- 
viai. Jis rašė Varpe (1903, nr.1): 


"0 V.Merkys, Motiejus Valančius. Tarp katalikiškojo universalizmo ir tautiškumo, Vilnius: Mintis, 1999. 

Pasimirus Seinuose vyskupui Baranauskui, tam pripažintam jau mūsų kai- 
mynui Lietuvos raštininkui, nuo vardo lietuvių nebuvo nei vainikų, nors kokių 
bent viešų išreiškimų pagodonės šio vyro, visgi užsitarnavusio mūsų rašliavoje. 
Vainikus ant jo kapo sudėjo vokiečiai arba lenkai, kaip p aveizdan šeimyna Rekošo, 
Kauno pabrikiero, šeimyna Bociarskių ir laikraštis „Kurjer Warszawski“. Toksai 
atsinešimas lietuvių prie autoriaus „Anykščių šilelio“ yra apgailėtinas (...).V 
Lenkų visuomenei anuomet vyskupas buvo neabejotinas autoritetas. Vilniuje 

lietuviams užsakius mišias už A. Baranauską pasimelsti į Šv. Mikalojaus bažnyčią 
susirinko nemažai lenkų. Nenuostabu - tai, kas lietuviams vyskupo veikloje 
regėjosi kaip tautinio reikalo išdavystė, lenkų turėjo būti vertinama kaip ištikimybė 
Abiejų Tautų Respublikos tradicijai. 

Tačiau pirmųjų XX amžiaus dešimtmečių įvykiai ne tik kad nepadarė A. Bara- 
nausko pomirtinio likimo svarbesniu lenkų kultūros faktu, bet priešingai: tas vysku- 
po įvaizdis blėso, apsinešė būtais nebūtais įtarimais, istorinėmis paskalomis ir, 
ko gera, galutinai išnyko iš lenkų visuomenės kognityviosios atminties kartu su 
pačia Seinų vyskupija, kartu su demarkacijos linijomis ir kruvinais kariniais kon- 
fliktais. Lietuviškojoje istorinėje sąmonėje simbolinis A. Baranausko kapitalas 
augo, užmirštant jo kaltes tautiniam sąjūdžiui, o štai lenkiškojoje priešingai — 
buvęs lenkų tikėjimo dvasininkas tapo svetimas. 

Į lenkų akademinės istoriografijos ar literatūros tyrinėtojų akiratį A. Baranaus- 
kas sugrįžo vėliau, jau po II pasaulinio karo, ir ne kaip lenkų vyskupas, bet išimtinai 
kaip lietuvių poetas, Anykščių šilelio autorius. Jo veikla imta interpretuoti perdėm 
lietuviškosios istorijos kontekstu, kaip svetimojo lenkiškajai, nors neabejotinai toks 
jisai nebuvo. Bent jau pats tikrai jautėsi esąs lenkų istorinio pasakojimo dalis. 
Galbūt kaip A. Mickevičius, kaip dešimtys ir šimtai lietuvių, kurie atidavė savo 
talentus į lenkų tautos kūrybos aruodus. 

Šiuo požiūriu itin simptomiškas ir toliaregiškas rodosi profesoriaus Piotro 


Lossowskio straipsnis Du lietuvių kultūrinio ir tautinio atgimimo keliai: Baranauskas 


"J.Vileišis, „A. Baranausko nekrologas“,- LKAB, p. 444. 

ir Basanavičius“ , kuris buvo parašytas po 1986 metais Lenkijos mokslų akade- 
mijos Literatūros tyrimo instituto organizuotos konferencijos Lenko formulės kaita 
XIX amžiaus antrojoje pusėje. P. Lossowskio pranešimas konferencijoje, skirtoje lenkų 
tapatumo kaitai, formaliai vertintinas kaip mėginimas pažvelgti į A. Baranauską 
kaip į saviškį Lenkijos istoriniame pasakojime, tačiau iš esmės vyskupo portretas 
buvo paliktas lietuvių paveikslų galerijoje. Panašiai kiek anksčiau buvo padaręs 
dabar kone klasikiniu laikytiname veikale Lietuvių tautinis-kultūrinis judėjimas XIX 
amžiuje Jerzys Ochmanskis, priskirdamas A. Baranauską prie žymiausių lietuvių 
polonofilų." 

P. Lossowskis pirmiausia pažvelgė į mūsų herojų ne kaip į literatą, bet kaip į 
sąmoningą tautinio lietuvių judėjimo dalyvį, kuris buvo įkvėptas ir pats įkvėpė 
patriotinius jausmus prieš 1863 metų sukilimą. Faktas, jog būsimasis vyskupas į 
lietuvių kalbą išvertė lenkų tautine giesme tapusį A. Felinskio Bože coš Polskę, pa- 
sak istoriko, liudija, kokios artimos buvo bendro lenkų ir lietuvių išsivadavimo 
idėjos. Šis labai dažnai pabrėžiamas A. Baranausko ankstyvosios biografijos fak- 
tas išties yra simboliškai reikšmingas. Šiandien, žvelgdami į paskutinius jo gyve- 
nimo metus, galime sakyti, jog lietuviškojoje istoriografijos tradicijoje įsigalėjęs jo 
gyvenimo padalijimas į dvi skirtingas lietuvybės atžvilgiu dalis yra gerokai 
perdėtas. Kaip pamatysime vėliau, pagrįstai įžvelgtinas tam tikras A. Baranaus- 
ko politinių pažiūrų nuoseklumas, siejantis jo veiksmus 1860-siais ir 1900-siais. 
Galima įsivaizduoti ir Seinų vyskupo jausmus, kurie galėjo kilti vienerius metus 
prieš mirtį skaitant Varšuvos generalgubernatoriaus kanceliarijos raštą, nurodantį, 
jog maldininkai Čenstakavoje gieda Serdeczne Matko pagal uždrausto himno Bože 
coš Polskę melodiją“. Neturime duomenų, kaip reagavo ganytojas į rusų valdininkų 


raginimą įspėti parapijiečius dėl uždraustosios melodijos, tačiau neabejokime, kad 


"P. Lossowski, „Dwie drogi odrodzienia kulturalnego i narodowego Litwinow: Baranauskas i Basanavičius“ — 
Studia z dziejow Rosji i Europy Srodkowo-Wschodniej, XXXI, 1996. 

*J.Ochmanski, Litewski ruch narodowo-kulturalny w XIX w., Bialystok, 1965, p. 127. 

“1901.07.10 Varšuvos generalgubernatoriaus kanceliarijos Dvasinių reikalų valdybos raštas Seinų vyskupui 
A. Baranauskui, Lomžos vyskupijos archyvas (LAA), Oficialaus susirašinėjimo knyga. 1894-1913, sign, 76a, II zesp. 
L. 70, 

jis nebuvo pamiršęs savo vertimo prieš keturiasdešimt metų. Atmintimi A. Bara- 
nauskas nesiskundė iki pat paskutinės gyvenimo minutės. 

P. Lossowskis taikliai apibūdino Seinų vyskupo santykį su vienu iš lietuvių 
atgimimo patriarchų J. Basanavičiumi, kuris siekė padaryti, kad Lietuva taptų 
lietuviška, kad pajėgtų gyventi savarankišką gyvenimą. A. Baranauskas turėjo 
kitokią viziją. P. Lossowskis rašo: 

Jo kelias — iš pradžių grįstas meniniu protestu, o vėliau — rūpesčiu lietuvių 
kalba, kartu išlaikant glaudų politinį ryšį su lenkiškumu — buvo visiškai priešingas. 
Lietuvių tautininkai Įnarodowcy] manė, kad toks kelias nenuves į jų užsibrėžtus 
Hkslus.5 
Tačiau, norėdami būti tikslūs, turėtume labai atsargiai vertinti P. Lossowskio 

dviejų lietuvių atgimimo kelių koncepciją. Tiesa, kad skyrėsi J. Basanavičiaus ir 
A. Baranausko Lenkijos ir Lietuvos ateities vizijos, bet vargu ar to gana, kad 
nuspręstume buvus du lygiagreta vingiavusius politinės raidos kelius. Be abe- 
jo, A. Baranauskas netelpa į klasikines tautinio sąjūdžio kategorijas. Liaudies 
katechizacija gimtąja lietuvių kalba — tai tradicinis gente formatas, o natione — 
tad Lenkija — buvo jo vizijos tikslas. Mano įsitikinimu, tarp J. Basanavičiaus ir 
A. Baranausko vestina ne paralelė, bet chronologija. A. Baranausko požiūris — 
tai XIX amžiaus vidurio kelias, kuris baigiasi 1863 metų sukilimo pralaimėjimu. 
Dominuojančių XIX amžiaus pabaigos lietuvių ir lenkų tautinių judėjimų kon- 
tekstu tai iš dalies jau buvo anachronizmas, dramatizavęs visą vyskupo gyvenimą. 
Kita vertus, tokia nuostata veikia tik lietuviškojo nacionalizmo diskurse, o pai- 
sant lenkiškojo istorijos pasakojimo logikos kaip tik turėtų būti iškeliamas jo 
lenkiškumas. Juk baranauskiška lietuvių vienybės su lenkais idėja toli gražu 
nereiškė lietuvių lygybės su lenkais visais įmanomais parametrais. Tai pasakyti- 
na tik apie etnokultūrinę dimensiją, bet ne apie politinius tautos suverenumo 
principus. Lietuviai A. Baranausko vizijoje yra subordinuoti lenkų politinės tau- 


tos nariai. Jie yra antraeiliai. Gente priklauso nuo natione. 


P. Lossowski, „Dwie drogi odrodzienia kulturalnego i narodowego Litwinow“, p. 154. 

Šios aplinkybės turėjo skatinti vyskupo A. Baranausko įterpimą į Lenkijos istori- 
jos tekstą. P. Lossowskio straipsnis 1998 metais pateko į jau minėtą rinkinį, išleistą 
Leono Brodowskio ir Lietuvos mylėtojų klubo (Ogėlnopolski Klub MiAošnikow Litwy ) 
rūpesčiu. Tai rodė pastangas padaryti A. Baranauską simboliniu Lenkijos ir Lietu- 
vos geros kaimynystės simboliu, kuris būtų statomas greton su Adomu Mickevičiumi, 
Jerziu Giedroycu ar Czestawu Mitoszu. Šias pastangas labai sustiprino kunigo Wi- 
toldo Jemielity publikacija, paremta Lomžos vyskupijos archyvo medžiaga. Iš jos 
daugiau sužinome apie tą A. Baranausko veiklos laikotarpį, kurį lietuvių autoriai 
dėl anksčiau išdėstytų priežasčių buvo linkę apeiti. 

Tačiau akademinės intencijos parodyti A. Baranauską kaip Lenkijos istorijos 
dalyvį nelabai keitė masinės vietinės Seinų krašto atminties konfigūracijas. Kone 
dešimtmetį užtrukę ginčai dėl paminklo A. Baranauskui statybos ir kitų jo memo- 
rializavimo būdų, kurie buvo aptariami ir vietinėje bei varšuviškėje spaudoje, 
rodo veikiau atmetimo negu nostrifikacijos tendencijas. 

Paminklo idėja kilo Seinų krašto lietuviams, jie A. Baranauską matė kaip 
savo patroną, kadaise gebėjusį — taip yra įsivaizduojama - suderinti mažumos 
ir daugumos balsus, kurie per paskutinius dešimtmečius ir Lietuvoje, ir Lenki- 
joje retai susiburia į bendrą chorą. Seinų krašto lenkai, kaip pripažino vietinė 
spauda, iš esmės teigė nieko apie buvusį vyskupą nežiną.'“ Faktas, kad lietuvių 
mažuma (tai nuolat buvo pabrėžiama) inicijavo paminklą, gatvės pavadinimą 
etc, tik paryškino A. Baranausko lietuviškumą ir beveik paslėpė jo, kaip lenkų 
veikėjo, bruožus. Kova dėl paminklo, užtrukusi kone visą porevoliucinį dešimt- 
metį, perėjo keletą etapų. Juos aprašantys laikraščių straipsniai padeda mums 
nustatyti A. Baranausko įvaizdžio kasdieninėje masinėje lenkų sąmonėje tra- 
jektorijos pabaigą. 

Pirmiausia pasipriešinta pačiai paminklo idėjai. Kadangi A. Baranauskas bu- 
vęs lietuvių šalininkas, gal net rusų valdžios satelitas ir agentas (tokių jokiais 


rimtais argumentais, moksliniais tyrimais ar archyviniais įrodymais nepagrįstų 


"* Krajobraz, 28.11.1999. 

paskalų teko girdėti net akademiniuose lenkų istorikų rateliuose), todėl neleisti- 
nas joks paminklas. Net bažnytinė vyresnybė iš esmės laikėsi panašios pozicijos. 
Tai būsiąs, pasak spaudos žodžių, tik paminklas lietuvių ir lenkų nesantaikai, tik 
paminklą, tai ne tokioje simbolinėje vietoje. Lietuviams rūpėjo jį matyti kuo 
reikšmingesnėje erdvėje, oponentams - priešingai, kur nors atokiau nuo akių. 
Stawomiras Lodzinskis 1997 metų pavasarį rašė, kad seiniškiams lenkams A. Ba- 
ranausko paminklas centrinėje miestelio aikštėje būtų ne kas kita kaip simbolinė 
Seinų lietuviškumo demonstracija." Miestelio valdžia skirtingais momentais įžvelgė 
paminklosauginių, architektūrologinių, meninių ir net urbanistinių pavojų, su- 
sijusių su vyskupo paminklu. Besąlygiškai dominavo mintis, kad tik šio krašto 
lietuviams reikia paminklo, nors jau 1999 metais, prasidėjus tiesioginiams paren- 
giamiesiems darbams, suskambo ir nuosaikesni balsai: Manau, kad jeigu tas vysku- 
pas buvo toks svarbus veikėjas, tai kodėl gi negalėtume jam pastatyti paminklo... - kalbėjo 
vienas iš žurnalisto paklaustų seiniškių lenkų. 

Būta ir siūlymų geriau rūpintis lenkų martirologijos dokumentais bei žuvusių 
kovose su lietuviais lenkų atminimu. 1999 metais, kai Lenkijos ir Lietuvos valstybių 
susitarimai nebeleido abejoti, kad Seinuose atsiras paminklas buvusiam vyskupui, 
griebtasi kuo skubiau statydinti kitą paminklą - monumentą su antilietuvišku 
užtaisu kovotojams už Lenkijos suverenitetą šiose apylinkėse. Ironiška priešprieša 
A. Baranauskui, mažiausiai nusipelnusiam tokio oponavimo. 

Nuosekli ir tolerantiška buvo solidžių Varšuvos laikraščių pozicija. Gazetta 
Wyborcza redakcijai nekilo abejonių, kad A. Baranauskas - tai dviejų tautų vysku- 
pas, pabandęs sutaikinti sunkiai sutaikinamus dalykus. Lyginant centrinių ir 
vietinių laikraščių pozicijas lietuvių mažumos ir A. Baranausko atminimo jamži- 
nimo klausimu, atrodo, kad kuo toliau nuo Seinų, tuo daugiau išminties, suprati- 
mo ir tolerancijos. Galiausiai patiems žurnalistams galima palikti spėliones, ar 


būtų tas paminklas apskritai atsiradęs, jei ne lenkų intelektualų išmintis ir Lenki- 


"S. Lodzinski, „Bitwy o pomniki i pamiec“, Opoje, 1997 marzec, nr. 1, p.91-92. 

jos bei Lietuvos politikų ryžtas ieškoti simbolinių figūrų naujajai gerų kaimyniškų 
santykių filosofijai bei praktikai. ' 

Buvusios katedros, dabar vadinamos Seinų bazilika, prieigose 1999 m. lapkričio 
26 d. buvo iškilmingai atidengtas skulptoriaus Gedimino Jokūbonio paminklas 
vyskupui A. Baranauskui. Ginčus apvainikavo sėkmė, kurios negalėjo užtemdyti ir 
chuliganiški vietinių jaunuolių ekscesai, pvz., statulos nutepliojimas. Tačiau ar tai 
nauja pradžia vyskupo kelio atgal į istorinę lenkų atmintį? Paradoksalu: prieš 
šimtmetį jį laidojo, jam garbę atidavė ir jam lenkėsi beveik išimtinai autoritetingi 
lenkai. Po šimtmečio jo atminimą siekė puoselėti beveik išimtinai lietuviai. Ar taps 
šis paminklas santaikos ir tolerancijos simboliu, ar priešingai - matyt, nepriklauso 
nuo gyvenusio, kūrusio, pamokslavusio vyskupo. Jis miręs prieš šimtą metų. Kuo 
taps šis simbolis — tai gyvųjų ir gyvenančiųjų sąmonės reikalas. Ar bus A. Bara- 
nauskas gyvosios Seinų atminties, lenkų ir lietuvių atminties garantas, ar tik keturi 
metrai granito, kaip ironiškai pavadino savo straipsnelį Kurjer Poranny reporte- 
ris'“, priklausys nuo pastangų atsigręžti į visus savuosius tapatumus bei nuo 
gebėjimo pajusti ir prasmę, ir įdomybę gyvenimo skirtingiems tarp skirtingų. Gal 
tuo keliu ėjo A. Baranauskas? O gal tas kelias dabar vadintinas Via Europa? 


5 „Cztery metry granitu“, Kurjer Poranny, 24 11 99; galbūt reportažo autoriaus ironija yra susijusi su jo meni- 
niu skoniu, Aš taip pat nepriklausau prie prof. G. Jokūbonio gerbėjų, nors turiu pripažinti, kad jo sukurtas pamin- 
klas A. Mickevičiui Vilniuje man prie širdies. Jis taip pat panašaus „ūgio“, kaip A. Baranausko skulptūra, tačiau 
lietuvių spaudoje niekas nėra jo pavadinęs „keturiais metrais granito". 

Tiltas per Šventąją Anykščiuose. XIX a. pabaiga. Ant kalnelio - Baranauskų sodyba su klėtele 


A. Baranauskas, ką tik atvykęs į Peterburgą. Nuotr. iš LLTIR. 


Nuo piemens iki raštininko 


„Od urodzenia na nędzę skazany 
Igrzysko losu i wzgardę przed šwiatem; 


Karmič nadzieję - dozgonne kajdany; 


Ankstyvoji A. Baranausko biografija yra palyginti neblogai žinoma. Per keletą 
dešimtmečių lietuvių literatūros istorikai kruopščiai surankiojo ir paskelbė 
daugumą tiesioginių archyvinių aktų, rodančių būsimo poeto ir vyskupo kilmę. 
Pagarsėjęs dar jaunystėje, tapęs giminei ir anykštėnams simboline figūra, A. Ba- 
ranauskas buvo ir daugelio žmonių susidomėjimo objektas. Jo poezija ir religinės 
giesmės sklido nuorašais, nepaisydamos paties autoriaus norų ir valios. Galbūt 
XIX amžiaus antrosios pusės lietuvių visuomenėje buvo kalbama apie ją dau- 
giau, nei pats autorius to norėjo. Istorikų, literatų ir apskritai XIX amžiaus 
tyrinėtojų džiaugsmui, liko sukaupta nemažai prisiminimų apie Baranauskų 
šeimyną. Išliko tėvo ir sūnaus susirašinėjimas, Antano jaunystės dienoraštis, ku- 
ris yra jau keliskart publikuotas lietuvių tyrinėtojų. Tad šiandien istorikas negali 
skųstis stoka šaltinių, kurie leistų pažvelgti į mūsų herojaus vaikystę. Maža to: 
nei Simono Daukanto, nei Motiejaus Valančiaus - didžiausių XIX amžiaus vidu- 


rio lietuvių visuomenės ir kultūros veikėjų - biografijų atvejais neturime šaltinių, 


* „Do panny Karoliny Proniewskiej“,- A. Baranauskas, Raštai. Poezija, Vilnius: Baltos lankos, 1995, p. 78. 

leidžiančių taip giliai įžvelgti emocinį, psichologinį jauno žmogaus gyvenimo 
turinį. ' 

Antanas Baranauskas gimė 1835 m. sausio 17 d.? Anykščių miestelio dalyje, 
anuomet vadintoje Jurzdiku. Pavadinimas buvo kilęs nuo bažnytinės valdos — 
jurisdikcijos. Antano tėvams, juridiškai priklausiusiems valstybinių valstiečių 
kategorijai, jis buvo trečias vaikas, augęs kartu su broliais Jonu, Juozapu, Anupru 
ir seserim Rozalija. 

Baranauskai tik 1839 metais sugebėjo įsigyti savo ūkį Anykščių pašonėje 
esančiame Užupiečių kaime, dešiniajame Šventosios upės krante. Iki to laiko jie 
glaudėsi Antano senelės ir jos antro vyro Andriaus Steikūno ūkyje. Nors valstybinių 
valstiečių gyvenimas buvo kiek lengvesnis negu privačių dvarų baudžiauninkų, 
tačiau neabejodami galime sakyti, kad Baranauskai gyveno skurdžiai. Anykščių 
valstybinio miestelio 1856 metų inventorius liudija, kad aštuonių asmenų šeima 
(nors Antanas jau nebegyveno ūkyje, bet inventoriuje jis vis dar buvo minimas) 
valdė pusę dešimtinės sodybinės, 12 dešimtinių prastos ariamos žemės, 0 gyvu- 
liams ganyti turėjo 5 dešimtines prastos pievos ir 1 dešimtinę balų.* 

Turėti naudmenys galėjo vargais negalais padėti išlaikyti sodybą, kur stovėjo 
vargana pirkia ir penki ūkiniai pastatai. Jonas Baranauskas laikė arklį, du jaučius, 
kurie konservatyviame lietuvių valstiečių ūkyje buvo naudojami arimui, tris kar- 
ves, aštuonias avis ir keturias kiaules. Tai leido išvengti bado, bet vargu ar galėjo 
kelti viltis išmokslinti vaikus, pagerinti buitį ir taip toliau. 

Neatsitiktinai nuoširdžiausiose A. Baranausko eilutėse ir laiškuose apgailėjimas 
savo varganos kilties ir skurdo yra toks pat stiprus kaip ir grožėjimasis nuostabia 
Šventosios upės pakrančių gamta. Tačiau, pabrėžiant valstietišką poeto ir vysku- 
po kilmę, neteisinga būtų manyti, jog žema kilmė anuometinėje Lietuvoje, o ypač 
Žemaitijoje, būtinai reiškė tik skurdą. Valstietis nebuvo lygu valstiečiui. Kodėl 
kitas valstietiškos kilmės vyskupas Motiejus Valančius niekur neužsiminė apie 
savo valstietiško likimo prakeiksmus ir liūdną lemtį? Neteko rasti savojo likimo 


* Visos datos, išskyrus cituojamus XIX a. dokumentus, yra nurodomos naujuoju stiliumi. 
*,1856 m. Anykščių inventorius“, LKAB, p. 355. 

Baranauskų, Zlatkų, Žukauskų giminė prie senosios Baranauskų trobos. Foto prel. Juozo Laukaičio. 
1303 m. 


apgailėjimų, panašių į tuos iš A. Baranausko jaunystės raštų, ir istoriko Simono 
Daukanto tekstuose. Galėtume šią aplinkybę interpretuoti keliomis kryptimis. 
Pirmiausia darytina prielaida, jog poetiška ir romantiška Antano Baranausko 
prigimtis vertė atvirauti, kuriant savojo lyrinio herojaus įvaizdžius. O štai S. Daukan- 
tas ir M. Valančius - vienas mažiau, kitas daugiau - dėl švietėjiško racionalizmo 
stoiškai žvelgė į savąsias lemtis. Pagaliau mūsų nepasiekė jokie nuoširdesni, 
reflektyvesni šių dviejų Baranauskui bent jaunystėje autoritetingų herojų anks- 
tyvieji tekstai, kurie leistų palyginti jų visų jaunystės jausenas. Valstiečių vaikai 
S. Daukantas ir M. Valančius baigė solidų Vilniaus universitetą, tapo ganėtinai 


teikšmingais savai visuomenei žmonėmis, užėmė rimtas pareigas. Jie galėjo au- 


koti ne tik savo pastangas, bet ir savo lėšas viešiems švietėjiškiems tikslams. Gal 

A. Baranausko broliai Jonas (1828-1904) ir Anupras (1841-1928). Foto Štrauso ir Surevičiaus. Kaunas. 


tik brandaus amžiaus sulaukusio S. Daukanto retorikoje nuskambėdavo vargo 
pelės metafora, taikoma savo gyvenimui charakterizuoti. Jis užsimindavo apie pinigų 
stygių, tačiau kalbėdamas apie profesinius istoriko poreikius. Norint surankioti 
Lietuvos istorijos šaltinius, sakė jis, reikia ne tik gero išmanymo, bet ir didelio turto, 
nes šaltinių tenka ieškoti įvairiose vietose. O kelionės buvo brangios. 

Tai, kad valstietiškos kilmės nulemtas skurdas nebuvo eksponuojamas nei 
S. Daukanto, nei M. Valančiaus, greičiau verčia mus atkreipti dėmesį į specifi- 
nius Žemaitijos ir likusios Lietuvos socialinio bei ekonominio gyvenimo skirtu- 
mus. Žemaičių valstiečiai, palyginti su savo bendraluomiais į rytus nuo Nevėžio, 
buvo ganėtinai pasiturintys, jei ne turtingi. Šis kraštas iš esmės niekad nepatyrė 
tiesioginių žeminančių ir skurdinančių baudžiavos padarinių, apie kuriuos turi- 
me kalbėti Rytų Lietuvos atveju. Pasiturintys ūkininkai nebuvo išimtis Skuodo ar 


Rietavo apylinkėse. Dar 1861 metų valstiečių reformos išvakarėse Jokūbas 


A. Baranausko brolis Juozapas (1538-1916) ir sesuo Rozalija Zlatkuvienė (1832-1918) 


Geištoras stebėjosi, kad Rietave valstietis gali pavaišinti kilnų svečią šampanu, 0 


dvaro savininko kunigaikščio Ireniejaus Oginskio inicijuotame bankelyje valstiečio 
sąskaitose gali būti iki kelių tūkstančių rublių sidabru. 

Žemaičių valstietija, išlaikydama senąsias tradicijas, buvo gana apsišvietusi. 
Mokyklų tinklas susiklostė palyginti tankus. Kražių gimnazija XIX amžiaus 3-4 
dešimtmečiais mokinių skaičiumi buvo didžiausia vidurinė mokykla visoje Lie- 
tuvoje. Gimnazijose, dvasinėse seminarijose ir net Vilniaus universitete knibždėte 
knibždėjo šio žemaičių luomo atstovų. 

Kita vertus, istorikų yra seniai pastebėta, kad žemaičių bajorija buvo gausi 
(kai kuriose apskrityse sudarė kone 10*4 visų gyventojų), bet neturtinga ir - kas 
yra svarbu - tautiškai neatitrūkusi nuo vietinės liaudies. Valstiečiai neretai savo 
ūkiniu pasiturėjimu pranokdavo privilegijuotus bajorus, kurių didžiuma, netekę 


žemės, ūkininkaudavo nuomojamose valdose. Nebuvo netikėti ir mezaliansai, 


kai bajoraitė ištekėdavo už pasiturinčių valstiečių sūnaus. Bajoriškumas, 
bajorystės popieriai ar kurie kiti įrodymai, paremti net gyvais liudijimais, neatrodė 
koks nors ypatingas dalykas. Visa tai pasidaryti, siekiant tolesnės karjeros, buvo 
gan paprastas reikalas. 

Žemaitijos bajorų polonizacijos laipsnis buvo nežymus. Namie ir su valstiečiais 
vis dar buvo šnekama žemaitiškai, o kražiškiams mokytojams nemažai rūpesčių 
kėlė menkas mokinių lenkų kalbos mokėjimas. Jau surusintos Kražių gimnazijos 
direktorius A. Bernhofas 1844 metais skundėsi savo viršininkams, kad tarp mokinių 
pastebimas ypatingas dorovinis sugedimas, kuris, jo manymu, pirmiausia pasireiškia 
atsainumu oficialiosios rusų politikos atžvilgiu. Tai pasakytina apie 

didžiąją dalį, kilusią iš vadinamosios akalicų šlėktos, labai mažai savo buitimi ir 

išsilavinimu besiskiriančios nuo valstiečių, (...) jog jie neretai parodo elgesį, polin- 

kius ir įpročius, būdingus savo tėvams (...). O vartojimas tarp žemesniųjų ir dalies 
vidurinių sluoksnių žemaičių kalbos ir menkas dėl to didesnės dalies stojančiųjų 

ne tik rusų, bet ir lenkų kalbos mokėjimas yra nelabai gero pažangumo moksluose 

priežastis? 

Čia, Žemaitijoje, pirmųjų gimnazijos klasių mokiniai, žymaus XIX amžiaus 
vidurio autoriaus, bajoro Liudviko Jucevičiaus (Ludwik z Pokiewia) liudijimu, 
neretai turi mokymosi sunkumų, nes jų lenkų kalbą paprastai teršia auklės 
žemaitės arba bonos prancūzės. Juk vaikas pas mus anksčiau pramoks lietuviškai ar 
prancūziškai, negu lenkiškai, - penktojo dešimtmečio pradžioje apgailestavo buvęs 
Kražių gimnazijos mokinys.+ Nors iki 1830-1831 metų sukilimo Žemaitijos mo- 
kyklose garbės reikalu laikytas lenkų kalbos mokymas, tiesiogiai trukdant moki- 
niams kalbėtis žemaitiškai, tačiau tai nedavė norimų rezultatų. 

Tai, kad A. Baranauskas neslėpė graužaties dėl valstietiškos savo kilmės ir 
ribotų ateities perspektyvų, gali būti siejama ne tik su dideliais jo norais ar sun- 


*1844 m. Kražių gimnazijos direktoriaus ataskaita, Lietuvos centrinis istorijos archyvas (toliau - CVIA, f. 567, 
ap.2, b. 5201, L. 7; Plačiau žr.: „Tautinio identiteto link: 1852-1854 m. mokinių byla“, E. Aleksandravičius, Praeitis, 
istorija ir istorikai, Vilnius: Vaga, 2000, p. 127. 

*L. Jucevičius, Mokyti žemaičiai, Vilnius: Vaga, 1975, p. 98. 

kėjančiomis sąlygomis valstiečių palikuonims siekti karjeros - tai buvo vėlyvieji 
Nikolajaus I valdymo metai, kai vyriausybė tikrai negailėjo jėgų, kad būtų sustab- 
dytas valstiečių veržimasis į mokslus ir į visuomenę. Kita vertus, Anykščių apylinkių 
valstiečiams vargiai tiko ankstesnės charakteristikos, kuriomis apdovanojom 
Žemaitiją. Anykštėno aukštaičio savijauta žemaičių viešpatavimo kultūriniame 
lietuvių sąjūdyje laikais gali byloti ir apie regioninius skirtumus, nulemiančius 
savęs vertinimo specifiką. 

Kita vertus, Jono Baranausko šeima nebuvo visiškai tipiška anykštėnams. Pir- 
miausia šeimos galva pragyvenimui pelnėsi ne tik iš ūkio, bet ir iš darbo Anykščių 
valsčiaus valdyboje. Jis rinko mokesčius, o tai savo ruožtu reikalavo tam tikro 
išsilavinimo, rusų ir lenkų kalbų bei rašto mokėjimo. Skaitant jo susirašinėjimą su 
sūnumi, nėra per drąsu pavadinti Joną Baranauską pusinteligenčiu. 

Kaip teigia R. Mikšytė, būsimo vyskupo tėvas buvęs šviesus ir raštingas vyras. 
Nors ir nekalbus, užsidaręs, labai lėtas. Vaikai tėvo bijoję. Tačiau jis buvo jautrios 
širdies, kaip įmanydamas stengėsi vaikus šviesti. Sekmadienio vakarais jis 
mėgdavęs balsu skaityti šventųjų gyvenimus ir skaitydavęs iki susigraudinimo, 
kartais net pravirkdavęs. Tokį prieštaringą vyro būdą mokėdavo sušvelninti mo- 
tina, savo apylinkėse garsi giedotoja. Ji taip pat buvusi raštinga, ką liudija įrašai 
jos maldaknygėje, saugomoje dabartiniame muziejuje - A. Baranausko klėtelėje 
Anykščiuose“ Šviesių būta ir būsimojo vyskupo brolių Jono bei Anupro, 1863 
metais netekusių laisvės ir ištremtų į Sibirą už dalyvavimą sukilime. 

Būsimojo Seinų vyskupo asmenybei tikrai netrūko itin ryškių spalvų. Vienas 
nuo jaunystės ryškėjąs bruožas - tai sąmoninga pastanga būti savojo likimo kal- 
viu, suprantant visas nemalonias, jo aukštesnius siekius ribojančias aplinkybes, 
susijusias toli gražu ne su asmenine prigimtimi ar individualiomis savybėmis. 
XIX amžiaus vidurio pasaulis buvo toks ir su šio pasaulio taisyklėmis galynėtis 
galėjo tik romantiškas idealistas, bandantis susirasti vietą aukštesnių vertybių 
erdvėje. Dvidešimtmetis A. Baranauskas, savo atmintyje perkratęs nueito gyveni- 


*R. Mikšytė, Antanas Baranauskas, p. 10. 

mo prisiminimus, dienoraščio skyrelyje, pavadintame Žymesni to meto įvykiai, 
labai glaustai pateikė tokią autobiogramą: ' 
1835 m. sausio 5 d. gimiau ir pas tėvus gyvenau ligi 1848 m. rugpjūčio 11 d. 
(...) Nuo 1838 m. pradėjau atsiminti ir nuo tol viską atsimenu. Su vaikais žaidžiau 
nuo 1840 iki 1846 metų. 
Pradėjau ganyti tėvų bandą 1843, o baigiau 1848 metais. 
Liokajystė: liokajumi tarnavau nuo nuo 1848 ligi 1849 m. Gelvonuose. 
Meistrystė: jokio amato neišmokau. 
Mokslas: pradėjau mokytis 1841 m. Lenkų kalba ligi 1843 m., rusų kalba nuo 

1845 m. ligi 1848 m., vėl nuo 1851 m. ligi 1853 m. Nuo 1849 m. ligi 1851 m. 

tėviškėje dirbau žemę. 

Poezija ir eilės: pradėjau eiliuoti nuo 1849 m. ir pamėgau. 

Muzika: 1849 m. pats mokiausi groti klavikordu, 1850 m. smuiku, 1853 m. 
gitara ir armonika, bet gerai negroju jokiu instrumentu. 

Tapyba: pradėjau 1853 m., bet neturėdamas pavyzdžio, negalėjau tobulintis. 

Raštininkavimas: 1853 m. pradėjau tuo verstis.“ 

Jaunystės metų dienoraštis, laiškai artimiesiems ir eilės leidžia susidaryti pa- 
lyginti neblogą psichologinę charakteristiką. Jo asmenyje jautrumas ir valia, jaus- 
mingumas ir racionalumas dėliojosi į labai įdomias kompozicijas. Dienoraščio 
įrašai liudija ne tik valingas pastangas modeliuoti save į trokštamą gyvenimą, bet 
ir kietą racionalizmą bei itin gerą atmintį, kuria jis pelnytai galės girtis visą 
gyvenimą. Jautri ir jausminga A. Baranausko prigimtis greičiausiai paėjo iš tėvo, 
nors vėlesni metai ir askezės pratybos tartum nebeleistų lyginti prie šventųjų 
žyvatų skaitinių susigraudinančio tėvo ir išoriškai šalto racionalisto bei asketo 
sūnaus. Tačiau ankstyvosios jaunystės dokumentai toli gražu nerodo, kad jauna- 
jam Antanui būtų nuo mažens mintas asketo kunigo kelias (kas savaime anuo- 
met nebūtų buvusi jokia sensacija). Priešingai, tėvas ieško jam gero gyvenimo toje 


srityje, kurią geriausiai pažįsta iš savos patirties. Jis leidžia jaunąjį Antaną į 


* A. Baranauskas, Dienoraštis, Vilnius: Baltos lankos, 1996, p. 29. 

Rumšiškių mokyklą, kuri rengė valsčių raštininkus. Tėvas, pagal išgales stengėsi 
paremti ir pirmuosius sūnaus karjeros žingsnius. Iš jo laiškų galima spėti, kad 
bendruosius ir paprasčiausius karjeros principus tėvas išmanė geriau nei inte- 
lektualinio tobulėjimo taisykles. 1853 metais jis rašys sūnui į Vainutą: 

Taip pat prašau, mylimas Antanėli, atrašyti ir man nors keletą žodžių ir sten- 
kis, kaip galėdamas, kad taptum raštininku, raportuok rūmams ir kad arčiau krašto 
gautum tarnybos vietą.“ 

Tai rodytų, kad šeimoje buvo suprantamos realios gyvenimo galimybių ribos, 
o kokių nors stendališko parvienarijaus bruožai nebuvo skatinami. Tad nori neno- 
ri Antanui teko išeiti visą neturtingų valstiečių gyvenimo mokyklą. Spalvingai 
piemens praktikas ėjusio poeto savybes perteikia J. Tumas. Antanui teko per die- 
nas ganyti bandą, mirkti lietuje, stidenti šaltyje, ilsėtis kietai surūkusioje be kami- 
no trobelėje. Augesnio piemens laukė daugiau juodo darbo, o jis Antanui labai 
nesisekė. 13-15 metų, pasak J. Tumo šaltinio, jis dar nemokėjo pavaldyti arklio - toks 
buvo netikęs. Vieną kartą susimislyjęs arklys jį ant akėčių iš dirvos parsivežė. Už tai 
nevykelis akėtojas gavo iš savo brolio į kuprą. R. Mikšytė nurodo dar jį buvus ir 
silpnos sveikatos, nevikrų, apsileidusį. Namiškiai jį net pravardžiuodavę neva- 
leika, šlapalu, smalaūsiu.? 

Tačiau kitais savo gebėjimais jis jau nuo mažens atrodė ypatingas vaikas. Anta- 
nas savo draugams sakydavęs pamokslus, mėgdavęs dainuoti, nors buvo akivaiz- 
du, kad neturėjo patrauklaus balso - jis buvo šiurkštus ir negražus. Nenuostabu, 
kad tokiam iš paauglių būrio išsiskiriančiam vaikui kliūdavo ir pajuokos, ir dar 
daugiau pravardžių. Taip atsirado ir vaikų sukurtos pravardės Jurkštas, Smalaūsis, 
kuriomis 1851 metais Antanas Baranauskas pasirašė kelis savo eilėraščių. Šis fak- 
tas leistų daryti prielaidą, kad pats pravardžiavimas nebuvo labai piktas ir ne itin 
žeidė Antano savimeilę. O kadangi tuo pačiu metu piemenų būryje jis garsėjo kaip 
išradingas išdaigininkas, štukorius, tai neatmestina mintis, jog jis buvęs tam tikras 
savo piemeniškos bendruomenės lyderis, o pravardės tik paryškina tokį iš- 


* 1853.12.12. Jono Baranausko laiškas, žr. LKAB, p. 281. 
"R. Mikšytė, Antanas Baranauskas, p. 11. 

skirtinumą. Tačiau kas vaikams ir jaunuoliams yra žaisminga, tėvams dažniausiai 
yra galvos sopulys. Tėvas turėjo nemažai sukti galvą, ką daryti su šiuo vaiku. 

Dešimtmečio vaiko gabumus netruko pastebėti ir Anykščių parapijos mokyklos 
mokytojai. Iš to laiko mus yra pasiekusi viena giminės tradicijoje išlikusi istorija. 
Judrios vaizduotės mokinio Antano Baranausko mokytojas Lebedevas neva pasakęs 
jo tėvui, kad arba iš to vaiko išaugsiąs didis žmogus, arba jis pakliūsiąs į Sibirą“ 

Bendrais bruožais vertinant, ankstyvosios būsimo vyskupo biografijos kontūrai 
visiškai sutampa su tipiška valstietiškąja hagiografija. Ūkininko šeimoje augantis 
sūnus, kuriam nesiseka juodi darbai, kurio prigimtyje prabunda aukštesnių jausmų 
irintelektinių gebėjimų troškulys, yra leidžiamas į mokslus, greičiausiai pastūmėjant 
jį kunigo keliu. Pradžioje neturtingas tėvas pabandė 13-metį berniuką atiduoti tar- 
nauti Gelvonų klebonui Danevičiui. Matyt, tikėjosi, kad liokajumi pas šviesų kunigą 
tarnaudamas vaikas pramoks geresnių manierų, įgis visuomeninių patirčių. Tačiau 
netrukus paaiškėjo, kad šios viltys buvo bergždžios, nors neatmestina prielaida, 
kad pačiam jaunuoliui tie Gelvonuose praleisti metai sužadino siekimus stiebtis 
aukštyn. Mat jis, paliktas savo valiai, rausėsi klebonijos bibliotekoje, mokėsi muzi- 
kuoti klavikordu ir rašinėjo tėvams laiškus, papuošdamas juos eilėmis. O Danevičius, 
atsainiai įvertinęs Antaną kaip niekam tikusį?, išsiuntė jį atgal namo. 

Jonas Baranauskas, realiai vertindamas finansines savo galimybes ir pasi- 
remdamas tarnybos valsčiaus valdyboje patirtimi, negalėjo parinkti nieko geres- 
nio savo svajokliui sūnui kaip raštininko kelią. Ano meto visuomenės kritikams 
tokia žemiausios grandies valdininko karjera atrodė pasibaisėtina, tačiau, netur- 
tingo valstiečio akimis, tai buvo gyvenimo stabilumo garantas, jei ir neleidžiantis 
prasigyventi, tai bent negrasantis ir beviltišku skurdu, kuris neišvengiamai laukė 
fiziškai silpnesnio, mažiau nagingo vyro. 

Taip 1851 metais šešiolikmetis Antanas atsidūrė panemuny, Rumšiškėse, kur 


veikė valdinė, Rusijos valstybės turtų rūmų išlaikoma mokykla. Siųsti čia sūnų 


*Šią lakią frazę kartoja dauguma autorių, prisilietusių prie A. Baranausko biografijos. Žr.: J. Tumas. Antanas 
Baranauskas. 1835-1902, p. 17; R. Mikšytė, Antanas Baranauskas, p.14. 
*R.Mikšytė, Antanas Baranauskas, p. 14. 

mokesčių rinkėjas galėjo dėl kelių priežasčių. Pirma, raštininko darbas jam buvo 
asmeniškai artimai pažįstamas, jo paties tarnybos metu patirtas ir saugus 
užsiėmimas. Antra, tėvo motyvas galėjo būti susijęs su tuo, kad Rumšiškių mo- 
kykloje berniukai už mokslą nemokėdavo, jie net gaudavo mažytę paramą pragy- 
venimui ir drabužiams, už ką vėliau turėdavo kelerius metus privalomai atidirbti 
paskyrimo vietose. Tačiau pats privalomasis atodirbis negalėjo atrodyti didelė 
bėda pragyvenimo ieškančiam jaunuoliui ir jo pragmatiškam tėvui. 

Mokyklos pastatas stovėjo gana egzotiškoje vietoje didžiosios Lietuvos upės 
pakrantėje, kol visai neegzotiškas Nemuno potvynis nuplovė ją 1860 metais. Moks- 
las, trunkantis dvejus metus, buvo labai ribotas, specializuotas siaurai raštininko 
funkcijai atlikti. Jo tikslas buvo išugdyti žmogų, aiškiai matantį savo karjeros 
stogą. Toks raštininkas nei siekiais, nei išsilavinimu, nei manieromis per visą 
savo gyvenimą neturėjo kišti nosies toliau valsčiaus ir jo raštinės. Visas mokslas 
buvo perdėm realinio profilio: sąskaityba, skaičiavimas skaitytuvais, susira- 
šinėjimo formulės, kaligrafija. Ne itin tvarkingas Antanas Baranauskas turėjo 
vargo su dailyraščiu, arba kaligrafija, dėl ko skundėsi tėvui. Kita vertus, savo 
mokslų pabaigoje jis jau buvo giriamas viršininkų už tvarkingą rašyseną. 

Būdamas puikios atminties ir guvaus proto, lengvai susidorodavo su visomis 
kitomis užduotimis. Tad apskritai mokykloje su didesniais sunkumais nesusidūrė. 
Net, kaip galima suprasti iš jo dienoraščio įrašų, įgijo mokykloje tam tikro 
sąmoningai Rumšiškėse ugdyto lojalumo ir servilizmo caro valdžiai savybių, tik 
vėliau jos buvo ištrintos, pasukant priešinga linkme - nepasitenkinimo ir revoliu- 
cingo antirusiško patoso. 

Pagrindinis rūpestis, kamavęs jį mokslo Rumšiškėse pabaigoje, buvo skaudus 
supratimas, kad jis nieko negavo savo aukštesniems polėkiams plėtoti. Nei 
fundamentinių mokslų, nei antikinės literatūros, nei lotynų ar prancūzų kalbų, 
kurios anuomet buvo lyg raktas į aukštesnio skonio visuomenę, o ir šiais laikais 
nepakenkia net užkietėjusiam sovietinio tipo technokratui. Rumšiškių alumnas 
turėjo prieš akis labai aiškią perspektyvą, iš viršaus suplanuotą Valstybės turtų 
rūmų valdininkų. Jo laukė nuobodus darbas valsčiaus raštinėse, o karjeros viršus — 


61 


tai tos raštinės galva, raštininkas. Blogiausiu atveju toksai žmogus turėjo kantriai 
kęsti savo viršininkų aroganciją ir, kaip sakytų šiuolaikinis psichologas, geriausiu 
atveju - kompensuoti tokią trauminę patirtį, žemindamas šimtus neraštingų ir bejėgių 
prieš ukazų raidę valstiečių. 

Rumšiškėse A. Baranauskas labai aiškiai pamatė, kokia lemtis jo laukia, jei 
nebandys su ja galynėtis. Lenkiškai rašyti dienoraštis ir laiškai tėvui — tai puikus 
psichologinės jaunuolio biografijos šaltinis. Juose atsispindi ir ta lektūra, kuri 
neįėjo į raštininkų mokyklos programą ir kuri buvo nugvelbta paskaityti iš senojo 
Rumšiškių klebono F. Višinskio bibliotekos. Pasak R. Mikšytės, jam buvo prieina- 
mi žymieji lenkų poetai, į lenkų kalbą išversta naujoji anglų literatūra. E. Youngo, 
J. Macphersono Osiano giesmės, gal net G. Byrono Child Harold versmės įkvepia 
Baranauską.“ Jis pats imasi eiliavimo, jausmų audros veržiasi perkeliamos į po- 
pieriaus lapą, skausmingai guodžiantis dėl savo menko išsilavinimo, žemos 
kilmės ir tuščių kišenių, lygiai kaip dedikuojant savo kūrybos mėginius pirmie- 
siems vertintojams, atkreipusiems dėmesį į rumšiškėno mokinuko kūrybą. Vie- 
nas tokių — tai Kauno valstybinių turtų rūmų valdininkas ypatingiems reikalams 
A. Vyšnevskis, gyvenęs Rumšiškėse ir pajutęs pareigą pasirūpinti prabundančiu 
talentu. A. Vyšnevskis kurį laiką globos A. Baranauską jo grublėtame kelyje nuo 
mokyklos iki kunigų seminarijos, t. y. tol, kol tokia globa bus reikalinga. 

Dienoraščio mintys ir korespondencija atidengia skausmingą stiprios ir va- 
lingos asmenybės prabudimą, romantiško individualybės maišto energija ima 
reikštis jo eiliuotuose tekstuose. Nuostabu tai, kad emocinės reflekcijos lygis ne- 
turtingos valstiečių šeimos susirašinėjime pasiekia labai aukštus registrus. Jaus- 
mai užaštrinti, jų aprašymas detalizuotas, intelektinė aistra skausmingai degi- 
nanti. 1853 metų sausio mėnesį Rumšiškėse Antanas rašė įvadiniuose savo 
dienoraščio apmąstymuose: 

Ko gi sėdžiu Rumšiškėse? Kodėl gi taip gaištu laiką? Kad išmokčiau pats 


apsispręsti. Bet argi dažnai apsisprendžiu pats, ir kokį matau savo būsimą likimą 


* Ten pat, p. 19. 

ir dabartinę būklę? Buvau užmigęs letargu, nematydamas, kas aplinkui mane 

dedasi, bet staiga tarsi pakirdau ir išvydau save blogiausioje būklėje, kaip tą, 

besantį tarp dangaus ir žemės, ar tą, kur, krisdamas į bedugnę, akimirksniu ištikš 

į uolą arba kaip liūtas, kurs patekęs į spąstus, negali ištrūkti be pelės pagalbos, ir 

būdamas tokioje kritiškoje būklėje, negalėjau ryžtingiau apsispręsti. Lygiai ir aš 

savanoriškai įsmukau į tas žabangas. Tiktai dar klausiu savęs, kodėl, laimingai 

gyvendamas tėvų namuose, nenorėjau tenkintis laime, kurios dabar nepatirių ir 

savanoriškai įsipainiojau į tas žabangas?'0 

Iš dienoraščio apmąstymų ir laiškų tėvui lyg ir nejaučiame, kad raštininko 
karjera buvo prieš Antano valią primesta tėvo. Nėra nė užuominos, kad kas nors 
kitas būtų buvęs jo likimo kalvis. Dėl visko, kas nemalonaus jo tyko, A. Baranaus- 
kas kaltina tiktai save patį. Panašios saviplakos ir asmeninės atsakomybės už 
savo gyvenimą gaidos girdėsis ir vėlyvuose vyskupo laiškuose. Apie viltis, susie- 
tas su Rumšiškių mokyklos suolu, geriausiai kalba pats dienoraščio autorius: 

jausdamas didelį pašaukimą mokytis ir jį labiausiai vertindamas, tariausi, kad 

valdiškoje gubernijos mokykloje bus mokoma to paties, kaip ir gimnazijoje, ir tuo 

pačiu, apsvaigęs nuo pasitenkinimo ir vilties, kad maloningojo viešpaties malonėje 

kada nors tapsiu išsimokslinęs ir galėsiu užimti žymią vietą jo tarnyboje ir visą 

triūsą jam paskirsiu, bet apsirikau savo sprendimuose, nes nieko neišmokau ir 

dvejus metus sugaišau, nieko nelaimėjęs. 

Ir čia pat priduria: 

Ar nieko čia neišmokau? O! daug išmokau, bet jo malonybės Rumšiškių klebo- 

no Kun. Višinskio dėka, kuris rėmė mane visos savo bibliotekos knygomis, iš kurių 

daug gražių dalykų išmokau, tai yra, kuriomis praskaidrinau savo protą, skaity- 

damas puikius kūrinius." 

Rumšiškių patirtis išties nenuėjo vėjais. Galima įtarti, kad būsimąjį vyskupą 
visą gyvenimą lydėjęs įgūdis savarankiškai mokytis kaip tik buvo įgytas šiuo 


" A.Baranauskas, Dienoraštis, p. 9. 
"Ten pat. 

periodu. Nors nėra aiškios jo savarankiško (šalia akademinės programos) 
domėjimosi kryptys Varniuose ir Peterburge, tačiau liudytojai aiškiai nurodo tuos 
A. Baranausko pomėgius Miunchene ar Romoje. Jam vis buvo įdomiau ne tiesio- 
giniai teologiniai interesai, kuriuos jis nuolat pabrėždavo esant svarbiausius, 
tačiau kalbotyra ar matematika, kurių jis ėmėsi su milžinišku autodidakto įkarščiu. 
Tačiau apie tai kalbėsime vėlesniuose skyriuose. 

A. Baranausko biografijos atkarpoje tarp piemenavimo gimtuosiuose Anykš- 
čiuose ir tarnybos valsčiaus raštinėse svarbesni yra kiti dalykai. Pirmiausia ne- 
sunkiai atpažįstamos gan aukštos jaunuolio aspiracijos ir neviltis, pasitikusi jį 
po to, kai labai aiškiai susidūrė su pasirinktos karjeros ribotumu. Svajonės apie 
aukštesnę karjeros trajektoriją (...tapsiu išsimokslinęs ir galėsiu užimti žymią vietą...), 
leidžiančią išsiveržti iš uždaro, žemos kilmės, neturtingųjų pasaulio rėmų, geso 
tokiu pat greičiu, kaip keitėsi jo darbo vietos. Tolygiai emociniam jaunuolio savi- 
vokos nuolydžiui rikiavosi Vainutas, Raseiniai, Seda. Net peizažo spalvos tarsi 
prisitaikė prie tirštėjančios nevilties nuotaikų. 

Įspūdingos A. Baranausko laiško, rašyto tėvams 1853 metų rudenį iš Žemaitijos 
pasienio miestelio Vainuto, eilutės: 

Vainute nieko naujo negirdėti, tiktai dejavimas vėjo, genančio dangumi storus 
debesis, ir didelių liūties lašų šnaresys į didelius raštinės langus; nieko nematyti, 
tiktai nuolatinė pasienio horizontą dengianti migla, kurioje vos girdėti tolstantys 
aidai - prabėgančių kontrabandininkų ir juos besivejančių sargybos kareivių arklių 
kanopų bildesys. (...) Žodžiu, čia nieko gero: namuose — nuobodulys, gatvėse ir 
keliuose purvas iki kelių, miškuose — kontrabandininkai ir plėšikai, vienkiemiuose 
apiplėštų gyventojų aimanos, mieste — dejonės žydų, besislepiančių lūšnose nuo 
kiaurai geliančios drėgmės.! 

Žinoma, emocinis jo pirmųjų savarankiško ir darbinio gyvenimo mėnesių 
nuosmukis savom spalvom nudažė ir supančios aplinkos paveikslą. Viskas 
juoda, viskas blogai. Kita vertus, nėra pagrindo manyti, kad Vainutas buvo mies- 


21853 m. spalio mėn. A. Baranausko laiškas tėvams iš Vainuto; žr.: A. Baranauskas, Raštai, Vilnius: Vaga, 
1970,t. 2, p. 90. 

telis prie vietinio pragaro vartų. Jokie statistiniai ūkio argumentai neliudija, kad 
Vainutas gyveno blogiau negu Anykščiai. Greičiau tai jaunam poetui buvo tik 
svetima žemaičių žemė, kurios molynė ir gūdesnė pasienio miškų tankynė galėjo 
stiprinti savaime suprantamas beviltiškumo nuotaikas. Vainute nebuvo galima 
gyventi visiškai nesitapatinant su vietinio gyvenimo specifika, kurios folkloro 
būtina sudedamoji dalis buvo kontrabanda. Norint tokiame uždarame pasaulėlyje 
bent kiek ramiau gyventi, reikėjo priimti vietines to gyvenimo taisykles. Išsišokėlių 
tokia aplinka nemėgsta, lygiai kaip ir kitos panašios vietos ano meto Lietuvoje. 
Tai buvo realus gyvenimas, kurio groteskišką pavidalą 1849 metais labai gerai 


išreiškė savo eilėmis puikių memuarų autorius Stanislovas Moravskis: 


Kas ta šalis, kur ąžuolynai auga, 
Kur gegužė supusto dar pusnis, 

Tik liepą čia pavasario sulauki; 

Kas ta šalis? 


Kas ta šalis, kur Ievų, tų kokečių, 
Dalijamas mums rojaus obuolys, 
Glėbin kur meilės lengvabūdės kviečia; 
Kas ta šalis? 


Kas ta šalis, kur už parankės vaikšto 
Tarsi dvyniai - banditas ir kvailys, 
Parduotų tėvą, jei kas pirktų, aišku... 


Kas ta šalis? 


Kas ta šalis, kur privalu liežuvį 
Laikyt tvirtai ir užsikimšt ausis, 
Neišsiduot, kas sieloj, nes — pražuvęs; 
Kas ta šalis? 


Kas ta šalis, kur šlėktos lyg magnatai 
Išdidūs gimsta, nors namuos arklys 
Skurdus ir vyžos minko purvą metais; 
Kas ta šalis? 

CJ 

Kas ta šalis, kurioj delnai teisėjo 

Taip niežti, kad vis kišk, kitaip atims 
Avis ir jaučius, arklius atbildėjęs; 

Kas ta šalis? 


Kas ta šalis, kur protėviai taurieji 
Ne kryžių garbino - tik miškelius, 
Tačiau šlovė ir garsas juos lydėjo; 
Kas ta šalis? 


Kas ta šalis, kur ant kaktos nūn kryžius, 
O sieloj pragaras — ne spindesys, 
Savivalė kur, kortos, bylos, kyšiai; 

Kas ta šalis? 


Tu nežinai? Staiga visai aptemo 
Tau akys? Betgi pagaliau išvysk! 
- Žinau! Žinau ją! Tai lietuvių žemė, 


Mana šalis! 
Tokiomis eilėmis atsiminimus pradėjo turtingas aristokratas — gydytojas, Ado- 
mo Mickevičiaus ir daugelio filomatų bičiulis S. Moravskis, pasislėpęs nuo pa- 


saulio savo Ustronėje prie Prienų ir su senatvišku sarkazmu narstantis lietuvių 


'*S. Moravskis, Keleri mano jaunystės metai Vilniuje, Vilnius: Mintis, 1994, p. 56. 

papročių ir visuomenės nuopuolį taip, kaip jam rodėsi. Mūsų herojaus atvejis 
buvo kitoks. To negailestingo pasaulio vartus pravėręs jaunas, jautrus ir neturtin- 
gas A. Baranauskas buvo daug blogesnėje padėtyje negu kilmingasis S. Morav- 
skis. Jis niekur nuo to gyvenimo negalėjo pasislėpti. Ne ką galėjo ir pasirinkti. 
Gyvenimas jį rinkosi daugiau negu jis gyvenimą. Vainuto valsčiaus raštininko 
padėjėjui, deja, nesyk teko tik stebėti, kaip likimas blaško jį nuo vienos draugijos 
prie kitos, viliantis, kad laimė gali nusišypsoti. 

Taigi A. Baranauskui reikėjo taikytis ir prie kontrabandininkų bažnytkaimio 
įpročių, ir prie žemo polėkio raštinės plunksnagraužių skonio. Jam teko mokytis 
užmerkti akis bei užsikimšti ausis prieš blogį, kuris idealų papėdėje atrodė atgra- 
sus, neįveikiamas, visuotinis, gniuždantis. Nelengvas gyvenimas turėjo laukti 
jaunuolio, kuris išdrįso pakelti likimo mestą pirštinę ir galynėtis su korupcijos, 
dviveidiškumo, arogancijos silpnesnio atžvilgiu papročiais. Tuo labiau kad mažėjo 
viltys, jog raštininko padėjėjui bus galima iš paties gyvenimo, iš aplinkos, iš 
viršininkų mokytis manierų ir aukštosios visuomenės gyvenimo taisyklių. Deja, 
viskas buvo priešinga jaunojo A. Baranausko įsivaizdavimui. Vien išoriniam to 
gyvenimo solidumui - oficialiai reikalaujamiems drabužiams - teko išleisti metinį 
atlyginimą. Tai rodė rusų biurokratijos situaciją, kurioje ji tiesiog buvo priversta 
susirinkti pragyvenimo pinigus iš kyšių ir kitokių suktybių. Su tuo raštininko 
padėjėjas A. Baranauskas nenorėjo susitaikyti. Iš čia ir skundas savuoju likimu, ir 
neviltis bei desperatiškas kitų saviraiškos kelių ieškojimas. Laiškuose ir die- 
noraštyje kartojasi mintys apie lemtį, moralę, aukštesnių vertybių likimus, 
visuomenę arba drauginį gyvenimą — visa tai, ko Vainutas negalėjo patenkinti. Jis 
sako, kad: 

Kiekviena gera ar bloga aplinkybė (bet dažniausiai bloga) palieka manyje savo 
žymę, ir todėl žmogus labiau priklauso ne tik nuo gerų pagrindų, bet ir nuo drau- 
gijos, kurioje atsiduria. Dorų žmonių draugija žodžiu ir pavyzdžiu žmogų trau- 
kia į dorą, blogų - sugadina paskutinius geros prigimties pagrindus, jeigu jų dar 
buvo. O jeigu nebuvo, ir jau galutinai sugadinta dvasia duoda energijos ir drąsos 


klimpti vis gilyn į kaskart didesius neteisėtumus, suranda vis geresnę priedangą 

ir mažiau pakaltinamas priežastis. Mano gi padėtis ir tokio luomo žmonių draugi- 

ja Jums labai gerai žinoma — reikia tik vieną valandėlę visai užmiršti Poną Dievą, 

0 vėliau niekas (išskyrus tik bažnyčią) nei primins, nei pačiam nekils noras ar 

mintis (...).6 

Bėgo paskutiniai nešaltos Žemaitijos žiemos mėnesiai, gaubiami tamsių lyg 
šlapdribos debesys A. Baranausko minčių. Desperatiškas tuščiai slenkančio lai- 
koir artėjančios degradacijos pojūtis slėgė vis labiau. Laiškuose daugėja užuominų 
apie bandymus prisitaikyti prie pasienio kontrabandinių įpročių, tačiau, rašė jis, 
nesilaikydamas taisyklių, ne kartą įpuoliau į priešo pinkles, iš kurių sunku išsivaduoti. 
Kita vertus, to aukštesnėmis vertybėmis pasipuošusios visuomenės pasaulio ne- 
matyti nė pėdsakų. Siekimas ropštis į jį lieka nepatenkintas, o pasimetimas ir 
neviltis auga. Vėl apgailestaujama, kad prastas išsilavinimas ir nešlifuotos ma- 
nieros yra kliudis į geresnę gyvenimo kokybę. Jis aiškiai mato, ko jam stinga, bet 
dar nežino, kaip surasti, kaip įgyti visa tai, kas labiausiai vilioja. Jis rašo tėvams 
paskutiniame savo laiške iš Vainuto: 

Bet aš be dvaro manierų, tik paprastos, nuoširdžios sielos, išėjau į pasaulį, 
nemokėdamas nei nutaisyti kuklų veidą, nei mandagiai paberti komplimentų, nei 
lankstytis, nei aukšto kalbos tono, nei akyse meluoti, o nusisukus išjuokti. Todėl 
jau pirmame žingsnyje matau esu prastas kaimietis be jokio patyrimo, jaunystė be 
praktikos (...).“ 

Šie žodžiai liudijo ne tik apsiskaičiusio knygiaus polėkį: žinojimą, kokių įgūdžių 
jam stinga, diktavo akylai stebimas gyvenimas tos dvaro ir kilmingesnės publikos 
aplinkos, kuri labiausiai gundė. Nors tiesą sakant su tikrai aukštu stiliumi jis negalėjo 
susidurti Vainute. Kiek daugiau patrauklių įspūdžių buvo Raseiniuose ar Telšiuose. 
Vaikystėje nevaleika, studijų Varniuose ir Peterburge metais taip pat gan pagarsėjęs 
apsileidėlis, A. Baranauskas labai sunkiai derino savo fantazijas su asmeniniais 
įpročiais. Greičiausiai tik Miuncheno ir Romos periodu, paveiktas stropaus moks- 
ladraugio kun. F. Symono, jis sugebėjo šiek tiek pataisyti savo asmeninę reputaciją 


“ A. Baranausko laiškas be datos (greičiausiai 1854 m. ankstyva vasara) tėvams; žr.: ten pat, p. 100. 
W A. Baranausko laiškas be datos (1854 m. vasara (?); žr.: ten pat, p. 101. 

ir higieną. Vėlesniais laikais, jau tapęs vyskupu sufraganu - vienų pykčiui ir 
pagiežai, kitų pasitenkinimui ir nuostabai - A. Baranauskas pabrėžtinai demonst- 
ruos aukštosios visuomenės manieras, kalbos stilių, t. y. visa tai, apie ką svajojo 
Vainuto nevilties mėnesiais. 

Praėjo metai. Tolesnė valsčiaus raštininko karjera klostėsi įprastiniu būdu: 
laukimas patogesnės darbo ir gyvenimo vietos, rašinėjimas raštų tiems, nuo 
kurių priklausė raštininkų paskyrimai, protekcijų paieška ir laukimas, blaškantis 
A. Baranauską nuo raštinės popierių prie karčiamos gėrimų, nuo jausmus pake- 
liančių knygų prie klajonių miškais, riešutavimo ar žvejybos, nuo draugystės — 
taip svarbios jaunuolio gyvenimui - prie skausmingų intrigų, užgaunančių jautrią 
ir romantišką asmenybę. Žiūrint ano meto gyvenimo realijų, tai buvo reguliarus, 
tipiškas, daugumai jo likimo brolių suprantamas kelias. Nei blogesnis, nei geres- 
nis. Dauguma susitaikydavo su jo pilkuma, purvu, dulkėmis, su jo pragiedruliais ir 
šventėmis, aukštesnius siekius palikdami retiems pasvajojimams. Tačiau A. Bara- 
nauskas nemokėjo ir negalėjo su tuo taikytis. Įsiveldamas į vulgarias provincijos 
miestelių draugijas ir laužydamas savo dienoraštyje griežtai surašytas taisykles, 
pagal kurias stengėsi gyventi, jis jautė didelius sąžinės priekaištus, kamavosi 
nesusilaikydamas nuo didesnės taurės punšo ar praleisdamas naktį prie kortų. 
Slaptos ir dabar nesuprantamos užuominos dienoraštyje gali dar daug ką reikšti: 
ir muštynes, barnius, ir kyšius ar kontrabandos bandymus. Tačiau marginalinis 
XIX amžiaus Lietuvos provincijos gyvenimas istorikų dar mažai tyrinėtas, tad 
negalime atkurti konteksto, kuriame raštininko padėjėjo A. Baranausko pastabos 
atskleistų visas subtilybes. 

Akivaizdu, kad aukštesnio skonio draugija - tai ne Vainuto privalumas. Kle- 
bonas, mokytojas, viršaitis, vachmistras, veterinaras, keli šviesesni ūkininkai — 
tai ir visa draugija, kurios laisvalaikį ribojo menkos galimybės ir kasdieninio už- 
darbio rūpesčiai. Dabar galime tiktai spėlioti, ką reiškia 1853 metų rugsėjo pradžios 
A. Baranausko įrašai: 

3. Ketvirtadienis. Buvau Skiržemėje ir Trumpininkuose, bet nieko nelaimėjęs, 


grįžau. (...) 

5. Šeštadienis. Rašau raštinėje. Važiuoju į Skiržemą. Vakare grįžtu su cukru- 

mi (...J 5 

Jis buvo visiškai teisus, siedamas savuosius poreikius su supančiais žmonėmis. 
Anksti supratęs, kad asmeninio gyvenimo kokybė pirmiausia priklauso nuo 
socialinės aplinkos, kurioje vienas ar kitas individas gali realizuoti savąjį pašauki- 
mą. Bloga draugija gali nuvesti šunkeliais, gera gali pakylėti. Jis ieško žmonių, 
pajėgių suprasti jo jausmus ir poetinį polėkį. Ir galima sakyti, kad pagaliau jam 
pasiseka. Po kelių mėnesių, praleistų Raseiniuose, pasitikusiuose jaunuolį švie- 
siomis viltimis ir palydėjusį tokiomis pat kaip Vainute rezignacijos nuotaikomis 
(...Raseiniuose mano širdis pajuto tikrą gyvenimo skonį, širdies skausmo plėšyta siela 
patyrė tai apie ką tiek ilgai svajojo — laimę pasaulyje...), jis gauna paskyrimą į Sedą — 
bažnytkaimį Telšių apskrityje. 

Keliauja į naują valdiško paskyrimo vietą pro Varnius ir Telšius, tad žaviomis 
Žemaitijos aukštumos kalvomis. Kalvos maloniai primena gimtųjų Šventosios 
pakrančių peizažą, kelia nuotaiką ir simbolizuoja A. Baranausko laukiančius 
malonius netikėtumus: aukštumas jausmų, bet ne karjeros. Nesusiklostys patrauk- 
lūs tarnybiniai santykiai nei Sedos, nei Skuodo raštininkui. Viršininkų aroganci- 
ja, žemas kolegų polėkis, netvarka ir kas žingsnis sutinkamas savavaliavimas — 
visa tai priminė blogiausias ankstesnių metų patirtis, su kuriomis bręstančiai po- 
eto asmenybei buvo vis sunkiau susitaikyti. 

Tačiau neilgas Sedos ir Skuodo periodas A. Baranausko gyvenime bus įstabus 
savo polėkiu, romantišku jausmų pakilimu: jis pagaliau ras, ko ieškojo, į ką stiebėsi 
jo prigimtis. Ras nors neilgam subtilią jaunos telšiškės poetės Karolinos Praniau- 
skaitės, jos giminės ir aplinkos sielų giminystę, pirmąjį rimtą kūrybos pripažinimą 
ir paskatinimus. Kartu prieš jį iškils naujų kryžkelių horizontas, suvedantis į 
vieną asmeninių alternatyvų kamuolį valstietiško konformizmo ir bajoriško revo- 
liucingumo, lietuviškumo ir lenkiškumo, poezijos ir kunigystės, jausmingo ro- 
mantiko ir racionalaus asketo savybes. Tai audringų A. Baranausko išgyvenimų 


“ A.Baranauskas, Dienoraštis, p. 40. 

laikotarpis, kurio pasakojimai išnyksta iš dienoraščio puslapių, palikdami 


poetinių tekstų metaforas kaip pagrindines liudytojas. 


A. Baranausko kelioninis lagaminas ir cilindras. 


“ 


€ rida lė . ii 


Varnių šv. Apaštalų Petro ir Povilo katedra. XX a. pr. LNM. 


A. Baranauskas. 1878 m. 


Lyra ir kryžius 


„Kunigystės priedermės — ir poezija... 


Kaip sutaikintini? Sunku...“! 


Kodėl Lietuvos kultūros istorijoje A. Baranauskas yra lyg amžinas jaunuolis, 
kuris, romantinės aistros ir gimtinės meilės bangos nešamas, parašė savo Anykščių 
šilelį, o vėliau visam laikui iškeitė lyrą į kryžių? Nedaug perdėtume teigdami, kad 
jaunystėje poetas A. Baranauskas į kultūrinę lietuvių atmintį įrašė savo lyros 
skambesį, o didesniąją dalį likusio gyvenimo buvo tik pasyvokas stebėtojas to, kas 
darosi su jo po kaimus ir miestelius sklindančiomis giesmėmis. Tačiau, įsigilinę į 
palyginti iškalbingus poeto jaunystės tekstus, turime pripažinti, kad viskas nėra 
taip paprasta. Vis dėlto lieka neaišku, kas labiau jo gyvenime lėmė eiliavimo pabaigą: 
kunigystė, žingsnis brandos amžiun ar abi šios aplinkybės iš karto? O gal dar kaž- 
kas? J. Basanavičiaus liudijimu, A. Baranauskas pats paminėjo abi šias aplinkybes. 
Dėl poezijos, girdi, reikia turėti jaunystės dienas, o toms seniai praėjus, dvasios mitrumui 
pragaišus, jau ir ant Pegaso neužsėstumei, — prisiminė J. Basanavičius žodžius, ku- 
riuos A. Baranauskas pasakė vieno iš nedaugelio jųdviejų susitikimų Kaune me- 
tu? Čia tikrai nesiimsime svarstyti teiginio, kad jaunystė yra poezijos vilioklė, 


"A.Baranausko žodžiai, ištarti pokalbyje su J. Basanavičiumi 80-jų pradžioje; žr.: LKBA, p.410. 
?J. Basanavičiaus prisiminimų Eragmentas; žr.: LKBA, p.410. 

tačiau sutelksime dėmesį į poeto ir kunigo kelių kryžkelę, kurioje ne vieną 
skausmingą savo gyvenimo valandą praleido būsimasis Seinų vyskupas. 

Reikia darsyk pabrėžti, jog A. Baranausko gyvenimo laikotarpis iki 1863 metų 
sukilimo pasižymi vienu istorikams ir biografams itin svarbiu bruožu — jis yra 
gana gerai dokumentuotas. Šiuo etapu klierikas ir kunigas A. Baranauskas savy- 
je dar nebuvo išsiugdęs to rūstaus ir asketiško cenzoriaus ar konspiratoriaus, 
kurių vidinę egzistenciją liudys visiškas atviresnių rašytinių pėdsakų išnykimas 
išjo vėlesnio gyvenimo dokumentų. Apie tai dar kalbėsime. Tačiau mes turime 
pažymėti, kad įvykius, susiklosčiusius prie pat dvasininko karjeros slenksčio 
Varnių seminarijoje ir Peterburgo Romos katalikų dvasinėje akademijoje, atspin- 
di ir oficialūs caro valdžios archyvai, ir paties herojaus laiškai draugams bei 
artimiesiems, ir jo eiliuota kūryba, kuri nuolat alsavo tiesioginiais A. Baranausko 
prisipažinimais, siekiais, viltimis, svajonėmis ir rūpesčiais. Tad, kaip ir anksty- 
vosios jaunystės atveju, šis periodas leidžia ne tik kantriai sekti biografijos chro- 
nologiją, bet ir aptikti vieną kitą psichoistorijai patrauklią detalę. Tai toksai būsi- 
mojo vyskupo gyvenimo metas, kuriame jaunatviškas nuoširdumas ir egzaltacija 
yra greičiau paryškinama, o ne slepiama. 

Mes žinome poeto A. Baranausko pradžią. Jis su pedantišku tikslumu dieno- 
raštyje įrašė, kad eiliuoti po truputį ėmė 1849 metais. Šiuo atveju, neturėdami 
specialaus literatūrologinio intereso, nesigilinsim, ką eiliavimas ir poezija per 
exelence turi bendra, tačiau pabrėšime, jog pats A. Baranauskas taip datavo savo 
kūrybos pradžią. 

Kas kita pasakytina apie dvasininko pašaukimo apraiškas. Namų aplinka, 
nors paženklinta pietizmo ir nuoširdaus religingumo, nepaliko tiesioginių 
užuominų, kad vaikystėje būtų buvę specialiai rūpinamasi Antano karjera baž- 
nyčioje. Tiesa, skeptiškiausias A. Baranausko biografas J. Tumas neabejoja, kad 
pamaldumu garsėjusioje šeimoje užaugęs poetas nuo mažumės jautė dvasiškąjį 
pašaukimą ir svajojo tapti kunigu. Savo interpretaciją J. Tumas stiprino greičiausiai 
amžininkų prisiminimuose išlikusia piemens Antano būdo detale: jis jau tada 


mėgdavęs kitiems vaikams sakyti pamokslus. Tai, kad buvo pasielgta kitaip — 

pasirinkta Rumšiškių raštininkų mokykla, biografas motyvavo Baranauskų ne- 
turtu. Gal čia ir glūdi visas paaiškinimas. Tačiau nėra nuostabu, kad jaunas žmo- 
gus dažniausiai turi ne vieną svajonę savo gyvenimo ateičiai - pasirenkama pati 
realiausia arba pats gyvenimas padiktuoja atsitiktinius sprendimus. Tad viena 
svajonė neprieštarauja kitai. Neatmestina ir prielaida, kad vis dėlto ne skurdas 
čia buvo lemiama aplinkybė. Juk žinoma, kad tėvas net į Vainutą siuntė raštininko 
darbus pradėjusiam sūnui pinigų jo būtiniausioms tarnybinės karjeros pradžiai 
reikmėms. Juk galėtume samprotauti visai priešingai įrodinėdami, kad tėvas 
greičiausiai matė savo sūnui tinkamą kelią jam artimiau pažįstamoje valdiškos 
tarnybos srityje. Šiai versijai taip pat neprieštarautų J. Baranausko mėginimas ati- 
duoti sūnų Gelvonų klebonijon į liokajus — tikėtina, kad tai galėjo būti siejama su 
atsargia pradine viltimi, jog sūnus Antanas labiau susidomės kunigyste. Po metų, 
gavus klebono Danevičiaus neigiamą liokajaus charakteristiką, buvo pragmatiškai 
susilaikyta nuo tolesnių žingsnių šia linkme. Nors tokiai interpretacijai prieštarautų 
vėlyvas Žemaičių vyskupo sufragano A. Baranausko prasitarimas laiške ilgame- 
čiam akademiniam bičiuliui Hugo Weberiui. 1889 m. sausio 27 d. rašyti žodžiai 
skamba lyg J. Tumo versijos patvirtinimas. Dėkui Dievui, kad man davė neturtingus 
tėvelius: neturėdami iš ko leisti manęs mokslinyčion, davė ineiti seminarijon, - rašė tada, 
kone keturioms dešimtims metų praėjus, A. Baranauskas. 

Neabejodami, kad poetinis A. Baranausko jausmas įsižiebė anksčiau negu 
tiesioginis pašaukimas kunigystei (neturėtume tapatinti buitinio pamaldumo su 
aiškiai išreikštu pašaukimu tapti kunigu), turime klausti, kada pradėta galvoti 
apie dvasininko kelią. 

Pats A. Baranauskas savo iškalbingo dienoraščio įrašus kaip tik ir baigia tarny- 
binių problemų Skuodo valsčiaus valdybos raštininko pareigose aprašymu ir 
jaudinančia užuomina apie atsivėrusias galimybes pakeisti savo likimą, prave- 
riant dvasinės seminarijos duris. 

Štai kokiomis 1856 metų liepos pabaigoje (paskutinės minimos datos - liepos 7 
ir 8 d. atlaidai Žemaičių Kalvarijoje) parašytomis eilutėmis baigiasi A. Baranausko 
dienoraštis, lydėjęs jį visą privalomos valdiškos karjeros laikotarpį: 

(...) prieš mano norą paskyrė mane Skuodo raštininku. Birželio 11 d. ten nuvy- 
kau. Apleistas raštinės darbas, dideli įsiskolinimai, griežta pasų tvarka, aukštesnių 
valdininkų vienšališkumas priešiškomis įtemptomis aplinkybėmis, supainiotos 
valstiečių prievolių sąskaitos, valsčiaus vyresnybės piktnaudžiavimas, kai kurie 
neteisingai pasisavinti činšo daiktai, anksčiau priklausę raštininkui (...). Valsčius 
didelis ir daug darbo reikalaujančios pareigos, dažnos revizijos, kariuomenės 
pražygiavimas ir daug valsčiuje besipešančių grupių ir kitos nesuskaičiuojamos 
aplinkybės tarsi suplakė į vieną, iš kur audra po audros, smūgis po smūgio daužė 
mane ir visaip nuodijo man ramybę ir sveikatą. Tai mane būtų sugniuždę, jei šalia 
kitų dalykų Dievas nebūtų teikęs vilties greitai nusimesti šią naštą ir tiesiog stebuk- 
lingos paramos išsipildyti karščiausiam, nuo vaikystės puoselėtam troškimui — pa- 
tekti į dvasininkų luomą arba į kokį vienuolyną 
Viena vertus, dienoraštis nurodo buvus nuo vaikystės puoselėtam troškimui, 

kita vertus, akivaizdu, kad tas troškimas visą valdinės A. Baranausko tarnybos 
laiką nebuvo toks stiprus, kad bent žodeliu būtų paminėtas ankstesniuose pus- 
lapiuose, kuriuose, kaip jau nesyk sakyta, nestigo nuoširdaus bėdų, vilčių ir 
siekimų aprašymo. Apie šį troškimą užsimenama tik pačioje dienoraščio pabai- 
goje. O gal ta pabaiga buvo nulemta besikeičiančio gyvenimo ateities scenari- 
jaus? Keitėsi A. Baranausko poreikiai ir tų poreikių tenkinimo galimybės. Vėrėsi 
naujos savęs realizavimo erdvės, kurios paties jaunuolio buvo suvoktos kaip 
Dievo dovana už tai, kad šitaip uoliai buvo stengtasi visų pirma susitaikyti su 
pasauliu ir su sąžinė“ 

Taigi turime išnagrinėti dvi aplinkybes, kurios labiausiai lėmė poetinės A. Bara- 
nausko kūrybos raidą, jos reikšmę paties autoriaus gyvenime ir galiausiai pabaigą. 
Pirmiausia neišvengiamas, kaip jis pats vėliau manė, poezijos prieštaravimas teolo- 
gijai ir kunigo askezei. O antra, tai amžiaus prievolės: bręstantis žmogus ir kuni- 
gas neišvengiamai verčia pakeisti - kaip pats A. Baranauskas manė - lyriką į 
teologiją. Racionalus ir valingas jaunuolis nuolat stengdavosi iš esmės perprasti 


* A. Baranauskas, Dienoraštis, p. 82. 
*Ten pat, p. 83. 

situaciją, į kurią jį atvesdavo gyvenimo aplinkybės. Jis pats anuomet, t. y. 6 
dešimtmečio viduryje, galėjo įvertinti prieštaravimą tarp poezijos ir dvasininko 
pašaukimo, nors tiesioginių jo samprotavimų tuo klausimu mes neturime - tik 
lakoniškus vėlesnius prisipažinimus arba užuominas į tokius prisipažinimus. 
Dar mažiau tikėtina, kad 6 dešimtmetyje jis galėjo vertinti jaunystę kaip 
neišvengiamai laikiną poezijos buveinę. Tai jis greičiausiai galės įvertinti kiek vėliau, 
brandžiame amžiuje, jau iš laiko perspektyvos ir išgyventos patirties perkainoda- 
mas poetinio jausmingumo ir romantiško polėkio vertes. Čia ir vėl mes turime tik 
vėlyvas užuominas, bet ne tiesioginius šio svarbaus lūžio aprašymus, atsiradusius 
darant svarbius egzistencinius posūkius. Tokių nuoširdžių prisipažinimų ir 
refleksijų, kokie išliko paskutiniuose 1856 metų dienoraščio puslapiuose, A. Bara- 
nauskas per likusį gyvenimą nebeparašys. 

Ar iš tiesų kelias į Parnasą ir prie altoriaus iš pat pradžių grasino A. Bara- 
nauskui skausmingomis egzistencinėmis dilemomis? Atrodo, kad ne. Greičiau 
priešingai: pačioje pradžioje buvo įmanomi gan darnūs žingsniai abiem šiomis 
kryptimis vienu metu. Nuolatinis jaunojo raštininko siekis aukštesnių vertybių, 
tyresnių jausmų, didesnio intelektinio aktyvumo ir subtilesnio estetinio skonio 
buvo ta versmė, iš kurios kilo ir poezijos geismas, ir ganytojiško pietizmo ryžtas, 
liudijantis nusivylimą ta pasaulietine aplinka, kurioje jis dažniausiai sutikdavo 
buitinę tuštybę ir kultūrinį ribotumą. 

Bent jau laikotarpyje iki 1863 metų negalima rasti tiesioginių prieštaravimų 
tarp poetinių A. Baranausko ieškojimų ir ketinimo apsivilkti dvasininko sutaną. 
Vienas kitam ne tik netrukdė, bet atskirais epizodais net ir vienas kitą papildė, 
sodrino, kaitino jausmus. A. Baranausko poezija rodo jo teologines nuostatas, 
pamažu bręstančius įsitikinimus, kurie buvo suderinami su eiliavimo pomėgiais. 

Pirmuosius dvidešimt savo eilėraščių A. Baranauskas lenkiškai parašė Rum- 
šiškėse. Kaip pažymi R. Mikšytė, tai buvo iš lenkų albuminės poezijos nusižiūrėtos 
eilės, išvedžiotos dar nelanksčia, žaismingai rokoko poetikai nepaklūstančia 
pluksna. Jis eiliavo sveikinimus visokių vietinių švenčių progomis bičiuliams, 


mokytojams ir jų žmonoms, rašė tradicines peizažines metų laikų idiles. Kada ne 

kada tose eilėse prasimušdavo ir socialinis rūpestis dėl sunkios valstiečių 
padėties5 

Rumšiškėnų mokinių ir apskritai Kauno valstybės turtų rūmų aplinkoje ei- 
liuojantis mokinys buvo retenybė, tad ir garsas apie A. Baranauską pasiekė sub- 
tilesnės sielos valdininkus. Vienas kitas tos aplinkos žmogus parodė susirūpinimą 
dėl beužgimstančio poeto likimo, prakalbo apie būtinumą jam toliau siekti moks- 
lo, ieškoti daugiau galimybių savo talentui ugdyti, tačiau, kaip matėm iš pirmųjų 
trejų tarnybos metų, šio mecenato pastangų užteko tik padrąsinimui. Nei Vainu- 
to, nei Raseinių, nei Sedos valsčių valdybų ir raštinių aplinka nebuvo ta dirva, 
kurioje būtų galėjęs tobulėti poetas. 

Jo poezijos sraute išties labai svarbus yra slenkstis, skyręs abi jo kalbas - lenkų ir 
lietuvių. Šiame epizode nesiimsime narplioti, ką dviejų poetinės išraiškos kalbų varto- 
jimas turi bendra su tautiniais A. Baranausko apsisprendimais bei jo įsivaizduota 
tų apsisprendimų perspektyva. Mano galva, nepaisydami vyraujančių lietuvių 
literatūros istorijoje tendencijų, mes galime galvoti apie XIX amžiaus lietuvių 
literatūrą lenkų kalba. Iš kito galo formuluojant šią mintį, reikia sakyti, kad lenkų 
kalba buvo viena iš XIX amžiaus lietuvių literatūrinių kalbų. Tačiau itin įdomu, 
kada skirtingi dvikalbiai mūsų autoriai vartojo vieną kalbą, o kada kitą. 

Pirmieji lietuviško eiliavimo bandymai A. Baranausko paminėti 1853 m. 
gegužės 3 d. dienoraščio įraše. Jis parašė Valaukin grybautų — namo diržautų, kurį 
R. Mikšytė yra linkusi tapatinti su išlikusiu dar iš piemenavimo laikų Mūsų dienų 
atminimai“ 

Visą 1853 metų vasarą, praleistą Vainute, jis kuria lenkiškai, tik retsykiais 
prabildamas savo gimtąja anykštėnų tarme. Regis, anuometinei publikai buvo 
visai natūralu ir suprantama, kad aukštesnius jausmus galima reikšti tik lenkų 
kalba. Vainuto raštininko padėjėjas eiliuoja lenkiškai ir laiškus tėvams, ir Vainu- 


to gaisro aprašymą. Dabar sunku pasakyti, kokie jausmai vertė jaunąjį poetą pa- 


*R. Mikšytė, Antanas Baranauskas, p. 17. 
* Ten pat, p. 22; Eilėraštis pateko į akademinį A. Baranausko raštų I tomą: A. Baranauskas. Raštai. t.1: Poezija, 
Vilnius: Baltos lankos, 1995, p. 40. 

sirinkti išraiškos kalbą. Tik spalio 14 d. dienoraštyje atsiranda užuomina apie 
lietuvišką eilėraštį: Rašau lietuvišką eilėraštį, antrašte Sz wę to j a „arba Szwętupis7 
Tai eilėraštis, kuris atskleidžia pačius intymiausius gimtosios aplinkos ilgesio 
jausmus. Tikėtina, kad būtent namų - to prarasto vaikystės rojaus - prisiminimas 
yra svarbiausias motyvas, dėl ko pasirenkama lietuvių kalba, kuri ano meto švie- 
suomenės galėjo būti vadinama motinos kalba. Vyraujant tokiai lietuvių dvikalbystės 
formai, kai viena - gimtoji, namų, neretai vaikystės - kalba buvo lietuvių, o kita - 
viešumos, pusiau oficiali, miesto ir dvaro - kalba lenkų, buvo taikomos motinos ir 
tėvo kalbos kategorijos. Dar Vilniaus universiteto klestėjimo metu garsiojo 
visuomenės veikėjo Kazimiero Kontrimo (beje, didelio lietuvių kalbos dėstymo 
universitete šalininko) sukurta Spaudos draugija siekė populiarinti knygų leidybą 
motinos kalba. Šių kategorijų sampratos sklaida stokoja tyrinėtojų dėmesio, tačiau 
tokių šeimyninių terminų vartojimas rodė, jog dvikalbystė, kaip ir dviaukštė kul- 
tūrinio tapatumo formulė (gente... natione), buvo suprantama kaip natūrali, išba- 
lansuota, neišvengiamai būtina ir funkcionali būsena. Teigti, kad aukštesnei tėvo 
kalbai neva buvo skirta misija užgožti motinos kalbą, būtų vienpusiška. Pati 
dvikalbystė buvo suprantama kaip vertybė. Harmonija šeimoje yra tuomet, kai 
joje yra abu - ir tėvas, ir motina. Taip pat natūraliai buvo suprantama lietuvių ir 
lenkų kalbų koegzistencija. Abi kalbos buvo lygiai svarbios. Kitas klausimas, kiek 
ilgai tokia padėtis galėjo tęstis ir kokius rezultatus duoti epochoje, kai po 1861 
metų reformos griuvo senoji tvarka ir naujųjų tautų nacionalizmas paskelbė sa- 
vuosius manifestus. Greičiausiai šitaip padėtį matė ir A. Baranauskas, kuris, užėjus 
vaikystės nostalgijai, imdavosi nelengvo uždavinio eiliuoti griežtų gramatinių 
formų neįgijusia anykštėnų tarme: 
Biarzinej balsu laksztingalu siaudzia 
Pujkiej ir skąmbiej, kad nit szirdis griaudziaš 

Pirmąsyk suskamba intymios gaidos, kurios prasiveržė į kūrybos pilnatvę 
Anykščių šilelyje. Abu pirmieji lietuviški eilėraščiai pasižymi liaudies leksika, per- 

" A.Baranauskas, Dienoraštis, p. 43. 

* A.Baranauskas, Raštai, t. 1, p.54. 


teikiama natūralaus kaimo žmogaus jausena. Literatūros tyrinėtojai yra pastebėję 
poetinius lietuviškų eilių privalumus, kurie skiria šiuos A. Baranausko kūrinius 
nuo lenkiškų proginių rašinių, perkrautų klasikinėms panegirikoms būdingų 
poetizmų — zefyrų, Febų, Fortūnų ir panašiai. Lenkiškoji jo kūryba atspindi ne 
natūralaus, o išlavinto žmogaus jauseną. Tik imant kartu lenkiškąją ir lietuviškąją 
kūrybos dalis galima suvokti tikrąją jaunojo poeto kūrybos prigimtį. 

1855 metai buvo vienodai lemtingi ir poeto, ir dvasininko kelyje: likimas 
A. Baranauską suvedė su septyneriais metais vyresne žemaičių bajoraite, jau 
pradedančia krašte garsėti poete Karolina Praniauskaite, gyvenusia Telšiuose. 
Tai įvyko tuo metu, kai, tarnybos nesėkmių gramzdinamas gūdžios desperacijos 
gelmėn, jis jau buvo beprarandąs ne tik savo dievotumą, bet ir lyrizmą. Į 
nesudėtingą gyvenimo istoriją įsipina dar viena - bene pikantiškiausia būsimojo 
vyskupo biografijoje — intriga. A. Baranausko giminaitis ir lietuvių rašytojas An- 
tanas Žukauskas-Vienuolis savo prisiminimuose paliko užuominų apie egzal- 
tuotas ir slopinamas erotines nuotaikas. Nežinia, kiek išties yra vertos Vienuolio 
interpretacijos: jos lygiai gali atspindėti buvusią realybę, kaip ir meninį kūrėjo 
gyvenimo dramos stereotipą. 

Kunigo J. Tumo įsitikinimu, K. Praniauskaitė buvo ta asmenybė, kuri pakylėjo ne 
tik poetines A. Baranausko aspiracijas, bet ir beatšąlančius religinius jo jausmus. 
Nekyla jokia abejonė, kad pačiam A. Baranauskui galimybė peržengti aukštesnės 
kilmės ir romantiškos praeities bajorų šeimos salono slenkstį buvo lyg Apvaizdos 
dovana. Apie tai jis svajojo raštinėse, įsivaizdavo dardėdamas valstietiškais vežimais 
ar brisdamas Žemaitijos miestelių purvą. Jis pagaliau susipažino su tokia draugija, 
apie kokią svajojo skaitydamas knygas. Tokia aplinka reiškė pakylėtus jausmus, 
intensyvesnį intelektualinį gyvenimą, subtilesnį skonį. Po kelerius metus trukusio 
bendravimo su žemiausios valdininkijos grandies atstovais jis pasijautė pagerbtas 
kilnios žemaičių bajorų giminės, davusios savam kraštui ir karių sukilėlių, ir garsių 
kunigų. Karolinos tėvas Teofilis Praniauskas buvo ilgametis Telšių pavieto teismo 
asesorius. 1794 metais kovėsi sukilėlių gretose, buvo sužeistas, pateko į rusų nelaisvę 


ir įsirašė į Lietuvos istoriją kaip vienas pirmųjų Sibiro tremtinių. 

Žemaitijoje pagarsėjo ir jo žmonos Marijos Praniauskienės giminė - Dobševičiai, 
iš kurių kilo keletas žymių kunigų. Tačiau tuo metu, kai A. Baranauskas užmezga 
pažintį su Borisevičiais ir Karolina Praniauskaite, šeima jau buvo netekusi tėvo 
Teofilio Praniausko, o dvi seserys ir septyni broliai pasklidę po Rusijos Imperiją ir 
Europą. Ne visus juos mena istorija. Vienas brolis, 1831 metų sukilėlis Marceli- 
nas, leido dienas emigracijoje Prancūzijoje, tačiau palaikė ryšius su Lietuva. Susi- 
rašinėjo su seserimis, rūpinosi kultūriniais reikalais. Tas pats Marcelinas, senų 
kovų veteranas, su savo sūnumis veržėsi į sukilimą ir 1863 metais: jie prisidėjo 
prie jūros ekspedicijos, kuri turėjo išsikelti Baltijos pajūryje ir sustiprinti sukilėlių 
pajėgas. Tačiau šis žygis nepasisekė. 

Dar trys broliai - Feliksas, Vladislovas ir Napoleonas - tuo pat metu buvo įsikūrę 
Peterburge. Apie pirmąjį turime nedaug žinių. Vladislovas buvo išsitarnavęs aukštas 
pareigas karinėje tarnyboje, o Napoleonas tapęs Rusijos švietimo ministerijos 
pareigūnu. Viena yra aišku: visi trys peterburgiškiai Praniauskai buvo artimi Simo- 
no Daukanto ir Motiejaus Valančiaus aplinkai. Jiems rūpėjo tautiniai lietuvių sie- 
kiai, jie sąmoningai siejo savo likimą su lietuvybės reikalais. 

A. Baranausko biografijoje giliausius pėsakus paliko Otonas Praniauskas - 
vienas šviesesnių Žemaičių vyskupijos kunigų. Baigęs Vilniaus dvasinę akade- 
miją, jis vėliau tapo vyskupo Motiejaus Valančiaus sekretoriumi ir Varnių semi- 
narijos profesoriumi. Varniuose, kurie XIX amžiaus viduryje buvo keliolika metų 
pasidarę svarbiausiu lietuviškos veiklos židiniu, jis bendravo su S. Daukantu, 
kunigu J. A. Kašarauskiu - savamoksliu filologu ir gamtininku, su literatu ir suki- 
lėliu Mikalojumi Akelaičiu. Kitaip tariant, jis sukosi pačiame kultūrinio lietuvių 
sąjūdžio sūkuryje. Kunigas Otonas Praniauskas buvo eruditas, puikus literatūros 
žinovas, bibliofilas, aprūpindavęs naujausiomis knygomis savo globojamą seserį 
Karoliną. 1858 metais kanauninkas O. Praniauskas paskiriamas Utenos klebo- 
nu, o netrukus jo globon persikelia Karolina su motina. Otono vaidmuo dvasinėje 
Antano Baranausko karjeroje buvo itin didelis. 

Tačiau poeto brandai svarbiausia buvo Karolina Praniauskaitė - galbūt di- 


džiausioji jo Mūza. Pabandykime pasekti jųdviejų tragišką sielų simpatijos istoriją, 

nusidriekusią per kelerius metus iki poetės mirties 1859-siais. Šios istorijos pradžia 
yra gerai žinoma. Gegužės mėnesį per atlaidus Sedoje A. Baranauskas susipažino 
su savo vyresniu kolega Telšių valstybės turtų rūmų raštininku P. Borisevičiumi, 
pagarsėjusiu literatūros mėgėju. Greičiausiai tada, užsimezgusio pokalbio metu, 
turėjo išaiškėti kiti laimingi sutapimai. P. Borisevičiaus žmonos Teklės Borisevičienės 
sesuo pasirodė esanti poetė Karolina Praniauskaitė. Taip per giminių rankas panelę 
Karoliną pasiekė A. Baranausko eilėraščių sąsiuvinis. 

Tačiau neatmestina ir kita prielaida. A. Baranauskas jau prieš tai buvo girdėjęs 
apie poetę K. Praniauskaitę, lygiai kaip tos pačios žinybos - Valstybės turtų rūmų 
tarnautojas P. Borisevičius buvo girdėjęs apie neeilinį Skuodo valsčiaus valdybos 
raštininką, kuris tarp saviškių taip pat galėjo būti žinomas eiliuotojas. Ši prielai- 
da daro įtikinamesnį pirmojo susitikimo rezultatą — eilėraščių sąsiuvinio 
perdavimą per Borisevičių rankas. 

K. Praniauskaitė, kuri tada kaip tik išgyveno kūrybingiausią savo gyvenimo 
laikotarpį, netruko atsakyti A. Baranauskui tuo pačiu. Jau kitą dieną ji nusiuntė 
Skuodo raštininkui eilėraštį Zeslanie ducha. Dar po kelių dienų ji siunčia pluoštelį 
V. Sirokomlės eilių ir savo kūrinėlį Do mtodego poety. Toks greitas atsakymas rodo, 
jog K. Praniauskaitė su dideliu nekantrumu stengėsi plėsti intelektualines ir me- 
nines savo aplinkos ribas. Vargu ar rastume anuometinių tekstų, kuriuose būtų 
išreiškiamas pasitenkinimas kultūriniu Lietuvos gyvenimu. Tuo metu net vilniečiai 
menininkai ir literatai nuolat kalbėjo apie nuosmukį, apie būtinybę kelti kultūrinį 
krašto pajėgumą. O ką ir kalbėti apie provincijos padėtį, kurią K. Praniauskaitė ir 
tuo labiau A. Baranauskas gerai pažino. 

Poetė kreipėsi į savo naują bendramintį tokiais žodžiais: Broli Kristuje, nors 
tavęs ir nepažįstu... A. Baranauskui tai kelia kone jausmų euforiją. Dienoraštyje 
atsiranda įrašų, kuriuose jis išdėsto savo nuomonę apie jos eiles: 

paprasta eilių intonacija, aukštos krikščioniškos mintys, gilaus tikėjimo, vilties ir 

meilės žodžiai tose eilėse galingai prabilo į mane, o mielas žodis „Broli“, suskambėjęs 

pirmą kartą išvažiavus nuo tėvų, šalia tokių rimtų ir kažkokiu šventumu ir papras- 


Humu dvelkiančių minčių, plačiai išsiskleidė, taip sakant, tuščios sielos erdvėse. 

A. Baranauskui atsakyti prireikė penkių dienų. Grąžindamas V. Sirokomlės 
rinkinį, jis siunčia K. Praniauskaitei į Telšius savo atsaką - Spiewaczko Žmudzi, 
uroczej krainy. Dar po kelių dienų jo rankose atsiduria atsakymas „jaunajam po- 
etui“: Už ką man skiri tokį garbingą vardą..., kuriame poetė iš tiesų prisipažįsta, ką 
jai reiškia būti išgirstai: 

Tyš mię zrozumial, o jakže mi btogo, 
Jak mito špiewač, kiedy jest dia kogo, 
Tah serce pragnie, i tak žycię tobie 
Špiewač dla braci, zapomnieč o sobie!* 

Poetiniai prisipažinimai plaukia vienas po kito. A. Baranauskas eiliuotame 
atsakyme neslėpė savo padėties ir kilmės, kuri nuo pat vaikystės neleido išvysti 
taip geidžiamos tikros mokslo šviesos. Jis kukliai vertino savo eiliavimo patirtį 
ir gebėjimus, jis sakėsi nenusipelnąs poeto vardo. Ragindama mažiau galvoti 
apie save, o dainuoti broliams, lygiai kaip patardama paguodos ieškoti religijo- 
je, K. Praniauskaitė palietė išties jautriausias A. Baranausko savijautos vietas. 
Dainuoti broliams ir ieškoti susitaikymo su savimi ir su pasauliu Bažnyčios tar- 
nyboje - tai galėjo būti visai natūrali ir suprantama gyvenimo scenarijaus intri- 
ga. Praeis tik metai ir trys mėnesiai, o A. Baranauskas jau stos prieš Varnių dva- 
sinės seminarijos egzaminuotojus. 

Tiems trims dviejų jaunų žmonių ir jaunų poetų intensyvaus bendravimo 
mėnesiams tyrinėtojai yra paskyrę nemažai popieriaus. M. Biržiška ir J. Tumas, 
A. Vienuolis ir R. Mikšytė yra pabrėžę lemtingą to susitikimo reikšmę Anykščių 
šilelio autoriaus brandai. Kita vertus, minėtų biografų nuomonės dėl tos įtakos 
pobūdžio ir abipusio poveikio yra labai skirtingos. Galėtume nubrėžti kelias plot- 
mes, kuriose išsiskiria tyrinėtojų nuomonės. Pirmoji, intymiausia — tai asmeni- 
niai K. Praniauskaitės ir A. Baranausko santykiai, simpatijos, visa tai, ką J. Tumas 
apibūdino savais žodžiais: Matome aiškų budimą erotinių jausmų, kuriuos greitai 
nuslopino seminarija.5* 


** Ant upės krašto blindelė auga, Vilnius: Vaga, 1987, p. 61; R. Mikšytė, Antanas Baranauskas, p. 32. 
** J. Tumas, Antanas Baranauskas. 1835-1902. 

Kita plotmė - tai A. Baranausko pasaulėžiūros, kurioje iki tol nestigo valdi- 
ninko lojalumo rusų valdžiai apraiškų, pasikeitimas. Galiausiai yra nepaprastai 
svarbu pasekti tą poveikio liniją, kuri siejasi su A. Baranausko požiūriu į savo 
poezijos kalbą. Minėtų autorių rašytose jo biografijose yra iš esmės priešingai 
interpretuojamas šis klausimas: katras katrą — K. Praniauskaitė ar A. Baranaus- 
kas - paskatino daugiau rašyti lietuviškai? 

Šiame skyriuje mums labiausiai knieti jausmų, estetinių ir etinių A. Baranaus- 
ko orientyrų plotmė. Kaip santykiai su panele Karolina galėjo nulemti jo pasirin- 
kimus, kūrybą ir kunigystę? J. Tumo diagnozė - jog prabudo erotiniai jaunuolio 
jausmai - buvo paremta paties poeto tekstų interpretacija ir asmenine biografo 
patirtimi. Kas jau kas, bet kunigas J. Tumas galėjo suprasti ant seminarijos slenks- 
čio stovinčio romantiško jaunuolio svyravimus ir pasirinkimus. Biografo neap- 
gauna dienoraštinis A. Baranausko prisipažinimas: O, kaip puiku, gyvenant tarp 
šaltų, kaip ledas žmonių širdžių, išgirsti tokią karštą širdį! 

Suprantama, kad poetinę energiją erotinių jausmų budimas skatina, tačiau tan- 
ki paslapties skraistė pridengia kitą jaunųjų poetų santykių baigtį - A. Baranausko 
pasiryžimą iškeisti pasaulietinį gyvenimą į dvasininko sutaną. Kuo čia pasireiškė 
Karolinos vaidmuo? J. Tumas išties nematė interpretacijos sunkumų ir manė, kad 
A. Baranausko posūkis į kunigystę visai neprieštarauja besimezgančios simpatijos 
faktams. Tiesiog taip buvo nuspręsta, o natūraliai kylančias erotines nuotaikas 
nuslopino seminarija. K. Praniauskaitės paliktos eilės (gaila, kad buvo sudeginti 
kiti jos užrašai ir korespondencija) liudija ją buvus labai religingą ir suvokiančią 
savo misiją liaudies giesmininko atžvilgiu. Toliausiai savo interpretacijomis siekė 
būsimojo Seinų vyskupo brolio Jono vaikaitis rašytojas Antanas Vienuolis-Žukauskas. 
Jo palikti beletrizuoti memuarai yra labai įdomus šaltinis ne tik ir ne tiek A. Bara- 
nausko biografijai, kiek liaudiškosios pasakojamosios istorijos studijomis. Tas 
atsiminimų tomelis ir skyrius apie A. Baranauską yra kelių patikimumo sluoksnių. 
Neabejotinai vertingi tie Vienuolio liudijimai apie mus itin dominantį Seinų periodą, 
kurie remiasi jo paties atmintimi. Antra, ganėtinai įtikinamai skamba tam tikri 


siužetai, matyti ir papasakoti jo senelės. Tačiau tuose pasakojimuose net pats 

atsiminimų autorius pastebi daug netikslumų, prieštaringumų ir prasimanymų. 
Galime neabejoti tik vienu dalyku: giminės, kuri didžiavosi iš jos kilusiu vyskupu, 
tradicijoje buvo kartojamos istorijos apie A. Baranausko ir K. Praniauskaitės meilę 
ir net tariamai toli siekusius jaunųjų planus. Vienuolis neprasimanė to, ką girdėjo. 
Tačiau tai, kas buvo pasakojama, neatlaiko kritikos. Kita vertus, pernelyg romanti- 
zuotos ir sumoderninančios pasakojimą apie Seinų vyskupą yra paties Vienuolio 
interpretacijos. 

Kas visų pirma išryškėja Vienuolio pasektoje versijoje? Jis štai ką papasakoja, 
pirmiausia turėdamas galvoje J. Tumo versiją, kurią mano esant paviršutinišką, 
kunigo sąmoningai supaprastintą, siekiant savo luomui deramų interesų: 

Nors Tumas-Vaižgantas ir prof. M. Biržiška rašo, kad Praniauskaitė, pastebėjusi 

A. Barono gabumus, nupirkusi jam Telšių gimnazijos keturių klasių diplomą ir 

pasiuntusi į Varnių seminariją, bet aš iš savo bobutės su M. Uzdonaičia 

pasikalbėjimą girdėjau visai ką kitą. Žinoma, būdamas vaikas, aš mažai ką supra- 
tau, bet veliau, paaugęs, kai ką sužinojau ir daugiau — o būtent, kad abu jauni 
poetai, A. Baranauskas ir K. Praniauskaitė, buvo vienas kitą pamilę.5 

Argumentų savo girdėtai versijai patvirtinti rašytojas randa tų pačių visiems 
žinomų A. Baranausko ir K. Praniauskaitės eilėraščių užuominose, nors dieno- 
raščiu jis nesinaudoja. Tai, kad memuarų autorius galėjo daug ko nesuprasti vai- 
kystėje, nieko nestebina. Apmaudžiau, kad jis, jau po II pasaulinio karo rašy- 
damas apie A. Baranauską, ne itin kritiškai perkratė atmintį — tai rodo ir minima 
XIX amžiuje nebūta Telšių gimnazija, ir kitos detalės. Į Vienuolio pasakojimą 
įpintam O. Praniauskui skiriamas ypatingas vaidmuo, jis padaromas Utenos kle- 
bonu dar prieš A. Baranauskui įstojant į seminariją ir įgyja daugiau literatūrinio 
personažo negu realaus žmogaus bruožų. Vienuolio prisiminimuose svarbiausi 
dalykai yra jo paties prielaidos: 

Sunku patikėti, kad tokios jautrios sielos 23 metų jaunikaitis poetas, kuris 


girdėjo, kaip vidurnakčio tyloje „jaunas lapas arba žiedas ant šakelių kraunas“, 


*A.Vienuolis, Iš mano atsiminimų, Vilnius, 1957, p. 238. 

kuris nuklausė, kaip „Šakom šnibžda medžių kalba šventa“, kaip „Žvaigždelės 
plevena, gaili rasa krinta“ ir kaip „ramum tykumu malda dušią dangun kilsta“ 

(-..), jaunikaitis poetas, sukūręs amžinajai Gamtai himną - būtų buvęs abejingas 

moteriškam grožiui, abejingas švelniai išauklėtai, tokios pat jautrios sielos 

kultūringai mergaitei poetei „piewczyni Žmudzi, uroczej krainy“ (...). Argi po- 
etas daugiau apie ją nesvajojo, tik kaip apie „siostrze w bogu“, juo labiau, kad jis 

Huomet jau buvo raštininkas, su alga 30 rublių (...).8 

Greičiau savo vaizduotės vedamas Vienuolis leidosi į miglotas interpretaci- 
jas, kuriose viena prielaida nesunkiai galėjo prieštarauti kitai. Štai kad ir 
paskutinė citatos pastraipa apie tam tikrą socialinę padėtį, kurią reiškė Skuodo 
raštininko vieta, prisiminimų autoriui netrukdo supinti visą istoriją į socialinės 
neteisybės dramą. Jos esmė būtų tokia: A. Baranauskas įsimylėjęs ir net pasipiršęs 
savajai Mūzai, bet ši panelė Karolina jam atsakiusi ne. Prieš tai nesyk A. Bara- 
nauskas ją lankęs Telšiuose, o apie tai sužinojęs kilmingasis kanauninkas Oto- 
nas Praniauskas pasistengė padaryti viską, kad mezaliansas neįvyktų. Tai ir 
nulėmę Praniauskų šeimos motyvus tiek daug padaryti, kad A. Baranauskas iš 
Skuodo raštinės atsidurtų Varnių seminarijoje ir būtų priverstas nuslopinti sa- 
vuosius jausmus askezės pratybomis. Pasak Vienuolio perduodamos sakytinės 
jo močiutės istorijos, Utenos klebonas, siekdamas užkirsti galimoms jungtuvėms 
kelią, net lankė poeto šeimą, bendravo su tėvais, domėjosi ūkio padėtimi. Jos skur- 
das Vienuolio interpretacijoje buvusi svarbiausia A. Baranausko likimo kelio 
posūkio priežastis. 

Šios suliteratūrintos, fiktyviai sudramatintos ir nenuoseklios istorijos pabaiga 
nesunkiai nuspėjama. Vienuolis bando įtikinti, jog K. Praniauskaitės palinkėjimo 
wytrwac w Bogu, bracie mity eilutė A. Baranauskui turėjusi reikšti atsisakymą tekėti 
ir postūmį į susilaikymą nuo žemiškųjų vilčių. Jis buvo priverstas nuslopinti 
savo meilės jausmą ir tai padarė. Bet dėl to jis daugiau niekad nebenorėjo prisi- 


minti K. Praniauskaitės, nors pats jos įkvėpimu jau kūrė antrąją „Anykščių šilelio“ 


* Ten pat, p. 48. 

dalį. Tačiau tolesni padariniai, pasak Vienuolio, buvę itin lemtingi. Būtent semi- 
narijoje A. Baranauskas apsileidęs, sunaikinęs savyje beprabundantį menininko 
talentą ir galutinai iškeitęs poeziją į teologiją. 

Tačiau, be jokios abejonės, mes turime būti dėkingi lietuvių rašytojui ir už tokius 
prisiminimus. Istorikui nuolat tenka susitikti su nepatikimais naratoriais. Net nepa- 
tikimas šaltinis psichoistorijos atveju gali būti naudingas, jei jis skaitomas su įdėmiu 
atsargumu. Negali būti pamirštos ir kai kurios interpretacijos, kurių įžvalgumas in- 
triguoja ir dabar. Vienuolis kiek perdėtai pabrėžė, kad po poetės mirties niekados nei 
Varnių klierikas, nei Peterburgo akademikas, nei Kauno vienišius A. Baranauskas 
savo tekstuose jos neprisiminė. Psichologiniu požiūriu tai būtų išties labai rimtas 
bruožas fenomenalios atminties žmogaus biografijoje. Tai rodytų, kad jis tikrai nuslo- 
pino savyje kažką ypač svarbaus, ko niekad nepamiršo paslėpti, kas iš tikro buvo 
jautriausia pasąmonės kertelė. Tačiau, tiesą sakant, ir čia memuarų autorius nėra 
visai paraidžiui teisus. Tam tikri A. Baranausko gyvenimo epizodai ardo Vienuolio 
interpretacijos pamatus. Sykį, keliolika metų po Anykščių šilelio parašymo, kūrinio 
komentaruose apie mitologinius žalčio motyvus jis pamini ir J. I. Kraševskį, kurio 
Vitolio raudos fragmentą - pasaką apie žaltį - Karolina Praniauskaičia žemaitiškai išguldė... 
Pasak literatūros tyrinėtojos Viktorijos Daujotytės, poetui tai buvo ir objektyviai svar- 
bus faktas, ir galimybė paminėti vardą artimo žmogaus, amžinai besiilsinčio Utenos 
kapinėse.“ Keliuose laiškuose savo globėjui A. Vyšnevskiui, klieriko A. Baranausko 
rašytuose iš Varnių, taip pat minima žemaičių poetė. Taip, šie akademiškai sausoki 
užsiminimai yra faktas, tačiau jis visiškai nepaneigia Vienuolio prielaidos. 

Ir dar: rašytojo memuaruose kūrybinės pasijos atvesdavo jo mintį ir prie labai 
prieštaringų epizodų. Štai kad ir cituojamame atsiminimų tekste šalia paties Vie- 
nuolio versijos yra užrašytas ir kitoks, matyt, jo nei įtikinęs, nei sudominęs siužetas: 

Atsimenu, kai aš, jau būdamas gimnazistas, vieną kartą paklausiau savo motinos, 


ar nebuvo mano senelis*, Skuodo raštininkas, pasipiršęs K. Praniauskaitei. Ji mane 


* V. Daujotytė, „Antanas Baranauskas - lyrikas“, LKAB, p. 53. 
* Anykštėnų papročių seneliais Vienuolis vadino ir savo senelio brolius vyskupą Antaną, pasjį Seinuose gyvenusį 
Juozapą ir į Žemaitiją nusikėlusį Anuprą. 

suniekino ir tik pasakė, kad K. Praniauskaitė buvo pasišventusi išgyventi 

„panystėje“, o A. Baranauskas tik apie dvasiškio stoną tesvajojęs. (...) Vengdavo 

su manim apie tai kalbėti ir mano bobutė. Ir ji visuomet nukreipdavo kalbą apie 

abiejų jaunų žmonių pasišventimą „čystatoje“ gyventi (...). 38 

Artimųjų vengimas kalbėti apie tai, ko jie iš tiesų ir negalėjo žinoti, tik sustip- 
rino Vienuolio nenorą patikėti, kad viskas iš esmės būtent taip galėjo ir susiklos- 
tyti, kaip liudijo jo motina ir senelė. Regis, R. Mikšytės tyrimai ir interpretacijos 
išklibina visas rimtesnes Vienuolio versijos atramas ir verčia galvoti apie kitokią, 
nors ne mažiau romantišką dviejų poetų sielų draugystę, jos pabaigą ir padari- 
nius A. Baranausko gyvenimui. 

R. Mikšytė savo monografijoje pasistengė apsieiti be sunkiai įrodomų 
insinuacijų. Netiesiogai ir atsargiai polemizuodama su Vienuoliu, ji pirmiausia 
sugriovė stereotipinę socialinės nelygybės versiją. Visų pirma, kitaip nei Vienuolis, 
ji atskleidė lietuviškąjį Praniauskų šeimos patriotizmą, kuris nebuvo jokia nuo- 
stabi išimtis Žemaitijos bajorų visuomenėje. Ji visai pagrįstai nepastebi jokių 
dvarininkiškos arogancijos ženklų nei kunigo Otono Praniausko elgesyje, nei 
visoje šeimos aplinkoje. Nerado autorė taip pat jokio pagrindo piršlybų ir atsisa- 
kymo istorijai. Išties, įdėmiai įsiskaitydama į A. Baranausko dienoraštį, gerai 
išstudijavusi kūrybinį K. Praniauskaitės palikimą, autorė neabejoja platoniška 
dviejų jaunų sielų simpatijos istorija, nors jos ir neplėtoja psichologinėje lyrikos ir 
kunigystės plotmėje, kuri mums išties yra svarbi. Tiesa, poeto dienoraščio pabai- 
ga ganėtinai mįslinga. Nuo 1855 metų pavasario įrašai jame pasidaro nebe- 
reguliarūs, o jo pabaiga - greičiausiai vienu prisėdimu parašyta 1856 metų vasa- 
ros pradžioje — yra iš esmės tik dvasinės būklės santrauka, kur mes nerasime 
nieko konkretaus, kas leistų įsigilinti į beveik vienerių metų laikotarpį, kada jau- 
nuosius poetus skyrė tik kelios dešimtys varstų, kuriuos Skuodo raštininkas 
įveikdavo dažniausiai pašto vežimu. Nėra visiškai aišku, kada ir kokiomis 


aplinkybėmis prabilta apie Varnių dvasinę seminariją. Išties tikėtina, kad posūkis 


* A. Vienuolis, „Iš mano atsiminimų“, p. 246. 

nuo pasaulietinės laimės perspektyvų kunigystės link įvyko ne iš karto. Šią prielaidą 
galėtų paremti A. Baranausko laiško, rašyto Telšiuose 1856 m. rugpjūčio 11 d., 
žodžiai: 

Rūmų asesoriui p. Nečiajevui tarpininkaujant, stojimo seminarijon metu ti- 
kiuosi būti laisvas. Tuo tarpu egzaminams išleido, šiandien vykstu. Tik negaliu 
tikėtis, kad šiais metais mane priims, nes Sedos dekanas, kurį tiktai šiandien, reika- 
lo verčiamas pamačiau ir nežinau pavardės, paklausė mane kokią mokyklą esu 
baigęs, ir sužinojęs, kad nemoku lotynų kalbos, sukėlė didelių abejonių mano pla- 
nais. Ir galimas dalykas, kad po šio pokalbio gali tekti šiuos metus mokytis privačiai 
pas kun. Sidereavičių, kuris žemaičių jaunuolius moko lotynų kalbos? 

Keli dalykai išryškėja šiame fragmente. Pirmiausia tai, kad apsisprendimas 
stoti į seminariją turėjo būti dar ganėtinai šviežias, kitaip A. Baranauskas tikrai 
turėjo iš anksčiau pasirūpinti repetitoriumi ir pasirengti egzaminui. Antra, gali 
būti, jog jo rėmėjai, siekę atverti jam kunigo kelią, pasistengė, kad Telšių bajorų 
mokykloje A. Baranauskas išsilaikytų egzaminus eksternu, o ne skolino jam 10 
rublių, kaip teigia J. Tumas, kad šis įsigytų fiktyvų atestatą. 

Mirštančios Karolinos Praniauskaitės prašymu sudeginus jos archyvą ir 
trūkstant kitokių dokumentų, mes turime pripažinti, kad intymiausi šios istori- 
jos epizodai niekad negalės peržengti paprasčiausių prielaidų riboženklio. Ly- 
giai kaip negalėsime tvirtai žinoti, kad platoniški jaunuolių jausmai nebuvo 
bent trumpam išsiveržę į laisvę. Vis dėlto solidžiausią poetų sielų simpatijos 
interpretaciją yra pateikusi R. Mikšytė. Ji neabejoja, kad Praniauskai ir asme- 
niškai pati Karolina pastūmėjo Skuodo raštininką kunigystėn. Turėdama gal- 
voje iki pažinties su A. Baranausku liūdnai pasibaigusią K. Praniauskaitės 
meilės istoriją ir progresuojančią jos ligą, biografijos autorė yra linkusi manyti, 
kad sielų giminystė greičiau kreipė juos į religinę transcendenciją negu į 
sublimuotą erotiką. Tad ne mezalianso baimė buvo jų likimų varovė. Net ne ne- 
turtas, kaip manė Vienuolis, bet aiškus aukštesnių dvasinių vertybių ieškojimas 


* A.Baranausko laiškai tėvams; žr.: A. Baranauskas, Raštai, t. 2, Vilnius: Vaga, 1970, p. 102-103, 

žymėjo tuos draugystės metus. Greičiau jie sąmoningai pasirinko tokį lyrinės ir 
religinės giminystės kelią, kuris tikrai iš pradžių turėjo teikti vilties, kad religijos 
ir lyrikos neskiria kokios nors neįveikiamos užtvaros. Priešingai, romantiniame 
poeto, dainiaus ir pranašo įvaizdyje galėjo slėptis gundanti viltis, jog; lyrika ir 
religinė egzaltacija srūva iš vieno šaltinio ir veda į tą pačią aukštybę. Tik vėliau, 
apie 1863 metus, likimo blaškomam ir artimiausius draugus prarandančiam ku- 
nigui A. Baranauskiui lyra pasirodys esanti nebevertas instrumentas. 

Kita vertus, R. Mikšytei, kaip ir daugumai literatūros istorikų, nekyla abejonių 
dėl to, kad pats didžiausias A. Baranausko kūrybinis pakilimas ir emocinė įtampa 
buvo pasiekti 1855-1859 metais. Tai tas laikas, kai K. Praniauskaitės Mūza dar 
galėjo jį jaudinti. Tai buvo poeto gyvenimo laikas, kada seminarijos sienos ne tik 
nesutrukdė lyrikos versmei, bet ir regėjo, kaip gimsta Anykščių šilelis - kūrinys, 
kurio menine verte nesuabejojo jokie skeptikai ir kuris pakylėjo A. Baranauską į 
didžiųjų XIX amžiaus poetų gretą. 

Seminarijoje praleisti metai ir intensyvios studijos, uoliai stengiantis užlopyti 
jaunystėje atsiradusias išsilavinimo spragas, nė kiek nestabdė poetinio įkarščio. 
Išryškėję autodidakto gebėjimai ir fenomenali atmintis leido jam pasiekti labai 
daug per labai trumpą laiką. Po dvejų metų jis jau bus siunčiamas į Peterburgo 
dvasinę akademiją, kurios durys buvo uždaros daugeliui ir nuoseklesnius moks- 
lus išėjusių klierikų. Varniuose religinių giesmių eiliavimas pamažėle ugdė poetinę 
techniką, apie kurią A. Baranauskas gan atvirai rašo laiške savo globėjui iš 
Rumšiškių laikų A. Vyšnevskiui. Jis kalba apie dvasinę ramybę, knygas ir savi- 
kritišką savo eilių vertinimą. Laiške nėra jokios priešpriešos tarp religijos studijų 
ir poetinio jausmo, nes 

luomas, į kurį nevertam įstoti padėjo Dievas stebuklingu savo apvaizdos veikimu — 

savo ištikimų tarnų gailestinga ranka — užtikrina man visišką laimę, nes visiškai 

atitinka mano polinkius ir troškimus (...). 

Nepasikeitęs ir labai valingo asmens balsas, liudijantis pasiryžimą siekti 
užsibrėžto tikslo. Jis rimtai žiūri į seminarijos mokymo programą, o knygoms 


skaityti ir literatūros studijoms lieka laisvalaikis. Vėliau, jau Miuncheno univer- 

sitete, A. Baranauskas leis sau didesnę studijų laisvę. Dabar savo poezijos 
pomėgius jis apibūdina kukliai: 

Kai dėl mano mėgstamos pramogos rašyti eiles, tai iš tikrųjų parašiau keletą 
terlionių, bet tos yra visiškai nevykusios. Todėl niekas jų neskaito. Nepaisant to, 
vienok baimė pasirodyti nedėkingu Tamstai, privertė mane pridėti Čia, pagal Tams- 
tos pageidavimą, tris dalykėlius, mano nuomone, labiausiai vykusius iš visų mano 
terlionių: „Atsakymas P. K. P.“, „Atsakymas K. K. K.“ ir „Įrašas G. K. K. K. poezi- 
jos rinkinin“. Prie šių pridėjau antrąjį P. K. P. atsakymą man, nes jame atsiveria tos 
didelių vilčių teikiančios autorės įrodymų jėga ir pažiūrų tvirtumas. 

Apie savo poetinį ryšį su P. K. P. A. Baranauskas kalba ramiai ir atvirai, paro- 
dydamas, kad tarp seminarijos sienų jos prisiminimas nekėlė jokių skaudžių 
asociacijų, bet priešingai — skatino kelti savo pramogavimo kokybę. Klieriko duona 
ir eilės nors ir neatrodo buvusios vienodos reikšmės pačiam autoriui, tačiau ir 
nekonfliktavo. Galima jausti gan stiprų pasiryžimą siekti poezijos kokybės, nesu- 
stoti pusiaukelėje, tobulėti. Jis rašė A. Vyšnevskiui 1857 m. birželio 22 d.: 

(..) turiu pasakyti Tamstai tą patį, ką esu sakęs Žemaičių Poetei, siųsdamas šį 

dalykėlį kartu su keletu kitų (...). Ir iš tikrųjų, kuo gi labiau galėčiau pasikliauti, 

Jeigu ne Tamsta, nes tikiu, kad tuose vaikiško, neišlavinto proto vaisiuose Tamsta 

nepanorėsi šaltos kritikos akimis ieškoti literatūrinių vertybių, priešingai, kupi- 

nas atlaidumo didžiausioms klaidoms, ir toliau savo šviesia korespondencija ma- 
nyje ugdysi šiam darbui naujas jėgas ir naujus norus.“ 

Šie žodžiai rodo, jog seminarijos nuotaikos netrukdė poetui ramiai žvelgti ir į 
poezijos pamokas, ir į K. Praniauskaitės vaidmenį. Ar ne jos įtakoje formavosi ir 
toks poezijos ir dainiaus (wieszcz) pašaukimo supratimas, kurį jis išskleidė 
eilėraštyje W Poce czola (do Poetėw), parašytame artėjant į pabaigą pirmiesiems 
mokslo metams Varnių seminarijoje: Gdy serce cztowieka lodėw gniotą kleszcze, Būg 
Kosciolowi w pomac zsyla wieszcze. Jei A. Baranauskas ir galėjo būti savyje nuslopinęs 
bundančius erotinius jausmus, tai tikrai ši aplinkybė nenulėmė nei jo poezijos 


" A. Baranausko laiškai A. Vyšnevskiui; žr.: A.Baranauskas, Raštai, t. 2, p. 109-110. 
"Tenpat,p.111. 

likimo, nei jo tikėjimo. Ne dėl to vėliau ima trūnyti jo lyra. Reikėjo dar kelių gyve- 
nimo išbandymų, dar kelių smūgių, kurie bręstančiam protui turės lemiamą įtaką. 
Čia įsivels ir religiniai jausmai, ir draugų praradimai, ir politinės bei socialinės 
nuostatos, kurios 1863 metų sukilimo saulėlydyje užtvenks poetines A. Baranaus- 


ko versmes. 

Du bičiuliai - A. Baranauskas ir K. Kairys prieš 1863 m. sukilimą 
Nuotr. iš LLTIR 


„Už mūsų ir jūsų laisvę!“ 


„Btogostawiony, kto z Bozej reki 
Przyjąwszy cudne, šwietne piosenki, 
W zachwicie duszy, w serca prostocie 
Špiewa Ojezyžnie Prawdzie i Cnocie.“ 


(A. Baranauskas, 1857 03 16 ) 


Likimas, suvedęs Skuodo raštininką su K. Praniauskaite ir jos šeimos aplinka, 
budino ne tik erotines nuotaikas ar religinę egzaltaciją. Aukštesnių vertybių paieška 
vedė lojalizmo dvasia muštruotą jauną valdininką prie socialinio teisingumo 
paieškos ir patriotinių nuotaikų temos. Galima sakyti, kad iškilus K. Praniauskaitės 
raginimas atmesti niekingas žemės viliones, liautis galvoti vien apie savo asmeni- 
nius vargus ir nedalią, o dainuoti Aukščiausiajam ir savo krašto liaudžiai buvo 


nepaprastai svarbus A. Baranausko pažiūrų stimulas. 


Ty mię žycieniem zachęcasz swojėm, 
Zebym zapomnial smutek i jęki 

Zebym dla braci nucit piosęki... 

[) 

Męztwo Twėj Duszy będzie mi wzorem 
W tęskniej dla braci uroczėj piešni 
Wskrzesič zpod grubej przesztošci plešni 


Wiekow zamartych dawne wspomnienia 


Cudnym ozdobič kwiatem marzenia 
Zebrač od ludu dawne podania 
Zeby w czarownym wdzieku ožyty 
To jest zaszczytnie, lecz mi zabrania 


Miernošė poznania Ducha i sity.! 


Praniauskų šeimos patriotizmas įgyja A. Baranauskui milžinišką galią, ką ge- 
riausiai išreiškia jo paties eilės. Kaip rašo R. Mikšytė, jis nepamiršo poetės nei 
iškilmingoje gūdžioje tyloje, nei daugiabalsiame kolegų šurmulyje. Tarsi stebuklu jis 
negalėjo patikėti, kad sėmėsi šviesos to meto Lietuvoje - tarp dviejų sukilimų — 
išlikusiame mokslo židinyje. Poetę kaip savo išgelbėtoją jis minėjo maldoje su 
dėkingumu akyse. Draugystės prisiminimų akimirkos vis užgaudavo jo sielos sty- 
gas nelyg bundantys pavasario pumpurai. Poetės eilės ir po Varnių seminarijos 
skliautais vis dar skambėjo tarsi kvietimas dirbti aukštesniam tikslui - Dievui ir 
Tėvynei. A. Baranausko sueiliuoti laiškai K. Praniauskaitei yra tarytum liudiji- 
mai, kad jis laikė ją dideliu autoritetu, prieš kurį jautėsi įsipareigojęs ir atsakingas 
parodyti, kad einąs jos nurodytu keliu. Ir ne tik jis. Varnių aplinkoje atrandami 
nauji draugai, jie užsidega panašiu ryžtu gyventi kitiems, dirbti kitų labui, nešti 


žmonėms savo talento dovaną. 


Latami mlodzi, przyjažnią starce, 
Oba stateczni, oba rowiešni, 
Rėwiankę skromnėj w talenta piešni 


Swigcimy Zmudzi stynnej piešniarce.'* 


Savo ir naujojo bičiulio Klemenso Kairio vardu tartais žodžiais A. Baranaus- 
kas pabrėžia idėjinę poetės viršenybę, primena savotiškus įsipareigojimus, 


stengiasi parodyti, kokia kryptimi modeliuoja savąjį gyvenimą. Išties nekyla jokių 


'„DoP. K. P. (roniewsiej)“,- A. Baranauskas, Raštai, t. 1, p. 82-83. 
"Dopisek do Rėwnianki, — Raštai, p. 153. 

abejonių, kad religinis A. Baranausko įkarštis augo lygiagreta su patriotinių jo 
jausmų versme ir kad šie abu dalykai buvo pažadinti ir sustiprinti K. Praniauskaitės 
šeimos, giminės ir artimųjų draugų aplinkoje. 

Galima įžvelgti dar vieną poetų draugystės ypatybę. Tik savo Mūzos dėka 
A. Baranauskas pamažu ima atsikratyti valstietiško kuklumo ir socialinio ne- 
visavertiškumo kompleksų. Jis ne tik nustoja ašaroti dėl savo nedalios ir skur- 
do, bet vis rečiau slepia savo liaudiškuosius - lietuviškus sentimentus. 
Greičiausiai Telšiuose, susidūręs su iškiliais žemaičių bajorų patriotizmo 
pavyzdžiais ir pamatęs, kad ir aukštesnio luomo atstovai pagarbiai prabyla 
žemaičių kalbos atžvilgiu, kelia jos atgaivinimo klausimus, A. Baranauskas vis 
dažniau imasi rimuoti lietuvišką žodį. Tiesa, J. Tumas mėgino kelti klausimą, ar 
tik nebus čia ir priešingos įtakos, kurią darė poetei Skuodo raštininkas ar Varnių 
klierikas. Pasak biografo, A. Baranauskas savo ruožtu paveikė poetę, kad ji, 
lenkų kultūros Žemaičių bajoraitė, iki tol rašiusi tik lenkiškai, 1856 metais išvertė iš 
J. I. Kraševskio Vitolio raudos vieną dalį, pavadindama ją Žalčio motė.2 Tačiau 
turima medžiaga, ko gera, veikiau liudija pačiam A. Baranauskui patyrus didesnę 
įtaką, gavus paraginimus ir pamokas rašyti liaudžiai lietuviškai. Varniuose, vys- 
kupo M. Valančiaus aplinkoje, kurioje didžiulį vaidmenį vaidino O. Praniaus- 
kas, lietuviškos raštijos gaivinimas tapo vienu svarbiausių klausimų. Nebuvo 
jokia paslaptis, kad vyskupas labai proteguoja jaunąją, lietuviškam darbui pasi- 
ryžusią kunigų kartą. Tad vargu ar daug lėmė šiai aplinkai A. Baranausko pa- 
sirodymas. 

Kaip siejasi lietuviškas patriotizmas, kuris poetinį žodį vedė prie Anykščių 
šilelio, amžininkų akyse jam pelniusio amžiną šlovę, ir sukilėliška revoliucinga 
energija, kuria alsuoja tuometinė A. Baranausko kūryba? Kaip derinasi lietuviški 
poeto sentimentai, neišvengiamai vedę į separatizmą nuo lenkų, su unijinėmis 
sukilėlio pažiūromis? Šis svarbus A. Baranausko biografijos epizodas yra sutam- 


pantis su episteminėmis lietuvių tautos pabudimo XIX amžiuje problemomis. 


* J. Tumas, Antanas Baranauskas. 1835-1902, p. 25. 

Jau buvo užsiminta, kad anuomet Lietuvos dvikalbystė — lygiagretus lenkų ir 
lietuvių kalbų vartojimas - buvo suvokiama kaip visiškai natūralus dalykas. 'Ėmė 
plėstis lietuvių kalbos vartosena, ryškėti pastangos vis aukštesnius kūrybos tiks- 
lus įgyvendinti ta kalba, kuria kalbėjo liaudis, bet neretai niekino aukštesni bajori- 
jos sluoksniai. Tačiau ta pati Lietuvos bajorija grindė savąjį lietuvišką tapatumą 
ilga ir šlovinga Lietuvos istorija. Vytauto Lietuvos palikuonimis save suvokė tie 
daugiakalbiai bajorai, kurie skaitė Teodoro Narbuto Dzieje narodu Litewskiego ir J. I. 
Kraševskio veikalus. Lietuvių mitologija buvo lietuvių bajorijos savastis. Juos vi- 
sus vienijo istorinės atminties siužetai. XVIII amžiaus pabaigoje pralaimėjus ka- 
rus ir sukilimus, Lietuvos Didžiosios Kunigaikštystės bajorams liko tik Lietuvos 
Statutas (ir tai tik kuriam laikui) bei istorija. XIX amžiaus pirmosios pusės supra- 
timu, vienintelis tinkamas dalykas, galintis palaikyti tautos atgimimo viltį, yra 
istorinė atmintis. Nelaimingai tautai niekas labiau netinka, kaip domėtis savo istorija. 
Kur ieškoti paguodos, kur pasisemti ištvermės dabartinėse nelaimėse, jei ne buvusio 
spindėjimo prisiminimuose, — tokiais lenkų kalba parašytais žodžiais į Lietuvos 
publiką kreipėsi 1813 metų kraštotyrinės anketos sudarytojai. Dar po dvidešimt 
metų istorikas Mychalas Balinskis rašys J. I. Kraševskiui: 

Viskas, kas liečia lietuvių tautos istoriją, beveik visiškai apleistą, yra labiau 
pageidautina. Darbuotis dėl jos aiškumo ir medžiagos rinkimo laikau savo pilieti- 

ne pareiga (..)? 

Tačiau pilietinė pareiga gilintis į Lietuvos Didžiosios Kunigaikštystės istoriją 
ilgą laiką bylojo vieną labai svarbų faktą: Lietuvos istorijos veikėjai buvo bajorija, 
obywatele. Jie, kaip atskira nuo lenkų koroniarzų gentis, buvo tarsi tos istorijos savi- 
ninkai. O liaudis gyveno savo sinkretinės sąmonės, folklorinių tradicijų pasaulyje, 
kur dar nekrito istorijos šviesa. Štai kodėl toks svarbus lietuviškosios sąmonės lūžis 
prasideda tuomet, kai istorikai, pirmasis iš jų S. Daukantas, ėmėsi rašyti lietuviškai 
Lietuvos istorijos tekstus. Jų siekinys buvo paversti lietuvių liaudį sąmoninga Lie- 
tuvos istorijos dalyve ir kartu vis reiklesne savo likimo šeimininke. 


"Žr. plačiau: „Simono Daukanto pasaulis“, - E.Aleksandravičius, Praeitis, istorija ir istorikai, - Vilnius: Vaga, 
2000, p. 40-41. 

Varnių kunigų 
seminarijos rektorius 
(1845-1849) ir Žemaičių 
vyskupas (1850-1875) 
Motiejus Valančius. LNM. 


Kartu su politiniais laisvės siekiais augant valstiečių emancipacijos nuotai- 
koms, archajiškos socialinės takoskyros, per amžius į du pasaulius dalijusios 
valstiečius ir bajorus, pamažu ėmė dilti. Rūpinimasis valstiečių reikalais, jų bui- 
ties pagerinimu ėjo greta kultūrinių poreikių tenkinimo. Vyskupo M. Valančiaus 
dėka Katalikų bažnyčia Lietuvoje išties tapo svarbiausia šio veiksmo dalyve. Ma- 
sinis blaivybės sąjūdis ne tik suvienijo lietuvių valstietiją, bet ir sukėlė populia- 
rios spaudos bangą. Kilo poreikis lietuviškai periodinei spaudai. Keleto laikraščių 
prospektai su solidžiais prašymais, kad būtų suteiktas leidimas jiems leisti, atgulė 
ant caro valdžios stalų, tačiau nesulaukė teigiamo atsakymo. Nors Aleksandro II 
vyriausybė jau buvo pradėjusi pasirengimo valstiečių reformai ir baudžiavos pa- 
naikinimui darbus, nors panašūs leidimai jau buvo suteikti latvių ir estų 
kultūrininkams, tačiau į maištingus lietuvius buvo pažiūrėta įtariai. 

Tas siekis gaivinti lietuvių kalbą, paakintas dar XIX amžiaus pradžioje Ksa- 
vero Bogušo raštų, Vilniaus universiteto studentų, 20-siais XIX amžiaus metais 


susispietusių apie Simoną Stanevičių, Simoną Daukantą, Kajetoną Nezabitauskį 

A. Baranauskas ir K. Kairys, 
1857 m. Nuotr. iš LLTIR. 


ir kt., masines formas pradėjo įgauti būtent vyskupo M. Valančiaus epochoje, 
prasidėjusioje prieš 1863 metų sukilimą. Paties M. Valančiaus kūryboje lietuviškai 
parašytas solidus istorijos veikalas Žemaičių vyskupystė (t. 1-2, Vilnius, 1848) buvo 
puiki demonstracija to, kad lietuvių kalba gali rasti sau garbingą vietą tautos 
gyvenime. Ji rodė augantį supratimą, kad net palaikydama politinius ryšius su 
Lenkijos Karūna Lietuva neturi nustoti naudotis savo kultūrinėmis teisėmis. Kita 
vertus, būtent akademinių tekstų lietuvių kalba pasirodymas - ir dar iš po vysku- 
po plunksnos - kėlė didžiausią aukštuomenės šurmulį. Prieštaravimai augo, 
tačiau ne tiek, kad nebūtų galima svajoti apie bendrą ateitį ir kelti bendro sukili- 
mo vėliavas. Šiame kontekste sustiprėja ir šūkio Už mūsų ir jūsų laisvę prasmė. 
A. Baranausko studijų Varnių seminarijoje metu šios nuotaikos, be jokios 
abejonės, buvo gajos. Jų nerodyta viešai, tačiau atokiai nuo centrinės rusų valdžios 


akių nedideliame Žemaitijos miestelyje susispietusi lietuvių šviesuomenė gan 


audringai rezgė viltingos ateities planus. Lietuviško patriotizmo jausmų skatina- 
mas A. Baranauskas vis dažniau eiliuoja lietuviškai, nors nepamiršta tobulinti ir 
savo lenkų kalbos. Jo besikeičiančias nuotaikas rodo 1856 m. lapkričio 22 d. ei- 


liuotas pasveikinimas K. Kairiui. A. Baranauskas savo bičiuliui linki: 


Suskambint kankliais mūsų žemės garso, 
Idant Lietuva iš ilgo ir skerso 

Iš Tavo giesmės dangiškų prajėvų 
Pažintų darbus senolių ir tėvų. 


Tai iš tiesų, tariant R. Mikšytės žodžiais, buvo programinis palinkėjimas tokių 
darbų, kokie ir pačiam A. Baranauskui iškilo svarbiausiu gyvenimo uždaviniu. 
Lietuvos praeitis tampa svarbiu romantinės poetikos atsparos tašku. Istorija ima 
kalbėti dabartyje gyvenančiam žmogui apie buvusį spindesį, laimingą gyvenimą. 
Praeitis sudaro kontrastą dabarties nuopuoliui. Poetas pranašas griebiasi istorijos 
pasakojimo, kad parodytų savo amžininkams jų egzistencijos skurdą, sukeltų jaus- 
mus ir ryžtą, viltis ir jėgas geresnio gyvenimo siekiams. Vis mažiau nuolankumo 
Lietuvos likimui, kuriam A. Baranauskas dar prieš metus atrodė visiškai lojalus. 

1857-jų vasarą poetas parašo vieną iš programinių savo eilėraščių Dainų dainelę. 
Rašė greičiausiai tėviškėje Anykščiuose. Žvelgiant į kalnų apjuostą Anykščių 
peizažą, o gal gaivinant širdžiai mielus kelionių po kalvotąją Žemaitiją prisimi- 
nimus, piešta didinga senovės Lietuvos vizija. Kaip sako poeto biografė, ta vizija 
kėlė A. Mickevičiaus Konrado Valenrodo ir S. Daukanto Būdo senovės lietuvių vaiz- 


duojamos, girių paslėptos pagoniškos Lietuvos galybę: 


Ten miškai snaudė, ten meškas gaudė 
Kasdien lietuviai iš seno. 
Ūlžė braškėjo medžiai nuo vėjo 


Ten, kur lietuviai gyveno. 

Ant smėliakalnių, ant piliakalnių 
Ąžuolai švęsti kerėjo, — 
Ir tie dievaičiai, kuriuos žemaičiai, 


Kuriuos lietuviai turėjo. 


Lietuva buvusi didžiulė: už Dauguvos ir Smolensko žemių, už Dunojėlio, kur be 
šešėlio / Saulelė žmogų apšviečia. Šiame eilėraštyje sueiliuojama visa trumpa Lietu- 
vos istorija. Poetas savo lyrikos žodžiu tartum įteisino lietuvių poezijoje istori- 
nius Lietuvos suverenumo pamatus: Tenai Lietuva per amžius buvo 

Dainų dainelėje suskamba ir socialinio teisingumo reikalavimai, viltys, jog Die- 
vas gelbėjo ir pažadėjo, / Kad nebebus ponų ir dvarų. Eilėraštis kupinas didžiųjų 
permainų laukimo nuotaikų, tokių būdingų 1863 metų sukilimo išvakarėms. Tai 
buvo nuotaikos, kurios alsavo įsipareigojančios jaunystės proveržiais, neretai 
verčiančiais atmesti atsargaus proto argumentus. Ne kabinetinio veikėjo protas, 
bet dainiaus, giesmininko, poeto pranašo širdies balsas turi vesti liaudį pasitikti 
naujo gyvenimo. A. Baranauskas pranašiškai tvirtino, jog štai diena aušta, naktis 


išlaužta, ir neabejodamas ieškojo atsakymo į Lietuvos ateities klausimus: 


Bet koks mums žodis tiesą parodys, 
Koks keliavedys ves kelią? 
Ant laisvės leisti linksmi ir skaisti 


Ko klausys Lietuvos žmonės? 


Atsakymą jis matė savo gyvenimo misijoje — poeto, kunigo, ganytojo pašaukime. 
Tai jo uždavinys parodyti žmonėms kelią į šviesą ir laisvę. Taip programiniame 
kūrinyje buvo įtvirtinta ir Katalikų bažnyčios tarno misija, kuri tiesiogiai siejosi 
su M. Valančiaus keliamais uždaviniais. Lietuvių atgimimo istorijoje tai buvo 


lemiama aplinkybė, skatinusi aktyviausius sukilimo išvakarių lietuvių veikėjus, 


*Plg. R. Mikšytė, Antanas Baranauskas, p. 63-64. 

studentus Maskvoje ir Peterburge prašnekti apie Telšių karalystę, kurios neabejoti- 
nas autoritetas buvo vyskupas M. Valančius. 

Praeities ir dabarties kontrastas yra nepaprastai svarbus reikšmingiausio po- 
eto kūrinio - Anykščių šilelio atveju. Poema buvo parašyta per 1858 ir 1859 metų 
vasaros atostogas. Pats poemos parašymo faktas istoriografijoje neretai siejamas 
su patriotinių A. Baranausko jausmų pakilimu. Pirmasis stereotipu vėliau virtusį 
siužetą pateikė A. Jakštas-Dambrauskas 1907 metais krokuviškėje Gabijoje. Jo esmė 
buvusi tokia: 1857-1858 mokslo metais Varnių seminarijoje homiletiką lenkiškai 
dėstė kun. Antanas Gabševičius. Jis mėddavęs klierikus supažindinti ir su lenkų 
literatūros naujienomis. Atnešdavęs į paskaitas net A. Mickevičių ar J. Slovackį 
paskaityti. Sykį, perskaitęs Pono Tado ištrauką su Lietuvos girių vaizdais, profe- 
sorius pareiškė, jog tik lenkų kalba yra įmanoma pasiekti tokį vaizdo poetiškumą. 
Pasak A. Jakšto-Dambrausko, greta to dar buvo pasityčiota iš lietuvių kalbos. Tai 
ir sukėlė A. Baranauskui norą įrodyti, jog A. Gabševičius klysta. Taip kilo ši po- 
puliari poemos Anykščių šilelis atsiradimo versija. R. Mikšytė net teigia, kad ta 
informacija išėjo iš paties A. Baranausko lūpų.“ 

Su įsigalėjusia nuomone labiausiai disonuoja kito 1857 metų Varnių semina- 
rijos lankytojo, vėliau kunigo ir sukilėlio Vladislovo Dembskio, po sukilimo atsi- 
sveikinusio ir su gimtąja Lietuva, ir su kunigyste, liudijimas. Tai buvo aštri reak- 
cija į Gabijos publikaciją: 

Tik kaip buvęs mokintinis profesoriaus kun. Gabševičiaus vienlaik su klieriku 

A. Baranausku Varnių seminarijoje, turiu viešai pasakyti: jeigu kun. Adomas 

Jakštas, rašydamas tą straipsnį, vistai išpasakojo pagal žodžių, girdėtų iš lūpų 

Lietuvos girių dainiaus, tai vyskupas Baronas, autorius „Anykščių šilelio“, buvo 

tokiu melagiumi, kokiuo buvo išgama ir lenkomanu profesorius Gabšys. 

Bet, kad pasimirę nebgali protestuoti prieš istoriškus melus, tai tik gyvųjų sąžinės 


privalumu yra traukti ne tik poetus vyskupus, bet ir jų garbintojus iš purvyno (...)7 


* A. Jakštas-Dambrauskas, „Kas įkvėpė A. Baronui Anykščių šilelį?“,- LKAB, p. 402. 
“R. Mikšytė, Antanas Baranauskas, p.71. 
"V. Dembskis, „Kas įkvėpė Ant. Baronui Anykščių šilelį“, - LKAB, p. 403-404. 

V. Dembskio ironija ir publicistinė polemikos strėlė buvo nukreiptos prieš 
mėginimus mitologizuoti netolimą praeitį. Jis išties teigė A. Gabševičių buvus 
puikų moralinės teologijos, homiletikos ir lenkų kalbos dėstytoją. Tik dėl semi- 
narijos tvarkos jis nedėstęs homiletikos lietuvių kalba, nors ją mylėjo ir geriau 
mokėjo, negu kiti seminarijos profesoriai arba Valančiauskas. Tad prisiminimų auto- 
rius gynė A. Gabševičių nuo tiesioginių kaltinimų lietuvių kalbos niekinimu. Kita 
vertus, V. Dembskis abejojo ta minėto siužeto dalimi, kuri siejasi su A. Mickevičiaus 
Pono Tado aptarimu seminarijos auditorijoje. Pasak jo, joks vyskupas nebūtų leidęs 
dvasinės seminarijos paskaitose viešai skaityti pasaulietinės ir dar rusų valdžios 
uždraustos literatūros. V. Dembskis liudija: 

Taigi ir aš su Baranausku, nuo rugsėjo 1857 iki liepos 1858 m. būdamas 
Varniuose, negirdėjau, nė nemačiau, kun. Gabševičia būtų klierikams ant lekcijų 
skaitęs Mickevičiaus, Krasinskio ar Slovackio poezijas. Tačiau gerai žinau, kad 
profesorius morališkosios teologijos Gabševičia davinėjo labiausiai uždrausto vai- 
siaus ištikimiesiems klierikams ragauti."* 

A. Baranauskas buvo tarp tų išrinktųjų, ir per jį pats prisiminimų autorius 
gaudavęs A. Mickevičiaus kūrinių nuorašams pasidaryti. Tokia buvusi natūrali 
ne kilnus jauno lietuvių poeto ryžtas pakelti mestą pirštinę, o A. Mickevičiaus 
meninės išmonės gundantys pavyzdžiai. Juk natūralu yra lygiuotis į etalonus. 

Teisi yra R. Mikšytė, kuri neabejojo, kad A. Baranauskas brandino savo di- 
džiąją poemą kelerius metus. Nebuvo tai momentinio afekto vaisius, o rezultatas 
kruopštaus pasirengimo, vaisingo eiliavimo abiem kalbomis, kurie seminarijos klie- 
riko pramogą pavertė labai profesionaliu, lietuviškai patriotiniu veiksmu. Nuo 
Anykščių šilelio, pulsuojančio tėvynės ir jos gamtos meilės šuorais, nebuvo toli 
iki Kelionės Peterburkan ar Pasikalbėjimo giesmininko su Lietuva - labai prieštaringo 
ir tuo pat metu labiausiai antirusiško, anticarinio ir konservatyviai programi- 


nio A. Baranausko kūrinio patriotizmo. Kelionė Peterburkan — tai 800 eilučių 


“Ten pat. 

poema, kurią A. Baranauskas sukūrė 1858-1859 metais ir kuri bene tiesmukiškiausiai 
pateikia politines jo pažiūras ir abejones. Kelionėje, kaip ir Anykščių šilelyje, gausu 
paralelių su A. Mickevičiaus kūryba. Savo valia palikdamas gimtąjį kraštą varga- 
noje pašto karietoje, A. Baranauskas išgyveno ilgesio valandas taip pat skausmin- 
gai, kaip valdžios tremiamas į Peterburgą Vilniaus filomatas A. Mickevičius. Jis 
aprašo šiaurinę sostinę ir vandeningą Nevą lyg Rusijos galybės simbolius, kurie 
palyginami su priespaudoje gyvenančios tėvynės likimu. Skriaudos jausmas stip- 
rinamas istorinės Lietuvos vaizdais, nepametant vilties, kad lietuviai atsilaikys 
prieš dabarties negandas, kaip kadaise atsilaikė prieš kryžiuočius. Jau kryžiokai 
kalaviju/ Mums krūtinėn kirto./ Ir nors Prūsus sau atskėlė, Lietuva nevirto! - šios eilutės 
byloja, kokio ryžto kupinas poetas vyko į Peterburgo dvasinę akademiją. Poemoje 
minimos ir tuometinės valdžios daromos skriaudos lietuvių tautai: trukdžiai siekti 
mokslo gimtąja kalba, nebuvimas aukštojo mokslo įstaigų, priešinimasis laikraščių 
atsiradimui. Pilietinio ir švietėjiško užsidegimo pagautas poetas piktinasi Lietuvos 


tamsinimo politika ir sviedžia pavergėjams revoliucingus žodžius: 


Kad tu, gude, nesulauktum, 
Ne taip, kaip tu nori, 
Bus kaip Dievas duos, 


Ne tavo priesakiai nedori! 


Silpna, trumpa tavo valdžia 
Dievo provą laužai, 

Mygi, spaudi mūsų šalį, 
Mūsų žmones gniaužai! 

L 

Neįveiksi, sūnau šiaurės. 
Mūsų širdys tvirtos, — 
Seniai buvo išmėgintos, 


Seniai keptos, virtos! 

Niekada vėliau toksai revoliucinis patosas nebejsiveržė į atvirą A. Baranaus- 
ko kalbą. O ir tie jaunatviško ryžto dokumentai jam 1863 metų sukilimo reprėsijų 
fone atrodė pavojingi. Poetas iš Miuncheno siuntė užuominų pilnus laiškus tė- 
vams, kad šie sunaikintų jo rankraščius. Nereiškė tai kokių nors radikalių pokyčių 
A. Baranausko pažiūrose, vien tik konspiratyvią baimę. Savo vyresnybės patartas 
jis pats sunaikins Miunchene rašytus atsišaukimų rankraščius. Tačiau Kelionė Pe- 
terburkan išliko kaip geriausias šaltinis anuometinių kunigo ir poeto įsitikinimų, 
kuriuose pastoracinis uolumas, poeto dainiaus įsipareigojimas kalbėti savo bro- 
liams ir revoliucinis kvietimas priešintis Rusijos priespaudai buvo svarbiausieji 
dalykai. Dabar literatūros istorikai gali džiaugtis, kad A. Baranausko tėvai arba 
nesuprato tų užuominų sunaikinti popierius, arba išdrįso jų nevykdyti. 

Pasikalbėjimas giesmininko su Lietuva yra dialogo formos kūrinys, kurio jaunas 
herojus, romantinės aistros ir meilės savo tautai pagautas, dėsto savo ketinimus 
tėvynei. Kaip sakė literatūros tyrinėtojas Motiejus Miškinis, visas tas Pasikalbėjimas 
skamba tokiais skausmingais tonais, kokių iki dabar nerasime lietuvių literatūroje. 
Čia esama ir aukšto poezijos polėkio, ir kažkokio šiurpinančio patoso. Jo nuomone, 
perbraukus visus apokaliptinius poeto Lietuvos atsakymus ir palikus tik herojaus 
giesmininko ištartus žodžius, išeitų nuostabiai ekspresyvus monologas, kuris ka- 
dais būtų galėjęs tapti atgimstančios Lietuvos pranašo manifestu.* 

Kaip šis lietuviškasis patriotizmas santykiavo su Lenkijos laisvės vizija? Kokią 
Lietuvą matė sukilimui pasiryžtantys Lietuvos patriotai? Ir koks buvo A. Bara- 
nausko santykis su šiomis Lenkijos ir Lietuvos ateities vizijomis? Mano įsitikinimu, 
dėmesys socialiniams ir kultūriniams lietuvių liaudies lūkesčiams neprieštaravo 
tuometiniam bendros politinės lenkų ir lietuvių ateities modeliui. Federacinis, uni- 
jinis, bendras su Lenkija valstybinis darinys, kuriame visi piliečiai turi įgyti vieno- 
das galimybes savo etnokultūriniams poreikiams tenkinti — tai buvo svarbiausia. 
Lietuviai suvokė save kaip atskirą politinio gyvenimo faktorių, bet dar nekūrė (su 
itin retomis išimtimis) visiškai nepriklausomos politinės ateities planų. Lietuva, kad 


* M. Miškinis, „ĮMėgstu kartais pasklaidyti]“,- LKAB, p. 450. 

būtų su Lenkija, neturi nustoti būti Lietuva, — teigė anuomet vilnietis publicistas Ado- 
mas Honorijus Kirkoras. Rusų valdžia tuo nesyk galėjo įsitikinti. Vilniaus general- 
gubernatorius rašė carui: 

Teisybės delei reikia pripažinti, kad Žemaičių apskrityse bajorai ir šiaip 
žemaičių kilmės gyventojai pasirodė tiek pat, jei ne dar daugiau, negu patys 
lenkai, nusiteikę prieš vyriausybę, ir nė kiek negalima tvirtinti, kad tas jausmas 
pasiskolintas iš tų pastarųjų, o ne įgimtas jiems patiems.“ 

Taigi ir politinė lietuvių sąmonė, ir pasiryžimas kultūrinio lietuvių atgimimo 
darbui derinosi su sukilėliška politine programa. Tikėtina, kad pats A. Baranaus- 
kas ganėtinai aiškiai tapatinosi su tokiais siekiais. Todėl galima teigti, kad istorinėje 
lietuvių mintyje nusistovėjusios schematizuotos poeto pažiūrų raidos interpretaci- 
jos toli gražu nepakanka. Negalima sutikti su tuo, kad A. Baranauskas, 1857-1859 
metais užsidegęs lietuviškuoju patriotizmu, buvo kaip nors antilenkiškai nusiteikęs. 
Jo noras sukultūrinti liaudį ir prabilti į ją gimtąja kalba neturėjo tiesioginio 
antilenkiško užtaiso. Lygiai kaip negalima pritarti minčiai, kad nustojęs poetinės 
aistros, praradęs tą patriotinę ugnelę A. Baranauskas senatvėje pasidarė aršus len- 
kintojas. 1863-jų išvakarėse Praniauskų salone, Varnių seminarijoje ar Peterburgo 
akademikų bursoje A. Baranauskas tapo tokiu pat Lietuvos patriotu, kokie stvėrėsi 
ginklo sukilimo mūšiuose. Teisus buvo garsusis lietuvių atgimimo poetas Juozas 
Mačiulis-Maironis, apie Anykščių šilelio autorių sakydamas, kad 

jisai buvo tikras savo gimimu ir parsitikrinimu lietuvis patriotas, bet ypatingos 

pakraipos: jis manė, kad Lietuvos išganymas vien ankštoje vienybėje su lenkais. 

Mano galva, jo pažiūros nelabai keitėsi per visą laikotarpį po sukilimo. Visa 
esmė, kad per tą patį laiką nebuvo sustingusios Lietuvos visuomenės nuotaikos, 
kėlėsi jaunoji nacionalinio judėjimo karta, ir todėl tai, kas atrodė pozityvu 1859- 
siais, po keturiasdešimt metų ėmė rodytis kaip visiškai nepriimtinas, konservaty- 


vus, kenksmingas lietuvių atgimimui dalykas. Čia ir glūdi A. Baranausko likimo 


"Rusijos valstybinis istorijos archyvas Peterburge, £.733, ap. 62,b. 122; E. Aleksandravičius, „Politiniai lietuvių 
siekiai 1863-1914 m.“, Metmenys, nr. 61, 1991, p. 27. 
" Maironis, „Paskaita apie vyskupą A. Baranauską“,- LKAB, p. 413. 

dramatizmas, pasmerkęs jį derinti XX amžiaus pradžioje nesuderinamus daly- 
kus. Kylant ir lietuvių, ir lenkų moderniajam nacionalizmui, nebuvo lengva "ikti 
ištikimam 1863 metų sukilėlių šūkiui - Už mūsų ir jūsų laisvę! 

Metai prieš sukilimą, praleisti Peterburgo dvasinėje akademijoje, tokios ateities 
nepranašavo. Revoliucinis užsidegimas, dvasininkijos misijos besikeičiančiame 
pasaulyje suvokimas, tėvynės meilė ir katalikiškojo universalizmo elementai gan 
darniai sugyveno po akademijos stogu. Tiesa, A. Baranauskas darosi atsargesnis, 
jo laiškai bičiuliui K. Kairiui tampa mįslingesni, primenantys pirmąsias atsargumo 
Priešingai, sukilimo maišatyje ir represijų audroj daug kas bus išryškinta labai 
kontrastingomis spalvomis. 

Persekiodama nemalonėn patekusius kunigus, Rusijos valdžia atkreipė dėmesį į 
akademijoje veikusią Baublio respubliką, kituose oficialiuose dokumentuose dar 
vadinamą Baublio karalyste. Kaip rodo K. Kairio ir A. Baranausko bylos medžiaga, 
išlikusi 1863 metų tardymo komisijos archyve, ši akademikų draugija turėjo nemažą 
reikšmę maištingoms nuotaikoms plisti. Atsakinėdamas į tardytojų klausimus, aka- 
demijos rektorius Aleksandras Beresnevičius, padaręs didžiulę įtaką poeto likimui, 
pateikė pačią nekalčiausią organizacinės studentų veiklos versiją. Tai buvęs lyg koks 
žaidimas, kurį su vadovybės žinia akademikai žaisdavo porą kartų per metus. Baub- 
lio vardas sietinas su mitologine lietuvių būtybe, gyvenusia šimtamečių ąžuolų ka- 
mienuose. Jie buvę tokie dideli, kad viename iš jų Dionizas Poška net įrengęs muziejų. 
Žaidimas turėjęs karnavalinį pobūdį: čia būta ir apsišaukėlio karaliaus su vita, 
imituotas ir dvaro gyvenimas su poezija, dainomis ir t. t. Tokia buvo A. Beresnevičiaus 
versija. Tardytojai, radę Kaune kunigo K. Kairio popierių šūsnyje Baublio respublikos 
laikraštėlį, nesunkiai padarė kitokias išvadas. Be religinių didaktinių tekstų, jame 
buvoir patriotinių eilių bei manifestų. Išaiškėjo, kad laikraštėlis kai kada pasirodydavęs 
net kelissyk per savaitę, o jo redaktoriumi kurį laiką buvęs A. Baranauskas", akade- 
mijos rūpesčiu išsiųstas tęsti mokslo į Miuncheno universitetą. Nežinia, kuo būtų 


" Žr. plačiau: E. Aleksandravičius, Kultūrinis organizacinis sąjūdis Lietuvoje 1831-1863 metais. Organizaciniai 
kultūros ugdymo aspektai, Vilnius: Mokslas, 1989, p. 78. 


pasibaigusi poeto gyvenimo istorija, jei ne ši aplinkybė. Labai tikėtina, kad jį būtų 
ištikęs K. Kairio likimas: įkalinimas, tremtis ir sunkių tremties sąlygų pagreitinta 
mirtis. Bičiulio mirtis neabejotinai lydėjo A. Baranauską iki gyvenimo galo. Galbūt 
jo askezės ypatumai, užaštrinti asmenybės kampai, gilioje vidujybėje užmaskuotos 
ir įkalintos emocijos buvo susiję su tuo, ką jis 1863 metais turėjo išgyventi kelių 
valstybių sienomis atskirtoje akademinėje tremtyje. 

Lietuvių istoriografijoje ir literatūros moksle yra įprasta ieškoti A. Baranausko 
kūrybos sąsajų su A. Mickevičiumi, tačiau tam tikros aplinkybės gundo palyginti 
ir kitus jų gyvenimo posūkius. Tiesa, nepalyginama yra viena aplinkybė: micke- 
vičianą sudaro šimtai knygų ir studijų, o visi A. Baranauskui skirti tekstai sutilptų 
ir į keletą storesnių tomų. Tačiau šiame skyriuje išties svarbu sugretinti vieną 
svarbią savybę, kuri gali padėti pagrįsčiau interpretuoti abiejų poetų elgseną la- 
bai svarbiais gyvenimo momentais. 

Kur buvo A. Mickevičius 1830-1831 metais, kai jo bičiuliai ir moksladraugiai 
kovėsi po sukilimo vėliavomis Vilniaus prieigose ar Varšuvos gynybos linijose? 
Įvairūs autoriai skirtingomis spalvomis piešia dienas, kurias didysis Lietuvos ir 
Lenkijos poetas leido Poznanės kunigaikštystėje, taip ir nesugebėjęs peržengti 
savojo Rubikono ir nesusikovęs su priešu jau bepalūžtančios Varšuvos gatvėse. 
Vienų akyse tai buvo tikra dvasinė kankynė, slepiama prabangių aristokratiškų 
salonų šviesoje. Kitiems tai pikantiškos savaitės malonioje ir erotiškoje poetą ado- 
ravusios moters aplinkoje, nesugebant įveikti hedonistinių pagundų, dėl kurių 
kankintasi visą likusį gyvenimą. Versija, kad A. Mickevičius vėlesne savo kūryba 
stengėsi kompensuoti tuos skausmingus asmeninio gyvenimo prisiminimus, kad 
jis galėjo būti gėdos ir kaltės vidinių priekaištų genamas ant poetinės aukos alka- 
kalnio, skamba labai įtikinamai. 

1863 metais, kada kunigas K. Kairys buvo tremiamas iš Lietuvos už anticarines 
kalbas arba kada kunigas Antanas Mackevičius į beviltiškas pamiškių kautynes 
vedė vis naujus lietuvių valstiečių dalgininkų būrius, A. Baranauskas lankė Miun- 
cheno galerijas ir muziejus, sėdėjo universiteto auditorijose arba bibliotekose, sėmėsi 
patirties Romoje ir Liuvene. Ar tai palygintina su A. Mickevičiaus dienomis kiek 


artimesniame sukilusiai Lenkijai užsienyje? Ar galima įtarti, kad sąžinės priekaištai 
dėl negalėjimo būti drauge su mūšiui šaukiančiais ar mūšyje žūstančiais draugais 
lėmė dviejų poetų gyvenimą po sukilimo, jų charakterių bei užsiėmimų pobūdį? Ir 
taip, ir ne. A. Baranauskas buvo kunigas ir jau vien tai jį darė ne laisvą poetą, o 
aukštesnės bažnytinės hierarchijos paliepimų vykdytoją. Labai tikėtina kai kurių 
lietuvių tyrinėtojų versija, jog Peterburgo akademijos rektorius A. Beresnevičius 
sąmoningai išsiuntė į užsienį gabų ir aktyvų mokinį, kad apsaugotų jį nuo 
neišvengiamų represijų. Tačiau tai sunku įrodyti. Jo kelionių draugas ir būsimasis 
Peterburgo dvasinės akademijos rektorius F. A. Symonas rašė, kad A. Baranauskas 
vyko į Miuncheną be didelio noro, tačiau tuo pat metu minėjo, jog vykti tobulintis į 
Vakarus vertė Kitatikių reikalų departamento direktoriaus grafo Siverso sprendi- 
mas. Bet buvus ypatingą A. Beresnevičiaus rūpestį, kad būtent A. Baranauskas 
pasinaudotų stipendija ir praleistų tuos metus Vakaruose, liudija tai, jog jam — kaip 
menkai mokančiam vokiečių kalbą - buvo leista nelaikyti doktorato egzaminų ir 
susidaryti palankias sąlygas laisvam savo smalsumo tenkinimui.'* 

Nors neturime tiesioginių dokumentų, kurie leistų geriau perprasti A. Bara- 
nausko elgseną ir mąstyseną studijų užsienyje metu, tačiau mes žinome, kad jis 
nuolat susirašinėjo su A. Beresnevičiumi. Miunchene jis taip pat bandė prisiminti 
dar Žemaitijoje įsižiebusią poeto šauklio misiją — sueiliavo atsišaukimą (beje, vėliau 
vyresnybės nurodymu jį turėjo sunaikinti). Taigi A. Mickevičiaus ir A. Baranausko 
pasirinkimo laisvės ribos buvo skirtingos, tačiau, ko gera, kad jų sentimentai paly- 
gintini. Net jei asmeninės atsakomybės už savo veiksmus lemiamu tėvynei momen- 
tu našta turėjo labiau slėgti A. Mickevičiaus pečius, tai visiškai neatmeta prielai- 
dos, jog A. Baranauskas taip pat patyrė didžiulę traumą dėl tokios padėties, į kurią 
buvo pakliuvęs. Dabar yra bergždžias reikalas svarstyti, kur būtų atsidūręs Kelionės 
Peterburkan autorius, jei ne studijos Vakarų Europoje. Ar jis būtų pasirinkęs A. Mac- 
kevičiaus ir V. Dembskio kelią? Vargu. Greičiausiai ne. Gal savo bičiulio K. Kairio, 


rusų parei-gūnų akivaizdoje Kauno gimnazistams išrėžusio nepaklusnumo tironi- 


"F. A.Symonas, „Keletas faktų iš vysk. A. Baranausko gyvenimo užrubežyje“, LKAB, p.405—406. 

jai prakalbą, kelią? Labai įmanomas dalykas, kurio, deja, negalime patikrinti. Ly- 
giai kaip negalime patikrinti, kaip literatūrinis poeto, šauklio, pranašo ryžtas 
nulėmė asmeninę autoriaus elgseną. R. Mikšytė revoliucinį poeto ryžtą labai 
vaizdžiai at-skleidžia laiško iš Romos, rašyto 1864 metų rudenį, komentaru. Išlikęs 
A. Baranausko laiško fragmentas byloja didelį ir skausmingą rūpestį sukilimo bei 
artimųjų likimu. Aiškėja, kad jį pasiekdavo ne tik bendrosios žinios iš Lietuvos, 
bet ir tėvų laiškai su informacija apie brolius Joną ir Anuprą, kurie prisidėjo prie 
sukilimo (Anupras kovėsi su ginklu rankose, o Jonas buvo apkaltintas palanku- 
mu sukilėliams). Vėliau jie praleido Sibire dvylika sunkių metų. A. Baranauskas 
laiške prašė tėvo: 
Tamstos man daugiau parašykit apie Joną, Anuprą ir Steikūną, ar do nesugrįžo 
namuos? Tamstos, ar da gyvi krutat? 

Jis nesibaimina laiške palaikyti tėvų dvasios sukilimo nuopuolio ir gresiančių 
represijų akivaizdoje: Nebegailėkit to, ką nutrotijot, nebijokit dėl Marijos ir galvos padėt 
(...).* Telieka tik spėlioti, kokie gali būti padariniai veiksmo, kai pasiaukojimas ir 
revoliucinė aistra paliekama literatūrinio herojaus lūpoms tada, kada pats autorius 
ima gyventi visiškai kitokį gyvenimą. Psichologinio žmogaus vaikystės prieaušryje, 
koks turėtų atrodyti XIX amžiaus vidurys Lietuvoje, ši dilema neatsiskleidžia visiškai 
aiškiai. Ji lieka atokiau nuo sąmoningos refleksijos dokumentų, kurie mus pasiekė po 
150 metų. Tačiau galima daryti prielaidą, kad tas radikalus susidvejinimas tarp ide- 
alaus lyrinio herojaus misijos deklaravimo ir realistinio tos poezijos autoriaus pasi- 
rinkimo buvo kankinamai sunkus. A. Mickevičius šią įtampą ištvėrė, parašydamas 
Poną Tadą ir Lenkų tautos piligrimystės knygas, kurios žymėjo poetinės aistros išblėsimą 
ir praktinį antirusiškų legionų formavimo ryžtą. 

A. Baranausko atveju buvo kitaip. Jis savaip išnarpliojo tą lemtingą mazgą, 
atlikdamas tai, ką padarė Cezaris su Gordijaus mazgu. 1863 metų įvykiai ir jų pa- 
dariniai buvo lemtingi poeto gyvenime. Iš esmės ties šia riba galutinai sutrūkinėja 


poeto lyros stygos. Lyg atsisveikinimo su poezija grauduliu padvelkia Miunche- 


“ A. Baranauskas, Raštai,t. 2, p. 106; plg.: R. Mikšytė, Antanas Baranauskas, p. 175. 


no laikotarpio eilėraštis Svetimoje šalelėje (naujame raštų leidime jam grąžintas 


originalus pavadinimas Neramumas): 


Kogi skaudžia man širdelę, 
Kogi man nuobodu, 

kai pažiūriu į upelį 

Ir šį žalią sodą. 


Gal šios upės akmenėlis 
Teka iš verkimo? 
Gal čia ūžia sodužėlis 


Nuo atsidusimo? 


Nėr šios upės vandenėlyj 
Gailių ašarėlių, 
Šiurkštus vėjas sodužėlyj 


Ūžia tarp šakelių. 


Už kalnelių, už aukštųjų, 
Kur saulelė teka, 

Žmonės nelaimėm aptemę, 
Verksmu teka. 


Ūžia ūžia žalios giros, 

Be vėjų linguoja, 

Tuomet dūsauj širdys gilios, 
Tuomet aimanuoja. 

(...) 


Kad per dienas čia girdėčiau 
Ašarų giesmelę, 
Gal pamėgčiau, pamylėčiau 
Svetimą šalelę. 


Net skeptiškasis A. Baranausko biografas J. Tumas nesulaikė susižavėjimo 
šūksnių šio eilėraščio adresu pripažindamas, kad jei Baranauskas būtų panašių 
eilėraščių prirašęs nors dešimt, jo vardas būtų tapęs didis.“ Tačiau šia lyrikos viršūne 
buvo pažymėtas didžio poeto poezijos kelio galas. Jis nepamylėjo svetimos šalelės, 
tačiau jau niekad iš tiesų nebesugrįžo į savo jaunystės šalį - poezijos šalį. Revo- 
liucingo sukilimo išvakarių lyrinio herojaus ginčas su racionaliu, pragmatišku, 
geležinės valios ašmenis galandančiu autoriumi baigėsi valingu atsisveikinimu 
su lyra, lyriniu jausmingumu ir jauduliu, lygiai su pranašiškais giesmininko 
pažadais ir šūkiais. 

Yra nuomonių, kad tikroji poetinės A. Baranausko aistros pradžia ir pabaiga 
glūdi mįslingoje jo draugystėje su anksti užgesusia poete K. Praniauskaite. Yra jo 
paties liudijimas, kad kryžius ir lyra — tai sunkiai sutaikomi arba nesutaikomi 
apskritai simboliai. Tačiau pažymėtina, kad patriotinės kunigo A. Baranausko 
nuotaikos ir užgesusios išsivadavimo viltys buvo itin reikšmingos jo — poeto ir 
dvasininko - kelio posūkyje. Dabar esu linkęs manyti, kad buvo lemtinga visų šių 
aplinkybių suma. Visi šie trys veiksniai sudarė kritinę lūžio masę, kurios slėgio 
negalėjo atlaikyti Anykščių šilelio autoriaus plunksna. Nutilo lyra žmogaus, ku- 
riam gyvenimas dar nebuvo atseikėjęs nė trisdešimties pavasarių ir kurio dar 
laukė trys dešimtmečiai išbandymų, įsipareigojimų, sunkiai pakeliamų užduočių 
bei pralaimėjimų. Tai trys dešimtmečiai A. Baranausko gyvenimo, apie kurį lietu- 


vių autoriai buvo labiau linkę kalbėti užuominomis, fragmentiškai ir be emocijų. 


“J. Tumas, A. Baranauskas. 1835-1902, p. 62. 


Kauno panorama. 

A. Baranauskas. „Pradžia ir pamatas veikalų dvasiškių. Apmislijimas 


kokiam galui žmogus 


ertas“. Rankraščio tragmentas 


Kauno vienišius 


„Žmonių draugystė - kaip tie miške medžiai nelygūs: 
iš požemės tanku, viršuje gi žemųjų 
viršūnių vis kaskart aukštieji medžiai eina retyn...“ 


(iš A. Baranausko 1884 06 29 laiško H. Weberiui) 


Likimas lėmė, jog Kaune A. Baranauskas praleido ilgiausią savo gyvenimo 
laikotarpį, kurį galėtume pavadinti kotroversišku. Gali pasirodyti, kad jis nuo 1866 
iki 1897 metų nuosekliai žengė bažnytinės karjeros pakopomis, kurios buvo susie- 
tos su Kaunu. Iš pradžių labai trumpai jam teko dirbti iš Varnių į Kauną perkeltos 
katedros vikaru. Vėliau, 1867-1884 metais, - Žemaičių (oficialiai Telšių) vyskupi- 
jos dvasinės seminarijos profesoriumi, tuo pat metu kylant vyskupijos hierarchijon: 
1874 metais jis pakeliamas seminarijos inspektoriumi, 1879-siais - Žemaičių vys- 
kupijos kapitulos kanauninku, 1883 metais prelatu scholastiku. Metams praslin- 
kus, 1884-siais, A. Baranauskas paskiriamas Žemaičių vyskupu sufraganu. Tačiau 
tik iš laiko nuotolio ir labai paviršutiniškai žiūrint viskas atrodo paprasta. 

Pats A. Baranausko atsikėlimas į Kauną vertas atskiro komentaro. 1863-siais, 
kai Peterburgo dvasinės akademijos rektorius A. Beresnevičius primygtinai stengėsi, 
kad jo globotinis atsidurtų Vakaruose, toliau nuo kovų sūkurio, pirminis tikslas 
buvo parengti akademijai naują profesorių. K. Kairio ir A. Baranausko byla, susiju- 
si su Baublio karalystės žaidimais Peterburge, kad ir kaip būtų keista, nesutrukdė 
1864 metų pabaigoje valstybės stipendininkams F. A. Symonui ir A. Baranauskui 


sugrįžti į akademiją ir būti paskirtiems į profesorių vietas. Akademikų nuotaikos 
iki sukilimo negalėjo būti nežinomos rusų valdžiai, tačiau jos taip pat neturėjo kelti 
jokios sensacijos: visa oficiali opinija buvo grįsta nuostata, kad Katalikų bažnyčia, 
pradedant aukščiausiais hierarchais ir baigiant paprastais kunigais, yra nelojali 
Rusijos atžvilgiu, fanatiška savo pozicijų gynėja. Akademija nebuvo išimtis. 
Tačiau Rusijos valdžia nesėdėjo rankų sudėjus. Jos siekinys paversti katali- 
kus ir jų hierarchus patikimais pavaldiniais nebuvo užmirštas, tiktai šiuokart 
veikta rafinuotomis priemonėmis, stengiantis nedirginti ir taip antirusiškai nusi- 
teikusios Vakarų visuomenės. 1864 metų gruodžio pabaigoje akademijos valdy- 
ba nusprendė F. A. Symoną paskirti biblinės archeologijos profesoriumi su ins- 
pektoriaus padėjėjo pareigomis, o A. Baranauskui pavesti pastoralinės teologijos 
kursą ir kapeliono bei bibliotekininko pareigas. Caro administracija tam pritarė. 
Neprieštaraudama, kad abu stažuotojai būtų paskirti darbui akademijoje, Kitatikių 
reikalų departamento vadovybė tuo pat metu pasistengė, kad būtų atleistas rekto- 
rius A. Beresnevičius. Jo vieta civilinės valdžios sprendimu atiteko D. Stacevičiui, 
o vėliau gan netikėtai rektoriumi buvo paskirtas F. A. Symonas. Ką tai reiškia? 
Klausimas labai reikšmingas turint galvoje ilgametę A. Baranausko santykių su 
rusų valdžia bylą. Istoriografijoje, ypač lenkų publicistikoje, neretai pasigirsta 
nuomonių apie tariamą prorusišką A. Baranausko orientaciją, neva lėmusią jo 
vėlesnį paskyrimą Seinų vyskupu. Tačiau kone tris dešimtmečius trukusi būsimojo 
vyskupo veikla ir turimi valdžios dokumentai rodo visiškai ką kita. 1865 metų 
pokyčiai Peterburgo katalikų akademijos vadovybėje išryškino valdžios ne- 
pasitikėjimą A. Baranausku. Niekam nebuvo paslaptis, kad ankstesnis rektorius 
A. Beresnevičius rodė palankumą A. Baranauskui. F. A. Symonui tapus rektoriu- 
mi, matyt, nenutrūko buvusių Miuncheno bendramokslių ryšiai. Visos vėlesnės 
A. Baranausko užuominos rodo gerus jo santykius ir teigiamus naujojo rekto- 
riaus vertinimus. Maža to, akivaizdu, jog poetas buvo radikalesnis Katalikų baž- 
nyčios pozicijų gynėjas, drąsesnis rusinimo oponentas ir nesitaikstantis su 
padėtimi profesorius. Kaip aiškėja iš lenkų istoriko F. Rutkowskio tyrimų, A. Ba- 


ranausko karjeros Peterburge trumpalaikiškumas susijęs būtent su šia aplinkybe. 

Žemaičių vyskupas M. Paliulionis, Kielcų vyskupas A. Beresnevičius 
ir A. Baranauskas. 1984 m. (Nuotr. iš Telšių v yskupystės muziejaus 
Varniuose) 


Pasak jo, pašalinimą iš akademijos lėmė neigiama rusų valdžios akyse A. Bara- 
nausko įtaka naujajam rektoriui.! J. Tumas, kuris šiaip jau buvo labai gerai infor- 
muotas apie tuometinės akademinės hierarchijos nuotaikas, bandė piršti mintį, 
kad A. Baranauskas tiesiogiai susikirtęs su naujuoju rektoriumi dėl pastarojo 
nuolaidžiavimo valdžiai ir pats nusprendęs mesti darbą akademijoje. J. Tumas 
paprasčiausiai laikė F. A. Symoną žinomu rusofilu. Nesutarimo tikimybė yra 
didelė, tačiau menkai tikėtinas asmeninis A. Baranausko atsisakymas profeso- 


"F.Rutkowski, Arcibiskup Jan Cieplak. Warszawa, 1934, p.37; taip pat plg. W. Jemielity, „Biskup sejnienski Antoni 
Baranowski“, - Biskup Antoni Baranowski (Antanas Baranauskas) 1835-1902 , p. 44 


riaus vietos, kad ir kokios būtų oficialių dokumentų užuominos. Štai Mogiliovo 
arkivyskupijos valdytojo 1866 m. sausio 12 d. išduotame leidime (vadinamajame 
biliete) nurodoma, kad A. Baranauskas ministro įsakymu savo noru atleistas iš 
užimamų akademijoje pareigų, tačiau savo noru greičiau reiškė tam tikrą biu- 
rokratinėms procedūroms įprastą retoriką negu tikrą aptariamo asmens norą. 

1865 m. lapkričio 30 d. vidaus reikalų ministro įsakymu A. Baranauskas buvo 
atleistas iš akademijos. Oficialiai jokie kaltinimai profesoriui nepareikšti, jo 
sugrąžinimas į Žemaičių (Telšių) vyskupystę motyvuotas akivaizdžiu kunigų 
stygiumi vyskupijoje. Tai, kad vyskupo M. Valančiaus aplinka sukilimo audrų ir 
vėlesnių represijų po sukilimo buvo išblaškyta, abejonių nekelia. Pats vyskupas 
pasistengė sudaryti sąrašą Žemaičių vyskupijos kunigų, kurie nukentėjo nuo 
caro valdžios siautėjimo. Į tą sąrašą pakliuvo 107 kunigai, iš kurių net 67 buvo 
ištremti į Rusijos Imperijos gilumą, 6 nuteisti mirties bausme, 10 emigravo į užsienį. 
Tačiau taip pat akivaizdu, kad išlikę 1865 metų pirmosios pusės vyskupo laiškai 
A. Baranauskui rodo, jog M. Valančius suprato darbo akademijoje svarbą ir tiesio- 
giai neragino jo grįžti į gimtąją vyskupiją. Iš laiškų ryškėja tik tai, kad vyskupas 
labai vertino mokslinį poeto ir profesoriaus darbą ir ragino nepamiršti Lietuvos 
raštijos reikalų. Tik paskelbus minėtą vidaus reikalų ministro įsakymą, gruodžio 
24 d., vyskupas M. Valančius savo laiške nurodo A. Baranauskui: 

jei Jūsų, kaip akademijos dėstytojo, darbas jau baigėsi, prašau Jus atvykti į mano 

vyskupiją užimti joje pareigų, kadangi šiuo metu man labai trūksta kunigų, todėl 

negaliu sutikti, kad Jūs pasiliktumėte Mogiliovo vyskupijoje? 

Laiško tekste mes ir vėl susiduriame su paaiškinimo besiprašančia formu- 
luote negaliu sutikti, kad Jūs pasiliktumėte Mogiliovo vyskupijoje. Ji yra svarbi, norint 
įvardyti, kaip pats A. Baranauskas jautėsi šių valdžios represijų po sukilimo 
klimate, kokios nuotaikos jį buvo užvaldžiusios prieš sugrįžtant į Kauną, pažintą 
dar raštininko praktikos metu gubernijos miestą. Ar M. Valančiaus laiško žodžiai 
reiškia, jog būta kažkaip pareikšto A. Baranausko noro likti Mogiliovo vyskupijo- 


* M.Valančiaus 1865. 12. 24. laiškas A. Baranauskui; žr.: LKAB, p. 372. 


je? Dabar sunku atsakyti. Galima tik daryti prielaidą, kad Kaunas A. Baranaus- 
kui, kaip ir visai M. Valančiaus aplinkai, reiškė represiją, degradaciją, žeminančią 
rusų valdžios priežiūrą arba tiesiog nelaisvę. 

1866 metų pavasarį pirmosios pareigos, kurias vyskupas pavedė A. Bara- 
nauskui, buvo Kauno katedros vikaro. Bažnytinėje jo karjeroje tai buvo vieninte- 
lis ir labai trumpas laikas, tiesiogiai susijęs su pastoracine parapijos veikla. Jau 
tų pačių metų spalio mėnesį M. Valančius nurodo jam persikelti į vyskupijos 
dvasinę seminariją dėstyti moralinės teologijos. Atsakymas į klausimą, kodėl 
toks trumpas buvo paskyrimas vikaru, labai paprastas. Rusų administracijos 
politiką po sukilimo, vyskupijos kurijos ir konsistorijos perkėlimą iš Varnių į 
Kauną lydėjo ir seminarijos perkėlimas. Tiesiog šis darbas užtruko, o vyskupui 
M. Valančiui teko iš naujo labai sunkiomis sąlygomis formuoti ir konsistorijos 
administraciją, ir seminarijos personalą. Taigi A. Baranausko kelias į Kauną bu- 
vo grublėtas. Jo, kaip Rusijos valdžiai nepatikimo kunigo, karjera neįgijo aiškesnių 
perspektyvų. Po sukilimo bažnytinis ir intelektualinis Lietuvos gyvenimas greičiau 
kėlė neviltį, praradimo pojūtį, negu žarstė bent kokias prašviesėjimo viltis. 

Lietuvos ir Katalikų bažnyčios istorijoje šis XIX amžiaus epizodas yra labai 
prieštaringas. Po 1863 metų sukilimo M. Muravjovo vadovaujama krašto admi- 
nistracija gerai suvokė savo uždavinius Žemaičių (Telšių) vyskupystėje, vado- 
vaujamoje įžvalgaus, sumanaus, patyrusio ir užsispyrusio vyskupo. Vyskupija, 
kaip institucija su savo įtakoje esančia teritorija, pernelyg priminė istorines 
Žemaitijos tradicijas. Sukilimo pralaimėjimas, kad ir kokios buvo diplomatinės 
vyskupo pastangos sušvelninti caro baudėjų represijas, sudavė skaudų smūgį 
Žemaitijos visuomenei. Uždrausta spauda lotyniškaisiais rašmenimis, likviduo- 
tos parapinės mokyklos su žemaičių ir lietuvių dėstomąja kalba, dar didesnės 
kliūtys katalikams įsidarbinti krašte ir t. t. - visa tai geram pusamžiui suvaržė 
natūralią visuomenės raidą. 

Katalikų bažnyčia, ypač Žemaičių vyskupijos vadovybė, iki 1875 metų liko 
svarbiausia organizuota pasipriešinimo rusifikacijai jėga. Lietuvos generalgu- 


bernatorius M. Muravjovas, stengdamasis susilpninti M. Valančiaus įtaką, per- 

keldamas vyskupijos kuriją ir dvasinę seminariją iš Varnių į gubernijos miestą 
Kauną, tikėjosi lengviau kontroliuoti padėtį. Tačiau ši priemonė ne visada bran- 
dino tuos vaisius, kurių laukė rusinimo politikos vykdytojai. Keleriems metams 
praslinkus jau kitas generalgubernatorius E. Baranovas turėjo pripažinti, kad 
rezultatai nėra patenkinami. Padarydama Kauną Žemaičių (Telšių) vyskupijos 
centru, rusų valdžia taip motyvavo savo žingsnius: 

Telšių katedros perkėlimas iš Varnių į Kauną, kas buvo padaryta 1864 metais, 
be abejonės išreiškė radikalią priemonę, nes tai leido išklibinti vietos katalikybės 
klausimą iš pačių pagrindų ir privertė pajusti vyriausybės valdžios reikšmę ir 
autoritetą. Telšių vyskupo buvimas Varniuose tam tikru požiūriu artimai priminė 
amžinojo miesto analogiją, o įtikėtas vyskupo Valančiaus neklaidingumas, panašiai 
kaip Švento Tėvo, apgaubė jį šiame mažyčiame katalikų pasaulyje bendra aklo 
pasitikėjimo aureole. Varnių miestelis, būdamas pačiame nuošaliausiame nuo gu- 
bernijos miesto punkte prie Kuršo sienos, užtikrindavo aukštesnei dvasininkijai 
tikrą galimybę sėkmingai veikti, išslystant iš aukštesnės gubernijos valdžios 
kontrolės. 

Tačiau griežtesnių represijų, pvz., M. Valančiaus ištrėmimo į Sibirą, buvo atsi- 
sakyta bijant didelės žemaičių nepasitenkinimo bangos. Bet ir tai nepakeitė didžiojo 
žemaičio elgsenos, jo poveikio visai Lietuvos visuomenei. Rusų valdžia pati 
bejėgiškai konstatavo, kad: 

Vyskupo Valančiaus veiklos charakteris nepasikeitė ir numalšinus sukilimą, 
kai jo rezidencija jau buvo perkelta iš Varnių į Kauną. (...) Tikrasis katedros 
perkėlimo į Kauną rezultatas pastebimas tiktai tame, kad visa tai, kas buvo daroma 
Varniuose, anksčiau likdavo nepastebėta, o dabar tapo žinoma vyriausiai vadovy- 
bei, nors tai vyskupo veiksmų nepadarė atsargesniais.i 
Tam tikru požiūriu rusų administracija, kad ir taikydama radikalias priemones, 

nesugebėjo suvaldyti padėties. Kai kurių aktyvių rusifikatorių nuomone, pats Žemaičių 


*E. Baranovo raportas carui; žr.: Žemaičių pracitis,t.1., Vilnius, 1990, p. 136; plačiau žr.: A. Butrimas, V. Žulkus, 
A. Nikžentaitis, V. Vaivada, E. Aleksandravičius, Žemaitijos istorija, Vilnius: Regnum fondas, 1997, p. 286-288. 
*Ten pat. 

vyskupystės centro perkėlimas į Kauną negalėjo duoti caro vyriausybei naudos, jei 
vyskupas M. Valančius liko krašte. Net Kauno nelaisvėje jis buvo caro valdinin- 
kams vargiai įveikiamas priešininkas. Dirbdamas greta jo ir turėdamas neabejotiną 
vyskupo pasitikėjimą (nors tam tikrų pažiūrų skirtumų ir būta), A. Baranauskas 
galėjo daug ko išmokti, o tai vėliau pravertė jo vyskupavimo Seinuose laikotarpiu. 

Per visą paskutinį savo veiklos dešimtmetį vyskupas M. Valančius ne tik gy- 
veno įdėmiai sekamas caro žandarų, bet ir buvo suvaržyta jo judėjimo po dekana- 
tus laisvė, kartais virstanti tiesioginiu namų areštu. Tačiau ir tokiomis sąlygomis, 
ypač po 1868 metų, jis sugebėjo organizuoti pasipriešinimą spaudos draudimui. 
Nelegaliai imta spausdinti lietuviškas knygas Rytprūsiuose, susiformavo pirma- 
sis nelegalus organizacinis knygnešių tinklas, praskindamas kelią lietuviškam 
žodžiui į Žemaičius ir Lietuvą. 

Žemaičių vyskupo perkėlimas į Kauną netgi padėjo žemaitiškojo sąjūdžio ir tau- 
tinio atgimimo idėjas perkelti į visą lietuvių tautos gyvenamąją erdvę. M. Valančius 
XIX amžiaus viduryje tapo svarbiausiu visos lietuvių tautos asmeniu. Tai vaizdžiai 
atskleidžia caro valdžios dokumentai, liudijantys, jog vyskupo įtaka didėjo net ir 
tiems gyventojams, kurie nepriklausė prie Žemaičių vyskupijos: 

1865 metais Kaune, sutvirtinimo sakramento priedanga, jis surinko kaimo 
gyventojų mases ne tik iš Kauno, bet ir iš buvusių Augustavo, Kuršo, Vilniaus ir 
net Gardino gubernijų ir suorganizavo masinę liaudies demonstraciją, siekdamas 
paveikti administraciją, kad pastaroji leistų jam lankyti vyskupiją (...)5 
Vilniaus vyskupo vietai esant laisvai M. Valančiaus vaidmuo, kad ir kaip to 

nenorėjo valdžia, visiems Lietuvos tikintiesiems dar labiau išaugo. Kaunas tapo 
išties svarbiu religinio gyvenimo ir lietuviškojo sąjūdžio centru. 

Kitas Kauno raidos bruožas buvo visai priešingas. XIX amžiaus antrojoje pusėje 
strateginiai Rusijos siekiai pavertė šį gubernijos miestą viena svarbiausių imperijos 
pasienio tvirtovių. Prasidėjo didžiuliai fortifikaciniai darbai, miestas juosėsi artile- 
rijos fortais ir bastionais. Urbanistinę jo raidą lėmė visokiausi militariniai nurody- 


"Ten pat, p.32. 


mai, reguliuojantys pastatų aukštį ir kitokias smulkmenas. Visuomenėje viršų ėmė 
aukštosios karininkijos ir gubernijos valdininkijos atstovai. ' 

Dar kitoks miesto veidas išryškėja menkai tarpusavyje besimaišiusių kultūrų 
margume. Senamiesčio ribas vis drąsiau peržengiančios gatvės kilo aukštyn 
dešiniuoju Nemuno krantu, Karmelitų bažnyčios link. Rusų tvirtovės architektai 
projektavo tiesias ir stamantrias, ilgos liniuotės reikalaujančias alėjas. Administra- 
ciniai pastatai akademinį rusų stilių padarė Kauno statybų bruožu. Žaliakalnis, 
lyg atitolęs priemiestis, buvo mėgstamas tų krašto bajorų, kurie siekė įsikurti guber- 
nijos mieste. Neris jau seniai nebuvo ta riba, kuri skyrė žydų Slabodkę (Vilijampolę) 
nuo Kauno. Žydų bendruomenė Kaune augo, jos verslumas ir išradingumas kad ir 
sunkiomis sąlygomis didino ekonominį miesto potencialą. XIX amžiaus vidurio ir 
antrosios pusės Kaunas tapo itin svarbiu žydų kultūros židiniu. Švietėjiškos musar 
sąjūdžio idėjos, skelbiamos įžymiojo Israelio Salanterio (Salantiškio), čia rado itin 
derlingą dirvą. Kaune kūrė hebrajiškos literatūros pradininkas Mapu, esperanto 
kalbos kūrėjas Zamenhofas, mokslininkų karjerą pradėjo matematikai broliai Min- 
kovskiai (tiesa, gyvenę užnemuniškiame Aleksote). 

Visi šie miesto bruožai šiandien mums leidžia geriau įsivaizduoti tas sąlygas, 
kuriose didesnę dalį darbingo savo gyvenimo praleido poezijos mūzą užmigdęs 
kunigas A. Baranauskas. 

Trys brandaus gyvenimo dešimtmečiai nebuvo vienalyčiai. Tą laikotarpį gali- 
ma padalyti į dvi dalis: 1866-1884 metai, praleisti Dvasinėje seminarijoje, ir 1884— 
1897-ji — tai vyskupavimo metai, kai jam teko eiti Žemaičių vyskupo sufragano 
pareigas. 

Lietuvių kultūros istorijos požiūriu šis A. Baranausko gyvenimo laikotarpis yra 
gana prieštaringas. Viena vertus, kaip jau buvo minėta, tyrinėtojams ir biografams 
iki šiolei gerokai įdomesni poeto A. Baranausko gyvenimas ir kūryba, jo eilėraščiai, 
laiškai ir dienoraščiai, dvelkiantys nuoširdžiu prisipažinimu, psichologinėmis 
įtampomis, romantišku dramatizmu. Seminarijos profesoriaus A. Baranausko vi- 
dinis pasaulis beveik išnyksta iš jo paties laiškų. Psichologinio žmogaus vaikystės 
epochoje tai nebuvo jokia sensacija, tačiau šiandieniniam žmogui artimesnės anks- 

tyvojo A. Baranausko buitis ir būtis, o tai, kuo jis gyveno Kauno laikotarpiu, yra ir 
mažiau suprantama, ir mažiau įdomu. Kodėl taip atsitiko? Kas lėmė tą aplinkybę, 
kad A. Baranauskas nepatikėjo plunksnai ir popieriaus lapui, korespondentams ir 
bičiuliams vidinio savo gyvenimo paslapčių? Peršasi gan paprastas atsakymas: 
represijų po sukilimo atmosfera ir asmeninė patirtis, besikaupianti sudėtingame 
viešos veiklos kelyje, bus privertusios atsisakyti to kadaise pamėgto bendrystės su 
aplinka būdo. Net dalykinė korespondencija su filologijos pasaulio žmonėmis 
sutankėja tik nuo 8 dešimtmečio vidurio. 

Apie savo darbą seminarijoje pats A. Baranauskas labai mažai kalbėjo ir rašė. 
Jo dėstytų kursų turinys yra tik paviršutiniškai tyrinėtas, o apie kitas pedagogi- 
nes ir intelektines jo savybes tegalima spręsti iš atsitiktinių prisiminimų, vėlesnių 
liudijimų, kuriuos nemažai iškraipė besikeičianti Lietuvos visuomenės opinija ir 
nuotaikos. 

A. Baranauskas įžengė į visai kitokią kunigų ugdymo įstaigą nei ta, kurioje 
mokėsi pats. Ką bendra turėjo Varnių seminarijos nuotaikos su tomis, kurioms 
1865-siais buvo parengta naujoji buveinė - senas ir rusų valdžios valia likviduo- 
jamas Kauno bernardinių vienuolynas? Pasitelkime įspūdingą Žemaičių dvasinės 
seminarijos perkėlimo į Kauną ir jos personalo pertvarkymo aprašymą iš naujau- 
sios V. Merkio knygos. M. Valančius labai gerai suvokė, ko siekia caro administ- 
racija. Pasak jo, klierikai, Varnių miestelį palikę tuščią, kaip daržinę pavasarį, pa- 
kliuvo į jiems visai neįprastas sąlygas. Pirmiausia jie aplankė vyskupą. Kaip 
prisimena vienas iš klierikų, M. Valančius jiems taręs: 

Atvažiavote iš sodžiaus į miestą, ten mes buvome liuosi, čia reikia būti atsar- 
giems, nebūkite kaip daržinė pavasarį atvira, čia mus šnipaus, čia būsime kaip 
kalėjime (...).5 
Su persikraustymu sutapo ir dideli pokyčiai seminarijoje. Pirmiausia nukentėjo 

rektorius, lietuvių didaktinės prozos klasikas, didelis A. Baranausko globėjas ir 
draugas Juozapas Silvestras Dovydaitis. Kaip teigia V. Merkys, Kauno guberna- 


* Cit. iš V. Merkys, Motiejus Valančius. Tarp katalikiško universalizmo ir tautiškumo, p. 602. 


127 


torius N. Muravjovas, liūdnai pagarsėjusio M. Muravjovo-Koriko sūnus, laikė 
rektorių sukilėlių šalininku, turinčiu didelę įtaką pačiam vyskupui M. Valančiui. 
J. S. Dovydaitį suėmė, kalino Kaune, laikinai paleido, bet vėliau ištrėmė į Sibirą. 
Lietuvon jis nebesugrįžo. Nuo jo prasidėjo visa represijų banga, ji palietė ne tik 
profesorius M. Paliulionį, R. Stakenį, bet ir kitus pasauliečius, su Varnių semina- 
rija susijusius asmenis. Iš tokių paminėtini seminarijos gydytojas Vladimiras An- 
drijauskis ir teisininkas, kurį laiką Varniuose dėstęs rusų kalbą, Dominykas Bo- 
ciarskis, kilęs iš žemaičių bajorų šeimos. Šis M. Valančiaus aplinkos žmogus, be 
abejonės, nusipelno atskiro istorikų dėmesio. Aktyvus Maskvos universiteto 
lietuvių studentų veikėjas 6 dešimtmečio pradžioje, vėliau talkinęs lietuviškam 
darbui Varniuose, išties buvo aktyvus sukilimo rengėjas. Suimtas 1863-jų vasario 
mėnesį ir įkalintas Dinaburgo tvirtovėje, jis iki 1868 metų išbuvo Sibiro katorgoje. 
Vėliau kurį laiką advokatavo Varšuvoje, 1874-1876 metais dirbo garsiojo Peter- 
burgo advokato V. Spasovičiaus kontoroje, o nuo 1874-jų iki mirties 1914 metais 
vertėsi advokato praktika Kaune. Esama užuominų, kad ir būdamas tremtyje 
palaikė ryšius su kauniške M. Valančiaus aplinka. 

M. Valančiui reikėjo iš naujo formuoti seminarijos vadovybę ir dėstytojų 
pajėgas. Iš senųjų profesorių pavyko apginti tik du: inspektorių Antaną 
Beresnevičių ir jau minėtą Mečislovą Paliulionį (jis vėliau tapo Žemaičių vysku- 
pu). Naujuoju seminarijos rektoriumi M. Valančius paskyrė savo mokinį dar iš 
kapelionavimo Kražių gimnazijoje laikų, po sukilimo ėjusį Vabalninko klebono 
pareigas Jeronimą Kiprijoną Račkauskį. 

Neabejotina, kad, parsikviesdamas iš Peterburgo į Kauną A. Baranauską, 
M. Valančius galvojo apie seminarijos reikalus. Tačiau jis taip pat turėjo kuo 
puikiausiai suprasti, kad nepatikimas (rusų valdžios akimis) akademijos profe- 
sorius galėjo lygiai taip pat nebūti patvirtintas ir seminarijos dėstytoju. Dėl tos 
priežasties, tikėtina, pirmiausia ir paskyrė jį katedros vikaru. Tik 1866 m. gruodžio 
22 d. vyskupas savo laišku pakvietė A. Baranauską imtis pedagoginio darbo: 

Siūlau Jums, gavus šį raštą, persikelti į Vyskupijos seminariją eiti moralinės 
teologijos dėstytojo pareigas, tam neprieštarauja ir civilinė valdžia, kaip man apie 

tai pranešė p. Kauno gubernatorius spalio 19 d. raštu Nr. 10882 ir p. vidaus reikalų 

ministras š. m. lapkričio 30 d. raštu Nr. 22977 

Po trejų metų vyskupo jam buvo pavestas dėstyti ir kitas seminarijos kursas: 
homiletika lietuvių arba žemaičių kalba ir ta pačia kalba mokyti auklėtinius sakyti pamoks- 
lus. Tuos dalykus A. Baranauskas dėstė visais savo profesoriaus karjeros metais. 

Į seminariją jis atėjo kartu su kitais naujai pakviestais dėstytojais, dėl kurių 
vyskupui pavyko susitarti su caro valdžia. Tai Gasparas Cirtautas ir Antanas 
Zaukevičius. Rusų kalbai dėstyti krašto administracija pasirinko visiškai naują 
tvarką. Ji apskritai ignoravo vyskupo ir seminarijos vadovybės kompetenciją. Pa- 
sinaudodami buvusio dėstytojo A. Bociarskio bylos faktais, rusų valdininkai nu- 
sprendė, kad šios kalbos turi mokyti gubernijos gimnazijos direktoriaus paskir- 
tas mokytojas, kuriam, be to, dar buvo nustatyta didžiulė tiems laikams 500 rublių 
alga. Dėl to rusiškos gimnazijos direktorius net įgijo teisę netrukdomas tikrinti 
seminarijos paskaitas. 

Pasak V. Merkio, pirmuosius metus Kaune Žemaičių seminarija tiesiog nyko. 
Dėstytojai nerado tiesioginio užsiėmimo. Blogos naujienos pranašavo ir liūdną 
ateitį. 1866 metus seminarija palydėjo teturėdama vos 43 klierikus, bebuvo likęs 
tik IV kursas. 1867 metais jam baigus, seminarija visiškai ištuštėjo. Tą patį rudenį 
vyskupas M. Valančius guodėsi, kad atėjo laikas pradėti mokslus, susirinko 
dėstytojai, o klierikų tėra 4, nes kitiems civilinė valdžia dar nedavė leidimo įstoti. 
O norinčių būta net 49. Nuo 1867 iki 1870 metų seminarija praktiškai neveikė, 
nors tuo pat metu oficialiai nebuvo uždaryta. Tik 1870-siais pavyko vėl atnaujinti 
klierikų priėmimą: tais metais mokslą pradėjo 27 jaunuoliai, o dar kitais metais 
klierikų skaičius pasiekė oficialiai leistiną 40 ribą. 

A. Baranausko savijauta tokiomis sąlygomis negalėjo būti labai gera. Jo bylos 
šešėlis, artimiausio bičiulio K. Kairio mirtis tolimame Uralo krašte, visuotinė 
represijų baimė truko iki 1868 metų, kai Aleksandras II paskelbė nutraukiąs 
persekiojimą už ryšius su 1863 metų sukilėliais. Nuo to momento bent viena 


7 M. Valančiaus raštas A. Baranauskui, žr.:- LKAB, p. 373. 
"* V. Merkys, Motiejus Valančius. Tarp katalikiško universalizmo ir tautiškumo, p. 611. 

sunkenybė turėjo nukristi A. Baranauskui nuo pečių. Tačiau vienas dalykas yra 
nebepersekioti už praeityje atliktus antivyriausybinius veiksmus, kitas — daryti 
kliūtis tarnybinei karjerai, priklausančiai nuo valdžios malonės. Čia nekyla 
abejonių, kad A. Baranauskui buvo trukdyta ir net labai stipriai. V. Merkys, smul- 
kiai aprašydamas Žemaičių vyskupijos administravimo sunkumus nuslopinus 
1863 metų sukilimą, pateikia ir faktų, kaip rusų administracija sutrukdė semina- 
rijos profesoriui kilti bažnytinės hierachijos laiptais. Štai 1869 metais vyskupui 
M. Valančiui pasiūlius greta kitų kandidatų skirti Ą. Baranauską Žemaičių 
vyskupijos kapitulos prelatu, Vidaus reikalų ministerija atsakė neigiamai. Tada 
valdžios pareigūnų buvo pasiremta Kauno gubernatoriaus M. Obolenskio nuomo- 
ne, jog ypač nepageidautinas yra A. Baranauskas. Jis įvardytas itin dideliu fanati- 
ku, popiežiaus neklaidingumo dogmos šalininku, ištikimu katalikybės tarnu, labai 
mokytu, vienu geriausiu pamokslininkų ir ypač vyskupo mylimu. Gubernatoriaus 
rašte dar buvo pridurta, kad A. Baranauskas įtariamas rašęs žemaitiškas brošiūras, 
kurios spausdinamos Vokietijoje ir platinamos tarp žemaičių Rusijos Imperijoje. 
Derybos tarp vyskupo M. Valančiaus ir Vidaus reikalų ministerijos truko net ketve- 
rius metus, rusų valdžios poziciją pasisekė sušvelninti, bet A. Baranausko 
kandidatūra tebeliko abejotina ir nepatikima - valdžia jai iš paskutiniųjų priešinosi. 
Vėliau paaiškės, kad iš tiesų rusų valdžios pozicija nebuvo nekintama. 
Nesėkmingai bandydama įgyvendinti savo tikslus Lietuvoje, rusindama viešąjį 
gyvenimą, spausdama Katalikų bažnyčią Rusijos vyriausybė ne kartą susidūrė ir 
su Vakarų valstybių pasipiktinimu, ir su pačios Lietuvos visuomenės nepasitenki- 
nimu. Tad ne visad buvo galima elgtis beatodairiškai. Prireikė ir kompromisinių 
sprendimų, ypač skiriant aukštuosius Katalikų bažnyčios hierarchus, kai nebuvo 
iš ko rinktis. Kad ir neišvengę kaltinimų revoliucinėmis antivyriausybinėmis nuo- 
taikomis ir bylų, susietų su 1863 metų sukilimu, ir M. Paliulionis, ir A. Baranauskas 
vis dėlto tapo vyskupais ir užėmė labai svarbias pareigas Kaune bei Seinuose. 
Kaip jau nesyk buvo minėta, metams bėgant mažėjo vidinį A. Baranausko 
pasaulį, psichologines jo būsenas atskleidžiančių užrašų, nuoširdesnius jaus- 
mus liudijančių kūrinių. Iš to išplaukia kelios prielaidos. Pirmiausia, kad jis vi- 


sos savo geležinės valios pastangomis stengėsi susitaikyti su likimo smūgiais ir 
akibrokštais. Bažnytinės hierarchijos įsakų ir paskyrimų nelydėjo nė viena abejonė 
ar nusiskundimas. Sugrįžimas į Kauną buvo visiškai natūralus dalykas. 

Kita prielaida: visiškas atsisakymas komentuoti vidines savo būsenas laiškuose 
bičiuliams ir moksliniams korespondentams liudija tikrąjį ir skausmingą 
išsiskyrimą su praeitimi, su praeities aistromis ir troškimais, su žlugusiomis vil- 
timis ir idealais. Galiausiai — išsiskyrimą su tikraisiais bičiuliais, kurie dažniausiai 
surandami jaunystėje ir visam gyvenimui. Draugystė jai - tas miškas, kuris eina 
retyn sulig medžių amžiumi. A. Baranauskas vienišėjo. Vienišėjo ir stengėsi po 
masyvia rūstaus asketo kauke paslėpti jautriausius savosios poetinės sielos po- 
troškius. Tai padėjo kone be klaidų apeiti labiausiai kankinančius klausimus, bet 
nepadėjo bendrauti su žmonėmis. 

Seminarijoje profesorius nesistengė užkariauti klierikų simpatijų. Apie savo 
mokytinius jis retai atsiliepdavo laiškuose, todėl jo gyvenimo metai, prabėgę 
seminaristų bendruomenėje, gan šykščiai atsiskleidžia tik fragmentiškuose prisi- 
minimuose, kuriuos paliko jo buvę mokiniai. Bene daugiausia prisiminimų yra 
pažėręs J. Tumas, kuris nors ir laikė vėlyvąjį A. Baranauską lietuvių renegatu, vis 
dėlto stengėsi savo interpretacijose atskirti pelus nuo grūdų. 

Pirmiausia jis pažymėjo, kad kaip pedagogas A. Baranauskas nebuvęs itin 
patrauklus, nors jo studentų prisiminimai gana prieštaringi. Moralinės teologijos 
kursą jis, pasak prisiminimų autoriaus, ne dėstęs, o tiesiog skaitęs iš vadovėlio. 
Tai liudija skirtingi šaltiniai. A. Jakštas pabrėžė, jog nors A. Baranauskas buvo 
neblogas pedagogas, tačiau net į savo dėstytojo karjeros pabaigą (1881) jis iš va- 
dovėlio ribų neišeidavęs ir į kazuistiką nesileisdavęs. A. Jakšto nuomone, moralinė 
teologija lotyniškai dėstyti jam sekėsi geriau ir klierikai tą kursą mieliau klausę, 
tačiau to nepasakysi apie homiletiką. Daug negailestingesnis savo dėstytojui bu- 
vo J. Tumas, kuris mokymąsi Kauno seminarijoje ir A. Baranausko kurse prisiminė 
greičiau su nusivylimu: 

Taip Baranauskas per dvidešimt metų mokytojavimo tebuvo priešrevoliucinė 


(prieš 1864 m.) mumija, nieko nauja nesugebėjęs nei duoti jaunam gyvenimui, nei 


bepasiimti iš jo. Visa jo vertybė bebuvo, kad jis buvo gyvas indas seniai 

praskambėjusių ir dar nenutilusių tautinės sąmonės garsų. Asmuo ėjo šalin, liko 

senieji pėdsakai ir jų buvo gana, kad ilgai ilgai kunigai būtų galėję dėtis jo autorite- 

Hitu visuose dalykuose. Ypač tautiniuose.5 

Kita vertus, klierikų prisiminimams turėjo reikšmės ir tas faktas, kad A. Bara- 
nauskui kurį laiką teko eiti seminarijos inspektoriaus pareigos, o jos, žinoma, 
retai būna palankios mokinių simpatijoms užkariauti. J. Tumas liudija, kad būda- 
mas inspektoriumi A. Baranauskas gana atvirai įvedė šnipavimo sistemą, ragino, 
pažeidimų, laiku jam praneštų. Daugelis jaunų žmonių nemėgsta tokių represyvių 
sistemų ir jų prižiūrėtojų. Tad ir dauguma seminaristų tiesiog boikotavo tuos ben- 
dramokslius, kurie vaikščiojo pasidalyti su inspektoriumi savo stebėjimų vaisiais. 
Bloga nepakęsti reikiama atvirai, o ne „šnipavimu“ „ - toks buvo J. Tumo nusistatymas, 
kurio jis, reikia pripažinti, nuosekliai pats laikėsi. Tad, matyt, išreikšdamas dauge- 
lio savo bendraamžių klierikų nuomonę, J. Tumas savo lietuvių literatūros paskai- 
tose tiesiog konstatuoja: visdėlto mokytojauti Baranauskui nesisekė, o priežastis tam bu- 
vo nedoras jo būdas.“ Žodis nedoras archajiškoje J. Tumo vartosenoje greičiausiai 
reiškė tam tikrą atšiaurumą, priekabumą ir dažną susierzinimą, dar kitaip uvėrumą. 
Tam tikras neigiamas, atstumiančias savojo būdo savybes savikritiškai mokėjo 
įvertinti ir pats A. Baranauskas. Tos savybės senatvėn dar labiau išryškėjusios, ką 
patirti teko jo sekretoriui Seinuose kunigui Juozui Laukaičiui. J. Tumo tekste yra 
paties J. Laukaičio liudijimas, kad jam A. Baranauskas taip sakydavęs: Ja się dziwię, 
jak ksiądz može ze mną wytrzymač [Aš stebiuosi, kaip, kunige, galite mane pakęsti - E. A.). 
Atsargiai darydami tam tikras psichologines prielaidas, galime pastebėti ir savipla- 
kos, net griežto savo paties asmens neigimo bruožų. Matyt, jau seminarijos auditori- 
jose pradėjo ryškėti vis labiau kontrastuojantis A. Baranausko nuotaikų svyravimas 


nuo nemenko savęs sureikšminimo ar net egocentrizmo (Koks begalinis pasitikėjimas 


*J. Tumas, Antanas Baranauskas. 1835-1902, p. 36. 
*Ten pat, p. 34. 
"Ten pat. 


A. Baranauskas (sėdi pirmos eilės viduryje) su Kauno kunigų seminarijos dėstytojais ir auklėtiniais. 
Apie 1894 m. 


savimi! Koks egoistinis sausumas! Kokia kitokia Baranausko askeza, neg šv. Pranciškaus 
Saleziečio...'') iki savęs nužeminimo. Štai net jo homiletikos kurso užrašuose — 
taigi ir paskaitose klierikams - esama tokių praktinių patarimų, ką geriausia 
daryti kunigui, pabaigusiam sakyti pamokslą: 

atsidėjus skaityti kokią gerą knygą arba dirbti kokį gerą darbą, kad atsiginti nuo 


pamėgimo savęs paties, jei regėtųsi gerai Sel 


sakyti pamokslus (...)." 

Regis, kad jis pats nesyk yra stengęsis suvaldyti natūralią savimylą ir nesyk 
nustojęs save mylėti apskritai. Tačiau ši psichologinė prielaida reikalautų nuo- 
dugnesnių tyrinėjimų, kurie prašyte prašosi A. Baranausko biografijos atveju. 


Ten pat, p. 38 
*Cit. iš R. Mikšytė, Antanas Baranauskas, p. 182 


Tačiau ar neperdedame, mėgindami pavadinti šio laikotarpio Dvasinės semi- 
narijos profesorių Kauno vienišiumi? Visų pirma reikia pasakyti, jog bent pirrmuo- 
sius kelerius savo metus, praleistus šiame gubernijos mieste, jis galėjo džiaugtis 
solidžia draugija, kuri turėjo spiestis apie buvusį jo protektorių, atleistą iš Peter- 
burgo dvasinės akademijos rektoriaus pareigų - Aleksandrą Beresnevičių. 

Nors istorikai yra primiršę šį Lietuvos katalikų bažnyčios hierarchą, bet tik- 
rai nepelnytai. Ir ne tik todėl, kad jis buvo tas asmuo, kuris padarė lemiamą 
įtaką A. Baranausko biografijai, bet ir dėl kur kas platesnio jo poveikio ano meto 
visuomenės gyvenimui. Čia pravartu trumpai peržvelgti kai kurias A. Beres- 
nevičiaus gyvenimo ypatybes. Gimė jis 1823 metais Švelniuose, Pašušvio 
valsčiuje, žemaičių bajorų šeimoje. 1830-1836 metais mokėsi Dotnuvos bernar- 
dinų mokykloje, 1836-1839-siais - Kėdainiuose. Pasirinkęs kunigo kelią, 1839— 
1841 metais studijavo Varnių dvasinėje seminarijoje, o 1841-1845 metais - aka- 
demijoje, kuri iki 1842-jų veikė Vilniuje, o vėliau caro įsakymu buvo perkelta į 
Peterburgą. Štai šioje biografijos atkarpoje A. Beresnevičius susitinka su M. Va- 
lančiumi, kuris kaip tik tuo metu buvo akademijos pastoralinės teologijos ir 
biblinės archeologijos profesorius. Neabejotina, kad, būdamas jaunesnis už 
daugumą akademijos studentų, išryškėjusiais gabumais A. Beresnevičius turėjo 
atkreipti savo profesoriaus dėmesį, net galima įtarti, kad M. Valančius rodęs 
jam palankumą labiau nei kitiems. 

Kuo galima grįsti šį įtarimą? Tai rodytų vienas gana unikalus faktas. 1845 
metais M. Valančius paskiriamas reformuojamos Varnių seminarijos rektoriumi. 
Metodiškai ir valingai jis ėmėsi šio darbo, stengdamasis iš naujo suburti visą 
dėstytojų korpusą, šalindamas konservatyvius, neretai pernelyg lojaliai rusų 
valdžiai nusiteikusius profesorius, keisdamas juos naujais, patikimais kunigais. 
Tai buvo M. Valančiaus taktika: dauguma Varniuose naujai susibūrusių dėstytojų 
buvo M. Valančiaus auklėtiniai iš Kražių gimnazijos arba Dvasinės seminarijos 
laikų. A. Beresnevičius neabejotinai priklausė šiai kategorijai. Maža to: 1845 me- 
tais Peterburge jis įgyja teologijos magistrą dar būdamas neįšventintas į kunigus, 


o dėl savo jauno amžiaus gauna tik diakono laipsnį. M. Valančius vis dėlto ryžosi 


= Ha 
Albums Varnių kunigų seminarijos 
ar S.SOUREVITSCH | rektorius (1850-1853) 


muse Čmseli 


Aleksandras Beresnevičius. 


ji skirti seminarijos profesoriumi ir dar pavedė jam atsakingas bibliotekos vedėjo 
pareigas." 

Tik 1847 metais A. Beresnevičius įšventinamas kunigu, bet ir toliau jo karjera 
neleidžia nuobodžiauti. Viena vertus, jis, remiamas M. Valančiaus ir kitų katalikų 
hierarchų, greitai kyla pareigose, kita vertus, lygiai taip pat greitai pakliūva į rusų 
valdžios įtarinėjimų lauką. Katalikų veiklos prievaizdai netrunka pastebėti išskirtinį 
A. Beresnevičiaus veiklumą, diplomatinius gebėjimus, organizacinį pajėgumą ir kon- 
spiratoriaus apsukrumą. 1850 metais po ilgų intrigų ir derybų M. Valančiui tapus 
Žemaičių vyskupu, A. Beresnevičius užima jo vietą seminarijos rektoriaus pareigose. 
Tačiau jau 1853 metais rusų valdžiai apsižiūrėjus, jog seminarijoj ignoruojama 
rusų kalba, jis veikiai atleidžiamas ir perkeliamas į Vilniaus vyskupiją. Kurį laiką 


jam tenka Vilniaus gimnazijos kapeliono vieta, paskui — Vilniaus vyskupijos kon- 


Plačiau žr.: E.Aleksandravičius, Kidtiūrimis sąjiu 


je 1831-1863 metais, p. 91 


sistorijos asesoriaus pareigos. Tačiau vėl netrukus, 1858 metais, jis - žinoma, ne be 
aktyvios M. Valančiaus pozicijos - gana netikėtai tampa Žemaičių vyskupu sūfra- 
ganu. Pabuvęs bemaž dvejus metus savo vyskupijoje, A. Beresnevičius gauna naują 
paskyrimą - Peterburgo dvasinės akademijos rektoriaus vietą. Buvo įžvalgus, akty- 
vus, bet tuo pat metu labai atsargus ir diplomatiškas rektorius. Šiuo laikotarpiu 
užsimezgė artimesnis jo ryšys su A. Baranausku. Rektorius rūpinosi pastarojo stu- 
dijomis Miunchene, instruktavo dėl studijų programos ir, matyt, dar dėl daugelio 
dalykų. Yra žinoma, kad iš užsienio A. Baranauskas ir F. A. Symonas siuntinėjo 
rektoriui išsamias ataskaitas, tačiau jos niekad nepakliuvo į tyrinėtojų akiratį. Re- 
gis, galėtume teigti, jog A. Beresnevičiaus ir A. Baranausko santykiai buvo glaudūs. 

1865 metų pradžioje A. Beresnevičius rusų valdžios buvo pašalintas iš akade- 
mijos rektoriaus pareigų ir sugrąžintas į savo vyskupiją. Tačiau ir Kaune jam buvo 
leista veikti tik iki 1870 metų gruodžio mėnesio, kai krašto administracija nusprendė 
iškelti Žemaičių vyskupą sufraganą į atokesnę Mintaują Kuršo gubernijoje. Tai, 
kad M. Valančius ir A. Beresnevičius buvo itin neparankūs rusų valdžios tikslams, 
liudija daugelis dokumentų, bet prieš juos nedrįsta imtis tiesioginių represijų, nes 
bijota sukelti krašte dar didesnį maištą. Pasak Kauno gubernatoriaus rašto, M. Va- 
lančiui talkinęs vyskupas sufraganas A. Beresnevičius — tikras Lojolos sūnus... Abu 
Žemaičių vyskupijos ganytojus nuspręsta pakeisti mažiau patyrusiais ir ne taip 
priešiškai valdžiai nusiteikusiais dvasininkais, tačiau, būgštaujant dėl galimų 
liaudies bruzdėjimų, iš pradžių buvo ryžtasi pašalinti iš Kauno mažiau populiarų 
A. Beresnevičių, o tik paskui imtis M. Valančiaus.!* 

Caro valdžia, atlikdama šią operaciją, stengėsi elgtis itin rafinuotai. Šis epizo- 
das primena istorinio detektyvo žanrą. 1870 m. gruodžio 8 d. A. Beresnevičius gavo 
Vilniaus generalgubernatoriaus įsakymą važiuoti tarnybos reikalais į Vilnių. 12 
valandą vyskupas sufraganas įlipo į traukinį, čia prisistatė jį lydėsiantis ypatingų 
įpareigojimų valdininkas pulkininkas N. Danilovas. Vos keletą stočių pravažiavus, 


pastarasis pranešė A. Beresnevičiui apie caro paliepimą persikelti į Mintaują. 


5 V.Merkys, Motiejus Valančius. Tarp katalikiško universalizmo ir tautiškumo, p. 563. 

A. Beresnevičius labai nustebo, nes važiavo vien su tarnu, savaime suprantama, 
turtą, drabužius ir visa kita palikęs Kaune. N. Danilovas turėjo laiko paaiškinti, 
kad A. Beresnevičius tremiamas už neleistiną įtaką M. Valančiui ir rusų kalbos 
katalikų pamaldose vengimą. Pernakvoję Vilniuje valdžiai „patikimame“ Londono 
viešbutyje, per Daugpilį šie priverstiniai pakeleiviai pasiekė Mintaują. Pulkininkas 
N. Danilovas pristatė jį gubernatoriui, įteikė A. Beresnevičiui 500 sidabro rublių 
įsikurti ir atsisveikino. Misija buvo baigta.“ 

Po penkerių metų, praleistų Mintaujoje, atsisveikinus su šiuo pasauliu vysku- 
pui M. Valančiui, A. Beresnevičių kapitula išrinko Žemaičių vyskupijos valdyto- 
ju, o 1883 m. kovo 15 d. Kaune jis buvo konsekruotas Kujavų vyskupu ir iškeltas 
į Vloclaveką, čia ir praleido paskutinius savo gyvenimo metus. Mirė jis tais pačiais 
1902 metais kaip ir jo mokinys ir jaunasis draugas A. Baranauskas. 

Jų abiejų santykiai, amžininkų nušviečiami kaip labai reikšmingi, ypač A. Bara- 
nauskui, iki šiolei nėra ganėtinai atskleisti. Žinant A. Beresnevičių buvus labai 
svarbų ir įtakingą Anykščių šilelio autoriui žmogų, tiesiog nuostabą kelia faktas, jog 
neturim jų korespondencijos. O ir kituose laiškuose A. Baranauskas tiesiog vengia 
kalbėti apie vyskupą sufraganą. Tai greičiau yra nuoroda, jog jie abu stengėsi slėpti 
tuos santykius nuo akylai bažnytinį Kauno gyvenimą stebinčios rusų valdžios 
akių. Tiesa, A. Beresnevičius yra palikęs neišspausdintus atsiminimus, tačiau į 
istorijos mokslo apyvartą jie iki šiolei nepakliuvo. Tad tikimės, kad ateity istori- 
kams pavyks atskleisti dar ne vieną svarbų Lietuvos bažnyčios ir visuomeninio 
judėjimo puslapį, kuriame savo žymių bus palikęs šis įžvalgus ir kovingas Katalikų 
bažnyčios teisių gynėjas. 

Šiaip ar taip, galima daryti prielaidą, kad pirmaisiais gyvenimo Kaune metais 
A. Baranauskas negalėjo jaustis visiškai vienišas, o svarbiausias ir artimiausias 
jam asmuo buvo vyskupas sufraganas. Kita vertus, istoriografijoje yra iškilęs labai 
rimtas klausimas, kokius jausmus A. Beresnevičiui ir A. Baranauskui puoselėjo vys- 


kupas M. Valančius. Regis, juos vienijo visiškai panašios pažiūros į Lietuvos visuo- 


" Ten pat, p. 567. 


menės ir Katalikų bažnyčios perspektyvas. Net caro valdžiai atrodė, kad A. Be- 
resnevičius daro žalingą įtaką savo vyskupui. Tačiau ne viena užuomina rodo, jog 
tokio monolitiškumo įspūdis yra išties paviršutinis. Jau prieš 1863 metų sukilimą 
aiškėjo, kad Lietuvos bajorijai kur kas artimesnis Žemaičių vyskupas sufraganas 
nei pats M. Valančius. Žymaus ano meto kultūros ir visuomenės veikėjo Edvardo 
Riomerio dienoraščiuose galima aptikti užrašų, iš kurių ryškėja nepasitikėjimas iš 
valstiečių kilusių vyskupu, o viltys siejamos su bajoriškajai LDK tradicijai artimes- 
niu A. Beresnevičiumi.'* Kaip tos pažiūros skyrėsi, kiek jos nulėmė santykius vys- 
kupijoje, galime tik spėlioti. Ir šiame bare istorikų dar laukia ne viena mįslė. Nors 
lietuvių istoriografijoje yra įsigalėjusi nuomonė, kad vyskupo M. Valančiaus siekis 
atgaivinti ir demokratizuoti Lietuvos bažnyčią po jo mirties neturėjo tiesioginės 
tąsos, tačiau nėra aiškios visos aplinkybės. Pasitenkinama teiginiu, kad jo sosto 
paveldėtojai gerokai atitolo nuo lietuviškųjų ir liaudiškųjų M. Valančiaus priesakų. 

Savo ruožtu ginčijamasi ir dėl M. Valančiaus santykių su A. Baranausku. 
Čia vėl yra susiklosčiusi prieštaringa padėtis. Anuometinės rusų valdžios aky- 
se A. Baranauskas buvo neabejotinas vyskupo favoritas. Kaip geriausias pa- 
mokslininkas A. Baranauskas buvo pasirinktas sakyti svarbiausią pamokslą 
per M. Valančiaus laidotuves. Jis iškėlė neabejotinus velionio nuopelnus Baž- 
nyčiai, parodė jį kaip visokeriopai sektiną pavyzdį. Tačiau A. Baranausko biografė 
R. Mikšytė, įsigilinusi į savo herojaus tekstus ir veiksmus, yra linkusi manyti, jog 
jo santykiai su vyskupu M. Valančiumi nebuvę vienaprasmiški ir nuoširdūs. Pa- 
sak jos, su M. Valančiumi jam Kaune suartėti nepavyko. Atsakymo, kodėl taip 
atsitiko, ji ieškojo ir amžiaus skirtume, ir oficialaus statuso barjeruose, dar pa- 
likdama galimybę visokiems asmeninio pobūdžio dalykams. Autorė nesyk 
pastebėjo itin artimus A. Baranausko ir A. Beresnevičiaus ryšius, kurie nulėmė 


vėlesnį A. Baranausko nusišalinimą nuo tautinio lietuvių judėjimo.!7 


“Edvardo Riomerio dienoraštis už 1859m., Mokslų akademijos bibliotekos rankraščių skyrius (MAB RS), f. 138, 
b. 22-23, 52. (1859 m. birželio 30 d. įrašas); plg.: E. Aleksandravičius, Blaivybė Lietuvioje XIX amžiuje, Vilnius: Sietynas, 
1990, p. 90. 

V R. Mikšytė, Antanas Baranauskas, p. 228-229. 


Tokia Žemaičių vyskupijos hierarchų santykių raidos versija neįtikina V. Merkio, 
kuris yra linkęs tuos santykius tapyti švelnesnėmis spalvomis. Nesama, teigia istori- 
kas, kokių nors ženklų, kad M. Valančius ir A. Baranauskas būtų nesutarę dėl požiūrio 
į rusų valdžią, lietuvių kalbos kelio į Bažnyčios gyvenimą ir seminariją krypties, dėl 
nelegalios religinės literatūros lietuvių kalba spausdinimo ir platinimo.!* Tačiau tie 
esminiai sutarimai, žinoma, negali įrodyti kokio nors artumo arba paneigti, kad A. Ba- 
ranauskui buvo artimesnis ne vyskupas, bet jo sufraganas, t. y. A. Beresnevičius. 
Griežtai laikydamasis bažnytinės subordinacijos, A. Baranauskas tikrai buvo lojalus 
savo vyskupui M. Valančiui. Vyskupo laidotuvių metu sakytas A. Baranausko pa- 
mokslas liudija pagarbą ir lojalumą savo buvusiam globėjui. Tačiau yra ir vėlesnių 
užuominų oficialiuose dokumentuose, kad, būdamas Seinų vyskupu, Suvalkų gu- 
bernatoriaus akivaizdoje A. Baranauskas negailėjo kritikos žodžių lietuvių liaudies 
švietėjui irjos teisių gynėjui M. Valančiui. Negana to, gubernatoriaus raporto žodžiais, 
Seinų vyskupas kaltino M. Valančių per dideliu nuolaidžiavimu rusų valdžiai, per 
mažu pasipriešinimu lietuvių spaudos lotyniškaisiais rašmenimis draudimui ir ban- 
dymams įvesti kirilicą. Apie tai plačiau kalbėsime paskutiniame skyriuje. 

Kaune likimas lėmė, kad A. Baranauskas galėjo tiesiogiai naudotis draugystės 
su A. Beresnevičiumi vaisiais laikotarpiu nuo 1867 iki 1870 metų ir po penkerių 
metų pertraukos 1875—1883 metais. Fragmentiškos užuominos anuometinėje spau- 
doje ir amžininkų atsiminimuose rodo, kad aukštosios visuomenės literatūrinis 
autoritetas A. Beresnevičius Kaune rengdavo intelektualų vakarėlius, vadinamuo- 
sius ketvirtadienius. A. Baranauskas, nuo pat ankstyvos jaunystės vertinęs draugijų 
gyvenimą, buvo uolus tų vakarėlių lankytojas. Matyt, ir išskirtinis intelektualių 
pokalbių dalyvis. A. Baranausko literatūros išmanymas ir fenomenali atmintis ne- 
syk stebino pačius geriausius žinovus. Taip pat plačiai sklido kalbos, kad A. Bara- 
nauskas tuose ketvirtadieniuose bauginąs Kauno aukštuomenę savo aštria ironija. 

Matyt, Žemaičių vyskupijos valdytoju tapus A. Beresnevičiui, kilo ir A. Baranaus- 
ko autoritetas. Tikėtina, kad vyskupas sufraganas, dabar jau valdytojas, toliau prote- 


"V. Merkys, Motiejus Valančius. Tarp katalikiško universalizmo ir tautiškumo, p. 687-688. 


gavo savo mokinį ir sekėją, derino konfesinės veiklos taktikas ir strategijas, rengė 
planus, kaip atremti nesibaigiantį rusų valdžios spaudimą. Taip pat tikėtina, kad 
vyskupijos valdytojas norėjo matyti A. Baranauską Žemaičių vyskupu tuo metu, 
kada jam pačiam buvo lemta užimti Kujavų vyskupijos sostą. Amžininkų prisimi- 
nimuose yra išlikęs toks epizodas. A. Beresnevičių konsekravus Kujavų vyskupu, 
atėjo žinia, kad caro valdžia į jo vietą pasirinkusi ne A. Baranauską, bet sukalbamesnį 
M. Paliulionį. Ta žinia, teigiama prisiminimuose, pasiekusi A. Baranauską pietų 
pas A. Beresnevičių metu. Išgirdę naujieną, jiedu tiktai tylomis susižvalgę...* 

Ilgi A. Baranausko gyvenimo metai apšiurusiame Kaune, vis labiau atsitve- 
riančiame nuo pasaulio niūriais fortais ir gynybiniais grioviais, paliko priešta- 
ringų atšvaistų. Viena vertus, prieš seminaristus ir jaunesniuosius kolegas A. Bara- 
nauskas nuolat iškildavo kaip apšepęs, viskuo nepatenkintas niurgzlys, nesto- 
kojantis mizantropiškų bruožų. Kita vertus, Kauno aukštuomenės salonuose jis, 
regis, garsėjo ne tik ilgais atmintinai skaitomų eilėraščių posmais, bet ir ironiška 
kalbėsena, kuri anaiptol nebuvo retenybė tuose sluoksniuose. Neretai ilgi vakarai 
buvo skirti intelektualinėms pramogoms, kuriose savo Mūzą užmiršęs seminari- 
jos profesorius, o vėliau vyskupas sufraganas atrodė tiesiog puikių manierų 
aukštųjų sluoksnių atstovas. Kartais tos nerūpestingos nuotaikos prasiveržia ir į 
gerai apgalvotus A. Baranausko laiškus, siunčiamus į tas vietas, kur retai patekda- 
vo cenzūros neperžiūrėta korespondencija. Štai 1876 m. kovo 6 d. laiške kunigui 
Juozapui Silvestrui Dovydaičiui, leidžiančiam sunkias gyvenimo dienas tremtyje, 
jo buvęs mokinys A. Baranauskas rašė: Vyskupas nedėlvakariais seminariją [Įsuprask, 
dėstytojus - E. A.] kviečiasi ant štukų pagrajytų.... Tad akivaizdu, kad A. Baranauskui 
buvo artimas tas gyvenimo būdas, kuriuo pasižymėjo A. Beresnevičius. 

Nežinia, kaip klostėsi tas kasdienis Kauno hierarchų gyvenimas po 1883 metų, 
kai A. Baranauskas tapo naujojo Žemaičių vyskupo M. Paliulionio dešiniąja ran- 
ka - vyskupu sufraganu. Kuo arčiau į brandų amžių ir į senatvę slinko jo dienos, 
tuo mažiau raštinių dokumentų mes randame. Išties, visos aplinkybės rodo, jog; 


* Kraj, 1883, nr.30, plg. R. Mikšytė, Antanas Baranauskas, p. 231. 

A. Baranauskas (pirmas iš kairės) su Kauno vyskupijos kapitula. Apie 1897 m 


Lietuvos giesmininko kelias vis labiau suko nuošalėn nuo pačio didžiausio visuo- 
meninio šurmulio. Tapdamas svarbia, stebima ir net nuostabą aplinkiniams 
keliančia asmenybe, jis neišvengiamai turėjo patirti, ką reiškia būti svarbiam. Viena 
vertus, jis buvo aukštosios Kauno publikos autoritetas, kurio ironija vertė suklusti, 
kurio įvaizdis darė įtaką aplinkai. Kita vertus, jis buvo rusų valdžios diskriminuo- 
jamos Katalikų bažnyčios hierarchas, kurio veiksmai represijų atmosferoje nuolat 
kėlė valdžiai įtarumą. Susiklosčius tokiai padėčiai, bendravimas su aplinka pasidarė 
ribotas, o natūralų A. Baranausko polinkį į askezę ir vienatvę sustiprino atšiauri 
tvirtovės miesto atmosfera. Ryšiai su aplinka tapo labai apgalvoti, išrankūs ir 


akivaizdžiai nedažni. Keli pastovūs korespondentai, kalbotyros pasaulio adeptai, 

atvykstantys pabendrauti su garsiuoju lituanistu, katalikų dvasininkai, apibrėžtas 
ratas lankomų ir apsilankančių giminių — toks buvo A. Baranausko pasaulis. ' 
Kita vertus, neabejotina, kad pačiame Kaune jis tapo labai gerbiamu žmogum, 
turinčiu didelį autoritetą ne tik tarp katalikų dvasininkų, bet ir tarp miestiečių (ir 
nebūtinai katalikų). Šiuo požiūriu labai iškalbingas pasirodo suomių rašytojos 
Mailos Talvio (1871-1946) atsiminimų iš apsilankymo Kaune 1894 metais frag- 
mentas, suteikiantis tikros gyvybės po išoriniu oficialumu besislėpusiai vyskupo 
asmenybei ir atskleidžiantis socialinio jo statuso svarbą apniukusiame rusų tvir- 
tovės mieste prie Nemuno. M. Talvio prisiminė įspūdingiausias savo viešnagės 
Lietuvoje smulkmenas: 
[autorės dėdės, Vilniaus apygardos artilerijos vado generolo H. Bonsdorfo — 
E. A.] ir išvykome į pasigailėtiną ir liūdną Kauną prie Nemuno upės. Būtų per daug 
slogu piešti šį vargą ir nešvarą, kuri viešpatavo mieste be jokios kanalizacijos. 
Apsigyvenome geriausiame viešbutyje ir paskui nuėjome pasveikinti lietuvių kal- 
bos tyrinėtoją vyskupą Baranauską. Šis vyras buvo išvaizdus, taip pat ir jo namai 
smarkiai skyrėsi nuo kitų namų. Vyskupas priėmė labai draugiškai, šventiškoje 
savo bibliotekoje pavaišino arbata ir dainavo savo paties sukurtas ir subalansuo- 
tas lietuviškas dainas. (...) Dvokiančiame viešbutyje su mumis elgėsi išdidžiai, bet 
kai pats vyskupas ten mus aplankė, požiūris visiškai pasikeitė. Tik gaila, kad 
negalėjome pasinaudoti ta pakitusia mūsų padėtimi viešbučio šeimininko ir 
tarnautojų akyse (...).?0 
Nežinomybė, netikrumas dėl krašto ir tautos ateities, Bažnyčios teisių varžymas, 
askezės varžtais sukaustyta asmenybė - visa tai suteikia A. Baranauskui drama- 
tiško herojaus paveikslo spalvų. Likdamas ištikimas seniesiems idealams, vyra- 
vusiems iki sukilimo, paslėpęs romantišką aistros ugnį sielos gelmėse, suirusios 
lyros giesmininkas neišvengiamai grimzdo į dramatišką trūkinėjančių kultūrinių 
saitų gelmę. Tai buvo skausmingo sielos gyvenimo kelias. 


* Mailos Talvio prisiminimai; žr.: LKAB, p. 432. 


Atrodo, kad savo vienišėjimą - kaip neišvengiamą lemtį - numatė ir pats A. Ba- 
ranauskas, 1884 metais įrašęs savo laiške kalbininkui H. Weberiui tokius žodžius: 
Žmonių draugystė — kaip tie miške medžiai nelygūs: iš požemės tanku, viršuje 
gi žemųjų viršūnių vis kaskart aukštieji medžiai eina retyn... 

Kalbotyra, matematika ir askezė 


Kiek tik galėsiu, pradėto darbo 
Dirbti padėsiu dėl mokslo skarbo. 


(iš A. Baranausko eiliuoto laiško H. Weberiui) 


Rašant A. Baranausko biografiją negalima apeiti jo aistros kalbotyros ir mate- 
matikos mokslams, kuriems eilė atėjo tuo metu, kada gyvenimo smūgiai ir patir- 
tys privertė padėti šalin lyrą ir liautis romantiškai svajoti apie pergales prieš 
sūnaus šiaurės imperiją. Lietuvių istoriografijoje ir literatūros istorijoje ši Anykščių 
šilelio autoriaus veikla dažniausiai pastatoma į antrą vietą po grožinės kūrybos. 

Poeto 150-jų gimimo metų proga išleistame Literatūros ir kalbos tome paskelbti 
straipsniai ir dokumentai padeda suvokti, kokį vaidmenį kalbotyra ir matemati- 
ka vaidino jo gyvenimo etapu tarp 1870 ir 1890 metų. Mokslo istorikų išnagrinėti 
A. Baranausko darbai šiose srityse atsivėrė kaip geras biografijos epizodas, 
akivaizdžiai parodantis, kiek daug talentingas savamokslis gali pasiekti. Tuo 
pat metu, barstant savo talentus tai į vieną pusę, tai į kitą, kaip atsitiko A. Bara- 
nauskui, jokioje srityje nepasiekiama tokia branda, kuri įmanoma tik sistemingų 
studijų būdu. 

Taikliai šią A. Baranausko būdo savybę yra apibūdinęs lietuvių poetas Mairo- 
nis. Iškeldamas didžiulius A. Baranausko gabumus ir erudiciją, Maironis tuo pat 
metu pripažino, kad raštiškas jo palikimas ne per didelis, o tai dėlto, kad tas 

žmogus, turėdamas devynis talentus, blaškėsi nuo vieno dalyko prie kito ir nė 
vieno talento nesunaudojo tiek, kiek būtų galėjęs. Ė 

Maironis gana schemiškai išvardijo tą eilės tvarką, pagal kurią keitėsi A. Bara- 
nausko susidomėjimas. Iš pradžių viską užgožė poezija, tačiau 

savo poetiško talento nelavindamas giliau ir juo nesinaudodamas, persimetė prie 

kitų dalykų, kuriuos skaitė rimtesniais. O tuo tarpu jo vardą tik vienas „Anykščių 

šilelis“ išvaduos nuo užmiršimo. 

Metęs poeziją, jis atsidėjo muzikai, 

keliais instrumentais miklinosi, griežė ant smuiko, skambino ant partapijono, 

turėdamas gražų balsą ir muzikališką ausį, komponavo gana vykusias savo giesmių 

gaidas.! 

Toje aistrų ir susidomėjimų grandinėje, besirezgusioje po poezijos ir muzikos 
periodo, Maironis įvėrė dar ir trumpalaikį atsidavimą homeopatijai. 

Paskui Kauno dvasinės seminarijos profesorius ilgai klaidžiojo lietuvių dia- 
lektologijos labirintuose, susirašinėjo su žymiaisiais pasaulio kalbininkais: Au- 
gustu Schleicheriu, Fridrichu Kuršaičiu, Hugo Weberiu. Tik tapęs Žemaičių vys- 
kupu sufraganu, jis uoliai metėsi matematikos link, tačiau ir čia, pirma nepraėjęs 
patsai aukštesniųjų studijų universitete, daugiau klaidžiodamas vargo, nieko žymaus į 
matematikos mokslus neįnešė.? 

Maironio požiūris iš esmės sutampa su dabartiniais A. Baranausko vertini- 
mais, tačiau labai supaprastinta yra chronologinė šių pomėgių seka. Nors A. Bara- 
nausko asmenybei išties buvo būdingi gan staigūs, ryžtingi, valingi ir sąmoningi 
posūkiai, tačiau ne visad jam sekėsi pažaboti savo prigimties, daugiabriaunio 
talento ir aistrų protrūkius. Neabejotina, kad pirmieji žingsniai lietuvių kalbos 
tyrinėjimų linkme jo buvo atlikti dar net nemanant neberašyti poezijos. Lygiai 
taip pat atsitiko su muzikavimu: šis pomėgis periodiškai įgydavo svarbią jo lais- 
valaikio meditacijos vietą, derindamasis prie kitų užsiėmimų. Galiausiai, pačioje 
gyvenimo pabaigoje, Seinų vyskupas pasinėrė ir į religinių giesmių eiliavimą, ir į 


"Maironis, „Paskaita apie vysk. Ant. Baranauską“, - LKAB, p. 412—413. 
*Ten pat, p. 413 

melodijų toms giesmėms komponavimą. Tad per 67 A. Baranausko gyvenimo 
metus kai kurie jo talentai pasireikšdavo pamaišiui, nors poezijos-kalbotyros- 
matematikos seka iš esmės lieka neabejotina. 

Čia nesiimsime revizuoti Maironio ir vėlesnių mokslo istorikų Zigmo Zin- 
kevičiaus ar Jono Kubiliaus darbų, skirtų A. Baranausko įdirbiui kalbotyros ir ma- 
tematikos baruose. Mums svarbiau suvokti, ką visi tie užsiėmimai ir pomėgiai reiškė 
būsimojo Seinų vyskupo asmenybei. Galiausiai svarbu yra, kaip pats A. Baranaus- 
kas žiūrėjo į tuos visus užsiėmimus. Mums šioje apybraižoje įdomiausia tai, ką 
jam pačiam reiškė šios aistros, o ne tai, kuo jo įvairialypės veiklos vaisiai prisidėjo 
prie kalbotyros ar matematikos mokslų raidos. 

Atrodo, nekils abejonių teigiant, kad A. Baranausko būta geresnio kalbininko 
ir dialektologo nei matematiko. Pirmieji nedrąsūs mėginimai įžengti į kalbos moks- 
lo viešpatiją atpažįstami jau studijų Varnių dvasinėje seminarijoje metu. Tuomet 
didžiausias A. Baranausko kalbininko gundytojas buvo kunigas eruditas Ambra- 
ziejus Pranciškus Kašarauskis, anuomet ėjęs savotiško M. Valančiaus mokslinio 
sekretoriaus pareigas. Tai būta išties išskirtinio savamokslio, kuris rašė Lietuvos 
istorijos, lietuvių kalbos klausimais, buvo išrinktas į Vilniaus archeologijos komi- 
sijos narius. Po 1863 metų sukilimo atsidūręs Sibiro tremtyje, A. P. Kašarauskis 
atskleidė savo gabumus geologijoje. 

Varniuose A. P. Kašarauskis prišnekino A. Baranauską prisidėti kaupiant 
kraštotyrinę ir kalbotyrinę medžiagą. 1858 metų vasarą, atostogų metu, jaunasis 
klierikas rinko Anykščiuose, Šventosios upės apylinkėse dainuojamas liaudies 
dainas. Laiške A. P. Kašarauskiui jis leidžiasi ir į lakoniškus kelių užrašytų dainų 
komentarus. Liaudies poezijos pavyzdžiai turėjo prisidėti ir prie paties poeto 
meninio skonio tobulėjimo, liaudiškųjų poezijos formų įvaldymo. 

Kiek kitaip galėjo jam pasirodyti kalbotyrinės medžiagos kaupimas. Pats klieri- 
kas, vis dar aistringai prisirišęs prie eiliavimo pomėgių, dvejojo, duodamas atsakymą 
A. P. Kašarauskiui. Iš Varnių laikotarpio A. Baranausko susirašinėjimo su bičiuliu 
K. Kairiu — tada Peterburgo akademijos klausytoju — aiškėja kelios šio sumanymo 
smulkmenos. Tai leidžia daryti prielaidą, kad domėjimasis kalbos dalykais radosi 

dėl savotiško užsakymo, dėl įsipareigojimo viešam reikalui, o ne dėl paprasčiausio 
noro užpildyti laisvas laisvalaikio valandas intelektinėmis repeticijomis, kas pasa- 
kytina apie vėlesnę matematikos aistrą. A. Baranauskas prisipažino nežinąs, ar 
teisingai pasielgė, imdamasis talkinti A. P. Kašarauskiui. K. Kairys drąsino: 
Klausi manęs, ar neišmintingas Tavo žingsnis, kad prižadėjai kun. Kašarauskui 
teikti savo pastabų ir žinių apie lietuvių kalbą? Neišmintingas būtų tuo atveju, jei, 
galėdamas padaryti paslaugą savo tėvynainiams, nenorėtum išnaudoti 
pasitaikančios progos. Lietuvių ir žemaičių kalbų skirtumas turi būtinai užleisti 
vietą jų susivienijimui ir sukūrimui iš jų dviejų tiktai vienos tarpinės kalbos. Kalbu 
apie literatūrinę kalbą, kaip yra viena pagrindinė lenkų kalba, kuriai pavaldūs pro- 
vincializmai. Neįmanomas dalykas, kad dvi broliškos, pasakyčiau, giminingos tarmės 
vystytųsi atskirais keliais; taip pat negalimas dalykas, kad viena iš jų viešpatautų ir 
kitą nurungtų, išstūmusi žemaičius arba lietuvius. Čia yra būtinas media via? 

Taigi K. Kairys ne tik skatino anykštėną A. Baranauską imtis kalbos mokslo, 
bet net matė jo įsitraukimą į žemaičio A. P. Kašarauskio darbus kaip labai svarbų 
dalyką, tiesiant media via literatūrinei lietuvių kalbai. Kad anuometinės lite- 
ratūrinės kalbos, paremtos žemaičių dialektu, raidos tendencijos negalėjo paten- 
kinti bičiulių anykštėnų, abejonių nėra. K. Kairys manė, kad neišmintinga būtų 
išleisti vien tik žemaitišką gramatiką — tai žymiai nukeltų mūsų literatūros aukso 
amžių. Bičiuliai tada net nebuvo girdėję apie kun. Juozo Čiuldos parengtą gramatiką, 
kurią jis pats buvo pavadinęs Trumpi samprotavimai apie žemaičių kalbos gramatikos 
taisykles. J. Čiuldos rankraštis tada jau buvo atgulęs ant vyskupo M. Valančiaus 
stalo, nors mokslo pasaulis apie tai sužinos tik Janui Kartowicziui 1875 metais 
paskelbus studiją O języku Litewskims 

Tad A. Baranauskas įsitraukė į kalbos tyrimus neatsitiktinai. Šis faktas rodo 
bendrąjį kultūrinio lietuvių atgimimo klimatą, susijusį su viltimis atrasti lietuvių 


kalbai deramą vietą visuomenės gyvenime. 


'1858 m. gegužės 31 d. K. Kairio laiškas A. Baranauskui; žr.: LKAB, p. 298-299. 
* Lietuvių atgimimo istorijos studijos. t6: J. Čiulda, Trumpi samprotavimai apie žemaičių kalbos gramatikos taisyklės 
(parengė G. Subačius), Vilnius: Mokslo ir enciklopedijų leidykla, 1993, p. 24. 

A. Baranauskas iki 1863 metų sukilimo nėra komentavęs šio savo pomėgio, 
nors poezijai kalbotyra daug kur galėjo talkinti. Tikėtina ir tai, kad nuoširdžiuose 
savo laiškuose jis neskyrė daug vietos domėjimuisi kalbos mokslu, nes šis intere- 
sas buvo tik antraeilis, tada dar epizodinis. Tyrinėtojai daugmaž sutaria, kad rim- 
tesnis susidomėjimas kalbotyros klausimais įžvelgtinas tik po to, kai A. Baranaus- 
kas padeda į šalį poeto plunksną. Poeto biografė R. Mikšytė pabrėžia, jog A. Bara- 
nauskas, nutilęs kaip poetas, iškyla kaip gabus kalbininkas, dialektologas - jis 
padeda pagrindus moksliniams lietuvių tarmių tyrinėjimams. Jo bendražygio iš 
Miuncheno universiteto F. Symono liudijimu, jau 1863 metais A. Baranauskas 
labiau domėjęsis lingvistikos, o ne teologijos problemomis. Kadangi nežinoma 
jųdviejų korespondencija su patronu Peterburgo akademijoje A. Beresnevičiumi, 
negalime nustatyti, kiek toksai domėjimasis buvo suderintas su studijų planu, 
kokiam vaidmeniui A. Baranausko buvo rengtasi. Tai, kad grįždamas iš savo 
akademinių kelionių po Vakarų Europos universitetus, A. Baranauskas Jenoje 
apsilanko pas žymų vokiečių lingvistą A. Schleicherį, rodo, jog buvo padarytas 
labai rimtas pasirinkimas. Akivaizdu, kad ne paskutinėje vietoje čia turėjo būti 
Peterburgo universiteto ir Katalikų dvasinės akademijos profesorius Antonas 
Šifneris - klasikinių ir Kaukazo kalbų specialistas. Pirmaisiais metais po suki- 
limo kalbos klausimais būtent su A. Šifneriu daugiausia susirašinėja A. Bara- 
nauskas. Beje, būtent profesoriaus A. Šifnerio užtarimu į caro valdžios nemalonę 
patekęs A. Baranauskas galėjo gauti Kaune tokį paskyrimą, kuris leido labiau 
atsidėti kalbotyrai. Tylančios mūzos poetas pamažu darėsi lietuvių kalbos 
paslapčių gliaudytoju. 

A. Šifnerio susidomėjimas lietuvių kalba iš dalies atspindėjo Rusijos mokslų 
akademijos pozicijas. Jis buvo Mokslų akademijos Indoeuropeistikos komisijos 
narys, plačiai organizavęs baltistikos tyrinėjimus. Vėliau A. Šifneris, visą gyvenimą 
globojęs A. Baranauską, palaikys lingvistinius kontaktus ir su jo mokiniu Kazi- 
mieru Jauniumi. Ši Rusijos mokslo institucija išties tapo labai svarbiu veiksniu 
visoje ilgametėje ir kankinamoje lietuviškos spaudos lotyniškosiomis raidėmis 


draudimo istorijoje. Plėtodami mokslinius imperijos kalbų tyrinėjimus, reikšdami 


susirūpinimą tų mokslui svarbių kalbų likimais, akademijos mokslininkai tapo 
natūraliais lietuvių visuomenės užtarėjais prieš rusų valdžią spaudos draudimo 
panaikinimo byloje. 

A. Šifneris dar 1860 metais rekomendavo A. Schleicheriui bekylančią lietuvių 
kalbotyros žvaigždę A. Baranauską. Šis siuntinėja vokiečių kalbininkui savo gim- 
tosios tarmės ir savo paties kūrinių pavyzdžius. Tuo pat metu jis turėjo progą 
prisistatyti Mokslų akademijoje su savo pastabomis apie K. Donelaičio Metus. 
Vėliau Anykščių šilelio autorius laiške J. S. Dovydaičiui užsimins, kad suvedė manė 
Šifneris pažintėn su Veberiu, Veimaro aukštosios mokslinyčios galvočiumi> Taip, 
būdingai XIX amžiui, mezgėsi akademiniai filologų internacionalo tinklai. Vie- 
niems rūpėjo teorinės naujovės, kurioms sklisti neužteko spausdinto žodžio - čia 
padėti galėjo tiesioginis bendravimas. Kitiems kalbininkams reikėjo pagalbos 
žinovų tų kalbų, į kurias krypo tyrinėjimo pomėgiai. Didėjant pasaulio moksli- 
ninkų susidomėjimui lietuvių kalba, tada jau lyginamosios kalbotyros pripažinta 
itin archajiška, patrauklia kalbų istorijai, didėjo ir poreikis pažinti tokius gimtojo 
žodžio mokovus, kurie, kaip A. Baranauskas, patys suko galvas dėl tos kalbos 
gyvasties likimo. 

Ir vis dėlto regis, kad A. Baranauską susidomėti lietuvių tarmėmis paskatino 
labai pragmatiški pastoracijos tikslai. Dėstydamas homiletiką, mokydamas klie- 
rikus pamokslų sakymo lietuvių kalba meno, jis nori nenori turėjo sukti galvą dėl 
bendrinių tos kalbos formų. Čia A. Baranauskas ir susidūrė su labai sudėtinga 
realybe, lietuvių ir žemaičių tarmių gausa. Būdamas anykštėnas ir vis dažniau 
matydamas įvairiausius mėginimus padaryti bendrinės lietuvių kalbos pamatą 
iš žemaičių dialekto, jis negalėjo tuo pasitenkinti. 

Tarmių atpažinimas, desperatiškas media via ieškojimas kuriant bendrinę kalbą, 
tam tikras demokratiškumo ir racionalumo derinimas, stengiantis patenkinti visų 
tarmių atstovus, stūmė A. Baranauską į etnolingvistinę aklavietę. Moderniosios 
lietuvių tautos formavimasis ir bendrinės lietuvių kalbos atsiradimas, deja, priklausė 


*1876.03.06. A. Baranausko laiškas J. S. Dovydaičiui; žr.: A. Baranauskas, Raštai, t. 2, p. 126. 


ne nuo racionalaus sprendimo, o nuo istoriškai susiklosčiusios aplinkybės: ko- 
kia tarme šnekėjo lietuvių atgimimo pirmeiviai, tokia tarmė ir atgulė bendrinės 
kalbos pamatan. Kas nepavyko ankstyvuoju etapu prieš sukilimą — arba dar ki- 
taip: žemaitiškuoju tautinio lietuvių atgimimo etapu - S. Daukantui, M. Valančiui 
ir J. Čiuldai, sėkmingai įgyvendino suvalkietiškas XIX amžiaus pabaigos lietuvių 
judėjimo aktyvas. Nežinia, ar A. Baranauskui ši aplinkybė buvo labai prie širdies, 
tačiau galime jausti jo nuolatinį spyriojimąsi susitapatinti su stipriausia srove. 

Dar viena aplinkybė yra svarbi, aptariant Kauno seminarijos profesoriaus 
polinkius į lietuvių kalbotyrą. Iš jo korespondencijos matyti, kad tas polinkis ne iš 
karto pasiekė aistros įtampą. Regis, A. Baranauskas gana lėtai įsitraukė į šią veik- 
lą. Susidaro įspūdis, kad išorinės aplinkybės vis piršo jam akstinus domėtis 
lietuvių kalba, atsakinėti į užklausimus, konsultuoti pasaulio lingvistikos žy- 
mūnus, tad kartu gilintis pačiam, mokytis iš to bendradarbiavimo, godžiai ryti 
rekomenduojamas knygas ir taip išeiti virtualios akademijos kursą. 

R. Mikšytė labai nuosekliai rekonstravo šį giesmininko kelio ruožą. Ji parodė, 
kaip augo domėjimosi lietuvių kalbos tyrinėjimo reikalais kreivė. Nuo 1871 metų 
pradžios A. Baranauskas pradeda savo mokslą šventosios iškalbos lietuvių kalba. 
Tais metais laiške bičiuliui P. Rimkevičiui A. Baranauskas primygtinai prašo 
leisti jam dėstyti mintis lietuviškai. Matyt, tuo metu pats profesorius pajuto poreikį 
tobulinti savo išraišką gimtąja kalba, kurios padėtis viešajame ir seminarijos gy- 
venime vis dar buvo ganėtinai marginali. 

Galbūt užsimezgantys ryšiai su Vakarų kalbininkais stiprino jo tikėjimą 
išliekamąja lietuvių kalbos verte, motyvavo uoliau siekti, kad šia kalba būtų sako- 
mi kvalifikuoti pamokslai Lietuvos bažnyčiose, kad bažnyčios taptų ir bendrinės 
kalbos sklaidos ir kūrimo centrais. Nors kita vertus, jis bandė įdiegti meilę 
tarmėms, tuo pat metu skatindamas, kad pamokslai būtų sakomi parapijų vie- 
tos tarme. Taip socialinės praktikos ir ganytojiškos veiklos uždaviniai siejosi su 
akademiniais interesais. Galiausiai iš viso to išplaukė itin prieštaringa A. Bara- 
nausko mintis: bendrinę kalbą reikia kurti rašto reikmėms, o gyvojoje šnektoje 


vartoti tarmes. Taip jau atsitinka gyvenime: norint patenkinti visus, imama 

nebejtikti visiems. Būsimojo vyskupo gyvenime ši skausminga dilema dar nesyk 
pasikartos. : 

Visų pirma, neturėdamas tinkamo vadovėlio, jis išvertė mokslinę savo pažįstamo 
A. Schleicherio gramatiką. Tačiau jau tuomet jis matė ir šios gramatikos trūkumus. 
Minėtame laiške P. Rimkevičiui jis sako, kad šita gramatika turėtų būti pati geriausia, 
nors turi daug trūkumų.“ Pamatęs A. Schleicherio darbo spragas, atsiradusias auto- 
riui pasirėmus vien Rytų Prūsijos lietuvių tarmėmis, A. Baranauskas pats ėmėsi jį 
pildyti sukauptais įvairių tarmių duomenimis. Pamažu buvo pereita prie sumany- 
mo parašyti savo Mokslą lietuviškos kalbos — jį vėliau vadindavo lietuvišku kalba- 
moksliu ir kaip vadovėlį diktuodavo seminarijos klausytojams. Kalbamokslio va- 
riantas buvo parengtas per vienerius metus, nes jau 1872 metų pabaigoje A. Bara- 
nauskas siunčia savo rankraštį nusirašyti S. Didžiuliui./ Skaitydamas paskaitas, 
filologinėje korespondencijoje vis komentuodamas naujas lietuvių tarmių mįsles, 
A. Baranauskas nuolat papildo ir savo tekstą. O pats darbas užsitęsia, praranda 
pačiam autoriui ypatingesnę reikšmę ir galop lieka nebaigtas. 

A. Baranausko ryšiai su žymiaisiais pasaulio filologais nuolat plėtėsi. 1872 me- 
tais Berlyno universiteto profesorius F. Kuršaitis (Kurschat) aplanko A. Baranauską 
Kaune. Čia profesorius gauna daug patarimų ir lingvistinės informacijos. Vėliau 
F. Kuršaitis prisimins: 

Paskui aš privalau čia dėkingai prisiminti vieną žmogų, kuris man buvo 
ištiesęs iš esmės dosnią pagalbos ranką mano anuose ieškojimuose. Jis yra labai 
mokytas kunigas, vyskupijos kunigų seminarijos Kaune profesorius ir inspekto- 
rius, ponas Baranauskas. Jis yra tikras lietuvis, kilęs iš Rytų Lietuvos (jei ne- 
klystu, iš Anykščių apylinkės), žmogus labai judrios dvasios ir gyvai susidomėjęs 
gimtąja kalba. Tenykštėje kunigų seminarijoje mokosi jaunuoliai klierikai, 
dažniausiai taip pat tikri lietuviai iš visų Lietuvos vietovių, taigi ponas Bara- 
nauskas turi galimybę susipažinti su visomis ten vartojamomis lietuvių tarmėmis, 
kurias jis taip pat plačiai ištyrinėjo. Jis taip pat lietuviškai parašė lietuvių kal- 


*1871.12.17. A. Baranausko laiškas P. Rimkevičiui; žr. A.Baranauskas, Raštai, t. 2, p. 118. 
"R. Mikšytė, Antanas Baranauskas, p. 183. 


bos gramatiką savo paskaitoms kunigų seminarijoje, kaip pats pridėjo, pagal 
Šleicherį. Iš to, ką jis man iš jos paskaitė, atrodo, kad savarankiškas darbas, 
kuriame slypi daug įdomaus ir paties autoriaus subtilių pastebėjimų (...). Be to, 
ponas Baranauskas yra toks malonus, savo šios srities pastebėjimus daugeliui 
mokslininkų, kurie mokslinių kelionių metu į jį kreipiasi, savo širdį ir savo 
žinias stačiai išlieti taip, kad jo paties pasiguodimu, kai kurie mokslininkai 
lietuvių kalbos studijas tuo ir užbaigia, poną Baranauską iškvotę ir jo darbus 
apdoroję, paskelbia, net prieš jo valią.5 

Ši ilga F. Kuršaičio citata, paimta iš jo 1876 metais Halėje išleistos gramatikos 
pratarmės, atskeidžia ir A. Baranausko susidomėjimą tarmėmis, ir mokslo ben- 
druomenės požiūrį į jo veiklą. Beje, A. Baranausko santykiai su F. Kuršaičiu pasi- 
žymėjo daugiasluoksniškumu, jų pažiūros nesyk buvo išsiskyrusios. 

Galima nuspėti, kad savamokslis kalbininkas ne vienam kabinetiniam ir ne 
itin aukšto skrydžio kalbotyrininkui buvo tikras dosnus lietuvių kalbos turtų 
donoras. Čia pažymėtina, kad ši seminarijos profesoriaus akademinė laikysena 
ir nepaprastas geranoriškumas taip pat byloja diletantišką laikyseną: pats mažai 
skelbdamas savo tyrinėjimų rezultatų, jis juos geranoriškai dovanojo kone vi- 
siems besikreipiantiems. Akademinių bendrijų arba, mažiau pagarbiai sakant, 
akademinių klanų senbuviai paprastai labiau seikėja savo konsultacijas, steng- 
damiesi pasilaikyti sau svarbesnius ir mokslinėje apyvartoje dar neatsidūrusius 
faktus bei interpretacijas. A. Baranauskas buvo kitoks, dėl to toks reikalingas ir 
mėgstamas tarptautinėje filologų bendrijoje. 

Panašiai kaip su Berlyno profesoriumi, likimas 1875 metais A. Baranauską 
suvedė su lenkų filologu Janu Baudouinu de Courtenay, savo mokslinę karjerą 
padariusiu Kazanės, Dorpato, o vėliau Krokuvos universitetuose. Šiuos du kal- 
bos mokslininkus siejo labai šilti santykiai, kurie gali būti paaiškinami, greta 
kitų asmeninių dalykų, dar ir lietuviškai lenkiškų A. Baranausko sentimentų 
įtaka. 


*Cit. iš ten pat, p. 188. 


Apskritai pats didžiausias filologinis A. Baranausko užsidegimas atpažin- 
tinas nuo 8 dešimtmečio vidurio. Būtent tada suintensyvėja jo korespondenčija 
su Hugo Weberiu, su J. Baudouinu de Courtenay, kiek vėliau su Janu Karto- 
wicziumi - lietuvių folkloro ir kalbos tyrinėtoju. Galbūt šis periodas, baigęsis 
apie 1883 metus, buvo susijęs ir su ta aplinkybe, kad greta homiletikos kurso 
reikmių ant jo pečių tuomet užgriuvo dar ir kiti pavedimai. Iš pradžių, 1875 me- 
tais, vyskupas A. Beresnevičius paprašė jo peržiūrėti M. Miežinio lietuvių- 
lenkų-latvių-rusų kalbų žodyno rankraštį. Kitų metų pradžioje prisidėjo dar 
vienas darbas: Rusijos mokslų akademija pavedė jam recenzuoti dalį Varšuvos 
gimnazijos mokytojo J. Gyliaus parengto lietuvių-rusų kalbų žodyno. A. Bara- 
nauskas ėmėsi šių užduočių, nors iš karto ir apsidraudė, neprižadėdamas grei- 
tai su jomis susidoroti. Išties, J. Gyliaus žodyno recenzija išaugo iki 160 puslapių 
studijos Apie lietuvių kalbos žodyną ir lietuvišką rašybą. Šiame darbe A. Baranaus- 
kas ne tik įvertino J. Gyliaus pastangas, bet ir atkreipė dėmesį į neišvengiamus 
neatitikimus, kurie radosi vartojant kirilicą. Tokiu akademiškai diplomatišku 
būdu jis stengėsi parodyti rusų valdžios įvesto lietuviškų raštų draudimo žalą 
lietuvių kalbos raidai. 

A. Baranausko studija A. Šifnerio rūpesčiu jau judėjo į spaustuves, tačiau 
dėl bėdų su specifiniais ženklais ir A. Šifnerio mirties ji liko neišleista. Vėl ja 
susidomėta bus tik 1896 metais, kai kitas rusų akademikas A. Byčkovas kreipsis 
su nauju spausdinimo pasiūlymu. Per keliolika metų A. Baranausko mintys 
nebuvo pasenusios, o intelektualinėje rusų visuomenėje vėl kilo didelių abejonių 
dėl lietuviškos raštijos suvaržymų. Galiausiai ši studija buvo išspausdinta Ru- 
sijos mokslų akademijos Rusų kalbos ir literatūros skyriaus darbų 65-tame to- 
me. Tai buvo vienas iš retų atvejų, kada mokslinės A. Baranausko pastangos 
išvydo spaudos šviesą ir įtvirtino jo kaip mokslininko, (o ne erudito keistuolio), 
įvaizdį. 

Ką reiškė lingvistika pritilusios lyros giesmininkui? A. Baranausko korespon- 
dencijos retorikoje neretai kartojasi prisipažinimas, lyg jis būtų kažkoks šios srities 


pakeleivis. Apsivertęs žodynų rankraščiais, 1876 metais jis rašys J. S. Dovydaičiui 


nuoširdų laišką, kuriame prisipažins: Aš, kaip ir kitkart, vis niekais užsiimdamas...? 
Paskui lyg atsainiai išvardijami tie niekai: pradėtas darbas su H. Weberiu dėl 
Žemaičių patarlių, J. Baudouino de Courtenay sumanymas išleisti A. Baranausko 
Kalbamokslį, kunigaikščio M. Oginskio prašymas peržiūrėti L. Ivinskio populia- 
rios knygelės liaudžiai rankraštį. Galiausiai — J. Gyliaus žodynas. Seminarijos 
profesorius rašė: 

Tai dabar jį vartau ir vysas skyles atrasdamas pasižymiu. Matau, kad prisieis 
ir rašybą, ir literas, ir patį darbą smagiai išpeikti. Tai taip, kas nuo savųjų darbų 
laiko lieka, vis tai ant tokių niekų praleidžiu (...) 10 
Žinoma, šioje retorikoje užčiuoptina ir tam tikra dalelė pozos, kuklumo fone 

tik pabrėžiant, kokiu svarbiu mokslui žmogumi jį laiko kaimyninių šalių aka- 
deminės garsenybės. Tačiau esmės tai nekeičia: kalbotyra tapo A. Baranauskui 
laiko, kuris lieka nuo svarbiausių reikalų, praleidimo būdu. Nors pagundų pa- 
keisti susiklosčiusias gyvenimo aplinkybes būta. A. Baranauskas tuo metu savo 
laiškuose guodėsi: 

Aš rodžiai visas ant kalbatyrystės atsidėčia, tiktai mano darbai neduoda. Visos 
mano laikas, visos sylos kunigystei priguli. Ineidamas kuniguosna, taip visas 
atsidaviau Dievui ant valios ir ant prisakymų vyrenybės. Dėl to tiek tegaliu kalba- 
tyryste užsiimti, kiek man liepta. Liepta gi man yra, kaip jau rašiau, Mokslas šv. 
iškalbos lietuviškai skaityti. Tai lietuviškas kalbamokslis yra tiek tiktai mano dar- 
bu, kiek jis reikalingas mokytiniams, kaipo artimoja prieruoša in Mokslą šventosios 
iškalbos." 

Ypač šilta draugystė susaistė A. Baranauską su H. Weberiu, o tuos santykius 
liudijanti korespondencija yra bene gausiausia lietuvių veikėjo biografijos 
dokumentų grupė. Paskelbti net 45 A. Baranausko laiškai H. Weberiui, apimantys 
14 metų laikotarpį nuo 1875 iki 1889-jų. Pažymėtina, kad draugystė tarpjų nenutrūko 
net tada, kai naujai paskirtas Žemaičių vyskupas sufraganas visai užmetė savo 


* A. Baranausko 1876.03.06. laiškas J. S. Dovydaičiui; žr.: A. Baranauskas, Raštai, t. 2, p. 126. 
"Ten pat, p. 127. 
" A. Baranausko 1876.01.26. laiškas H. Weberiui; žr.: A. Baranauskas, Raštai. t. 2, p. 188. 


lingvistinius pomėgius. Tikėtina, kad iš dalies šios draugystės šiluma priklausė ir 
nuo H. Weberio siekio pagarsinti akademiniam pasauliui Anykščių šilelį. Jaunystės 
pomėgių ir aistrų priminimas didino emocinį jų santykių intensyvumą, turėjo 
švelniai paliesti itin jautrias poeto praeities prisiminimų vietas. 

A. Baranausko susirašinėjimas su H. Weberiu atskleidžia ne vieną įdomią 
aplinkybę. Itin svarbi yra užuomina, kuri bent iš dalies leidžia paaiškinti 
susidomėjimo lietuvių kalbos studijomis pakilimą. Viename 1880 metais laiške 
savo korespondentui A. Baranauskas paaiškina: 

Pernyje dar tikėjomės galėsią savo šalyje lietuviškosiomis literomis spausdin- 
H... Bet potam išėjo aikštėn, kad dar ne metas? 

Kaip teigia biografai, ši aplinkybė buvusi labai svarbi A. Baranausko gyveni- 
me. Pamažu blėstant viltims, kad lietuviški raštai bus legalizuoti, seko ir jo aistra 
kalbos mokslui. Brendo suvokimas, kad visa tai yra beprasmis vargas, neduo- 
dantis jokios apčiuopiamos naudos ir lietuviškai pastoracinei veiklai. 1882 me- 
tais A. Baranausko laiškuose jau prasimuša nusivylimo ir nuovargio gaidelės 
(...Gana jau, gana! Pabaiga tiktai ir daugiau nieko...“ ). 

Tačiau tik 1884 m. balandžio 11 d. žinia, jog A. Baranauskas paskiriamas 
Žemaičių vyskupu sufraganu, reiškė ne ką kita kaip užuominą, jog naujos parei- 
gos nebeleis užsiimti panašiais darbais kaip iki tol. Nors A. Baranauskas tikino 
draugą, kad ar šiokį, ar tokį darbą turėsiu, vis lietuviškos kalbos nepamesiu ir meilės 
Tamstos neaušysiu“ , tačiau jau porai metų praslinkus teko prisipažinti: 

Jau dveji metai suėjo, kaip iš seminarijos išsikrausčiau. Per šį laiką nieko lietuviškai 
neberašiau. Ką gi berašysi, kad spausdinti žmoniškomis, t. y. savotiškomis literomis 
užginta (...).5 
Vyskupo A. Baranausko dėmesys visiškai nenusisuko nuo kalbotyros, tačiau 


jis vėl pakeitė savo pomėgius: atėjo eilė matematikai. Išliko nepakitusi tik viena 


" A. Baranausko 1880.06.02. laiškas H. Weberiui; žr.: A. Baranauskas. Raštai. t.2, p. 201. 
"Ten pat, p. 224, 

"Ten pat, p. 257. 

" A.Baranausko 1886.06.29. laiškas H. Weberiui; žr.: ten pat, p. 265. 


šio iškilaus žmogaus savybė: jis dirbo nenuilstamai, valingai versdamas savo 
protą lavintis, ieškoti vis nepatirtų savojo intelekto ugdymo sričių. Tai leido 
vyskupui išsaugoti pasirinkto kelio ženklus ir eiti tuo keliu užsibrėžtų tikslų 
link. 

Apie matematinius savo pomėgius, pasireiškusius dar ankstyvoje vaikystėje, 
jis pats prisipažino viename iš paskutinių laiškų H. Weberiui. Biografų mėgstamas 
paties A. Baranausko pateiktas pavyzdys iš vaikystės metų: karves beganydamas 
jis skaičiavo, kiek reikia pirkti jaučių, karvių ir teliukų už šimtą rublių, kad būtų 100 
štukų. Žinodamas turgaus kainas ir rokuodamas ant pirštų, jis išgavo tokį atsakymą: 
1 jautį, 9 karves ir 90 teliukų. Dabar, žinoma, noris stebėtis ne tik A. Baranausko 
vaikystės gebėjimais, bet ir perkamąja rublio galia ir, kas be ko, tomis turgaus kaino- 
mis. Vėliau, kaip liudija laiškas H. Weberiui, periodiškai A. Baranauską užklupdavo 
skaičiavimo geismai. Štai vienas epizodas: 

1860 m. buvo man galvon intsimušęs kablys, kurs man tada nemaža galvos 
sukimo padarė, vargindmas per keletą metų. Ar numeracija turi galą? Ir kokį? * 
Ar matematika A. Baranauskui reiškė tą patį, ką ir kalbotyra? Turima medžiaga 

leidžia labai atsargiai šį klausimą interpretuoti. Mes jau pabandėme parodyti, jog 
būsimasis Seinų vyskupas visą savo veiklą ir pomėgius matavo pagal atitikimą 
svarbiausiam - kunigystės pašaukimui. Kalbotyra plaukė iš pastoracijos lietuvių 
kalba siekinio, buvo susijusi su užduotimi seminarijoje parengti kunigus, kurie 
pajėgtų rišliai ir prasmingai pamokslauti, katechizuoti jaunimą ir kuo geriau 
atlikti ganytojišką misiją. Visi kiti lietuvių kalbos ir tautos vertinimo aspektai 
buvo iš tiesų perdėm subordinuoti šiai misijai. 

Matematikos pomėgiui šioji taisyklė tinka tik iš dalies. Viena vertus, A. Bara- 
nauskas, keldamas klausimus dėl skaičių aibių, išties suko galvą dėl teologinių 
transcendencijos apibrėžčių. Amžinasties (aeternitas, absoliute infinitum) negalima 
jokiais skaičiais išrokuoti," — mąstė jis dar Peterburgo dvasinėje akademijoje. Tai, 
kad atsakymų į matematinius galvosūkius jis imdavosi ieškoti pirmiausia teolo- 


"“ A. Baranausko 1889.01.24. laiškas H. Weberiui; žr.: ten pat, p. 268. 
"Ten pat. 


gijos veikaluose, patvirtina prielaidą, jog į šį savo pomėgį A. Baranauskas nuo 
pat pradžių žvelgė teologo, ieškančio Dievo begalybės įrodymų, akimis. Jis argu- 
mentavo: 

Tamošius iš Akvino, perkratydmas tokį pat klausimą savo darbe „Summa The- 
ologiae“, parte prima, guaest. 7., art. 4., kur radau gerai išparodytus šituos žodžius: 
„Impossibile est esse multitudinem (per se,vel per accidens) actu infinitam: possibile 
est autem eam esse in potenctia.“ Sulig tuo kartu dvasia mano aprimo (...).'8 
A. Baranauskas savo asmenybės sklaidos nepaliko jokiam spontaniškam, ne- 

valdomam, nepaaiškinamam potroškiui. Tai būta žmogaus, kuris siekė suvokti 
viską, ką pats daro, ir paaiškinti visus savo veiksmus sisteminėmis priemonėmis. 
Bent jau istorikui prieinami tekstai leidžia tokias prielaidas daryti. 

37 metams praėjus po pirmųjų galvosūkių matematikos ir teologijos pariby- 
je, Varšuvoje buvo atspausdinta A. Baranausko studija, kurią autorius pavadi- 
no Apie transcendentalinę progresiją, taip pat apie žmogaus proto skalę ir jėgas" . Iš 
esmės tai buvo visą gyvenimą jį (ir, be abejonės, didelę dalį žmonijos) kankinu- 
sio klausimo tąsa. Matematikos istorikui ši aplinkybė menkina mokslinę vysku- 
po įdirbio reikšmę. Kaip teigia J. Kubilius, šiuolaikinis lietuvių matematikas, 
paskyręs A. Baranausko darbams atskirą straipsnį, šioje studijoje svarbiausi 
yra ne matematiniai uždavi-niai: pagrindinė darbo dalis yra skirta filosofijos bei 
teologijos klausimams. Ji mažai įdomi mūsų dienų skaitytojui (...).?? J. Kubiliaus straips- 
nis buvo paskelbtas 1985 metais, minint 150-sias vyskupo mirties metines. Kas 
įdomu, o kas ne — už ano meto skaitytojus nuspręsdavo marksizmo-leninizmo 
prievaizdai. Racionalistiniai teologijos ieškojimai, kad ir prieš šimtmetį atlikti, 
negalėjo jiems įtikti. Dabar tik atsargiai galime spėlioti, ką šiandien apie mate- 
matikos ir teologijos disciplinų debatus parašytų J. Kubilius, tačiau viena yra 
aišku: A. Baranausko matematika netelpa į įprastinius mokslo istorijos stan- 
dartus. 


"* Ten pat, p. 269. 
** A. Baranowski, O progrės]i trancendentalnej oraz o skali i sitach umystu Iudzkiego, Warszawa, 1897. 


2 J. Kubilius, „Antanas Baranauskas ir matematika“; žr.: LKAB, p. 96. 

Gilindamasis į matematiką, vis labiau įsitvirtinančią mokslinės pasaulėžiūros 
pamatuose, A. Baranauskas iš tiesų veikiau ieškojo priešnuodžių, jo galva, pražū- 
tingam materialistiniam pasaulio ir žmogaus supratimui. Materializmas 

suniekino visus žmogaus gimtinuosius ir įsitaisytus estetiškus ir morališkus ide- 
alus, Dievo spindulius nuo žmogaus dvasios nutraukė, biaurybę su grožybe, 
nedorybę su dora sulygino, dangaus tėvainį į mašiną prisegė ir jos vergu padarė; 
išrovęs iš jo širdies gerosias viltis, įsodino sėklą vargo, skausmo ir troškimo „nir- 
vanos“.?' 

Tad gilinimąsi į matematikos mokslo dalykus jis galėjo suvokti ne tik kaip proto 
pratybas, bet ir kaip svarbiausią dvasininko ir teologo pareigą. Tikrieji mano teori- 
niai tyrinėjimai yra teologija, praktika — atgaila2 — prisipažins jis A. Dambrauskui- 
Jakštui. Kitame savo laiške jaunajam kolegai jis buvo dar atviresnis: 

Visiškai pritariu Tavo nuomonei ir išvadoms, kad dvasininkams reikia 
susipažinti su pasaulietiniais mokslais. Daugelį amžių visoki mokslai buvo 
išimtinai dvasininkų rankose; o šiais laikais tikslieji mokslai, kuriais netikėliai 
piknaudžiauja prieš šv. tikėjimą, jo gynėjus, dar labiau įpareigoja iš pagrindų 
dirbti tų mokslų srityje, kad tuo pačiu ginklu, kuriuo kovoja prieš šv. bažnyčią, jie 
būtų nugalėti. Vienok manau, kad tiktai tie kunigai gali su visu įkarščiu atsidėti 
vien tik pasaulietiniams mokslams, kurie, be gabumų, tam gauna dar aiškią misiją, 
kokią ir aš turėjau, pagal nuostatus dėstydamas lietuvių kalbą seminarijoje. 

Kita vertus, būtina pažymėti, jog XIX amžiaus pabaigoje matematikas vyskupas 
netilpo į įprastinę Katalikų bažnyčios hierarchų gretą. Pats A. Baranauskas, matyt, 
klydo, pradžioje manydamas, jog matematiniai galvojimai yra absoliučiai neutralūs 
Rusijos katalikų bažnyčios kontekste, kad jie negali sukelti kokių nors nemalonių 
padarinių nei valdininkams, nei bendraluomiams. Pati Katalikų bažnyčia tuo me- 
tu buvo susirūpinusi pozityvizmo idėjų ir sekuliarizacijos procesų plitimu, siekė 
perprasti naujausius mokslo ir socialinių problemų iššūkius ir parodyti, kad tai 

" A. Baranausko 1889.03.29. laiškas H. Weberiui; žr.: A.Baranauskas, Raštai, t. 2, p. 275. 


* A. Baranausko 1893.01.20. laiškas A. Dambrauskui; žr.: LKAB, p. 272. 
* A. Baranausko 1893.02.23. laiškas A. Dambrauskui; žr.: A. Baranauskas, Raštai, t. 2, p. 167. 


neprieštarauja krikščioniškosioms nuostatoms. Tačiau viskas buvo daug sudė- 
tingiau. Aplinka jo matematiniams polinkiams nebuvo itin palanki. Memuaruose 
esama užuominų, jog net tikinčiųjų reikalus prižiūrinčios rusų valdžios atstovai 
vyskupą tiesiai buvo įspėję dėl jo užsiėmimo netinkama veikla: Europoje yra daug 
gabių matematikų...* Pabrėžtina ir tai, jog net susirašinėdamas su tokių pat 
matematinių polinkių A. Dambrausku-Jakštu vyskupas prašė neprasitarti kitiems 
apie šią jo aistrą. Galbūt, jei A. Baranauskas nebūtų bandęs savo matematikos 
samprotavimų skelbti akademinio pasaulio spaudoje, viskas būtų kitaip pasisukę. 
Nepaprastai judrus jo intelektas ir čia iš dalies bus pakišęs koją. Kaip ir kitais 
pomėgių atvejais pradžioje viskas prasidėjo paprasčiausiomis proto pratybomis, 
kurios, greta religinių meditacijų ir pietizmo, sudarė asketiško vyskupo kasdieni- 
nio gyvenimo erdvę. Jis pasakojo savo ištikimam korespondentui H. Weberiui: 

Aš gi per šį laiką, kasdien po keletą adynų Konsistorijoje pravertęs, skaičiais 
užsiimdavau. Intlenda galvon koks klausimas ir neduoda nei miego, nei darbo. 
Rodas nerodas turi knerpti. Matematikos aš nesimokiau, nei knygų tokių neturiu 
(P 
Po kelių savaičių rašytame laiške vyskupas dar nuoširdžiau prisipažįsta, ką 

jam reiškia šis skaičių pomėgis: 

Matematikos nei paplatinti, nei pagilinti nesitikiu. Man šis darbas nereikalin- 
gas. Visgi pradėtos procios nesigailiu; reikalinga buvo mano protui bent kiek 
ištaisyti... Ištaisymas proto yra geras kitiems mano darbams, iš kurių būsiu ant 
Dievo sūdo klaustas.?5 
Panašios mintys suskamba leitmotyvu paskutiniuose A. Baranausko laiškuose 

H. Weberiui. Padarius pirmą žingsnį proto pratybų link, tas įgimtas A. Baranausko 
smalsumas nuvesdavo jį tolyn, o originalus mąstymas nejučiomis priartindavo ir 
kitiems rūpimus rezultatus. Taip nekaltas intelekto žaidimas išprovokuodavo rim- 


tus akademinius padarinius, apie kuriuos bent iš pradžių pats vyskupas net nenu- 


*J. Kubilius, „Antanas Baranauskas ir matematika“, p. 97. 
* A. Baranausko 1889.01.24. laiškas H. Weberiui; žr.: A.Baranauskas, Raštai, t. 2, p. 272. 
*Ten pat, p. 274. 

manydavo. O tada vėl prasidėdavo nesklandumai santykiuose su aplinka — ir 
valdiška, ir savo bendraluomių. Maža to, kaip ne vieną kartą buvo nutikę jo gyve- 
nime, tyrinėjimo aistra jį nuvesdavo į tokį psichologinį akligatvį, iš kurio išsi- 
krapštyti pavykdavo tik skausmingomis valios pastangomis. Kažin ar tai pava- 
dintina tyrinėtojo pasitenkinimu, greičiau - smalsaus intelekto žemiškąja kanky- 
ne. Tačiau geležinės valios asketas A. Baranauskas gebėjo nugalėti pats save. Štai 
kaip jis rašys A. Dambrauskui-Jakštui savo matematinės odisėjos pabaigoje: 

Puoselėjau viltį labiau išvystyti protą, kad paskui panaudočiau Dievo tarny- 
bai tikrąsias galimybes pagal pašaukimą. Tuo tarpu išėjo kitaip. Polinkis matema- 
tikai išaugo į aistrą, atitraukė mane nuo pareigų, o protas kaip buvo, taip ir liko 
bukas, bejėgis, ribotas. O dabar matau, kad turiu tramdyti matematines aistras, nės 
galvai gresia fizinė negalia. 

J. Baudouinas de Courtenay, labai gerai pažinojęs A. Baranauską, yra šitaip 
apibūdinęs mokslinius jo pomėgius bei tų pomėgių vaidmenį jo santykyje su 
svarbiausiu dalyku — dvasininko pašaukimu: 

Kalbotyros mintijimą jungė Baranauskas su matematikos mintijimu. Matema- 
tikos gi mintijimą Baranauskas jungė savyje su teologijos mintijimu. Pastaroji 
ypatybė galima išaiškinti pašaukimo prievarta ir kažkokiu bailiu oportunizmu, 
nors ji galėjo išsikeroti mintytojo ir poeto galvoje visai savaime, be tikybinio 
auklėjimo.?8 
Ši reto psichologinio įžvalgumo pastaba itin taikliai apibūdina būsimąjį Seinų 

vyskupą. Tos savitaigios prievartos žymių mes galime pastebėti jau jo jaunystės 
tekstuose, nuoširdžiuose dienoraščio prisipažinimuose ir laiškuose. Savitaiga, 
savikontrolė, tam tikras atsargumas ir net bailumas vyskupo brandos metais akys- 
na krito ne vienam amžininkui. Skirtingi prisiminimų bei laiškų epizodai leidžia 
teigti, jog A. Baranauskas ne su visais vienodai dalijosi savo mintimis, ne su 
visais buvo vienodai atviras. Po savo jaunystės susikirtimų su rusų valdžia jis 
visą gyvenimą išliko labai atsargus jos atžvilgiu, ir tas atsargumas ne kartą kėlė 


" A.Branausko 1893.01.20. laiškas A.Dambrauskui-Jakštui.- ABLK, p. 272. 
*J. Baudonino de Courtenay, atsiminimų apie A.Baranauską fragmentai; žr.: LKAB, p. 425. 

bailumo įspūdį. Tačiau tikrasis vyskupo veidas išryškėdavo ginant Katalikų 
bažnyčios ir tikinčiųjų reikalus. Dėl kalbotyros ar matematikos į konfliktus su ja 
jis tikrai nebūtų vėlęsis. 
Cituodami J. Baudouiną de Courtenay, 
galime tarti, jogei Baranauskas persimetė matematikos, ilgainiui teologijos spalva 
nudažytos, mintijimo dirvon dėl to, kad nebesitikėjo savo lietuvių gramatika pa- 
siekti platesnių lietuvių inteligentijos minių, o metęs profesūrą ir tapęs vyskupu, 
nustojo ir noro užsiimti kalbotyra, noro, kurs atsiranda, galint gyvu žodžiu pla- 
tHinti savo teorijas ir išvedimus.? 
Taip giesmininkas gyvenimo kelyje vis labiau užsisklendė savyje, iš paskutiniųjų 
stengdamasis galynėtis su sunkiai suvaldomais žmogaus prigimties, intelekto ir 
dvasios gaivalais, slegiamas nepasisekimų ir represijų baimės, ieškodamas prasmės 


savo ganytojiškoje misijoje, kurią vykdė iki paskutinio atodūsio. 


*Ten pat, p.426. 

Lietuvos „Aušra“ ar giesmininko saulėlydis? 


Ojei man kada nors reikės susikirsti su 
tais ponais, tai tik, tur būt, ginant 
lietuviškąsias tiesas ir lietuvių liaudies tikėjimą. 


(iš A. Baranausko laiško A. Dambrauskui) 


Istorinėje ir kultūrinėje lietuvių atmintyje 1883-ji laikomi moderniosios Lietu- 
vos ir tautinio atgimimo pradžios metais. Šią pradžią simbolizuoja pirmojo 
lietuviško laikraščio Aušra pasirodymas. Iš tiesų tuo metu prasidėjo naujas, arba 
antrasis, Atgimimo etapas, postūmį kuriam davė XIX amžiaus pirmosios pusės 
(iki 1863 metų sukilimo) kultūrinis žemaičių sąjūdis, atstovaujamas Dionizo 
Poškos, Simono Stanevičiaus, Simono Daukanto ir kitų. 

Pastarasis tarpsnis baigėsi sukilimo pralaimėjimu ir caro valdžios represijo- 
mis, lietuvių dvasią gniuždančiomis rusifikacijos priemonėmis, kurių svarbiau- 
sia - lietuvių spaudos lotyniškaisiais rašmenimis draudimas. Kitaip tariant, anks- 
tyvasis lietuvių sąjūdis, pakėlęs Atgimimo vėliavas, baigėsi pralaimėjimu, jėgų 
išblaškymu ir tiesioginės tąsos neturėjo. 

1883 metais ir Aušra (kuri ėjo tik trejus metus) reiškė pradžią to sąjūdžio, kuris, 
pamažu bręsdamas, kaupdamas išblaškytas jėgas, priaugdamas jaunų ir karštų 
Lietuvos patriotų (kurių dauguma kilo iš Užnemunės), nors ir patirdamas 
skaudžius žandarų smūgius, laikinus nuopuolius, nuvedė kraštą prie sėkmingos 


pabaigos — 1918 metų vasario 16-sios - Lietuvos valstybės atkūrimo. Tai nebuvo 

vienalytis laikotarpis. 1905-ji revoliuciniai metai ir kultūrinių lietuvių siekių le- 
galizavimas (spaudos draudimo panaikinimas, elementarių pilietinių teisių 
pripažinimas) padalija tuos metus į gana aiškiai besiskiriančias dalis. Tačiau 
visus keturis audringus amžių sąvartos dešimtmečius sieja viena Atgimimo kar- 
ta. Jonas Basanavičius ir Jonas Šliūpas, kartu su kitais pradėję Aušrą, išliko aktyvūs 
lietuvių visuomenės veikėjai visą tą laiką. Jie sulaukė, kol kukliu periodiniu, Rytų 
Prūsijoje spausdinamu ir nelegaliai Lietuvoje platinamu laikraščiu prašvitusi 
Lietuvos aušra įdienojo šalies nepriklausomybe. 

Kaip jau minėjome ankstesniame skyriuje, mūsų herojui A. Baranauskui tie 
metai taip pat tapo lūžio metais, nors tai ir nebuvo pirmas kartas giesmininko 
gyvenimo kelyje. Tačiau tam tikru atžvilgiu šis lūžis yra lygintinas su dvidešimt 
metų prieš tai įvykusiomis permainomis, kada herojiškos sukilėlių pastangos buvo 
aptaškytos krauju, sutriuškintos rusų armijos galių, o kartu - kada nutilo A. Bara- 
nausko lyra, užkimo romantiško ir maištingo dainiaus balsas. 

Galbūt tas lemtingų permainų metas nebuvo toksai skausmingas pačiam A. Ba- 
ranauskui, kai jį pasiekė vidaus reikalų ministro grafo D. Tolstojaus raštas, jog: 

Aukščiausiu įsaku Valdančiajam senatui, duotu gegužės 31 d., Telšių kapitu- 
los prelatas Antanas Baranauskas maloningiausiai pakeltas Telšių R[omos] 
klatalikų] vyskupijos vyskupu sufraganu (...).! 

Tai reiškė, kad rusų valdžia leido sau kiek švelniau žvelgti į senas antivyriau- 
sybines A. Baranausko jaunystės nuodėmes, nors jų niekad neužmiršo. Kaip vėliau 
pamatysim, pats vyskupas nuolat apie tai primindavo valdžiai. 

Prieš daugel metų grįžtančiam į Peterburgo dvasinę akademiją iš Vakarų Euro- 
pos A. Baranauskui reikėjo iš esmės pakeisti visą atvirai matomą savo gyvenimo 
paviršių, savosios vidujybės tylon paslėpti jautriausius romantiško poeto ir aistrin- 
go patrioto jausmus. Dabar to daryti nereikėjo: jis tiesiog galėjo pasipasakoti savo 
artimesniems žmonėms, kad nebeliko prasmės vargti ties lietuvių kalbos reikalais, 
nes neišsipildė viltys, kad valdžia panaikins draudimus lietuviškai spaudai. 


"Ministro D. Tolstojaus 1884.06.02. raštas; žr.: LKAB, p. 375. 

A. Baranausko gyvenimo lūžis Aušros pasirodymo metais, ko gera, pastebi- 
mesnis iš šalies, iš išorės. Jį akimirksniu pastebėjo veikliausi tautinio lietuvių 
judėjimo veikėjai, o vėliau jo kritikai, biografai ir istorikai dar labiau išryškino. 
Kitų — jaunosios ir atgimstančios Lietuvos - akyse jis pasikeičia labiau, nei pats 
tada galėjo įsivaizduoti. Giesmininkas, įkvėpęs dešimtis lietuvių patriotų, atsisakė 
eiti su jais tuo keliu, kurį jis pats palaikė klystkeliu. J. Basanavičiaus ir aušrininkų, 
dar labiau - liberalėjančių varpininkų (Vinco Kudirkos ir kitų lietuvių inteligentų, 
susibūrusių apie Varpo laikraštį, po kelerių metų pakeitusį Aušrą) ir katalikiškosios 
šviesiečių (katalikiško Šviesos laikraščio grupė) akyse jis pamažu darėsi renegatu, 
lietuvių sąjūdžio išdaviku, polonofilu ir net lietuvių lenkintoju. 

Nevykusiai susiklostę A. Baranausko santykiai su Aušros leidėjais itin domi- 
na tyrinėtojus ir jo biografus. Tai lyg vartai į vėlyvojo A. Baranausko gyvenimo 
kelią. R. Mikšytė ir kiti šias jaunosios kartos lietuvių veikėjų skyrybas su savo 
poetiniu autoritetu aprašė gana nuodugniai. Tačiau turime pripažinti, kad nėra 
lengva ir paprasta paaiškinti visas to skausmingo konflikto smulkmenas, moty- 
vus, vėlesnius padarinius. Nežinome (nors įtariame), kiek A. Baranausko pozici- 
ja buvo paveikta artėjančios Žemaičių (Telšių) vyskupijos hierarchų permainos. 
Mat vyskupiją valdęs ir A. Baranauską itin protegavęs jo mokytojas A. Beres- 
nevičius 1882 metais caro valdžios buvo paskirtas Kujavų-Kališo vyskupu Len- 
kijos Karalystėje. Tai buvo žinomas Rusijos katalikų priespaudos būdas: įtakingus 
ir prieš valdžią besispyriojančius vyskupus siųsti kuo toliau nuo jų gimtųjų vietų. 
A. Beresnevičius, kuris anuomet galėjo būti laikomas aktyviausiu kovotoju dėl 
lietuvių spaudos draudimo panaikinimo, buvo konsekruotas Kaune 1883 m. ko- 
vo 15 d. ir netrukus išvyko į naująją rezidenciją Vloclavke. 

Taigi pritilusio mūsų giesmininko elgseną jo asmeninio gyvenimo ir lietuvių 
atgimimo kelių sankryžose visų pirma lėmė du laukimai. Pirmiausia - viltingas 
laukimas ir trapus tikėjimas, kad pati rusų valdžia atsisakys šiurkščios asimilia- 
cijos politikos ir sugrąžins lietuviams spaudą. Tuo pačiu metu laukta ir kito re- 
zultato. Nuo 1882 metų pabaigos A. Baranauskas turėjo tikėtis naujo paskyrimo, 


nors neišliko jokių jo paties liudijimų, kokios nuotaikos jis buvo tuo laukimo 

tarpsniu. Didelis, kartais net perdėtas atsargumas rusų administracijos atžvilgiu, 
situacijos neaiškumas, baimė, kad krašto administracijai pavyks įvaryti plėištą 
tarp bažnytinių Lenkijos ir Lietuvos organizacijų, galėjo stiprinti jo dirglumą 
lietuviško entuziazmo ir separatizmo atžvilgiu. Tuo labiau jautrus jis turėjo būti 
bet kokiems viešiems įtarinėjimams, kad Katalikų bažnyčia Lietuvoje suvaidino 
ryškų polonizatorės vaidmenį. Akivaizdu, kad dvasininkiją nuo tokių kaltinimų 
A. Baranauskas stengėsi ginti pirmiausia savo demonstratyviu dėmesiu lietuvių 
kalbai, jos vaidmeniui parapijos gyvenime. 

Kad ir kaip ten būtų, tyrinėtojai turi prieš akis labai svarų dokumentą, kuris, 
matyt, buvo itin apgalvotai A. Baranausko suformuluotas. Tai laiškas populiaraus 
lenkų laikraščio Kraj redakcijai, parašytas Kaune 1883 metų gegužės mėnesį. Kokia 
jo priešistorė, geriausiai nušviečia R. Mikšytė. Kai Peterburge išeinantis prorusiškas 
konservatyvus lenkų savaitraštis Kraj, skirtas Lietuvos bei Lenkijos Karalystės skai- 
tytojams, 1883 metais Nr. 18 paskelbė žinutę apie Rytprūsiuose pasirodžiusią Aušrą, 
tarp jos bendradarbių buvo paminėtas ir A. Baranauskas. A. Baranauskas dėl visiškai 
suprantamų priežasčių iš karto reagavo.? Savo atvirame laiške jis sakosi, jog tik iš 
Kraj paminėjimų sužinojo apie Prūsuose pasirodžiusį lietuvišką laikraštį Aušra ir 
pirmajame laikraščio numeryje paskelbtą savo kūrinį. Šis atviras laiškas oficiozi- 
niam, konservatyviam Peterburgo dienraščiui neabejotinai interpretuotinas kaip 
A. Baranausko noras parodyti, kad su lietuviškos spaudos pradžia jis neturi 
nieko bendra, o jo vardas ir kūryba naudojama ne tik be jo sutikimo, bet dar ir 
prieš jo valią. Iš esmės tokio pat turinio, tik kiek daugiau detalių prisodrintas 
vokiškai parašytas laiškas buvo nusiųstas Aušros redakcijai, kuriai tai turėjo 
skambėti kaip kartus priekaištas. Kita vertus, reikia pripažinti, tai buvo ir labai 
mandagus priekaištas. Svarbu ir tai, kad Aušros redakcijai jis rašė vokiečių kalba. 
Ar tik nesustiprina tai prielaidos, kad A. Baranauskas, gerai jausdamas esąs rusų 
valdžios stebimas, norėjo pabrėžti, kad žiūri į pirmąjį lietuvišką laikraštį kaip į 
Prūsijos reikalą, o ne kaip į Lietuvai skirtą nelegalų leidinį? 


*R.Mikšytė, Antanas Baranauskas, p. 215. 


Visos šios aplinkybės verčia mus žiūrėti į A. Baranausko laišką labai rimtai, 
t. y. siekiant perprasti, kas slypi po gerai apgalvotais žodžiais ir frazėmis, kurie 
tikrai nėra vienodai nuoširdūs. Tame laiške kažkas iš tiesų liudija būsimojo Seinų 
vyskupo poziciją, o kažkas — tik diplomatišką siekį susiorientuoti tarp širdies ir 
proto balso aidų, tarp hermetiškos politikos poreikių ir lietuvių visuomenės 
aktyvėjimo tendencijų. 

A. Baranausko tekstas turi kelias plotmes. Svarbu, kokios buvo jo intencijos. 
Kaip jau minėta, pirmiausia jis stengėsi atsiriboti nuo įvykusio fakto. Bet tuo pat 
metu paliekama geranoriška viltis, kad 

nieks „Aušrai“ dūmą apie apšvietos lietuvių dirbti už piktą nepriims, bet 
atpenč geriems norams visų velijimai geriausio pasisekimo prie šalies stovės, 
kad tik šitiems norams tikrojo daikto išmanymo netruks, mokslai gruntingi ir 
išrodyti bus, ir „Aušra“ šventojai vierai ir geriausiems palikimams sentėvių, 
kurie (...) yra geruose krikščioniškuose draugijiškuose papročiuose, per arti 
nepraeisd 

Galbūt tie palinkėjimai buvo tik viešo mandagumo išraiška. Galbūt patyrusio 
lietuviškuosiuose reikaluose intelektualo pamokymai karštakošiams jaunuoliams. 
Tačiau viena aišku: Aušros redakcijai tie A. Baranausko palinkėjimai buvo nė 
motais, jie žinojo, ko siekia, ir žinojo, kad tie siekiai tikrai prasilenks su autorite- 
tingo dainiaus nuomone. Vėliau A. Baranauskas neberutulios kokios nors pole- 
mikos su J. Basanavičiumi ar J. Šliūpu. Paprasčiausiai jų keliai ir ateities 
įsivaizdavimai išsiskirs visam laikui. Tačiau, rašydamas Kraj ir Aušros redakci- 


joms, jis greičiausiai buvo dar gana palankiai nusiteikęs, o tik vėliau palankumo 


*Redaktoriui laikraščio Aušros. - A. Baranauskas, Raštai. t. 2, p. 161. (Versta iš vokiečių kalbos XX a. pradžioje 
J. Mikšio, tačiau tokios archajiškos lietuvių kalbos forma šis A. Baranausko pareiškimas yra įsitvirtinęs mūsų isto- 
riografijoje. Išties ši padėtis yra gana simptomiškas lietuvių atgimimo istoriografijos paradoksas: anksčiau versti iš 
lenkų, rusų ar vokiečių kalbų lietuvių tekstai yra archaizuojami. Jei jie į mokslinę apyvartą buvo įvesti vėlesniais 
vertimais —jų lietuvių kalba skamba visiškai kitaip. Mat bendrinės ir literatūrinės lietuvių kalbos brendimo procesas 
XIXa. pabaigoje ir pirmojoje XX a. pusėje buvo labai aktyvus. Keitėsi ir leksika,ir ortografija,o lenkų, rusų ar vokiečių 
kalbos jau buvo pasiekusios savo „klasikinį“ pavidalą. Dėl šios priežasties toliau kai kur remsimės vertimu iš laiško 
Kraj redakcijai, nes jis suprantamesnis ir, kalbant metaforiškai, labiau atitinka kalbų brandos stadijas. Kita vertus, 
„Kraj laiške A. Baranauskas yra santūresnis, mažiau leidžiasi į detales. 

nuotaikas pakeitė radikalus priešiškumas. Iš šios prielaidos mes turime išeiti, 
gliaudydami laiško paslaptis, narstydami jo niuansus. 

Pabrėžtinas dar vienas paradoksas. A. Baranausko tekstas pasižymi ne tik 
viešo pareiškimo, bet ir poleminės recenzijos bruožais. Jis gan kvalifikuotai gvil- 
dena svarbiausias pirmojo Aušros numerio mintis. Savo ruožtu A. Baranauskas 
stengiasi pabrėžti, jog nelaikė rankose paties laikraščio, kurio platinimas Lietu- 
voje būtų suprastas kaip nelegalus aktas. Jis sako: 

To rašto nepažindamas, negaliu jį nei girti, nei prasūdyti, ale aš misliju 
„Aušros“ redakcijai ne per arti pareisiąs, kad aš stačiai pasakau, kad ne mano 
velijimas yra eilioje šito rašto rodytis, pirmneng jo mierį, tiesyklę ir gruntinius 
pamatus, vienu žodžiu, visą programatą išpažinęs ir pripažinęs esu. Viens artiku- 
las, beje, ir pats vienas numeris neduoda raštą gerai išpažinti, ale jau ir iš žodžių 
pranešėjo „Krajuje“ matau, kad jau ir pats pirmasis numeris „Aušros“ dalis tur, 
kurios su teisybe nesutinka ir nabažnųjų pajautimą įžeidžia.s 
Nėra aišku, ar iš tiesų A. Baranauskas tik iš Kraj pristatymo sužinojo apie 

Aušrą, ar tikrai jis nebuvo matęs paties laikraščio ir neskaitęs, kas ten parašyta. 
Motyvų neparodyti, kad buvo kitaip, kad vartytas pats laikraštis, jis turėjo labai 
daug. Aišku tik viena: jam rūpėjo tolesnis Aušros likimas. 

Savo laiške A. Baranauskas labiausiai kedeno būtent tas Aušros dalis, kurio- 
se atsispindėjo programinės pirmojo lietuviško laikraščio nuostatos. Kokie tie 
dirgliausi dalykai? Tai per aukštai iškelti pagarbinimai Kraševskio „Vitolio rau- 
dos“. Antra, kritikuotas ir Simono Daukanto - neabejotino aušrininkų autorite- 
to - pristatymas, kuris taip pat, pasak A. Baranausko, su teisybe nestovi sutikime. 
Trečias - gal daugiau asmeninis ir mažiau programinis - nepasitenkinimo mo- 
tyvas neabejotinai kilo dėl to, kad Aušroje atsidūrė jo Dainų dainelės tekstas. Jis 
buvo išspausdintas nepasitarus su autoriumi ir dar šį bei tą pakeitus jo eilėraštyje. 
Niekam būsimasis Seinų vyskupas neatleisdavo už jo kūrinių savavališką 


redagavimą. 


*Ten pat, p. 159. 

Pabandykime pasiaiškinti, kodėl užkliuvo metaforiškas J. I. Kraševskio Vitolio 
raudos pristatymas Aušroje? Biografai ir lietuvių tautinio atgimimo istorijos tyrinėtojai 
yra sutartinai atpažinę vieną pasipiktinimo priežastį: Vitolio raudos reikšmės lietu- 
viams palyginimas su tuo, ką senovės graikams reiškė Odisėja ir Iliada, su tuo, ką 
Senasis Testamentas reiškė žydams, o Naujasis Testamentas - krikščionims. To 
metaforiško posakio kilmė sietina su aistringo lietuvių patrioto, 1863 metų sukilėlio 
ir emigranto, Garibaldžio legionieriaus, ne itin aukšto skrydžio poeto, J. I. Kraševskio 
korespondento Andriaus Jono Višteliausko-Vištelio plunksna. Jis 1881 metais 
išvertė Vitolio raudą, parašė jai įvadą ir komentarus bei išleido savomis lėšomis. 
A. Višteliauskas buvo vienas aistringiausių Aušros įkvėpėjų, lietuviškon veik- 
lon pabudinęs Mažosios Lietuvos aktyvistus Jurgį Mikšą ir net Martyną Jankų. Kita 
vertus, jis priskirtinas prie tų patriotų, kurių romantinis užsidegimas liedavosi per 
kraštus ir retsykiais pasiekdavo tokias formas, kurios pasirodydavo komiškos net 
amžininkams. A. Višteliausko publikacija uždegė J. Mikšą, ir pirmame Aušros nu- 
meryje jis ir pagarsino tuos lakius palyginimus. 

Galima tai interpretuoti kaip atsitiktinumą, bet tuo pat metu tai aiškiai išdavė 
romantiškąją aušrininkų tendenciją atremti lietuviškojo tapatumo kamieną į 
mitologinę, pagonišką, didingą ir mįslingą praeitį, kuri reikalavo filologinių 
interpretacijų, indoeuropeistikos naujienas pritaikant lietuviškosios veiklos 
reikmėms. Šios krypties apologetams lietuvių kalbos archajiškumo faktas, kurį jau 
senokai buvo nustatę pasaulio lyginamosios kalbotyros tyrinėtojai, neretai leisda- 
vo kurti mitus apie seniausių pasaulio tautų vartotą lietuvių kalbą. Tokie kuriozai 
buvo labai paveikūs ir neretai priimtini ne itin sofistikuotai lietuvių publikai, kuriai 
didžiausio tautos nuopuolio metu reikėjo labai aiškių dvasinės satisfakcijos (psi- 
choanalitiniu požiūriu - kompensacijos) priemonių. Ši tendencija, be jokios abejonės, 
vedė prie Katalikų bažnyčios įtakos tautiniam atgimimui mažėjimo, stūmė ją iš 
visuomenės gyvenimo vadovės monopolinės pozicijos. Tai laikytina programine 
aušrininkų kryptimi, kuri jokiu būdu negalėjo patikti konservatyviam ir Abiejų 
Tautų Respublikos unijinei tradicijai ištikimam A. Baranauskui. Tai liudija ir 
santūrūs, bet nepasitenkinimo įtampą išduodantys jo laiško žodžiai: 

Su Evangelija lyginimas apysakos, kurią sukūrė mitologija besiremianti 
vaizduotė ir supynė su pagoniškais pasakojimais, žeidžia krikščionių religinius 
jausmus. „Vitolio raudos“ autorius pats yra neabejotinai toli nuo pretenzijos savo 
kūrinį lyginti su Homero ir Vergilijaus veikalais ir tuo labiau su apaštalų ar 
patriarchų raštais 
Savo racionalius argumentus A. Baranauskas sustiprina tokiomis detalėmis, 

kurios daugelį dabar gali nustebinti. J. I. Kraševskio veikalo menkavertiškumas 
įrodomas ir jo likimu knygų rinkoje. Jo kaina pirmiausia buvusi 9 rubliai, paskui 
nuleista iki 6, dar vėliau - iki 3, galiausiai nesėkmingai pardavinėjama už 1 rublį. 
Tačiau tai jis daro tik Aušrai nusiųsto laiško versijoje. Karčiai proziškus žodžius 
taria giesmininkas: 

dar su pridėtkais neįstengė net pirmąjį išdavimą knygų kupčystėje išsemti, 
kitiems veikalams, ant grunto lietuviškų nusidavimų išvestiems, kaip „Valenro- 
das“, „Margirius“ etc. užmokėtiems ir per daug užmokėtiems tapus. 

Ar tokios užuominos neintriguoja mūsų paralele tarp jaunojo poeto A. Bara- 
nausko ekstazinio žavėjimosi tuo pačiu J. I. Kraševskio kūriniu jausmingos 
bičiulystės su Karolina Praniauskaite metais? Juk jo Mūzos Žalčio motė buvo pir- 
masis bandymas pristatyti J. I. Kraševskio trilogiją lietuviškai kalbančiai publi- 
kai. Neabejotina, kad ši paralelė lietė jautriausias ir labiausiai nuo publikos akių 
slepiamas jo sielos nišas. Negalėjo tokios puikios atminties žmogus neprisiminti 
vertimo sunkumų ir subtilumų. Tačiau tuo pat metu jo laiško epizodas, susijęs su 
Vitolio raudos išaukštinimu, baigiasi šaltu teiginiu: 

Kad jau ant lietuviškos inteligencijos įtėkmė „Vitolio raudos“ tokia menka 
buvo, tai ant lietuviškai kalbančių žmonių nei jokio įspaudimo nepadarė, kadangi 
ji visai jiems nebuvo pažįstama? 

Dabar nesigilinsime į kitas šalutinės šio skyriaus atžvilgiu teksto vietas, tačiau 
pravartu atkreipti dėmesį, jog paskutinis sakinys - tai A. Baranauskui išsprūdęs 


* A. Baranauskas, „Laikraščio Kraj redakcijai“, LKAB, p. 251-252. 
* „Redaktoriui laikraščio Aušros“, A. Baranauskas, Raštai. t. 2, p. 160. 
"Ten pat. 

išsitarimas, jog inteligencija ir lietuviškai kalbantys žmonės yra du skirtingi dalykai, 
skirtingų Lietuvos pasaulių gyventojai. 

Pirmajame Aušros numeryje kritiką papiktino ir ankstyvojo lietuvių atgimi- 
mo etapo didžiausio autoriteto Simono Daukanto įvaizdis. S. Daukantas iš tikro 
buvo pripažintas praslinkus keletui dešimtmečių po jo mirties. Aušrininkai padarė 
jį ne tik didžiausiu lietuvių istorijos herojumi, bet ir liberalios, Katalikų bažnyčios 
įtakai atsispiriančios srovės patriarchu. Labiausiai iš visų aušrininkų prie to 
įvaizdžio pasidarbavo Jonas Šliūpas, kuris ypač pabrėžė simbolinę S. Dau- 
kanto ir M. Valančiaus konflikto reikšmę lietuvių visuomenės raidai. Laiške 
Kraj A. Baranausko buvo sureaguota ne tiesiogiai dėl šių neretai su istorine 
tiesa prasilenkiančių J. Šliūpo insinuacijų. Čia labiau prasimuša rezervuoto 
lietuvių filologo retorika, kuri galbūt pridengia bendresnį S. Daukanto vaid- 
mens vertinimą: 

Prasilenkia su tiesa kai kurios detalės ir užuominoje apie Daukantą, tarsi jį 
lietuvių literatūros darbui paskatino dar jo studentavimo metais Vilniuje lenkiško 
pamokslo nesupratusių lietuvių skundas (...). Dlaukantas], kuris išgirdo tuos skun- 
dus ir atjautė savo tautiečių skausmą, davė sau žodį jiems skirti savo gyvenimą ir 
tą žodį tesėjo. Iš tų „Aušros“ žodžių išeitų, kad Dlaukantas] rašė liaudžiai ir savo 
raštuose vartojo liaudies kalbą (...). Daukanto kalba dėl perdėto purizmo, rėmėsi 
latvių, o kartais ir prūsų kalbos žodžiais, o taip pat klasikinių kalbų, ypač graikų, 
pritempta sintakse nėra lengvai suprasti net mokytiems filologams. Liaudis jo 
visai nesupranta.Š 
Šie žodžiai, panašiai kaip ir Vitolio raudos epizode, reiškia ne ką kita kaip pa- 

stangas parodyti ribotą S. Daukanto ir jo veikalų poveikį lietuvių judėjime. A. Bara- 
nausko argumentai čia dėliojasi panašia tvarka: 

Valančius Daukanto knygeles išsiuntinėjo visiems klebonams, kad pardavinėtų 
žmonėms, bet iš tikrųjų visur jos liko klebonijose, pristigusios pirkėjų (...). Apiben- 


drinant visa, kas pasakyta apie Daukantą, didžiausio pagyrimo nusipelno jo 


* A. Baranauskas, „Laikraščio Kraj redakcijai“, LKAB, p. 252. 


užsidegimas, ištvermė ir visų savo materialinių, moralinių galių sutelkimas 

lietuvybės labui, nors Dlaukantas] tai suprato ir saviškai? 

Taigi aiškėja svarbiausioji A. Baranausko laiško(-ų) intencija: jis jautėsi esąs 
pajėgus savo autoritetu daryti įtaką bekylančios jaunosios Lietuvos idėjinei krypčiai, 
paveikti tautinių herojų panteono formavimosi procesą, neleisti, kad šitame proce- 
se kas nors imtų abejoti besąlygiškai pozityviu Bažnyčios vaidmeniu ir visuomenės 
prusinimo baruose, ir lietuvybės atsigavimo kelyje. Jam rūpėjo laiku atsikirsti bet 
kokiam bandymui tą Bažnyčios vaidmenį sumenkinti. Kai J. Basanavičius, 
panašiai kaip ir kiti aušrininkai žaisdamas su rusų valdžia, išspausdino Peter- 
burgo laikraštyje Novoje Vremia seriją straipsnių, nukreiptų prieš polonizatorišką 
Katalikų bažnyčios misiją Lietuvoje, A. Baranauskas bematant reagavo. Šį savo 
siekimą itin rimtai jis pabandė išdėstyti straipsnyje Ar katalikų bažnyčia nutautino 
lietuvius?, kurį išspausdino Przegląd Katolicki tų pačių 1883 metų rudenį.'? Karin- 
per Bažnyčią lietuviai buvo lenkinami ištisus penkis šimtmečius. Taip pat jautri 
vieta buvo kaltinimas, kad Žemaičių vyskupo M. Valančiaus įpėdiniai, pirmiau- 
sia A. Beresnevičius, išsuko iš jo pradėto Žemaičių vyskupijos lietuvinimo kelio. 
Trečias dalykas, suerzinęs A. Baranauską, buvo Novoje Vremia autoriaus mėgi- 
nimas parodyti, kad protestantai Lietuvoje ir Rytų Prūsijoje nuveikė daugiau 
lietuvių literatūros naudai." 

Kaip A. Baranauskas prisipažino 1884 metų balandžio mėnesį laiške H. We- 
beriui, imtis plunksnos jį paskatinusios tokios priežastys: 

Atsirado tarpu lietuvnykų jaunųjų tokių, kurie po gazietas pučia, bažnyčia 
katalikiška per 500 metų lietuvnykų norėjusi perdirbti lenkais ir nemažai kitų metų 

ir monų svietui akysna leidžia. Tad prisiėjo duoti atsakymas lenkiškame laikraštyje 

„Przegląd Katolicki“, 1883, Nr.38: „Czy kosciėl katolicki wynaradawiat litwinow, 

odpowiedž Žmuidzina na niektore zarzuty gazety „Nowoe wremia“.V* 


*Ten pat. 

" A. Baranowski, Czy kosciol katolicki wynaradawial litwinow, Przegąd Katolicki, 1883, Nr. 38. 
" J. Basanavičius, Poliaki v Litvie, Novoje Vremia, 1883, no. 2634. 

"> A.Baranausko laiškas H. Weberiui; žr.: A.Baranauskas, Raštai, t. 2, p. 258. 


Pažymėtina, kad tame pačiame laiške greta eina ir kitas prisipažinimo epizo- 
das, labai informatyvus, aiškinantis jo santykius su A. Beresnevičiumi. Duoda- 
mas atkirtį karštakošiams aušrininkams, tuo pačiu metu jis rašo tam pačiam 
laikraščiui savo mentoriaus pagiriamąjį žodį: 

Šiemet mano geradėjas Vyskupas Aleksandra Kazimieras Beresnevičius pabaigė 
25 metus vyskupystės. Tai ir prisiėjo aprašyti Jo sveiko gyvenimas tame pačiame 
laikraštyje „Prz. Kat.“, 1884, Nr. 8. 

Šie du greta vienas kito bičiuliui minimi rūpesčiai sustiprina mintį, kad Aušros 
keliamas šurmulys jo galvoje nuolat siejosi su A. Beresnevičiaus asmenybe. 

A. Baranauskas savo straipsnyje pirmiausia labai kvalifikuotai sukritikavo 
J. Basanavičiaus istorijos interpretacijas, parodė jo išmanymo spragas. Sumaišyti 
amžiai ir metai, netikslūs pavadinimai ir kitoks techninis brokas iš tiesų krito į 
akis. Atremdamas J. Basanavičiaus kaltinimus lenkams už lietuvių nutautinimą, 
jis labai argumentuotai įrodinėjo: 

Nieznajomošė historji litewskiej pakazuje p. B., skoro zdaje się nie znac tego 
faktu, že polacy na Litwie nietylko w przeciggu pieciu wiekow, jak twierdzi, ale 
nawet ani pigciu dni nie panovali; bo Litwa nigdy nie byla prowincją polską, ale 
narodem z Polską polączonym, z zachowaniem zupelnego samorządu. Ztąd wypa- 
da, ze co tylko dobrego lub zlego Litwa postanowita i uczynida od r.1386 do 1795, 
cata za to zasluga i odpowiedzialnošč przynaležy nie polakėm, ale samymze 
litwinom, jak sprawcom swojej doli i niedoli.5 
Pastaroji A. Baranausko nuostata (jog patys lietuviai, o ne lenkai yra atsakingi 

už savo valstybės dalią ir nedalią 1386-1795 metais) buvo labai svarbi, turint 
galvoje lietuvių istoriografijos kontekstą. Svarstant akademiškai, su juo negalima 
ginčytis, o ši mintis nepraranda savo svarbos ir šiuolaikinėje Lietuvos istoriogra- 
fijoje. Teisus dabarties istorijos mokslo akimis žiūrint jis buvo ir pabrėždamas, jog; 
Lietuvos Didžioji Kunigaikštystė niekad nebuvo Lenkijos Karalystės dalis ar pro- 
vincija. Senoji Lietuva, kaip valstybė, tai ne Lenkija. Unija suliejo Lietuvos ir Len- 


“Ten pat. 
" Czy kosciot katolicki wynaradawial litwinow?, p. 1 (605). 


kijos tautas į Abiejų Tautų Respubliką, tačiau ši dvilypė valstybė nevykdė 
prievartinės polonizacijos. Lietuvos aukštuomenė visų pirma pati, savo noru 
priėmė per Lenkiją atnešamas Vakarų civilizacijos vertybes. Tad išties už savo 
likimą atsakingi patys lietuviai. 

Mažiau įtikinamai suskambėjo A. Baranausko bandymas ginti Žemaičių 
vyskupystės hierarchus (o kartu ir save) nuo J. Basanavičiaus kaltinimų išsukus iš 
vyskupo M. Valančiaus praminto kelio. A. Baranauskas pirmiausia bandė parody- 
ti, kad ganytojiški paties M. Valančiaus darbai niekuo ypatingu neišsiskyrė iš ben- 
dro vyskupų veiklos konteksto. Jam M. Valančius nėra pranašesnis už A. Be- 
resnevičių. Pasak būsimojo Seinų vyskupo, niekas nestūmė lietuvių kalbos iš 
bažnyčių, nes stengtasi atsižvelgti į liaudies poreikius. Toliau jis argumentuoja: 

Taki požądek w naboženstwie koscelnem znatazl, zachowal i zostawil bez žadnej 
odmiany s. p. Biskup Wotonczewski, a po nim i Biskup Beresniewicz. Zastuga dla 
litewszczyzny Biskupa Wolonczewskiego zawiera się w tym, ze napisai po litew- 
sku historję djecezji Žmujdzkiej, przekladal i orginalnie napisal kilkanašcie 

ksiąžeczek ludowych, przy wizitach pasterskich rozmawial z ludem po litewsku, a 

dostrzegalszy w nim budzący się zapat do nauki czytania, dodawat ze swej strony 

zachety.“ 

Tad straipsnio autoriaus akyse M. Valančius, kaip, beje, ir S. Daukantas, pasi- 
rodo kone niekuo neišsiskiriantys Lietuvos istorijos ir liaudies švietimo veikėjai, 
atsidavę tautiniam reikalui, bet ne ką daugiau nei kiti. Galbūt šitokia nuostata 
išduoda ne ką kita, kaip rezervuotą pirmojo lietuvių atgimimo etapo vertinimą. O 
gal tai rodė norą savaip interpretuoti M. Valančiaus liniją ir pabandyti ją pritai- 
kyti kur kas labiau prolenkiškai A. Beresnevičiaus orientacijai. A. Baranauskas 
neabejotinai siekė pateisinti visus savo mokytojo ir įkvėpėjo veiksmus. Toliau 
savo straipsnyje jis tęsia: 

We wszystkiem tem, z wyjątkiem autorstwa, wystepowal w slady Biskupa Wo- 
lonczewskiego, Biskup Beresniewicz i procz tego, jeszcze inne wynalazl sposoby 


M Ten pat, p. 4 (608). 


176 


skutecznego podnoszenia litewczyzny: wyzitując djecezje, w kazdej parafji po kilka 
razy sam mawial do ludu po litewsku gorliwe nauki, zachęcal przy kazdym zdarze- 
niu kaplanow i klierikow do gruntownego wyuczenia się i pieliggnowania mowy 
litewskiej, okolnikiem zabowigzal cale duchowienstwo do reguliarnego katechizo- 
wania ludu i dziatwy w mowie litewskiej, zaprowadzil w seminarjum djecezalnym 
wvyklad katechizmu dla klierikow, i ani w Kownie, ani w Labunowie, ani w Wedziagole, 

ani w zadniej innej parafji, litewskiej mowy nie usunąl, i wszystkie zgola porzgdki 

koscelne, jakie po s. p. Biskupie Wolonczewskim byl znalazl, pozostawil nietkniete.5 

A. Beresnevičius šioje versijoje iškyla kone didesnis lietuvių liaudies kultūrinių 
interesų gynėjas negu buvo M. Valančius. Šis įvaizdis visiškai prasilenkė su anuo- 
metinio lietuvių sąjūdžio galvosena, lygiai kaip su dabartinės istoriografijos pa- 
matiniais teiginiais. Kita vertus, tai primena istorikams, kiek daug lieka neaiškių 
ir neištirtų klausimų, nagrinėjant Lietuvos katalikų bažnyčios istoriją tautinio 
atbudimo ir nacionalizmo epochos priešaušryje. 

Mažiausiai nekorektiškas buvo A. Baranausko bandymas nuneigti Mažosios 
Lietuvos (t. y. Rytų Prūsijos lietuviškųjų sričių) protestantų nuopelnus lietuvių 
literatūrai. Katalikiškoji kultūrinė misija Lietuvoje, pasak jo, yra geriau atlikta, o 
katalikiška literatūros srovė neabejotinai turtingesnė ir pranašesnė už protes- 
tantiškąją. Jis rašė: 

Pod względem litewskiej poezji ks. Walmik i ks. Drozdowski, cennejsze zostawili 
prace od Donelejtisa, kturego obrazy i porownania nieraz obrazają uczuczia estetyc- 
zne, wyrazenia dosyc często uzywane są trywialne, forma, hegzametr grecki, ješli nie 
duchowi litewskiej mowy, to zupelnie jest obcą miarom litewskiej piesni.'* 

Taigi, nors ir akademiškai santūriai, bet iš esmės bekompromisiškai A. Bara- 
nauskas atmetė tas aušrininkams svarbias lietuvių istorinio ir kultūrinio tapatu- 
mo savybes. Idėjiškai jo ir aušrininkų pozicijos taip radikaliai išsiskyrė, kad net 
neatsirado noro toliau polemizuoti. Visi pasakė savo nuomones, kurioms ginti ir 
vieni, ir kiti netrūko ryžto. 

Ten pat. 

'*Ten pat. 


R. Mikšytė, sskdama Mykolu Biržiška, bando paaiškinti A. Baranausko elgse- 
nas negatyviu atgimstančios lietuvybės atžvilgiu vyskupo A. Beresnevičiaus vaid- 
meniu.“ Tačiau ši versija yra grindžiama tik bendra prielaida, kad A. Beresnevičiaus 
būta labai įtakingo savo mokiniui A. Baranauskui autoriteto. Kokių nors tiesioginių 
įrodymų, jog konkrečiai šiuo klausimu buvo patarta, formuluojamos rekomenda- 
cijos ir t. t., kol kas istoriografijoje nėra. A. Baranauskas pats turėjo gan kietai 
sukaltas savo pažiūras ir nėra reikalo manyti, jog kas nors kitas būtinai turėjo 
joms įtakos. Žinoma, istorinėje lietuvių atmintyje lengviau įsitvirtinti versijai, ku- 
ri tartum perkelia susvetimėjimo su modernia lietuvybe nuodėmę kitam asmeniui, 
palikdama mūsų herojų šviesesniame fone. Tačiau pakanka argumentų teigti, jog 
pačiam A. Baranauskui šios pažiūros buvo artimos, telpančios į bendrą pasau- 
lėvaizdį. Jo nuomonės savarankiškumas galėjo atsverti bažnytinės vyresnybės 
autoritetą. Kita vertus, teisi A. Baranausko biografė R. Mikšytė: dogmatiškai, 
kategoriškai suabsoliutinęs katalikiškos konfesinės drausmės svarbą (...kiek man 
liepta), jis nusigręžė ne tik nuo Aušros ir jos leidėjų, bet ir apskritai nuo tautinio 
lietuvių judėjimo. Tolerancijos, kurią didžiadvasiškai rodė kitataučiams ir kitatikiams 
lingvistams, „Aušrai“ jis netesėjo.!8 

Tačiau būtent šios pastangos stūmė A. Baranausko ir aušrininkų santykius į 
aklavietę, iš kurios jau nebebuvo kelio atgal. Karšti Lietuvos patriotai lemtingais 
momentais nesuko sau galvos dėl neviešų, galbūt net toliaregiškų A. Baranausko 
įžvalgų ir jų motyvų. Jaunieji lietuvių sąjūdžio lyderiai nebuvo atlaidūs sens- 
tančiam Anykščių šilelio autoriui — savo įkvėpimo šaltiniui. Dabar mes nesuži- 
nosime, ar švelnesnis, tolerantiškesnis J. Šliūpo elgesys nebūtų sulaikęs mūsų 
giesmininko nuo užsisklendimo archajiškoje unijinėje tradicijoje. Atsitiko tai, kas 
atsitiko. 

Tolesnę aušrininkų ir A. Baranausko konflikto plėtotę geriausiai papasakojo 
R. Mikšytė. Pasak jos, viešas jo nusigręžimas nuo Aušros, kad ir esant mandagiam 
tonui, reiškė nepritarimą tokiai jaunosios generacijos tautinio lietuvių judėjimo 


V R. Mikšytė, Antanas Baranauskas, p. 218. 

krypčiai, kuri nebenorėjo taikstytis nei su konfesinės inteligentijos viešpataujančia 
pozicija, nei su prolenkiškomis, unijinėmis antirusiškomis nuotaikomis.!? 
Lietuvių judėjimas iš solidaraus lenkų partnerio kovoje prieš caro Rusijos vieš- 
patystę darėsi vis savarankiškesnis aktorius politinio vaidinimo scenoje. Pamažu 
klostėsi sudėtinga rusų ir lenkų, lenkų ir lietuvių, rusų ir lietuvių konflikto 
konfigūracija, kurioje lietuviai, kaip pati silpniausia ir pažeidžiamiausia konflik- 
tinio trikampio briauna, buvo priversti leistis į netikėčiausias avantiūras. Taip 
kylantis aušrininkų judėjimas pakliuvo tarp galingų girnų. Nelegaliai Lietuvoje 
pradėto platinti lietuviško laikraščio pasirodymas sujudino ne tik lenkus, bet ir 
galinguosius kaimynus — rusus ir prūsus. Lenkai Aušrą laikė prūsų arba rusų 
darbu, nukreiptu prieš lenkus, rusų valdžia įtarinėjo, kad tai lenkų arba tų pačių 
prūsų inspiruotas antirusiškas leidinys, o Prūsijos valdžios sluoksniai buvo 
įsitikinę, kad lietuviško laikraščio pasirodymas — tai rusų slaptos intrigos arba 
lenkų darbas, nukreiptas prieš prūsų interesus. Tik retas kuris anuomet manė, 
kad tai pačių lietuvių, vis labiau keliančių savarankiškus etnopolitinius siekius, 
veiklos padarinys, rodantis naują judėjimo stadiją.?? 

Toliausiai į pavojingas politines kombinacijas leisdavosi J. Šliūpas, nuo 1883 
metų rugpjūčio mėnesio perėmęs Aušros redagavimą. Jį, kaip ir daugelį aušrininkų, 
gundė politiniai žaidimai su rusų valdžia, kuri, nuslopinusi 1863 metų sukilimą, 
visokiais būdais bandė supriešinti buvusius bendros politinės kovos partnerius — 
lietuvius ir lenkus. Jauniesiems lietuvių aktyvistams netiesiogiai būdavo parodo- 
ma, kad ir lietuvių spaudos sugrąžinimas, ir galimybė legaliai leisti savo laikraštį 
priklauso, be kita ko, ir nuo jų pozicijos lenkų atžvilgiu. Bet koks viešas pareiš- 
kimas, smerkiantis lietuvių lenkinimą, parodantis polonizatorišką Katalikų 
bažnyčios vaidmenį Lietuvoje, galėjo būti rusų valdžiai it lojalumo gestas, didi- 
nantis pasitikėjimą lietuviais. Ši gana paprasta (nors anuomet žmogiškuoju 
požiūriu neatrodžiusi natūrali) politinė kombinacija buvo korta, kurią rimtos 
politikos pradžiamokslį pradėjusiam lietuvių judėjimui reikėjo pakelti. Tačiau 


* Ten pat, p. 216. 
* M. Biržiška, Lietuvių tautos kelias į naująjį gyvenimą, t. 2. Los Angeles, 1953, p. 23. 

paties žaidimo taisyklės vis dar buvo miglotos, politinių principų ir moralinių 
pasirinkimų svarstyklėmis ne visad mokėta naudotis. J. Šliūpas buvo bene la- 
biausiai užsidegęs imtis rizikingų sandėrių su Rusijos valdžia dėl lietuvių reika- 
lo, nors niekam iš tyrinėtojų nekyla abejonių dėl giluminio anticarinio jo nusitei- 
kimo. Jis pats bandė intriguoti Varšuvos generalgubernatorių, kad šis imtų remti 
lietuviškos spaudos draudimo panaikinimo reikalą ir pasinaudotų galimybe 
prisidėti prie lenkų įtakos mažinimo lietuviams. 

Aušra nuo pat pradžių gyveno trapia viltimi, kad Rusijos valdžia įvertins lietuvių 
pastangas tapti lojaliais pavaldiniais ir pažiūrės į juos kaip į savarankiškus part- 
nerius politikos lenkų atžvilgiu kontekste. Todėl laikraštyje nebuvo tiesmukai 
antirusiškų pareiškimų, o didžiausiu lietuvybės pavojumi imta matyti lenkų įtakas 
ir polonizatorišką Katalikų bažnyčios vaidmenį. J. Basanavičius savo rašiniuose 
lietuvių lenkinimu kaltinio Žemaičių vyskupą A. Beresnevičių, o paskutinis kon- 
servatyviosios dvasininkijos kantrybės taurės lašas tiško po J. Šliūpo straipsnio 
Tikrasis ieškinys tėvyniškumo, paskelbto 1884 metais Aušroje (Nr.1). Antiklerikalinis, 
pamažėle prie laisvamanybės artėjantis J. Šliūpo nusiteikimas vedė prie dar 
didesnių avantiūrų. Pasirodžius A. Baranausko straipsniams, kuriuose jis aiškino, 
kodėl atsisakąs palaikyti aušrininkų veiksmus, J. Šliūpas suorganizavo savotišką 
protesto akciją. Sukurstęs Garliavos jaunimą, jis nusiuntė A. Baranauskui panie- 
kos dovaną: 

kryžių su visokiomis bjaurybėmis: kryžius buvo iš sudžiovinto gručko padarytas, 0 

pačvietys iš lako nuo švaksinės dėžutės, prieg tam buvo padėtas parašas: „Už platinimą 

polščyznos ir už gesinimą lietuvybės“. Taip kai kada atkeršyja lietuviai (...),“ — 

šiuos žodžius su pasitenkinimu kiek vėliau parašė pats dovanos kurstytojas.?! 
Toksjaunųjų lietuvių judėjimo aktyvisto elgesys, pasitikęs naujai įšventintą Žemaičių 
vyskupą sufraganą, neabejotinai sustiprino A. Baranausko konservatyvizmą, 
užsisklendimą išimtinai aukštosios katalikų dvasininkijos pasaulyje, kuris vis 


mažiau taikstėsi su Lietuvos bažnyčios lituanizacijos ir modernizacijos ten- 


* J. Šliūpas, Lietuviškieji Raštai ir raštininkai, Tilžė, 1890, p. 82; plg. R. Mikšytė. Antanas Baranauskas, p. 218. 


180 


dencijomis. Šiuo metu apskritai pastebimas tam tikras atitolimas nuo vyskupo 
M. Valančiaus pradėtos lietuvinimo krypties, kas kėlė tam tikros, radikaliau už 
atsinaujinimą stojančios dvasininkijos nepasitenkinimą. J. Tumas, Vaižgantas, 
J. Mačiulis-Maironis, A. Dambrauskas-Jakštas ir daugelis kitų apie katalikišką 
Šviesos laikraštį susibūrusių lietuvių kunigų priėmė to laikotarpio ir hierarchų 
mestą iššūkį ir, nepabūgę tarnybinių nemalonių, stojo ginti tautinių Lietuvos 
interesų. Tai reiškė mėtymą po neturtingas ir atkampias parapijas, vadovybės 
persekiojimus ir akylą rusų valdžios stebėjimą bei baudžiamuosius teisminius 
procesus. 

Tačiau net nepalaikydamas aušrininkų pastangų ir pasirinkdamas tarp jų 
nepopuliarią laikyseną, A. Baranauskas ne iš karto prarado savo autoritetą lietuvių 
kultūrininkų aplinkoje. Avantiūristiniu J. Šliūpo elgesiu Anykščių šilelio autoriaus 
atžvilgiu piktinosi ir kai kurie lietuvių sąjūdžio veikėjai, stengdamiesi pirmiau- 
sia suprasti naujojo vyskupo sufragano elgsenos motyvus. Tokios atlaidžios nuo- 
taikos niekad visiškai neišnyko iš lietuvių inteligentijos, ypač liberalios pasau- 
lietinės orientacijos žmonių aplinkos. Pagaliau ir tie bendraluomiai dvasininkai, 
pvz., A. Dambrauskas-Jakštas, nepaisydami skirtingo požiūrio į lietuvių santy- 
kius su lenkais, stengėsi ieškoti bendrų sąlyčio taškų su tolstančiu nuo pagrindinės 
lietuvių judėjimo srovės Žemaičių vyskupu sufraganu. 

Kita vertus, tyrinėtojai yra pastebėję, jog A. Baranauskas, kitaip nei dauguma 
konservatyviosios orientacijos Lietuvos kunigų, niekur tiesiogiai nesmerkė nei 
katalikiškos Šviesos, nei kitų kur kas liberalesnių laikraščių. Jis paprasčiausiai 
tylėjo arba ignoravo tą faktą, eidamas savuoju keliu, kurio gairės mums kol kas 
nėra žinomos. Žemaičių vyskupo sufragano ir lietuvių judėjimo atsiskyrėlio po- 
zicijos kitimas, jos santykis su pagrindinėmis Katalikų bažnyčios raidos tenden- 
cijomis yra bene mažiausiai istorikų ištirtas jo biografijos epizodas. Reikia tik 
viltis ateityje sulaukti specialių darbų šiuo klausimu, nes niekieno nepaliestos 
archyvinės medžiagos, atskleidžiančios Žemaičių vyskupijos istoriją paskutiniais 
XIX amžiaus metais, išties gausu. Tik tokiu atveju mes galėsime perprasti, ką 
slepia, iš kur kyla ir ką reiškia minėtos A. Baranausko elgsenos. 

Likimas lėmė, jog dvasininko karjeros laiptais A. Baranauskas kilo aukštyn 
kaip tik tuomet, kai tautinio lietuvių atgimimo aistra pagavo daugelį jaunų širdžių. 
Po 1863 metų gimusi, aukštuosius ir aukštesniuosius mokslus išėjusi aušrininkų 
karta jau buvo kitokia nei sukilėliai romantikai, siekę kovoti už mūsų ir jūsų laisvę. 
Naujosios Lietuvos aušra brėško tuo metu, kai Anykščių šilelio autoriaus 
lietuviškasis užsidegimas grimzdo konservatyviojoje unijinėje utopijoje, nuo- 
širdžiai tikint, kad romantinės sociologijos idėjos gali apsaugoti ateinančias 
lietuvių ir lenkų kartas nuo skausmingų išbandymų, artėjančių su vis labiau gir- 
dimais nacionalizmo epochos žingsniais. 

Negalima manyti, kad būsimo Seinų vyskupo socialinių teorijų akiratis vi- 
siškai prasilenkė su XIX amžiaus pabaigos realijomis. Jo korespondencijoje su 
A. Dambrausku-Jakštu išryškėjo vienas svarbus dalykas: jam buvo visiškai aišku, 
kokie sudėtingi ir sunkiai suderinami prieštaravimai tyko kiekvienos savo inte- 
resus ginančios tautos. Jis gebėjo matyti lietuvių ir lenkų prieštaravimų didėjimą 
universalių tiesų šviesoje. Štai kaip jis argumentavo savo jaunesniam kolegai: 

Tautiškumo ir gentinio separatizmo dvasia stengiasi tarptautines kalbas [ar 

ne tokia jam buvo ir lenkų kalba? - E. A.] iš visur guiti ir pakeisti savąja. 

Kiekviena giminė norėtų savo kalbą primesti visoms kitoms giminėms. Kaskart 

vis labiau besiplečiantys visuomeniniai ryšiai sukuria kokio nors lengvo 

susižinojimo su kitos kalbos žmonėmis poreikį. Separatizmas ir interesų solidaru- 
mas — tai dvi galybės, tarp savęs nepaliaujamai kovojančios. 

Nežinia, ar A. Baranauskas galėjo įtarti, kokiais konfliktais, rietenomis baž- 
nyčiose ir šventoriuose graso netolima ateitis. Tačiau jo veiksmai rodė, kad permainų 
baimė ir noras viską palikti kaip buvo nusvėrė pasitikėjimą tautos pažangos gali- 
mybėmis. Tad galima metaforiškai sakyti, kad Lietuvos aušra sutapo su mūsų 
giesmininko saulėlydžiu. Tik tas saulėlydis nebuvo staigus, bet lėtas, kaip dera 


šiaurinės Europos peizažui. 


" A.Baranausko 1893.12.24. laiškas A.Dambrauskui; žr.: LKAB, p. 273. 

Seinai XIX a. pabaigoje. Seminarijos bokštai. 

A. Baranauskas - Žemaičių vyskupas sufraganas. 

Gente Lithuanus natione Polonus: konservatyvioji 
A. Baranausko utopija 


Separatizmas ir interesų solidarumas — 
Dvi galybės, tarp savęs nepaliaujamai kovojančios. 


(iš A. Baranausko laiško A. Dambrauskui-Jakštui) 


Nėra netikėta tai, kad XIX amžiaus pabaigos Lietuvos visuomenės permainos 
stiprino desperatiškas A. Baranausko pastangas bandyti kiek įmanoma joms spir- 
tis. Tikėjimas paveldėtos tradicijos jėga, senosios tvarkos ir visuomenės gyveni- 
me, ir liturgijoje adoravimas, fundamentali abejonė žmogaus proto galia kurti 
naujus visuomenės santykius ir naują tautinio gyvenimo realybę — tai vis buvo 
charakteringi būsimojo Seinų vyskupo pasaulėžiūros bruožai. Tradicinės Abiejų 
Tautų Respublikos kultūros fone Anykščių šilelio giesmininko siluetas išties ryškėja 
savo senoviniu koloritu. 

Žvelgiant į anuometinę Lietuvą kultūros istoriko akimis iš tikrųjų pirmiausia 
pastebėtinas bendras materialinio ir dvasinio gyvenimo sąstingis. Siekdama savo 
imperinių tikslų, Rusijos valdžia nuosekliai naikino Lietuvos Didžiosios Kuni- 
gaikštystės tradicijas palaikančias institucijas, tačiau nesugebėjo taip kaip vokiečiai 
Poznanės kunigaikštystėje kurti kitas, aukštesnio lygio kultūros ir švietimo įstaigas. 
Todėl visos valdžios priemonės Lietuvoje baigėsi represijomis bei tolesne destruk- 
cija ir iš esmės nesukūrė nieko nauja. Didžiausias caro administracijos siekis — 


lojalių pavaldinių visuomenės suformavimas - Lietuvoje nebuvo įgyvendintas. 

Lietuvių istorikai yra daugiau dėmesio atkreipę į negatyvų tos politikos poveikį 
katalikiškos lietuvių sąmonės raidai, tačiau neretai pamirštama, kad visos rusų 
valdžios priemonės labai stipriai prisidėjo prie bendro Lietuvos atsilikimo: miestų 
pramonė augo lėtai, žemė telkėsi didžiųjų latifundininkų rankose, valstiečių ūkių 
pažangos galimybės buvo labai ribotos, o bežemių kaimo žmonių likimas lėmė 
emigracijos vargus. Per keletą XIX ir XX amžių sąvartos metų gimtąjį kraštą pali- 
ko šimtai tūkstančių jaunų žmonių. Visa tai lėmė, kad, kitaip nei estai ir latviai, 
lietuviai dar ilgai nesukūrė miestietiškos, profesinės aplinkos. Esant tokiai socia- 
linei, ekonominei ir politinei padėčiai neretai įsivyraudavo radikaliausio konser- 
vatyvizmo nuotaikos, kuriomis pasižymėjo ir viešpataujantys sluoksniai - bajo- 
rija ir katalikų dvasininkija. Šioje plotmėje įžvelgtini dar keli svarbūs A. Bara- 
nausko asmenybės bruožai, lėmę jo santykius ir su lietuviais, ir su lenkais. 

Archajiškas A. Baranausko pasaulėžiūros ir elgsenos savybes brėkštant lie- 
tuvių atgimimo aušrai yra labai gerai apibūdinęs literatūrologas Tomas Venclo- 
va. Kokiame pasaulyje A. Baranauskas jautėsi atsidūręs 80-siais? Sekant įžvalgia 
literatūros tyrinėtojo mintimi, anuo metu daugelis galėjo įsivaizduoti Lietuvos 
padėtį visiškai beviltišką. Pats šalies vardas buvo primirštas, oficialiai rusų val- 
džios draudžiamas. Nutautinimo priemonės skverbėsi į pačias dvasinio lietuvių 
gyvenimo gelmes. Rusijos galia neleido prabusti ginkluoto išsivadavimo viltims — 
dar kruvinu pralaimėjimo skausmu žaižaravo 1863 metų sukilimo atmintis. Nėra 
mokyklų, kuriose nesislapstydamas skambėtų lietuviškas žodis. Nėra laikraščių, 
kurie būtų prieinami visiems liaudies sluoksniams. Literatūra - tai tik atsitiktinis 
atskirų asmenų darbas. Iš didesnių autorių gyvas tik A. Baranauskas, bet jau nutolęs 
nuo literatūros ir tolstąs nuo lietuvybės. 

Tačiau būsimojo Seinų vyskupo atvejis yra labai sudėtingas, pripažįsta T. Venc- 
lova. Pirmiausia jo elgsenos ir pasaulėžiūra atsiskleidžia archajiškoje sarmatiškojo 
Lenkijos ir Lietuvos istorinio tapatumo plotmėje. A. Baranausko atvejis puikiai ro- 
do, kaip sarmatiškasis modelis, naujos epochos interpretuotas, atsikreipia pats prieš save.? 


' „Aušros perspektyva“, - T.Venclova, Vilties formos, p. 276. 
* „Pradžios mitas“,- Ten pat, p. 273. 

T. Venclovos pastanga pažvelgti į A. Baranauską pro Abiejų Tautų Respublikos 
sarmatiškosios orientacijos (XIX amžiaus antrojoje pusėje ji vis labiau darėsi 
anachroniška) prizmę leidžia daug ką paaiškinti. 

A. Baranauskas, aukštesnių visuomeninių vertybių siekęs sodietis, laikėsi dau- 
gelio grynai sarmatiškosios mastysenos ir elgesio formų. T. Venclova rašo apie 
lietuvių poetą ir vyskupą: 

Pats jo gyvenimo tekstas atrodo gana barokinis: asketiškas religingumas, 
teatrališkų gestų ir ritualų pomėgis, fanatiška netolerancija, įvairiopi, dažniausiai 
diletantiški moksliniai interesai. Savo kūryboje Baranauskas yra aiškiai unijos 
šalininkas.(...) Baranausko idealioji Lietuva - veikiau šešioliktojo ir septyniolikto- 
jo amžių Lietuva. Ten įžiūrima svarbiausioji Lietuvos sankcija? 

Ši labai taikli literatūrologo pastaba padeda skverbtis tolyn į dabartiniam žmo- 
gui mįslingą A. Baranausko pasaulį ir laiką. Dauguma jo tekstų - poezija, religinės 
giesmės, moksliniai straipsniai ir laiškai — liudija, kad jam nelabai rūpėjo sepa- 
tatistinė atskirybė, bet visų pirma universaliosios vertybės. Jo istoriosofija, T. Venc- 
lovos akimis, tai ne kas kita, bet sarmatiškosios istoriosofijos atplaiša. Tikėjimas 
tapatinamas su tautiškumu, jis vienija lenkų ir lietuvių tau-tiškumus į nevienodo 
lygio ir nevienodo įgalumo junginį. A. Baranauskas regi praeities ir dabarties įvy- 
kiuose netarpišką transcendentinių galių pasireiškimą, tvirtina, jog Lenkijos po- 
veikis Lietuvai (o vėliau ir Lietuvos poveikis kitoms šalims) buvo mesianistinis, 
atspindėjo dieviškos misijos vykdymą. Tad pro permatomą historia profana 
uždangą jam matėsi tikroji istorija — historia sacra.4 

Remiantis šiuo konservatyvios ir XIX amžiaus pabaigoje anachroniškos 
pasaulėžiūros kontekstu kiek lengviau interpretuoti politines vyskupo A. Bara- 
nausko pažiūras. Iš čia plaukia Lenkijos-Lietuvos unijos, kaip praeities fakto ir 
ateities vizijos, apologija. Iš čia ir nepriimtinas, papiktinantis jauną tautinį lietuvių 
sąjūdį atitolimas. Galiausiai, kaip pasirodys, iš čia ir nacionalistinių lenkų sluoksnių 
įtarumas tokių sarmatiškojo konservatyvizmo banginių atžvilgiu. 


"Ten pat, p. 273. 
*Tenpat. 

A. Baranausko akiratyje istorinės Abiejų Tautų Respublikos gyvenimas rodėsi 
tikra tobulybė ir tiesiog Dievo dovana lietuviams. Auksinė laisvė ir tariamai absoliuti 
dviejų tautų — krikštamotės Lenkijos ir krikštaduktės Lietuvos - lygybė jam atrodė 
kaip idealas, kurį dar galima ne tik prisiminti, bet ir panaudoti kuriant ateities 
santykius. Valstietiška kilmė vyskupui netrukdė iškelti bajoriškųjų dorybių, pa- 
maldumo, pasiryžimo imtis riteriškos Kristaus kario - krikščionybės gynėjo misijos. 

Šis A. Baranausko požiūris pradėjo ryškėti pačioje dvasininko karjeros 
pradžioje, kai dar nebuvo nutrūkusios jo lyros stygos. Pasak T. Venclovos, sar- 
matiškoji ideologinė struktūra išryškėja poemose Dievo rykštė ir malonė bei Kelionė 
Peterburkan. Poeto prisirišimas prie tradicijos ir senovės, neretai išsiliejantis 
ksenofobinėmis gaidomis, absoliutus tikėjimas savo tautos — tos lenkiškai ir 
lietuviškai šnekančios bajoriškos tautos — misija ir ypatinga vieta po saule tose 
poemose reiškiasi itin barokiniu pavidalu. Hiperbolizuojami, alegorizuojami, jun- 
giami į viena nesuderinami motyvai, nevengiama konceptų ir biblinių toposų, 
plėtojamas barokinis dialogo žanras, ir — kas labai svarbu — pribarstoma visokiau- 
sių barbarizmų, o neretai ir makaronizmų. Aptariamose poemose dingsta 
priešprieša tarp mistikos ir natūralizmo. Apokaliptinės, barokinės ir folklorinės po- 
etikos lydinys „Kelionėje Peterburkan“, be abejo, yra vienas iš savotiškiausių lietuvių 
literatūroje, — teigia literatūrinio A. Baranausko biografijos eskizo autorius? 

Konservatyviosios A. Baranausko pažiūros nebuvo kokio nors vieno gyvenimiško 
lūžio rezultatas. Kaip jau nesyk teko kartoti, Anykščių šilelio giesmininkas, kitaip 
nei teigia įsgalėjusi lietuvių istoriografijoje nuomonė, buvo ištikimas pats sau, savo 
principams. Jis nekeitė savo įsitikinimų, nors aplinkybės neretai jį vertė keisti tų 
įsitikinimų viešo reiškimosi būdus. Tad ir sarmatiškasis pasaulėvaizdis jo akyse 
formavosi pamažu, į gyvenimo pabaigą įgaudamas rūsčias ir fatališkas formas, jau 
sunkiai besuprantamas ir dar mažiau priimtinas jo jauniesiems amžininkams. 

Braunantis į pasaulėžiūrines A. Baranausko gelmes, negalima apeiti vieno iš 


prieštaringiausių ano meto lietuvių visuomeninio ir bažnytinio gyvenimo doku- 


*Ten pat, p.274. 

mentų - dvi spaudos laidas patyrusio veikalo Paskutinis pamokslas wiena žemaičių 
kuniga priesz smerkti.“ Ši brošiūra yra radikaliojo katalikiškojo konservatyvizmo 
manifestas, kuriuo pasibaisėjo jau ne pavieniai lietuvių kunigai, bet ganėtinai 
platūs jaunosios dvasininkijos sluoksniai. 

Knygos autorystė iki šiolei yra tyrinėtojų ginčijama. Amžininkams tas klausi- 
mas atrodė aiškesnis: dominavo įsitikinimas, jog tai yra A. Baranausko plunks- 
nos darbas. R. Mikšytei atrodo, jog; Paskutinį pamokslą su vyskupo vardu nelemtai 
susiejo J. Tumas. Pasak jos, J. Tumas, pasiremdamas katalikiškojo Tėvynės sargo 
redaktoriaus D. Tumėno informacija apie asmeninį A. Baranausko prašymą jam 
išspausdinti šį veikalą, iš įkarščio jam priskyrė ir skandalingą autorystę. Kita 
vertus, tas pats J. Tumas komentavo, jog prie teksto idėjos buvo prisidėjęs jau 
nesyk minėtas Kelcų vyskupas A. Beresnevičius, kuris ir per atstumą rūpinosi 
lietuvių katalikų ištikimybės lenkų Bažnyčiai reikalais? 

Kelioms dešimtims metų praslinkus po A. Baranausko mirties, prie šios mįslės 
grįžo A. Dambrauskas, asmeniškai paliudydamas kitą versiją: išspausdinti 
Paskutinį pamokslą jo paties paprašęs būtent Žemaičių vyskupas M. Paliulionis. 
Tai stiprus argumentas, kuris R. Mikšytės interpretacijoje atskleidžia kiek kitokį 
A. Baranausko santykį su aptariamuoju tekstu. A. Baranausko ranka Paskutinio 
pamokslo tekstas galėjo būti su visomis žemaitybėmis nurašytas norint parodyti 
vienijo ištikimybę buvusiam rektoriui A. Beresnevičiui. Šis argumentas kiek silpno- 
kas, ypač atsižvelgiant į kietą A. Baranausko principingumą. Prieraišumas prie 
buvusio savo mokytojo jam turėjo reikšti ir tiesioginį prieraišumą ne tiek prie 
dialektinių smulkmenų, kiek prie pamatinių pasaulėžiūros dalykų. Teisi autorė 
dėl to, kad A. Dambrauskas pateikia savo asmeninį prisiminimą, o J. Tumas per- 
pasakoja savo bendradarbio liudijimą. Tad pastarojo įrodymas lyg ir menkesnio 
patikimumo. Kita vertus, J. Tumas apskritai buvo labai gerai informuotas ir 


ganėtinai patikimas pasakotojas. 


* Paskutinis pamokslas tviena žemaičių kuniga priesz smerti. (Antras spaudimas po jo smerties), Wilniuje, Kasztu 
raszytojaus, Spauda Juzapa Zawadzkia, 1895. 
"R. Mikšytė. Antanas Baranauskas, p. 233. 


189 


Kalbininkų argumentai dėl Paskutinio pamokslo žemaitybių ir skirtumų nuo 
įprastinio A. Baranausko stiliaus atsargiai teigia buvus kitą autorystę. Galbūt 
kalbininkai, svarstydami šio prieštaringo veikalo autorystę, yra atsargūs. Juk 
žinomi mažių mažiausiai du A. Baranausko bruožai, į kuriuos neabejotinai rei- 
kia atsižvelgti. Pirma, jis buvo puikus dialektologas ir galėjo be didesnio vargo 
vartoti keliasdešimt lietuvių ir žemaičių tarmių. Antra, jis buvo labai atsargus, 
todėl esant reikalui su savo rašto kalba galėjo daryti labai daug ką, kad paslėptų 
savo vaidmenį. Paskutinis pamokslas buvo nelegalus leidinys, kuriame autorius 
negalėjo nerūpestingai palikti savo kalbos kodų. Žinoma, šis argumentas neįrodo, 
kad būsimasis Seinų vyskupas yra vienintelis autorystės kandidatas. Greičiau 
palieka šią bylą atverstą ir nebaigtą. Todėl R. Mikšytės įsitikinimas, kad Baranaus- 
ko autorystė absoliučiai atkrintaš , vis dėlto regisi gerokai perdėtas, galbūt inspiruo- 
jantis įtarimą, kad autorei žūtbūtinai norėjosi išvaduoti savo herojų nuo tokių 
žeminančių moderniosios lietuvybės akyse autorystės nuodėmių. 

Dar viena šio detektyvo įrodymų smulkmena: nereikia atmesti prielaidos, kad 
ir J. Tumo, ir A. Dambrausko pasakojimai atspindėjo tikrus faktus. Yra žinoma, 
kad Paskutinis pamokslas patyrė dvi (jei ne tris) laidas. Tikėtina, kad vienas liudy- 
tojas kalba apie pirmą laidą, o antras — apie antrą. Tokiu atveju ant diskusijų stalo 
sugrąžintini visi kone šimtmetį svarstomi argumentai, jog A. Baranauskas galėjo 
prisidėti prie šio teksto atsiradimo. 

Jeigu mes labiau kreipsime dėmesį į tai, kas pamokslaujama šioje knygelėje, mažiau 
žiūrėdami stiliaus ir kalbos savybių, jeigu įsiskaitysime į istorinę Katalikų bažnyčios 
Lietuvoje versiją bei kitokius išvedžiojimus, pritaikytus primityvesnio skaitytojo akiai, 
turėsime sutikti su T. Venclovos diagnoze: sunku rasti sarmatiškesnę tariamos LDK 
gyvenimo su Lenkija idilės apologiją negu Paskutinio pamokslo publikacijoje. Nors 
abejojama, kas yra jo autorius, bet pakanka atidžiai perskaityti Baranausko raštus, ir pasi- 
darys aišku, jog jis galėjo solidarizuotis su jos turiniu? Archajiško barokiškumo bruožai 
verčia mus lyginti ankstyvuosius A. Baranausko kūrinius su Paskutinio pamokslo 


"Ten pat, p. 234. 
*Ten pat, p. 273. 

siužetais, o konceptualių paralelių galima ieškoti tarp jo straipsnių Przegląd Kato- 
licki ir Pamokslo tariamos Abiejų Tautų Respublikos istorinės idilės. 

Nereikėtų atmesti ir dar vienos prielaidos. Labai tikėtina, kad tai ne vieno 
autoriaus darbas. Tie redakciniai pataisymai, kurie minimi antrojo leidimo 
pratarmėje, tam tikras duomenų ir argumentų atnaujinimas ir visokie kitokie teksto 
nelygumai perša mintį, jog galimas kelių autorių redakcinis įsikišimas skirtingu 
laiku. Šiaip ar taip, reikėtų sutikti su T. Venclovos teiginiu, kad Paskutinio pamoks- 
lo mintys daug kuo primena A. Baranausko įsitikinimus ir dėl to yra naudotinos 
kaip šaltinis tiems įsitikinimams suprasti. 

Pabandykime pasekti sarmatiškąjį Paskutinio pamokslo siužetą ir paieškoti, kur 
glūdi konservatyviosios utopijos atpažinimo raktas. Tai vienintelis būdas pa- 
bandyti suprasti tai, kuo rėmėsi A. Baranausko lietuvių ir lenkų vienybės vizija, 
kokie jo gyvenamojo laiko visuomenės įsipareigojimai ir veiksmai buvo iškelti į 
kasdieninio viešojo gyvenimo paviršių. 

Galiausiai reikia bandyti išsiaiškinti, koks šio archajiško sarmatiškosios pra- 
eities įvaizdžio santykis su paklusnumo pasaulietinei rusų valdžiai prievole. 

Pamokslo fabula sukonstruota iš dalies panaudojant didaktinės lietuvių litera- 
tūros elementus. Senas žemaičių kunigas, gestant akių šviesai ir silpstant kūniš- 
koms jėgoms, imasi pamokslauti, stengdamasis užgauti jautriausias paprasto ir 
tradiciją gerbiančio lietuvių liaudies žmogaus sielos stygas. Sunkus ira kuniguj 
priesz Diewa atsakymas: nes prakejkimas pražuwusių grieszniku krint ant jo duszes ...0 
Seno kunigo pamokslas prieš smertį skamba lyg stipriai įpareigojantis priesakas. 
Pamokslininko motyvas - tai ne tik jo asmeninio gyvenimo pabaiga, bet ir didelis 
jo gyvenamojo laiko socialinio ir religinio gyvenimo nuosmukis, susijęs su Rusi- 
jos valdžios represijomis, pražūtingomis senajai krašto tradicijai naujųjų pozity- 
vizmo laikų įtakomis. 

Pamokslas pradedamas apgailestavimais, kad Lietuva keičiasi į blogą pusę: 


žmonės vis dažniau išsuka iš Bažnyčios nurodyto kelio. Ilgas ir nuobodus nedo- 


V Paskutinis pamokslas wiena žemaičių kuniga priesz smerti, p. 5. 

rybių šios gadynės sąrašas pradedamas pačiais blogiausiais, pamokslo autoriaus 
nuomone, dalykais: ' 
Dabar tarp Diewa kwiecziu atsiranda daug pelu ir ne maž kukalu; tarp Wies- 
zpaties Jezaus awelu, apszczej ožiu ir szmotas wilku ilindudiu ing avies kajli, 
norincziu jums szwelnejs žodžejs isz kela iszganyma iszwest ir prazudit. Wieni 
žodžejs szniak, kiti rasztais rasza, kiti negeras kningeles isz Prusijos ir Amerikos 
parsiuncze. Wieni, parupindami ing swietiszkus mokslus ir niekingus dajktus, 
nor jusu szirdis nog diewiszku dajktu ir iszganima rupesniu atbulomis padaryt; 
kiti mokin wisokiu suktibiu ir apgaulu ant kriwidos artima; kiti paltin girtibe, 
sziuleriste ir palejstuwiste; kiti iwed naujas madas, pejkdami krikszczioniszka 
pasielgima jusu tewu ir praboczu; kiti newozoj nej žila plauka, nej gimdytoju; kiti 
niekin ir isznewožij wiresnibes, swietiszkas ir dwasiszkas; kiti, regedami twirbibe 
žemajeziu wieroj katalikiszkoj, nor jusu jaunumene ir kudikius po szkalas pikta 
dwase apduot ir isz wieros katalikiszkos iszklaidint. Wisi tokie suwedžioimai ira 
darbajs, žabanklajs ir spanstajs piktos dvasios, nog kurios rejk atsargiai saugotis 
par tikra pakuta." 

Sunkiai paskaitomi citatos žodžiai dabar gali atrodyti it gluminančio konser- 
vatyvizmo ir atsilikimo - ir kalbiniu, ir turinio atžvilgiu - įrodymas. Nereikia 
skaityti visų 85 šio leidinio puslapių, kad pamatytume žiojėjančią prarają tarp 
Anykščių šilelio ir Paskutinio pamokslo. Tačiau neverta ir tiesmukiškai tapatinti 
pastarojo teksto su galimo autoriaus pasaulėžiūros visuma. Pamokslas gal net 
labiau atspindi kultūrinį adresato, t. y. lietuvių liaudies, atsilikimo lygį, negu 
charakterizuoja patį autorių. 

Mums svarbiausia yra ne stilistinės ir kalbinės detalės, bet tai, jog nelegaliai 
į Lietuvą gabenama spauda yra pažymėta didelio įtarumo žyme. Paskutinis pa- 
mokslas jau nuo pirmųjų puslapių atsiskleidė lyg konservatyvus katalikiškas 


Nelegalios lietuvių spaudos — vienintelio gaivaus tautinės dvasios įkvėpimo 

šaltinio — apkaltinimas piktomis dvasiomis ir piktininimasis, jog ta literatūra 
skatina nepaklusnumą rusų valdžiai - buvo lyg dūris išsivaduojamiesiems jau- 
nosios Lietuvos siekiams. Tokia konservatyviosios dvasininkijos ir, pripažinkim, 
paties A. Baranausko pozicija, be abejonės, rodė siekį bet kokia kaina išlaikyti 
savo dominavimą liaudies gyvenime. Bet kokia kaina reiškia, kad veikiau bando- 
ma įtikinti paprastus lietuvius būti lojaliais Rusijos piliečiais (net jei kituose Pa- 
mokslo skyriuose piktinamasi rusų valdžios vykdoma katalikybės slopinimo po- 
litika), negu ieškoma išsivadavimo iš Rusijos viešpatystės sąjungininkų libera- 
liajame pasaulietiniame lietuvių judėjimo sparne. Ši pozicija buvo išties ant reak- 
cingumo briaunos, o aušrininkų retorikose skambantis renegato terminas, atski- 
rais epizodais taikytas ir A. Baranauskui, išties tiko ne vienam šios orientacijos 
kunigui Lietuvoje. 

Kaip atspara nuodėmingam dabarties nuopuoliui ir naujųjų laikų negerovėms, 
sklindančioms kartu su negeromis lietuviškomis knygomis, matoma senoji Abiejų 
Tautų Respublikos idilė. Pamokslininkas kviečia neišlavintą skaitytoją iš liaudies 
įsidėmėti, isz kokiu nelaimiu Wieszpats Diewas musu praboczius iszgelbeja ir kokiomis 
geribemis apwejzeja.'* Paskutiniams Europos pagonims lietuviams ir žemaičiams, 
sukūrusiems galingą valstybę, bet du šimtus metų kentėjusiems nuo visos Europos 
kryžiuočių, grėsė pražūtis. Taip pradeda Lietuvos historiae sacrae pasakotojas. 

Wisa ta galibe ir sila Lietuwos butu wejkej pražuwusi, jej nebutu jaj Diewas 
dawęs padariti sandora amžinos wienibes su Lenkajs (...) Tokie buwa sumiszimaj, 
kad Lietuwaj artinosi paskutinis galas. Jeigu tuoczes Apwaizda Diewa ne butu 
paredžiusi wienibes Lietuwos su Lenkaj; butu tos nelajmes prasiilginę, gudu kuni- 
gajkszczej ir ponai butu isz po Lietuwos waldžios iszsiweržę ir wel Mongolams 
ing wergus papuolę ir mahometonaijs pavirtę, o Lietuwa ing križoku nagus paklu- 
wusi, ing luterus ir wokieczus parsikejtusi.“ 

Šita Dievo apvaizdos raiška ankstyvojoje Lietuvos istorijoje sakralizuoja uniją 
su Lenkija. Akcentuojama katalikiškoji lietuvių tautos misija rytuose ir šiaurėje. 

Istorinės epochos susimaišo dėl siekio parodyti, kad didžiausios blogybės, ku- 
rios būtų Lietuvai grėsusios, jei ne unija, - tai kad rusai būtų virtę mahometonais, 
o pakliuvę križokams į rankas - liuteronais ir vokiečiais. Apie polonizaciją, išeitų, 
svarstoma kaip apie dorybę. 

Paskutiniame pamoksle visos dieviškosios dorybės lietuviams dovanojamos 
lenkų rankomis. Wieszpats Diewas Lietuwa nog pražuwos iszgelbeja, apszwiete, palaj- 
mina ir gausiomis dowanomis ir loskomis apipile par Lenkus. Prie tokių dovanų pa- 
mokslininkas priskiria didžiojo Lietuvos kunigaikščio Jogailos vedybas su Jad- 
vyga, Vytauto įsigalėjimą Lietuvoje ir pergalę Griunvalde. Iš to išvedamos visos 
auksinės laisvės, dorybės, gerovė ir teisingumas, kuris sklido po visą Lietuvą. 
Pamokslininkas kuria kone mitologinį senosios Lietuvos, gyvenusios glaudžioje 
sąjungoje su Lenkija, gerovės vaizdą: 

Lengwibe giwenima budawa neiszpasakita. Ponams ir bajorams ne buva ko 
bijot, nes jie ligus buwa Wojewodams ir senatoriams; Sejma wožodawa pats 
Karalus. 

Žmones wargdienej, pakol pagonajs buwa, buwa labai prispausti ir szunies 
wietoj lajkomis; prijemę kikszta, tokę pat lengwibe, kaip ie Lenku kmiotkaj, apture- 
ja. Nog to czesa ne iszmanidawa jokiu pagalviu, nej doniu, nej rinklawu, nej sipku 
i magazina, nej jokia kaszta ant iszkalu ir žalawonjos wajtu; ne rejkedawa jokiu 
marku ant prosbu ir dokumentu det, nej ing wajska eit." 

Tariamo lietuvių tautos ir liaudies aukso amžiaus vaizdas, nupieštas Paskuti- 
niame pamoksle, savo prasilenkimais su anuometinės istoriografijos laimėjimais, 
ko gera, pranoksta bet kokius kitus panašaus pobūdžio veikalus. Čia itin primity- 
viai bandoma įtikinėti, kokie socialiniai ir materialiniai vargai slėgė lietuvius iki 
unijos su lenkais ir krikšto. Stengiantis įtikinti praeityje klestėjusia liaudies gero- 
ve, Paskutiniame pamoksle nuolat griebiamasi priešpriešų tarp labiausiai neken- 
čiamų caro valdžios priemonių ir atokios praeities vaizdų. Nebuvo grūdų maga- 
zinų, nereikėjo mokėti žyminių mokesčių, kas tik norėjo, galėjo išeiti į vienuoly- 

nus, ponai ir bajorai galėjo kuo dosniausiai funduoti bažnyčių statybą, nereikėjo 
vargti dėl jų priežiūros, į atlaidus parapijose susirinkdavo daug kunigų, buvo 
gausios procesijos, bajorai buvo uolūs katalikybės gynėjai ir t. t. Šie naivūs 
išvedžiojimai akivaizdžiai nukreipti ne tik prieš rusų įvestą tvarką, bet pirmiau- 
sia prieš aušrininkų ir viso lietuvių atgimimo istorinės sąmonės formavimosi 
kryptį. Aušros ir kitų lietuviškų leidinių, labai daug vietos skyrusių istorinės pra- 
eities apmąstymams, puslapiuose buvo kur kas labiau populiarinama visai kito- 
kia Lietuvos istorijos koncepcija, kuriai pradžią visų pirma davė S. Daukantas. 
Pamokslininko pasakojime visos svieto gėrybės atėjo su Dievo duota lietuvių ir 
lenkų vienybe, o štai Aušros ir visų kitų vėlesnių lietuviškų leidinių keliama isto- 
rijos samprata įrodinėjo visai ką kita. Ne tik rusai, bet ir lenkai buvo primygtinai 
daromi visų Lietuvos bėdų, nuopuolių ir sunykimo kaltininkais. 

Daukantinė, šviečiamosios epochos ir romantizmo idėjomis paremta Lietuvos 
istorijos koncepcija aukso amžiaus ieškojo visai kitose epochose. Lietuvos galybės 
ir lietuvių savarankiškumo simboliu tapo pagoniškoji Mindaugo, Traidenio, Ge- 
dimino ir Algirdo Lietuvos Didžioji Kunigaikštija. Liaudies gyvenimo gerovė bu- 
vo siejama su nepažeistais, harmoningais žmogaus ir gamtos santykiais, kuriuos 
aukštino pagoniškasis panteizmas. Socialines neteisybes, nelygybę, baudžiavą 
Lietuvon atnešę svetimšaliai, pirmiausia vokiečiai. Krikščionybė, baudžiava ir 
tautos pavergimas, pasak S. Daukanto kūrybos tyrinėtojo V. Merkio, toje praeities 
vizijoje užgriuvusios kartu. Čia S. Daukantas buvo teisus, nors feodalizmo 
įsigalėjimo, tautinės nelygybės didėjimo Baltijos tautų kraštuose priežasčių jis 
neatskleidė." 

Kadangi pagrindinės lietuvių teritorijos ankstyvaisiais viduramžiais niekas 
neįstengė užkariauti, o baudžiava vis vien įsigalėjo, S. Daukantas ieškojo 
priežasčių kitur. Jo nuomone, su Lietuvos patekimu Lenkijos įtakon sietinas ir 
baudžiavos išplitimas, ir lažo įsigalėjimas, ir diduomenės ištižimas bei palaips- 
nis sulenkėjimas. Vytautinis valstybės modelis, sekant XVI amžiaus Lietuvos po- 

lemistais, taip pat buvo priešpriešinamas valstybinei Lenkijos santvarkai. Tuo 
istorinės refleksijos keliu eidami, aušrininkai ir vėlesni tautinio lietuvių judėjimo 
ideologai grindė atskirą nuo Lenkijos lietuvių tautos viziją. Antilenkiškos istorio- 
grafinės koncepcijos buvo lyg pamatiniai akmenys XIX amžiaus pabaigos politi- 
niams lietuvių siekiams. Būtent šios istorinės pažiūros tapo svarbiausios for- 
muojantis lietuviškajai istorinei sąmonei. Būtent joms labiausiai oponavo katali- 
kiškoji konservatyviosios pakraipos mintis. Visa tai itin spalvingai atsiskleidžia 
Paskutinio pamokslo puslapiuose. 

Kuo pamokslininkas grindė Abiejų Tautų Respublikos aukso amžiaus pabaigą? 
Pirmiausia tai ydingas karaliaus valdžios susilpninimas, aristokratiškosios 
ponų visuomenės susiskaldymas ir politinės rietenos. Kita blogybė - moralinis 
suirimas: bankietaj, ulawones, girtuokliste ir wisoki zbitkai nog didumeniju iki warg- 
dieniu subiauroja wisa swieta. Po to vardijama paleistuvystė, svetimoteriavimas ir 
kitokių nuodėmių išsikerojimas. Taip wisokios nedoribes grauze paczes szaknes 
musu tewynes. Galų gale - pati paskutinė priežastis, dėl kurios sugriuvo ta idea- 
lizuota senoji sarmatiškoji pasaulio tvarka, buvo liberaliosios pasaulėžiūros 
formavimasis: 

Prasideja tarp ponu, potam ir tarp bajoru platintis bajsi herezije neprietelu 
Bažniczios ir wieros katalikiszkos, parmazonu bediewiu, po Lenkus isz Warszu- 
wos, po Lietuwa ir Žemaiczius isz Wilniaus miesta. 

Didumas ponu, bajoru ir praszcziokaj buwa diewobajmingi, kurius wieroje 
twirtina kunigu ir zokoniku maldas, pamokslaj,szwentas gywenimas ir wisoki 
storone Bažniczios szwentos; bet pikta pawietris swietiszkos dwases wis labjaus 
platinos ir znajmi dalis literaturos jau buwa paszwinkusi nog bediewistes parma- 
zonu ir prancuzu pilozopu.“* 

Dėl šių priežasčių Paskutiniame pamoksle Lietuva ir Lenkija yra Dievo nu- 
baudžiama tam pažeminimui ir vargui, kurį atneša svetima ir negailestinga Rusi- 
jos galia. Už mirtinas nuodėmes 

dalejda Diewas ant musu swetima szali, wiresnibes ne katalikiszkas, kietas ir 
smarkes, kurios mus labaj pažemina, paniekina ir nuwargina; wisus musu seno- 
wiszkus gerus paredimus iszarde; Bažnicze ir wiera katalikiszka prispaude ir da- 
bar nor mus aprusint, taj yra isz žemaicziu pardirbt ruskajs, isz kataliku prawos- 
launajs (...).V 
Rusijos valdžios pastangos atskirti lietuvius ir žemaičius nuo Katalikų baž- 
nyčios reiškė tą patį, ką pastangos atskirti lietuvius ir žemaičius nuo lenkų. Kata- 
likybės dovana, pasak pamokslininko, Dievo buvo suteikta per lenkų rankas, 
todėl konservatyviosios orientacijos kunigas negalėjo matyti kitos ateities, kaip 
tik laikytis tradicijos, ištikimybės Lenkijai ir Bažnyčiai. Tik čia, pasak jo, slypi 
lietuvių tautos išganymas. Pamokslininkas liaudies žmogų įtikinėja visomis 
išgalėmis priešintis rusifikacijai, neleisti vaikų į valdiškas mokyklas, neimti į 
rankas kirilica rašytų knygų. Tačiau argumentuojama taip, kad rusiškos švietimo 
sistemos boikotas ima panašėti į raginimą spirtis bet kokioms šviečiamosioms 
idėjoms. Kajp ponaj ir bajoraj pasilpa wieroj par gimnazijes ir uniwersitetus, - rašoma 
Paskutiniame pamoksle, - tajp praszcziokaj silpsta par ucziliszczes ruskas.'8 Tokios 
nuostatos, žinoma, didino ir taip atsilikusios Lietuvos liaudies konservatyvumą, 
skatino nenorą veržliau ieškoti savojo gyvenimo permainų. Tokioje troškioje at- 
mosferoje emigracija reiškė vienintelį būdą išsiveržti iš uždaro nevilties rato. Pa- 
saulio blogybėms pamokslininko priešpriešinama išeitis — tai visų pirma malda, 
ištikimybė šimtmetinėms katalikiškoms tradicijos ir, žinoma, lietuvių vienybė su 
lenkais. Priešinantis rusų peršamai edukacijos sistemai, skaitytojo akiratis krei- 
piamas į tuos laikus, kai, pasak autoriaus, vien Dievo apvaizdos užteko, kad be 
jokių mokyklų ir daraktorių žemaičiai troško išmokti rašto. Taigi oficialių mokyklų 
boikotą turi lydėti siekis visokiausiais būdais savarankiškai kelti savo raštingumą. 
Tai, žinoma, nebuvo stiprus argumentas, tačiau XIX amžiaus pabaigoje elemen- 
tarus lietuvių liaudies raštingumas išties plėtojosi ir neleidžiant vaikų į valdines 
mokyklas. Pamokslininkas skatina nepamiršti lietuviškų maldaknygių, nes isz 

skajtima swietiszku knigu nedaug esti pelna, o kartajs iszejna ir iszkada del duszios. Kita 
vertus, jis ragina mokytis lenkų kalbos, kuri yra suprantama kaip kone šventa ka- 
talikų liturgijos kalba: 

Wisu žemajtiszku knigu iksziolej nedaug tera; todel iszmintingai szwiesesnie- 

jej žemajezej, mokidamiesi skajtit ir suprast lenkiszkaj, nes po lenkiszkas knigas 

ira wisokia apszwietima ir mokslu, graziausiu giesmiu ir maldu Swentos Baznic- 

zios katalikiszkos.“* 

Šis raginimas pakartotinai sustiprinamas įvairiausiais argumentais, kad mums 
Žemaiczems del didesnes garbes Diewa ir dwasiszka pelna labai ira rejkalingas pazini- 
mas lenkiszkos kalbos ir lenkiszku knigu. Pamokslininkas bjaurisi ir kviečia kitus 
nesitaikstyti su tais lietuviais ir žemaičiais, kurie linksta į rusų kalbą ir paniekina 
lenkų, nes wisas apszwietimas žemajcziu apie daiktus wieros szwentos Bažniczios ira 
tiktaj po lenkiszkas knigas.?0 

Toks požiūris į lenkų kalbos vaidmenį lietuvių katalikų gyvenime, be abejonės, 
buvo artimas A. Baranausko įsitikinimams. Šis polonizatoriškas polinkis negalėjo 
nesukelti ne tik liberaliojo pasaulietinio lietuvių judėjimo sparno pykčio, bet taip 
pat nepatenkino jaunosios lietuvių kunigijos atstovų. Kita vertus, būtų neteisin- 
ga, kad lietuvių kalbai tokioje konservatyvioje vizijoje neliko vietos. Paskutinio 
pamokslo puslapiuose tam yra skirta nemažai dėmesio. Autorius įspėja nesileisti 
suklaidinamiems rusų demagogijos, kad valdžia, shumdama lenkų kalbą iš viešojo 
Lietuvos gyvenimo, galvoja apie lietuvių kalbos ateitį. Tai tik valdžios gudrybė, 
panaudojant seną kaip pasaulis divide et impera principą, įgyvendinti rusifikaci- 
jos kėslus. Rusiška Lietuvos administracija paprasčiausiai 

nor atskirt kunigus nog žmoniu swietiszka stona, ponus ir bajorus nog muzika, lietuw- 

nikus ir žemajezius nog lenku, tarp wisu kataliku pelus ir kukalus nog kviecziu.?! 

Tokiai rusų politikai autorius priešpriešina bendro lietuvių ir lenkų gyveni- 
mo, stiprinamo katalikų religijos, programą. Nereikia leisti rusų valdžiai atlikti 

skaldytojiškų veiksmų. Dėl to, kaip jau ne kartą minėjome, lietuviai turi neatprasti 
nuo lenkiškų knygų ir lenkų kalbos. Toks modelis konservavo XIX amžiaus pir- 
mosios pusės Lietuvos visuomenės dvikalbystę, kurios puikiausias produktas 
buvo pats A. Baranauskas. 

Tačiau, pasak pamokslininko, negana, kad lietuviai valstiečiai mokėtų len- 
kiškai paskaityti religines knygas ar giedoti religines giesmes. Reikia laikytis ir 
elementarios pilietinės tradicijos, nesiduodant atskiriamiems nuo lenkų. Lietu- 
viškasis tapatumas turi būti grindžiamas gente Lithuanus natione Polonus princi- 
pu; kuris pamažu įsigali konservatyviuosiuose sluoksniuose. Esame etnolingvis- 
tiniu požiūriu lietuviai, bet politiniu lenkai. Ši dviaukštė lietuviškojo tapatumo 
formulė įsišaknijo A. Baranausko aplinkoje. Todėl joje buvo itin alergiškai rea- 
guojama į bet kokias antilenkiškas lietuvių judėjimo akcijas. Galima įsivaizduoti 
šiuos pamokslininko žodžius, ištariamus A. Baranausko lūpomis: 

Kajpgi galetume mes Žemajezej, katalikaj, neapkenst Lenku, sawa kriksztate- 
wiu ir brolu szwentame tikejime, milencziu mus szirdingai, troksztancziu mums 
gera ir draug su mumis kenczencziu persekiojima uz wiera katalikszka.?? 

Lietuviai valstiečiai raginami nedaryti jokios žalos bajorų turtui, bet kartu 
kreipiamasi į žemvaldžius ir bajorus nepamiršti senoviško patronažo įpročių. 
Konservatyviojo pasaulėvaizdžio ir sarmatiškosios socialinės tvarkos labui rei- 
kalingas visų pirma lietuvių bajorijos pasišventimas. Paskutinio pamokslo pusla- 
piuose nesyk apeliuojama į aukštuomenės savimonę ir pilietinę bei katalikišką 
sąžinę. Štai kokiais žodžiais įtikinėjami aukštieji Lietuvos sluoksniai: 

Jus gi, ponaj ir bajoraj, szlowingu tewu ir bocziu, swentu prabocziu wajkai, 
nesiszalinkit nog mužiku, kuriu prakajtas jums laukus idregina, 0 proce turtus 
pagausina. Gera darba padaret, duodami jiems lajswe ir ziame su sawa trotku, bet 
dar to negana. Duokit dar jiems gera szirdi ir žodi, dwase szwentuju sawo praboc- 
ziu ir Hkra, katalikiszka apszwietima; idant su juomis ir su lenkajs katalikajs, 


miledami Bažnicze szwenta ir tarnaudami Diewuj, nė užmirsztu senowiniu ste- 

buklu Apwejzdos ant musu gimines iszpilditu ir iszmokitu sawo wajkus waiks- 

zcziot takajs, nog senowes per amžius iszmintajs. 3 ' 

Autoriaus akyse Lietuvos bajorai ir valstiečiai yra neabejotinai labai skirtin- 
gos, tačiau vienos giminės dalys. Ant lenkų kultūros Lietuvos bajorijos pečių 
užverčiama nelengva misija būti ryšininke tarp istorinės LDK tradicijos ir dabar- 
ties, tarp Lietuvos ir Lenkijos. Pamokslo herojus, sekdamas konservatyviąja Henri- 
ko Rzewuskio idėja, nurodančia į bajorų vaidmenį būti savos tautos tikėjimo, 
civilizacijos ir istorinio tęstinumo misionieriais — dvasios riteriais, ragina lietu- 
vius bajorus sodrinti liaudies atmintį istorijos pasakojimu ir vedžioti n0g senowes 
per amžius iszmintajs takais. Taigi pilietinės savimonės puoselėjimas ir Lietuvos 
valstybingumo tradicijos tęstinumas iš esmės atiduodamas į senojo viešpatau- 
jančio luomo rankas, bet su sąlyga, kad šis luomas atsigręš į paprastą žmogų ir 
pamažu ims dalytis savo patirtimi. Pamokslininko priesakai bajorams nėra 
trivialūs: 

Sergekit sawo wajkus nog pawietres parmazonu, pozitiwistu ir wisokiu bewie- 
riu, auklekit juos twirtibej dwasios szwenta katalikiszka tikejima ir wiernibej Szw. 
katalikiszkaj Bažniczej, del kurios jusu praboczej nesigailedawo nei turta nei krauja; 
mokikit juos geraj kalbet žemajtiszkaj, idant jie paskum padetu mužiku 
wajkams iszmoksti lenkiszkos kalbos ir raszta, taip reikalinga žemaicziu 
katalikams [išryškinta mano - E. A.]. 

Šis autoriaus priesakas iš esmės atskleidžia sudėtingą Lietuvos visuomenės 
tvarkos modelį, kuris rūpėjo A. Baranausko laikų katalikiškojo konservatizmo 
ideologams. Lietuvos giminė turėjo darytis dvikalbe šalimi, kurioje kalbos turėtų 
savo teises aiškiai apibrėžiamose srityse. Jokiu būdu tos kalbos nebuvo lygiateisės: 
socialinė karjera iš prakutusio ir apsišvietusio lietuvių liaudies žmogaus neabejoti- 
nai turėjo reikalauti perjungti kalbos registrą iš lietuvių į lenkų kalbą. Lenkų kalba, 
kaip regiono ir aukštosios visuomenės lingua franca, buvo privilegijuota. Istorinės 


sociologijos požiūriu ši sociolingvistinė struktūra buvo pažymėta aiškiu laikinu- 

mo ženklu, tačiau Paskutiniame pamoksle į tai nekreipiamas dėmesys. A. Baranaus- 
kas pats, be abejonės, gerai suprato, kokia prieštaringa yra tokia situacija. Jam buvo 
aišku, kad separatizmas ir interesų solidarumas — tai dvi galybės, tarp savęs nepaliauja- 
mai kovojančios. Viešpataujanti kultūra ir kalba, be jokios abejonės, visados links- 
ta integruoti, asimiliuoti, įsiurbti silpnesnes mažumas. XIX amžiaus pabaigos 
reiškiniai ir įvykiai nepaliaujamai barstė argumentuotas abejones, kad senoji ir 
gerokai išsigalvota sarmatiškoji idilė turi bent kokių galimybių vėl prisikelti. 
Tačiau A. Baranauskas tikėjo, jog moralinis aukštuomenės atbudimas ir nuolatinis 
įsipareigojimas prieš silpnesnįjį socialinį savo giminės partnerį teikia vilties. 

Ryškėja tai, kad ši daugiakultūrė gente... natione lietuviškosios tapatybės san- 
dara jam atrodė visiškai įgyvendinama. Tautinis Lietuvos atgimimas buvo sieja- 
mas su Lenkijos atgimimu. Lietuvos ateitis su Lenkijos ateitimi. Tik tam reikėjo 
sąmoningų pastangų, visų pirma - Katalikų bažnyčios noro, nes jai buvo gerai 
matomi tie grėsmingi lietuvių ir lenkų santykių įtampos debesys, kurie kaupėsi 
virš šventorių. 

Vyskupas A. Baranauskas, visai panašiai kaip kai kurie Vilniaus krajovcai - 
Lietuvos Didžiosios Kunigaikštystės piliečiai, tikėjo, kad įmanoma prikelti praeitį. 
Tačiau, kalendoriui slenkant į XIX amžiaus pabaigą, vis labiau ryškėjo, kad uni- 
jinio solidarumo su Lenkija lietuvių nacionalizmui buvo pavojingai per daug, o 
lenkams - akivaizdžiai per mažai. Lietuvių judėjimo toje vizijoje netenkino antra- 
eilis vaidmuo, kuris buvo skiriamas lietuvių kalba kalbančiai liaudžiai lenkų politinės 
tautos gyvenime. Net liberaliesiems lietuvių sluoksniams buvo aišku, kad tam 
tikrais savo bruožais A. Baranausko peršama konservatyvioji utopija yra žingsnis 
atgal nuo 1863-jų metų sukilėlių federalizmo idėjų. 

Kita vertus, mes iki galo negalime suvokti politinės A. Baranausko programos 
detalių, nes remiamės trapiais šaltiniais: agitacine knygele, parašyta primityviai 
liaudžiai suprantama kalba, ir keletu jo straipsnių, kurie legalioje spaudoje negalėjo 
atidengti visų katalikiškosios hierarchijos užkulisių. Tačiau mums lieka viltis, kad 
ateityje lietuvių ir lenkų istorikai susigundys galimybe nuodugniau panagrinėti ir 


šiuos A. Baranausko pasaulėžiūros užkaborius. 

Žemaičių vyskupas sufraganas buvo kietas riešutas Rusijos imperijos valdžiai 


Apie 1899 m 

Rusų politikos labirintuose 


„Aš numanau ir jau bent kiek esmu datyręs, 
Kaip vargu yra vienam prieš visus turėtis... „ 


(iš A. Baranausko laiško H. Weberiui) 


Į nacionalizmo epochą žengusių lietuvių ir lenkų tautų skyrybų byloje yra 
daug istorijos mokslo neatsakytų klausimų ir dar daugiau dalykų, kurie istori- 
kams yra ganėtinai aiškūs, bet niekaip nesuranda sau vietos dabartinėje istorinėje 
abiejų tautų atmintyje. Vyskupo A. Baranausko pasaulėžiūra ir veiksmai - tokie 
natūralūs ir suprantami amžininkams (vieniems blogi, o kitiems geri) XIX amžiaus 
pabaigoje - dabar darosi sunkiai išaiškinami, memorialiniuose minėjimuose 
besiginčijant lietuviams ir lenkams. Ir ne tik Seinų krašte, kurio žmonėms yra 
skaudesnė etninių ir politinių konfliktų atmintis. 

Kiekvieną istorinę keistenybę žmogus pirmiausia siekia paaiškinti papras- 
čiausiu būdu. Kartais tai pasiseka, ir paaiškinimas mūsų pernelyg neatitolina 
nuo praeityje buvusios realybės. Tačiau neretai susiduriam su painesnėmis isto- 
rijos mįslėmis, o tada tokie supaprastinti paaiškinimai virsta paprasčiausiais 
prietarais, daugeliui tiesiog padedančiais išvengti moralinės pareigos siekti kuo 
daugiau tiesos kalbant apie tuos herojus ir įvykius, nuo kurių interpretacijos 
priklauso svarbūs mūsų pačių gyvenimo pasirinkimai, emocijos, požiūriai ir san- 


tykis su kitais, kad ir žodinio konflikto zonoje atsidūrusiais, individais. Generolo 

Lucjano Želigowskio ar Jėzefo Pilsudskio biografinės apkalbos šiandieninėje Lie- 
tuvoje, A. Baranausko, Mykolo Romerio ir Oskaro Mitoszo Lenkijoje - tai vis atve- 
jai, kurie skatina susimąstyti, kaip veikia kolektyvinė gyvųjų ir gyvenančiųjų at- 
mintis. Regis, iki platesnių abiejų tautų visuomenės sluoksnių dar ilgai turės 
skintis kelią Jerzy Giedrojco intelektualinės kultūros ir moralinių pasirinkimų 
principai. Be jų išties sunku tikėtis atminties miglų išsisklaidymo. 

Susipažinus su pastarųjų keliolikos metų periodine Suvalkų krašto lenkų spau- 
da ir pasiklausius akademinių užstalių kalbų, labiausiai stebina pasikartojantys 
mėginimai paaiškinti kontroversišką Seinų vyskupo A. Baranausko elgesį teigi- 
niais be jokių įrodymų: jis tiesiog buvęs rusų valdžios atsiųstas kaip agentas. 
Tuose akademiniuose ganduose ir populiarių vietinių skandalų prisigėrusiuose 
vietinės žiniasklaidos tekstuose glumina labai tiesmukiškas pototalitarinės 
visuomenės paranojos poveikis: dabarties veikėjams limpantys įtarimai bendra- 
darbiavus su slaptosiomis pasmerktų komunistinių režimų tarnybomis yra lyg 
modelis, nevalingai pritaikomas labai toli laike nugrimzdusių herojų charakte- 
ristikoms. Dabarties pasimetimai ir žemo intelektinio skonio populiarių įpročių 
dulkės gula ir ant visai kitokiose epochose veikusių istorinių asmenybių kostiumų. 

Tiesą sakant, XIX amžiaus pabaigoje ir tuo momentu, kai A. Baranauskas 
buvo konsekruotas Seinų vyskupu, įsiliepsnojančioje lietuvių ir lenkų polemikoje 
taip pat buvo taikomos panašios juodosios technologijos. Tačiau jos buvo veikiau 
teorinio lygmens ir taikytos ištisiems sąjūdžiams apjuodinti, o ne atskiriems indi- 
vidams apkaltinti. XIX ir XX amžių sąvartoje Rusijos valdomos ir galimus savojo 
išsivadavimo kelius svarstančios Lenkijos politiniam ir visuomeniniam elitui, jo 
interesus atspindintiems publicistams visas jaunas ir gležnas tautinis lietuvių 
judėjimas neretai atrodė tik kaip Rusijos ar Prūsijos administracijos inspiruotas 
faktas. Kylantis ginti savo teisių lietuvių balsas buvo lenkų nacionalistinių ir 
konservatyviųjų jėgų pristatomas tik kaip savotiška kolektyvinė rusų agentūra, 
kuri, pasak jų, jokio kito tikslo savyje neturėjo kaip tik vieną siekį - įveikti senąją 
kovos už mūsų ir jūsų laisvę tradiciją ir smogti smūgį lenkų liberalizacijos jėgoms į 


nugarą. 

Žinoma, taip darė ne visi politiniai polemistai. Negalima sakyti, kad lenkų 
liberaliųjų demokratų stovykloje visai nebuvo tokių, kurie suprato, jog lietuviai 
yra atskira tauta, istorijos likimo įvaryta į kampą ir palikta to likimo valiai. Buvo 
ir tokių, kurie suvokė, kad tie lietuviai yra kita tauta, bet nerado jiems kito kelio, 
išskyrus įsiliejimą į didesnės lenkų tautos erdvę ateities žemėlapyje. Šie lietuvių ir 
lenkų istoriografijai opūs klausimai dar laukia naujų tyrynėtojų, galinčių nepasi- 
duoti laiko inercijai. 

Kaip jau buvo nesyk pabrėžta, ir šiurkšti asimiliacinė Rusijos valdžios politi- 
ka krašte, kuri po Lietuvos nulenkinimo (arba demagogiško lietuvių išvadavimo iš 
tariamai pražūtingos lenkų įtakos) lozungais slėpė tiesioginius lietuvių surusi- 
nimo kėslus, ir buvusių unijos partnerių lenkų nacionalinio egoizmo proveržiai 
lietuvius stūmė į labai skausmingą politinio blaškymosi, spontaniškos sąjungi- 
ninkų paieškos, nuolatinį gynybinio savanaudiškumo bei netolygų politinio in- 
telekto stiprinimo kelią. J. Šliūpo avantiūros, apie kurias kalbėjome ankstesniame 
skyriuje, yra vienas iš geriausių tokio nenuoseklumo pavyzdžių. Šio, pavadintu- 
me, jaunatviško politikavimo padariniai buvo tiesiog fatališki. Jie vertė lietuvius, 
kaip ir kiekvieną užguitą tautinę mažumą didžiausiame tautų kalėjime, kokiu bu- 
vo laikoma Romanovų imperija, slėptis už nepatiklumo, įtarumo, net tam tikro 
klastingumo savigynos apkasų. 

Didžiausių rusinimo ir caro valdžios represijų akivaizdoje grėsmingai augo 
pačios Lietuvos socialinių sluoksnių susiskaldymas ir priešprieša. Ją, kaip ir visą 
specifinį lietuvių ir lenkų skyrybų charakterį, taip pat reikėtų laikyti ne tik ben- 
dros kultūrinės, ekonominės ir socialinės krašto raidos vaisiumi, bet ir tiesioginiu 
rusų politikos padariniu. Šią padėtį bene geriausiai yra apibūdinęs profesorius 
Mykolas Biržiška, kuris kadaise pabandė kiek eseistiškai pasamprotauti, kas būtų 
buvę, jei ne represyvi rusų politika XIX amžiaus antrosios pusės Lietuvoje: 

Jei lietuvių spauda nebūtų uždrausta buvusi, o visos kitos maskolių priemonės 

1863 m. sukilimui likviduoti būtų vykdomos, lietuvių padėtis kad ir nebūtų 

buvusi tokia, kaip latvių ar estų, kurie nebuvo sukilimo paliesti, prieš kurių 


tikybą jokių žygių nebuvo daroma ir kurie patys ligi 80-ųjų metų caro valdžios 

nebuvo „nuvokietinami“, tik, priešingai, naudojosi savo kalba bažnyčioje ir mokyk- 

loje, jau 60-aisiais metais galėjo leisti sau laikraščius, nors prieš tai jų raštija nė kiek" 

nebuvo augščiau pakilusi už lietuviškąją, o ligi Duonelaičio iš viso jai buvo dar 
labai toli, — vis dėlto net varžomi lietuviai per 40 metų kultūroje būtų daugiau 
laimėję, negu draudžiamuoju laiku joje kad yra pasiekę. Nebūtų reikėję kovoti dėl to, 

ką turėjo jau lenkai ir kitos tautos. Nebūtų reikėję nei tų aukų ir kančių, kurių teko dėl 

raidžių pakelti. Natūraliau ir tautai sveikiau konservatyvieji jos sluoksniai būtų 

susigrupavę ir ramesnę, patogesnę būtų sau politinę liniją nustatę, negu dabar jiems 
pačios vyriausybės kad buvo primesta griežtai ir kovingai opozicinė. 

Reikia pabrėžti, jog net pačiais bendriausiais bruožais ši gili kultūros istoriko 
įžvalga nei lietuvių, nei tuo labiau lenkų istoriografijojoje nėra patyrinėta. Tačiau 
ji yra itin produktyvi, stengiantis suvokti politinę vyskupo A. Baranausko 
biografiją, siekiant atpažinti joje svarbiausius orientyrus rusų politikos Lietuvoje 
ir Lenkijoje atžvilgiu ir galiausiai patikrinti, iki kokių kompromisų leido sau 
priartėti gyvenimo kelio pabaigoje mūsų giesmininkas. 

Pirma, ką reikėtų pabrėžti, norint rekonstruoti bent pačius bendriausius A. Ba- 
ranausko santykių su rusų administracija principus, yra tai, kad jis kuo puikiau- 
siai suprato ir tiesoginius bei deklaratyvius rusų politikos siekius, ir gana hermeti- 
nes tos politikos įgyvendinimo Lietuvoje technologijas. Nereikia aiškinti, kad ad- 
ministracijos taikomas Lietuvoje divide et impera metodas vertė galynėtis su ta 
valdžia, numatant keletą ėjimų į priekį politinio žaidimo šachmatų lentoje. 

A. Beresnevičiaus ir A. Baranausko aplinkoje buvo gerai atpažįstami svar- 
biausieji rusų politikos veiksmai, jų eilės tvarka. Taip pat buvo svarstomos visos 
įmanomos legalios ir pusiau legalios pasipriešinimo priemonės, kurios galėjo 
būti vienais atvejais tinkamos liaudžiai, kitais — išsilavinusios visuomenės ir 
Katalikų bažnyčios hierachijos elgsenai. Štai Paskutiniame pamoksle seno kunigo 


jos demagogų žodžiai ir veiksmai: 


! M. Biržiška, Lietuvių tautos kelias į naująjį gyvenimą, t. 2, p. 13. 

persekiodami žemajcziuose lenkiszka kalba, aprusintojaj gires, buk jie esą apginie- 

jajs žemajtiszkos kalbos. Bet tai ira givas melas.? 

Pamokslininkas duoda liaudžiai labai paprastą patarimą: reikia tiesiog ne- 
leisti vaikų į valdiškas mokyklas ir neskaityti kirilica spausdintų lietuviškų 
knygelių. Turime pripažinti, kad šis raginimas rado atgarsį. Katalikiškumo ap- 
sauga ir tam tikros lietuviškumo pozicijos buvo tokiais veiksmais užtikrintos, bet 
tuo pat metu sumokėta labai brangiai. Boikotuojant vienokias mokyklas ir vieno- 
kias knygas, bet neturint adekvačių edukacijos galimybių, iš rankų slydo tautos 
modernizacijai būtinas apšvietos įrankis. 

Kai kurios Paskutinio pamokslo vietos skirtos gana sudėtingoms rusinimo 
priemonėms aprašyti, nors tam pasitelkiama primityvi argumentacija. Šis A. Ba- 
ranausko aplinkoje atsiradęs tekstas yra ir medžiaga atskleisti jo paties orientavi- 
mosi rusų viešos ir neviešos politikos labirintuose lygį. Pamokslininkas bando 
paaiškinti, kaip veikia rusinimo mašina: 

(...) aprusintojaj skirsto papuolusi po ju waldze swieta, kad wisus paleng- 
wu, po dali, suwarit ing prawoslawije. Wienus kankindami, kitu ne kibin; 
wienus pagrobę ing cerkwe, kitus praded, o trecziu dar ne uzkabin. Wersdami 
gudus unijotus ing prawoslawije, žemajczems ir lenkams bloga ne dare; baj- 
gdami unijotus, katalikus prispaudė, o luteru ir kalwinu ne ruszioja; su- 
panczioję katalikus užtika jau ir ant heretiku, su kurejs pabaigę, ims židus ir 
totorius? 

Šiame trumpame rusų politinių žingsnių aprašyme paliečiamas ne tik kon- 
fesinis, katalikų kunigui pirmiausia rūpimas klausimas, bet siekiama parodyti, 
kaip ši politika pasireiškia tautinėje ir kalbinėje plotmėje. Rusijos Imperijos 
užkariautų kraštų integracijos ir asimiliacijos kryptis buvo sukoncentruota būtent 
įšį rusifikacijos tikslą. Pamokslininko lūpomis kalbantis autorius įspėja lietuvių 
liaudies žmogų, kokia klastinga yra administracijos elgsena. Jis tęsia savo 
įtikinėjimus, pakartodamas ankstesnę politinio algoritmo schemą: 


* Paskutinis pamokslas wiena žemajeziu kuniga priesz smerti, p. 45. 
"Ten pat, p. 4748. 

Najkindami gudiszka kalba žemajtiszkos netiek, prispausdami žemajtiszka 
kalba, wokiszkos ne žejde; primindami wokiszka, latwiszkos ne kluda; bet priejs' 
eila int ant latwiu, poam ant židu ir totoriu; užgindami lenkiszka kalba Lietuwoj ir 
žemajcziuose, duod jaj lajswe Lenkijoj; bet cze isznajkinę, užgins, ir Lenkijoj. 
Apsiejn su mumis, kaip su kepalu duonos, kurio wisa užkarta neapžiosi ir nepra- 
risi; bet suraikidamas po kasneli, pamaži wisa suwalgysi.- Kajp dirba su unijotajs, 
tajp dabar dirb su katalikajs.* 

Šie pamokslininko išvedžiojimai jokiu būdu neskirtini prie primityvios di- 
daktikos pavyzdžių. Knygelėje taip pat leidžiamasi į istorinius ekskursus, kurių 
tikslas parodyti, kad savų tikslų rusų valdžia siekia, pirmiausia atskirdama 
socialinį ir intelektualinį krašto elitą, be kurio vadovaujamo autoriteto liaudis 
lengvai pasiduoda valdžios intrigoms. Būtent tokiu didvide et impera principu 
buvo pasiremta, rusifikuojant rytines buvusios Lietuvos Didžiosios Kunigai- 
kštystės žemes. 

Tekstas gana gerai rodo, kad jo autoriui yra visiškai suprantamos ir valdžios 
intrigos visokiausiais būdais pjudyti lietuvius ir lenkus, pagal klasikines slap- 
to valdymo taisykles remiant silpnesnįjį prieš stipresnįjį. Tad lietuvius prieš 
lenkus. 

Nagrinėdami caro administracijos veiksmus ir ypač slaptųjų tarnybų priemo- 
nes, galime įtarti, jog tam tikru atžvilgiu jos buvo suinteresuotos lietuvių sąjūdžio 
atsiradimu ir stiprėjimu iki tol, kol tai didino skilimą tarp buvusių išsivaduojamosios 
kovos partnerių ir tuo pat metu silpnino bendrą to pasipriešinimo pajėgumą. Kita 
vertus, neabejotina, kad labai greitai išsivyniojęs iš infantilinio brendimo vystyklų 
tas lietuviškasis sąjūdis toli gražu nebuvo lojalus rusų politikos choro dalyvis. 
Lietuviai, kad ir rizikuodami, sueidami į visokiausius kompromisus su valdžia, 
greitai pramoko politinių intrigų abėcėlės ir vis labiau reiškėsi kaip savarankiškas 
politinis veiksnys, su kuriuo turėjo skaitytis ne tik savo manipuliacijos tikslų 


siekianti rusų administracja, bet ir galingas lenkų judėjimas. 


* Ten pat, p. 48. 

Iš lenkų pusės viso lietuvių sąjūdžio paskelbimas rusų ar prūsų valdžios 
kreatūra buvo akivaizdus politinio netoliaregiškumo ir stipresniosios pusės 
egoizmo pasireiškimas. Lygiai taip pat tikėtina, kad rusų politikai buvo nau- 
dinga tokia lenkų judėjimo aktyvistų pozicija. Ji savo užgaulumu ir nepatiklu- 
mu tiesiog vijo lietuvius į Rusijos valdžios glėbį. Laimei, šie reiškiniai nebuvo 
giluminiai, o lietuviams ir lenkams prieš I pasaulinį karą kartais pavykdavo 
(bent jau Vilniaus krajovcų atveju) susėsti prie vieno Lietuvos ateities vizijų 
diskusijų stalo. 

Tiesioginių savo pažiūrų į rusų politiką liudijimo vyskupas A. Baranauskas 
nepaliko, tačiau iš netiesioginių šaltinių galima suvokti, kad jos buvo ganėtinai 
akivaizdžios kasdienėje paties vyskupo elgsenoje ir svarbiausiuose jo žingsniuose. 

Tad kaip vis dėlto klostėsi A. Baranausko santykiai su oficialiosios politikos 
vadinamajame Šiaurės vakarų krašte vairininkais? Šios painios istorijos pradžia 
mums jau yra žinoma: 1863 metų sukilimo laikais romantiškas ir revoliucinis 
jauno poeto kunigo užsidegimas, jo antivyriausybinės nuotaikos ir didelė įtaka 
aplinkai buvo neblogai žinomi dalykai. Taigi valdžios akyse jis visą laiką išliko 
nepatikimas Katalikų bažnyčios tarnas, kurio žingsniai buvo akylai stebimi ky- 
lant kiekviena karjeros pakopa. 

Kita vertus, akademiniams jo korespondentams į akis krisdavo didelis A. Ba- 
ranausko baiminimasis dėl to, kaip į jo veiksmus pažiūrės valdžia. Tie, kurie 
gyveno ir sąmoningai veikė represyvaus politinio režimo sąlygomis, nesunkiai 
gali atpažinti bruožus, kurie formuojasi einant prieš srovę, t. y. įsitraukiant į 
antivyriausybinę ir nelegalią veiklą. Itin įžvalgus yra J. Baudouino de Courtenay 
požiūris į savo vyresnįjį akademinį bendradarbį. Kaip ryškėja iš profesoriaus 
prisiminimų, 

Baranauskas, kad ir pusėtinai atviras ir paprastas, laikydavosi kažkokio at- 
sargumo ir kai kurių dalykų neužbaigdavo sakyti, arba apie juos kalbėdavo lyg 

lygtinai 5 


*J. Baudouino de Courtenay, atsiminimai apie A. Baranauską; žr.: LKAB, p. 424. 

Prisiminimų autoriui buvo sunku suprasti tam tikrus kolegos ir vyskupo elge- 
sio bruožus, kurie panėšėjo į nuolaidžiavimą rusų valdžiai. Štai kaip jis apibūdina 
tokį A. Baranausko oportunizmą: 

Kaip matyti iš Baranausko laiškų, tuomet jo svajota išleisti savo gramatiką, bet 

tik tada, kada nebebus uždrausta Rusijoje lietuvių spauda. Aš jam aiškinau, jogei, 

nežiūrėdamas uždraudimo, išspausdinsiu taip, kaip rankraštyje, tariant lotynų- 

lietuvių raidėmis Kazanėje, pasiremdamas teise, kurią universitetų statutai lai- 
duoja. Vis veltui, Baranauskas norėjo būti, iš vienos pusės, geruoju su vyriausybe, 

o iš kitos pusės, troško, kad jo gramatika būtų prieinama lietuvių liaudžiai; to betgi 

negalėjo laukti, kadangi vietose buvo baisiai persekiojami lietuvių alfabetas ir 

raštai (...). Vyskupas nenorėjo susikirsti su vyriausybe, ir dėl to jo bailumas tuo 
žvilgsniu buvo lyg kokia liga.* 

Galima suprasti J. Baudouino de Courtenay — iškilaus lenkų mokslininko ir 
demokrato — nuostabą. Jam, kaip kalbininkui, negalėjo nekelti nusivylimo A. Ba- 
ranausko nenuoseklumas, per menkas užsispyrimas išspausdinti savąją gra- 
matiką ir ginti lietuvių teises į lotyniškąjį raidyną. Tačiau, turint galvoje visą 
vertybinį vyskupo pasaulį, akivaizdu, kad katalikybės gynimo reikalai jam buvo 
svarbesni už viską. Šiame bare vyskupas buvo be galo užsispyręs, racionalus ir 
diploma-tiškas, sugebantis santykiuose su rusų valdžia atskirti mažiau svarbius 
dalykus nuo svarbesnių, gerai išmanantis, kur darytinos nuolaidos, o kur kom- 
promisas yra žalingas. J. Baudouino de Courtenay pažintas žmogus - tai daug ko 
siekiančio ir daug ką slepiančio žmogaus tipas. Bruožai, kuriuos taip subtiliai 
atskleidė profesorius, labai tinka vyskupui, kuriam teko ginti savo tikinčiųjų avidę 
nuo brutalaus persekiotojo. 

Išsamiau susipažinus su rusų valdžios dokumentais, atskleidžiančiais oficia- 
liųjų sluoksnių požiūrį į A. Baranauską, prieš akis iškyla sudėtingesnis, bet įtiki- 
namesnis po rusų politikos labirintą klaidžiojančio giesmininko paveikslas. Jo 


oficialieji oponentai pabrėžia vyskupo priešiškumą valdžiai, jo įžvalgumą, racio- 


*Ten pat, p.426. 


nalumą, nuoseklumą, įtakingumą ir kitokias savybes, kurių jis galėjo išmokti iš 
M. Valančiaus, o dar labiau - iš A. Beresnevičiaus. 

Valdant Žemaičių vyskupiją A. Beresnevičiui, tarnybiniuose rusų raštuose 
Kauno seminarijos profesoriaus A. Baranausko pavardė buvo ne taip dažnai 
minima. Tačiau po 1884 metų padėtis pasikeitė, o karjeros laiptais pakilęs profe- 
sorius tapo svarbiu valdžios ir policinės jos tarnybos dėmesio krislu. Štai kaip 
piešiamas vyskupas Vilniaus generalgubernatoriaus I. Kachanovo raporte Rusi- 
jos vidaus reikalų ministrui: 

Iki Baranausko paskyrimo vyskupu sufraganu, Telšių R[omos] klatalikų] vys- 
kupas Paliulionis nerodydavo tokio atkaklaus nenoro derinti savo veiklą su 
vyriausybės potvarkiais ir apskritai paklusti jos reikalavimams, ir tik paskyrus 
Baranauską į šias pareigas, R. k. dvasininkijos priešinimasis vyriausybės įsa- 
kymams pradėjo vis labiau ir labiau dažnėti, o labai aštrūs ir įžūlūs jos išsišokimai 
susilaukė rimto dėmesio. 

Visa tai aiškiai liudija, kad vysk. Baranauskas nepritaria vyriausybės veiks- 
mams, ir jeigu jo bute būtų dar apgyvendintas kunigas Stulginskis, kuris ryškiai 
įrodė savo politinę neištikimybę ir kurį vysk. Baranauskas, be abejonės, iškels kaip 
kankinį dėl tikėjimo ir tuo atkreips į jį visų Kauno gubernijos gyventojų dėmesį, 
tai Telšių R. k. vyskupijos dvasininkija dar priešiškiau žiūrės į visus vyriausybės 
įsakymus, todėl aš, kaip ir anksčiau manau, kad negalima leisti kunigui Stulgins- 
kiui sugrįžti į Kauno guberniją? 

Sibiro tremtinio (1863 m). kunigo Ferdinando Stulginskio epizodas šiame ra- 
porte yra šalutinis, nors ir charakteringas, turint galvoje tarnybinę vyskupo A. Ba- 
ranausko biografiją. Jo aplinkoje, net Seinų laikotarpiu, keletą dešimtmečių nuolat 
rasdavo prieglobstį nuo rusų persekiojimo nukentėję ar net besislapstantys lietuvių 
veikėjai. Čia svarbu pabrėžti, kad jokie oficialūs dokumentai nerodo A. Baranaus- 
ko buvus caro valdžios ar juo labiau kokių nors represinių policinių tarnybų 


manipuliacijos objekto. Priešingai, juo valdžios sluoksniuose niekada nepasi- 


"Vilniaus generalgubernatoriaus 1884.12.17. raportas; žr.: LKAB, p. 375-376. 


tikėta, jam verstos kaltės už visos vyskupijos valdžiai priešiškų nuotaikų plitimą 
tarp Kauno gubernijos katalikų. ž 

Tačiau reikia kritiškai žiūrėti ir į rusų administracijos archyvus. Dvasininkų 
ir tikinčiųjų elgsenas 1884-siais iš esmės lėmė nusivylimas pažadais ir viltimis, 
kad bus sušvelnintas lietuvių kultūros ir raštijos persekiojimas. Priešinimasis 
represyviai rusinimo politikai yra ne kas kita kaip atoveiksmis pavojingai galiai. 
Tad ir generalgubernatoriaus bandymas viską sieti išimtinai su vienu Žemaičių 
vyskupu sufraganu yra tuo pat metu demagogiškas kaltųjų ieškojimas šalia pačios 
krašto administracijos kabinetų. Juk priešiškos gyventojų reakcijos gali būti (ir 
buvo) išprovokuotos nevykusių, brutalių valdžios veiksmų. 

Įtarinėjimai ir kaltinimai, mesti A. Baranauskui, nuo to laiko buvo sistemingas 
dalykas, kuris tuo pat metu kelia klausimą, kodėl vis dėlto su vyskupu nebuvo 
susidorota. Juk dešimtys katalikų hierarchų anuomet nukentėjo nuo beatodairiškų 
Rusijos administracijos sprendimų. Tačiau A. Baranausko atveju (panašiai kaip 
ir jo mokytojo A. Beresnevičiaus), kad ir kartojantis priekaištams ir nuolat teisi- 
nantis, iki radikalių lūžių nebuvo prieita. Štai praslinkus mažiau kaip metams po 
cituoto I. Kachanovo raporto, Kauno gubernatorius V. Melnickis slaptame tarny- 
biniame rašte skundėsi savo viršininkams Vilniuje: 

Telšių vyskupijos vyskupas sufraganas kunigas Antanas Baranauskas labai 
uždaro būdo, žalingai veikia vyskupą Paliulionį ir turi įtaką katalikų dvasininki- 
jai ir apskritai gyventojams. Todėl būtų visai naudinga vyskupą sufraganą 
Baranauską perkelti į vieną iš Pavyslio krašto katedrų? 

Šiuokart generalgubernatorius I. Kachanovas nebuvo toks kategoriškas ir 
nepalaikė Kauno gubernatoriaus skundo. Vėlesniame rašte Rusijos vidaus 
reikalų ministrui jis pabandė surasti svaresnių argumentų A. Baranausko 
perkėlimui ar palikimui Kaune. Generalgubernatoriaus raštas yra būdingas do- 
kumentas, parodantis, kad rusų valdžiai kartais paprasčiausiai pritrūkdavo 


įrodymų saviesiems įtarimams paremti. Kaip dėstė ministrui I. Kachanovas, 


* Kauno gubernatoriaus 1885.10.29. raštas; žr.: LKAB, p. 379. 


Kauno gubernatorius jokių įrodymų dėl antivyriausybinio A. Baranausko akty- 
vumo nepateikė, 

ir jeigu negali visiškai patenkinti šiuolaikinė Telšių vyskupijos Romos katalikų 

dvasininkijos laikysena, tai, šiaip ar taip, iki šiol ji pasireiškė vien religiniu fana- 

tizmu ir, kiek šiuo požiūriu sufraganas Baranauskas žalingai veikia vyskupą 

Paliulionį, tikrų įrodymų aš neturiu? 

Tačiau tas pats I. Kachanovas nebuvo itin nuoseklus, jo nuomonė dėl A. Bara- 
nausko keitėsi gan dažnai ir ne visada galima nustatyti tikrąsias šių permainų 
priežastis. Štai vos keliems mėnesiams praslinkus po to, kai jis nepritarė Kauno 
gubernatoriaus siūlomam sprendimui, Vidaus reikalų ministeriją Peterburge pa- 
siekia kitas raštas, apibūdinantis A. Baranauską ir padėtį Kaune. I. Kachanovas 
pasiūlė tokias priemones padėčiai suvaldyti, kurios būtų paremtos jau keliolika 
metų administracijos taikoma praktika: 

Jo Didenybė velionis Imperatorius, kaip matyti iš buvusio Vidaus reikalų mi- 
nistro 1870 m. lapkričio 27 rašto (...), atsižvelgdamas, kad nėra jokio reikalo Kau- 
ne gyventi dviem Romos katalikų vyskupams, teikėsi paskirti Mintaujos miestą, 
įeinantį į Telšių vyskupiją, tuometinio minimos vyskupijos vyskupo sufragano 
Beresnevičiaus buvimo vieta (...). 

Pripažindamas būtinumą griežtai laikytis caro paliepimo, išdėstyto aukščiau 
nurodytame caro įsakyme, ir atsižvelgdamas, kad Telšių vyskupui Paliulioniui 
vyskupijai valdyti sufraganas Baranauskas nebūtinas, kad, Kauno gubernato- 
riaus nuomone, sufraganas Baranauskas daro žalingą įtaką vyskupui Paliulio- 
niui (...), manyčiau, tikslinga ir Telšių vyskupui sufraganui Baranauskui paskirti 
nuolatine gyvenamąja vieta Mintaują. 

Nuo savo mokytojo A. Beresnevičiaus, kuris praleido Mintaujoje kone penke- 
rius metus, likimo A. Baranauską greičiausiai išgelbėjo ministro abejonė, kad 
vyskupų ir sufraganų buveinių išskyrimas neišprovokuotų pačių vyskupijų skai- 
dymosi ir daugėjimo proceso. 


* Vilniaus generalgubernatoriaus 1885.11.18. raštas; žr.: LKAB, p. 380. 
" Vilniaus generalgubernatoriaus 1886.01.16. raštas; žr.: LKAB, p. 381. 


Kita vertus, ypatingas ir net liguistas būsimojo Seinų vyskupo atsargumas, 
kuriuo stebėjosi J. Baudouinas de Courtenay, neleido rusų slapukams surinkti 
svaresnių įkalčių ir padėjo išvengti daug nemalonumų. A. Baranausko gebėjimas 
derėtis su valdžios pareigūnais ir teisintis, atremiant kaltinimus svariais ir gud- 
riais argumentais, taip pat gerai pastebimas. Jis mokėjo taikyti visokias diplo- 
matines gudrybes, pasinaudoti skirtingo rango rusų valdininkų nesutarimais 
ir pažiūrų skirtumais. Kartais, sąmoningai ar pagavus pasipiktinimui dėl ad- 
ministracijos veiksmų, A. Baranausko komentarai įgaudavo itin aštrias ir to 
meto rusų aukštosios biurokratijos skoniui netinkančias formas. Ypač dirgliai 
reaguota į A. Baranausko mėginimus pasinaudoti ne itin kvalifikuotai surašytais 
raštais. Prie tokios pavojingos ribos buvo priartėta 1893 metais, vyskupui ape- 
liuojant į vidaus reikalų ministro nuožiūrą. Vis dėlto reikia pripažinti, jog mūsų 
giesmininko kelias nuolat vingiavo ant prarajos krašto, rizikuojant pakliūti val- 
džios nemalonėn. 

Santykiai su rusų administracija buvo įtempti ir sunku juose ieškoti nuoseklu- 
mo. Rusų valdininkai patys klusniai vykdė besikeičiančių ministrų valią, nuo gu- 
bernatorių ir generalgubernatorių palankumo arba nepalankumo taip pat priklausė 
labai daug dalykų. Tai, kad A. Baranauskas susitikimuose su aukštaisiais 
pareigūnais sugebėdavo padaryti labai gerą išsimokslinusio erudito ir išpuoselėto 
skonio esteto įspūdį, buvo teigiamas dalykas. Tiesa, iki savo paskyrimo Seinų vys- 
kupu jis tam tikru atžvilgiu slėpėsi vyskupo M. Paliulionio šešėlyje, stengdamasis 
pabrėžti bažnytinės subordinacijos principą. Neretai, susirašinėdamas su caro ad- 
ministracija, jis kone pedantiškai pabrėždavo, kas priklauso, o kas nepriklauso jo 
rangui. Kiek tai buvo apsimestinė poza, leidusi atitraukti jį stebinčių valdininkų 
dėmesį, o kiek nuoširdus pedantiškumas ir pritarimas tokiam rangų lentelės etiketo 
diktatui, dabar galime tik spėlioti. Santykiuose su rusų valdžia A. Baranauskas, 
panašiai kaip ir didysis jo pirmtakas M. Valančius, iškildavo daugeliu veidų ir po- 
zų, tačiau niekas iš istorikų jo nepavadino daugiaveidžiu. 

Rusijos valdžios politika katalikų klausimu taip pat nebuvo nuosekli. Pasku- 


tiniams imperatoriaus Aleksandro III valdymo metams būdingos gana šiurkščios 


valdžios akcijos, jo įpėdinio Nikolajaus II valdymo pradžia atrodė lyg šiokias 
tokias permainas žadantis politinių ieškojimų laikas. Galbūt dėl to A. Baranaus- 
ko likimo klausimas jo paskyrimo Seinų vyskupu išvakarėse iš tiesų atrodo lyg 
švytuoklė, svyruojanti tarp pasiūlymų bausti, ištremti etc ir palaiminimo naujai 
dvasininko karjeros pakopai. Iš 1893-1897 metų aukštųjų Rusijos valdžios 
pareigūnų susirašinėjimo susidaro būtent toks įspūdis. Štai vieneriems metams 
likus iki paskyrimo į Seinus, Vilniaus generalgubernatorius, nerasdamas kitų 
būdų suvaldyti nepaklusnų priešgyną A. Baranauską, pasiūlo vidaus reikalų 
ministrui pradėti taikyti prieš vyskupą ypatingas priemones. Kaip komentavo 
savo rašte carui Nikolajui II ministras, iš generalgubernatoriaus rašto prasmės ir 
nuorodų į ankstesnį susirašinėjimą galima spręsti, kad jis vėl kelia jau ne kartą ministeri- 
jos atmestą šio vyskupo tremties iš krašto klausimą. Toliau ministras, pabrėždamas 
savo skirtingą nuo generalgubernatoriaus nuomonę, argumentuoja, jog 
tiesioginės priežasties tokiam siūlymui menkumas ir jo pagrindu pateikti motyvai 
paskatino mane iš naujo peržiūrėti visą Vilniaus generalgubernatorių konfliktų 

su vietiniais Romos katalikų vyskupais eigą pastaruoju metu.“ 

Ministras gana racionaliai ir įžvalgiai apibūdino Lietuvoje susidariusią padėtį, 
pabrėždamas tam tikrus ydingus generalgubernatoriaus P. Orževskio pasiūlymų 
ir administravimo principus. Pasak jo, 

Vilniaus generalgubernatorius pamiršta, kad ne vien Romos katalikų dvasi- 
ninkija nepritariamai žiūri į vyriausybės perkvarkomuosius veiksmus pakraščiuose, 
įvairiais atvejais slaptai, o kartais atvirai priešindamasi, taikant visuotinai priva- 
lomus įstatymus. Į tokio priešinimosi galimumą, susidėjus tam tikroms 
aplinkybėms, vyriausybė visada atsižvelgia, ir priemonės, susijusios su Bažnyčios 
ir tikėjimo klausimais, nustatomos ypač apgalvotai ir griežtai nuosekliai. Neretai 
pačios geriausios įstatymų priemonės sulaukia slapto, net jas vykdyti turinčių 
valdininkų nepritarimo. Tačiau visi šie sunkumai visad įveikiami ir tokiam nepri- 
tarimui neteikiama išdavystės ar pasipriešinimo reikšmė. 


V Vidaus reikalų ministro 1896 m. gruodžio mėn. raštas carui; žr: LKAB, p. 389. 
"Ten pat. 


Liberali vidaus reikalų ministro pozicija ir subtilesnės politikos vadinamaja- 
me Šiaurės vakarų krašte paieška aiškiai kirtosi su žemesnio rango, bet labai 
įtakingo generalgubernatoriaus nuostatomis. Ministras ne be priekaištų Vilniaus 
administracijos vadovui teigė, kad į visas šias politikui elementarias tiesas šis 
visiškai neatsižvelgė, vertindamas Romos katalikų dvasininkijos veiklą jam pa- 
skirtame krašte. Ministro nuomone, generalgubernatorius P. Orževskis perlenkia 
lazdą manydamas, kad 

už patį menkiausią vyskupo nukrypimą nuo jam keliamų reikalavimų, neretai 

neturinčių teisėto pagrindo, reikia jį ištremti iš krašto, tikintis galbūt, kad tuo ir 

baigsis visi sunkumai ir kad dvasininkija ir gyventojai, Romos katalikai, nusira- 
mins.S 

Ministras, kaip ir daugelis įžvalgesnių anuometinės Rusijos politikų, aiškiai 
matė bręstantį masinį nepasitenkinimą ne tik imperijos pakraščiuose, bet ir 
sostinėse ir buvo linkęs liberalizuoti režimą, o ne tik nenukrypstamai laikytis 
atgyvenusios Aleksandro III laikų linijos. Jis formulavo naują, lankstesnę Vidaus 
reikalų ministerijos liniją kitatikių ir tautinių pakraščių atžvilgiu: 

Ilgametis Vidaus reikalų ministerijos patyrimas leidžia daryti kitokias išvadas, 
obūtent, kad panašios priemonės, panaudotos be aiškaus ir neišvengiamo būtinumo, 
sudaro Vyriausybei daugumą sunkumų, nė kiek nepagerindamos bendrų sąlygų. 

Šiuo atveju, kai vyskupo Baranausko veiksmuose neįžiūrimas kokios nors nu- 
statytos Hvarkos ardymas, aš negaliu sutikti su Vilniaus generalgubernatoriaus 
nuomone dėl būtinumo imtis ryžtingų veiksmų prieš šį vyskupą, turint galvoje jo 
ištrėmimą iš krašto, ir manau, kad kelti panašų klausimą generalgubernatoriui 
nedera.“ 

Šie vidaus reikalų ministro argumentai įtikino carą Nikolajų II ir A. Baranaus- 
kui likimas nusišypsojo. Kita vertus, po kelių mėnesių iškilo Seinų vyskupo sosto 
klausimas, kuris iš naujo privertė ieškoti paaiškinimų, motyvų, naudos ir visokių 
kitokių su aukšta politika susijusių dalykų. Kaip rusų politikos vairininkų aky- 


"Ten pat, p.390. 
Ten pat. 

se turėjo atrodyti ši paskutinė vyskupo A. Baranausko karjeros pakopa - kaip 
tremtis ar kaip likimo malonė? Anksčiau nušviesdami vidaus reikalų ministro 
susikirtimą su Vilniaus generalgubernatoriumi dėl A. Baranausko veiksmų, 
pabrėžėme, kad siūlyta vyskupą iškelti iš krašto. Viena vertus, šios priemonės 
nepalaikė caras, o A. Baranauskas išsisuko nuo bausmės. Tačiau, kita vertus, 
nejau A. Baranausko perkėlimas į kaimyninę Telšių (Žemaičių) vyskupijai Seinų 
dieceziją nereiškė jo iškėlimo iš Rusijos šiaurės vakarų krašto į Pavyslio gubernijas 
(tai kas XIX amžiaus pabaigoje liko iš Romanovų valdomos Lenkijos Karalystės)? 
Jis tartum buvo pakylėtas pareigose, bet tuo pat metu atplėštas nuo savo įtakos 
srities. Taigi su juo valdžia pasielgė panašiai kaip prieš keliolika metų buvo pasiel- 
gusi su nepaklusniuoju A. Beresnevičiumi. Retesnis ar dažnesnis kilnojimas iš vie- 
nos vyskupijos į kitą buvo susijęs su administracijos noru neleisti susiklostyti tan- 
kiam ir tvirtam nepalankaus valdžiai vyskupo šalininkų tinklui. 

Tačiau Seinų vyskupija, nors ir priklausė kitai civilinės administracijos juris- 
dikcijai, A. Baranauskui negalėjo būti visai svetimas kitas kraštas. Jis ją lankydavo 
ir būdamas Žemaičių vyskupu sufraganu, ir dar anksčiau, profesoriaudamas Kau- 
no seminarijoje. Jis ją lankydavo tradicinių pasivaikščiojimų po Aleksotą metu, 
žingsniais matuodamas kairiakrantįį Nemuną, maldose ir meditacijose sujungda- 
mas prieš šimtmetį istorinio likimo padalytos Lietuvos didžiosios upės krantus. 

Dar vienas dalykas turėjo daryti Seinų vyskupiją jam artimą. Čia didžiuma 
gyventojų, senosios Lietuvos Didžiosios Kunigaikštystės pavaldinių, kalbėjo 
lietuviškai. Anykštėnui A. Baranauskui, dešimtmečius savo gyvenimo atidavu- 
siam lietuvių tarmių tyrinėjimams ir kadaise reiškusiam abejones dėl S. Daukan- 
to ir M. Valančiaus kartos pastangų žemaičių dialektų pagrindu sukurti bendrinę 
lietuvių kalbą, buvo neabejotinai aišku, jog XIX amžiaus pabaigos Užnemunė 
tapo tautinio lietuvių atgimimo gaiviausiu šaltiniu ir stipriausia tvirtove. Tačiau 
tos tvirtovės gynėjams jis buvo tapęs svetimu, savo šlovingą dainiaus praeitį pra- 
radusiu renegatu. 

Kokius strateginius siekius galėjo puoselėti Rusijos vidaus reikalų ministeri- 


ja, rekomenduodama į Seinų vyskupus A. Baranauską? Tiesioginių administra- 


cijos samprotavimų, kurie išryškintų tą poziciją, istorikai iki šiolei neturi. Mums 
telieka tikėtinos spekuliacijos. Pirmiausia akivaizdu, kad valdžios atstovai turėjo 
matyti, jog jie A. Baranausko jokiais būdais nepavers paklusniu politiniu įrankiu. 
Antra, jie galėjo tikėtis, kad lietuvis vyskupas imsis naujame poste stiprinti 
lietuvybę. Atsižvelgiant į rusų pamėgtus divide et impera principus, ši galimybė 
galėjo prisidėti prie sprendimo. Bet ir čia slypėjo pavojus Rusijos valdžiai, nes vis 
labiau aiškėjo, jog lietuviai, nors ir konfliktuojantys su senaisiais unijos partne- 
riais lenkais, jokiu būdu nėra patikimesni ar palankesni rusams. 

Gali būti iškelta ir dar viena politinė prielaida. Rusijos administracijai turėjo 
būti gerai žinoma A. Baranausko ir aušrininkų konflikto istorija. Modeliuojant 
galimus jo paskyrimo Seinų vyskupu padarinius, tikėtina ir tokia įvykių seka: 
konservatyvus katalikų ideologas A. Baranauskas gali būti efektyvi atsvara vis 
labiau stiprėjančiam antirusiškam tautinio lietuvių judėjimo aktyvumui. Šalia 
kitų galimų tendencijų ši aplinkybė tikrai yra verta dėmesio. Tikėkime, kad ateity- 
je istorikai patikrins ne tik šią, bet ir kitas alternatyvias ar lygiagrečias prielaidas, 
be kurių išaiškinimo sunku tikėtis sužinoti, į kokią iš tiesų sunkią padėtį 1897 
metų pabaigoje pakliuvo naujasis Seinų vyskupas, kalbininkas ir matematikas, 
neužmirštamas poetas A. Baranauskas. 

Viena aišku: gyvenimo pabaigoje giesmininko kelias ne tik kad pasiekė 
didžiausias aukštumas, bet ir vingiavo per pačius pavojingiausius tarpeklius ir 
perėjas, pustomas amžių sandūrų vėjų, kaitinamas prieštaringiausių visuome- 
ninių ir politinių aistrų. 

A. Baranausko vizitinė kortelė 

Seinų vyskupas A. Baranauskas Lomžoje. Nuotr. iš LLTIR 


Seinų vyskupas 


„Podziel nas! Podziel kazaniami i 
Špiewiem jako Ojciec dobry i sprawiedliwy...“ 


(iš Vištyčio parapijos lenkų prašymo A. Baranauskui) 


Seinų vyskupija išgyveno neilgą, bet labai spalvingą istoriją. Keitusi pavadi- 
nimus, ribas, sostines, o galiausiai išnykusi, ši diecezija turėjo ne vieną įsidėmėtiną 
bruožą. Prieš šimtmetį ji aprėpė didelį Užnemunės plotą, savosiomis ribomis 
žymėdama tą Lenkijos Karalystės teritoriją, kuri prieš Abiejų Tautų Respublikos 
padalijimą priklausė LDK. Etniškai mišri vyskupija pasižymėjo ir tuo, kad čia 
gerokai anksčiau nei kur nors kitur lietuviai ir lenkai parapijiečiai pradėjo peštis 
dėl kalbos bažnyčiose. Tad galime tarti ją buvus konfliktinę. 

Seinų vyskupija turėjo ir ne vieną istorikų dėmesio nusipelnusį ganytoją. Kurį 
laiką vyskupo soste sėdėjęs Piotras Pawelas Wierzbowskis mirė 1892 metais. 
Tuomet rusų valdžia paskyrė vyskupijos valdytoją kunigą Pawelą Krajewskį, 
kuris net buvo krašto administracijos nusižiūrėtas kandidatu į vyskupus. Šiandien 
diecezijos istorijos tyrinėtojams vis dar lieka paslaptis, kodėl aukščiausioji impe- 
rijos valdžia, pats caras, nusprendė pasirinkti Antaną Baranauską. Vyskupijos 
istorikas W. Jemielity yra linkęs manyti, kad svarbiausias valdžios motyvas buvęs 


lietuviška kandidato kilmė.' Ankstesni mūsų svarstymai apie galimus rusų ad- 


"W. Jemielity, Biskup sejnenski Antoni Baranowski, p. 45. 
y p-Se]i P. 

ministracijos motyvus, sprendžiant A. Baranausko likimo klausimą, neprieštarauja 
tokiai Bažnyčios istoriko tezei. Reikia tik pridurti, jog Suvalkų gubernijos gyventojų 
poreikiai tikrai skatino civilinę administraciją ieškoti etnines ir kalbines subtily- 
bes išmanančio vyskupo. 

Tačiau svarbi turėjo būti ne tik pati lietuviška kandidato į vyskupus kilmė. 
Kilmė anuomet tikrai nebuvo visa ką lemianti aplinkybė. Yra šimtai XIX amžiaus 
Lietuvos istorijos pavyzdžių , kada lietuviškos kilmės asmenys, kopdami tarny- 
binės karjeros laiptais, tiesiog asimiliuodavosi su rusų ar lenkų visuomene ir nere- 
tai net slėpdavo savo šaknis. Tad ne tik A. Baranausko kilmė, bet ir jo viešai žinomas 
rezervuotas požiūris į tautinį lietuvių judėjimą čia turėjo lemiamą reikšmę. Galimas 
dalykas, kad civilinei krašto valdžiai iš tiesų rūpėjo ne tik divide et impera spektak- 
lietuvių — tarpusavio santykiais. Didžiausia tikimybė yra ta, kad svarbiausias mo- 
tyvas, lėmęs caro sprendimą dėl laisvos Seinų vyskupo vietos, buvo tiesiog, aki- 
vaizdi viltis, kad A. Baranauskas sugebės įminti tas skausmingas mįsles, kurios 
anuo metu kilo savo teisių vis labiau reikalaujančiai liaudžiai. 

Dar vieną aplinkybę reikia turėti mintyje - tai tarptautiniai Rusijos interesai ir 
santykiai su Vatikanu. Tyrinėtojai yra pastebėję, kad Nikolajaus II vyriausybė 
akivaizdžiai stengėsi sumažinti tą Vakarų Europos valstybių nepasitenkinimą, ku- 
ris augo dėl įprastinių antikatalikiškų rusų valdžios ekscesų. Dar nebuvo atslūgusi 
tikra protesto banga Vakaruose, sukelta nesenų įvykių Kražiuose, kur vietos katalikai 
pasipriešino administracijos ketinimams uždaryti bažnyčią. Tenykščiai įvykiai, įėję 
į istoriją Kražių skerdynių pavadinimu, buvo ryškiausias asimiliacinės rusų politi- 
kos pavyzdys. 

Verta priminti šią kraupią ir kelerius metus užtrukusią įvykių grandinę. Silp- 
nindama Katalikų bažnyčios padėtį, 1891 m. gruodžio 12 d. krašto administraci- 
ja nusprendė uždaryti Kražių benediktinių vienuolyną, mūrinę bažnyčią ir kapi- 
nes. Miestelio tikintiesiems būtų likusi tik griūvanti medinė bažnytėlė. Tad 


kas. Vis dėlto valdžia siekė savo: vienuolės buvo iškraustytos jėga, o 1893 metų 

birželio mėnesį Vilniaus generalgubernatorius įsakė nugriauti benediktinių vie- 
nuolyno trobesius ir bažnyčią, tačiau vietiniai gyventojai pradėjo budėjimą ir 
masiškai pasipriešino tokiems ketinimams. Lapkričio 22-osios naktį koniliktas 
pasiekė apogėjų. 70 žandarų būrio, vedamo paties Kauno gubernatoriaus N. Klin- 
genbergo, puolimas buvo atremtas bažnyčioje užsibarikadavusių žemaičių. Ryte 
menės kova baigėsi tragiškai. Teismo duomenimis, 9 žmonės žuvo nuo žaizdų 
arba nuskendo Kražantės upėje, apie pusšimtis buvo sužeista. Tolesnės represi- 
jos ir pasipriešinimo dalyvių teismas tapo bene skandalingiausiais paskutinių 
Aleksandro III valdymo metų įvykiais. Per 40 aktyviausių kražiškių buvo nuteis- 
ta, ir tik sėdus į sostą carui Nikolajui II sulaukta amnestijos. 

Rusų kazokų brutalumas ir tikėjimo laisvių sutrypimas sukėlė pasipiktini- 
mo bangą ne tik katalikiškoje Europoje, bet ir protestantiškoje Prūsijoje. Griežta 
tarptautinė reakcija į Kražių skerdynes ir naujo caro pastangos švelninti padėtį 
prisidėjo prie to, kad bažnyčių uždarinėjimas buvo sustabdytas, o rusų diplo- 
matai ieškojo dialogo su Vatikanu. Galima manyti, kad prie nepaklusnaus vys- 
kupo A. Baranausko kelio į Seinų katedrą taip pat prisidėjo Rusijos administra- 
cijos nuolaidžiavimo Vatikanui politika, vertusi ieškoti išrankesnių ir švelnesnių 
priemonių saviems tikslams pasiekti. 

1897 m. rugpjūčio 2 d. popiežius Leonas XIII paskyrė Antaną Baranauską Seinų 
vyskupu, o tų pačių metų spalio 23 d. caras Nikolajus II savo ukazu tai patvirtino. 
Apie A. Baranausko ingresą Peterburge, įvykusį 1897 m. lapkričio 21 d., išliko 
iškalbingų amžininkų atsiminimų. Dauguma jų liudija, jog naujasis Seinų vyskupas 
net priesaikos ceremonijos metu sugebėjo pasirodyti esąs tikras originalas: jis ne taip 
kaip kiti pirmiausia ištarė priesaikos žodžius popiežiui, o tik tada carui? Gandai 
apie šiuos dalykus greitai plito lietuvių publikoje, kuri, kad ir kokia kontroversiška jai 
atrodė A. Baranausko asmenybė, nuoširdžiai domėjosi šiuo paskyrimu. Peter- 


burgiškiai lietuviai, aukštųjų mokyklų studentai džiaugėsi įvykusiu faktu. 


*R. Mikšytė, Antanas Baranauskas, p. 237. 

Ingreso scenas yra rekonstravusi R. Mikšytė. Ji išstudijavo amžininkų atsilie- 
pimus apie iškilmes, skirtingų visuomenės sluoksnių reakcijas ir viltis, kurios 
buvo siejamos su naujaisiais paskyrimais. Itin spalvingai šias dienas aprašė ka- 
talikiško laikraščio Tėvynės sargas redaktorius D. Tumėnas: 

Ant konsekracijų suvažiavo į Petropilę daugybė vyskupų, kunigų ir šiaip jau 
ponų, o visų akys buvo nukreiptos ant Žemaičių vyskupų: Paliulionio ir Baranaus- 
ko (...). Reikia pripažinti jiems didžią garbę, kad visur Petropilėje rodėsi esą lietu- 
viais, lietuvių vyskupais. Kalbėjo daugiausia lietuviškai, spaudos dalykus aiškino, 
kam tiktai reikėjo. Bet ypatingai malonų įspūdį padarė lietuviškos kalbos vyskupo 
Baranausko ant pietų Akademijoje ir seminarijoje 9 ir 16 lapkr. Kada kiti konsekruo- 
tus vyskupus sveikino visokiomis kalbomis, vysk. Baranauskas kreipėsi prie naujo 
Vilniaus vyskupo lietuviškai. Iškalbingmas vysk. Baranausko žinomas, bet nepaly- 
ginama kalba buvus apie Vilnių, Lietuvos širdį, sostapilę nuo senų senovės kūrėjų 
arba aukščiausiųjų kunigų. Neišpasakytas entuziazmas pagavęs visus esančius, pa- 
galiaus ir tuos, kurie nesupranta lietuviškai. Akademijos ir seminarijos profesoriai 
ir klierikai, Vilniaus ponai, činauninkai iš ministerstvų visi džiaugęsi ir rankom 
ploję.Tai prie atsitikimo pasirodė mūsų vyskupai ne lenkais esą (...) 

Dabar galima tik spėlioti, interpretuojant klausimą, kodėl Peterburge Žemaičių 
vyskupijos hierarchai demonstravo savo lietuviškumą labiau negu pačiame Kau- 
ne. Galbūt jie suprato esmines rusų politikos katalikiškuose Šiaurės vakarų ir 
Pavyslio kraštuose — Lietuvoje ir Lenkijoje - užmačias. Galbūt reportažo auto- 
riaus akyse viskas atrodė kiek kitaip, negu buvo iš tikrųjų. Viena aišku - į Seinus 
buvo siunčiamas pirmasis lietuvis vyskupas, kurio laukė sunkiai įveikiami etninių 
rietenų švelninimo darbai. 

Studentai lietuviai aplankę visus vyskupus, — tęsia savo aprašymą D. Tu- 
mėnas. — Vysk. Baranauskas atsiliepęs — lenkiška ir lietuviška kalba jam esą 
lygios ir lygiai brangios. Išmintingai. Važiuoja į tokią vyskupystę, kur reikės 
gesyti neapykantą ir vienų, ir kitų 


"Cit. iš ten pat, p. 237. 
* Ten pat, p. 237-238. 

A. Baranausko praleistos dienos Peterburge ir įšventinimo iškilmių bei 
susitikimų įspūdžiai neišdilo iš lietuvių judėjimo aktyvisto J. Vileišio atminties. 
Taip sutapo, kad likimas tiesiogiai jį suvedė su vyskupu būtent tuo metu. 

Man teko regėti kun. Baranauską tik vieną sykį, kuomet jis buvo konsekruotas 
Petrapilyje į vyskupus (...). Vyskupas mėgo daug šnekėti, ir atsimenu, būnant man 
svečiuose, jis su pamėgimu vartojo paeiliui keletą dialektų ir šnekėjo teip, kaip 
įvairiose vietose mūsų žmoneliai kalba. 

Užklaustas, ką jis mano apie mūsų tautiškąjį judėjimą ir raštenybę, vyskupas 
prašė neužmiršti, jog pirmiausiai ans esąs dvasiškuoju ganytoju, ir jo priedermė 
esanti lygiai atsinešti prie visų tautų: kunigai, sako, neprivalo užsiimti tautyste, 0 
vien tik krikščionyste, kuri turinti būt pastatyta visados ant pirmos vietos.“ 

Jei tikėtume J. Vileišio liudijimu, naujasis vyskupas buvo pasirengęs važiuoti 
į Seinus: žinojo, kokios sudėtingos problemos jo laukia nuo tautinių skirtumų vis 
labiau eižėjančiose parapijose. Akivaizdu, jog jis pirmiausia stengėsi pabrėžti, 
kad lietuviška jo kilmė jokiu būdu nereiškia ketinimų palaikyti vien lietuvius. 
Priešingai. Per tą trumpą Seinuose praleistą laiką jis ne kartą palaikė lenkų inte- 
resus, kaltindamas lietuvius šventoriuose keliamais susidūrimais. 

Iškilmingas 62-jų metų sulaukusio vyskupo ingresas Seinų katedroje įvyko 
1897 m. gruodžio 28 d.* Taip pradėjo savo ganytojišką veiklą septintasis šios 
diecezijos vyskupas, kuriam buvo lemta suvaidinti svarbų vaidmenį katalikiškame 
lietuvių ir lenkų kultūrinio paribio gyvenime. 

A. Baranauskui atvykus į Seinus gera pusė katalikų kalbėjo lenkiškai, tačiau 
nuo XIX amžiaus pabaigos čia buvo įsižiebęs labai stiprus lietuviškos veiklos 
židinys. Rusijos vyriausybei įteisinus Marijampolės ir Suvalkų gimnazijose 
lietuvių kalbos pamokas gauti valdiškoms stipendijoms universitetuose, į Seinų 
kunigų seminariją pliūptelėjo daug, lietuvių jaunimo. Čia itin daug pasidarbavo 
slapta patriotinė lietuvių organizacija Šaltinis. Po 1905 metų, panaikinus lietuvių 
spaudos draudimą, Seinuose buvo leidžiamas tokio pat pavadinimo savaitraštis 


*J. Vileišis, „A.Baranausko nekrologas“, - LKAB, p. 442-443. 
* W. Jemielity, Biskup sejnenski Antoni Baranowski, p. 45. 

Ha »roš eropoirž aumerca Taizo sxvecs — ŪDtė rėservė ezciusiveneut a Uadrexse. 


Atviruko su vyskupu A. Baranausku reversas. 


ir net žurnalas vaikams Šaltinėlis. Seinų lietuviai turėjo įkūrę knygyną, veikė cho- 
ras, šventadieninė mokykla ir net teatras. Tačiau visa tai buvo jau pasitraukus iš 
šio pasaulio A. Baranauskui. 

Štai kodėl naujojo vyskupo žingsnių aidas iš Seinų katedros pasklido po visą 
parapiją. A. Baranauskas buvo pirmasis Seinų vyskupas, kuris prabilo į tikinčiuosius 
lietuviškai. Įspūdis buvo pritrenkiamas. Visose vyskupijos bažnyčiose 1898 metų 
sausio mėnesio pradžioje buvo skaitoma jo „Piemeniška gromata“ vadinamas 
ganytojiškas laiškas" , kuris sutvirtino lietuviškosios vyskupijos dalies pasitikėjimą 
religiniu ir tautiniu lygiateisiškumu su lenkiškai kalbančia tikinčiųjų bendruomenės 
dalimi. Šios gromatos skaitymas bažnyčiose vėliau buvo palydėtas kitu vyskupo 
veiksmu, rodančiu jo nenorą susitaikyti su lietuvių diskriminacija, kuri buvo itin 
skausminga lietuviškų spaudinių draudimo laikotarpiu. Jis iš esmės parengė 
rankraštinių savo lietuviškų tekstų dauginimo sistemą, įsakydamas visose parapi- 
jose nusirašinėti jo išverstą katekizmą.* 


"R. Mikšytė, Antanas Baranauskas, p. 241. 
"J. Laukaitis, „Vyskupas Antanas Baranauskas, Tiesos kelias", 1927, nr. 11, p. 660. 


Giesmininko kelio + 


viršukalnėje. p 


Tad pati A. Baranausko darbų Seinų katedroje įžanga žadėjo didelę intrigą, 
kaitino lietuviškų laikraščių bei šviesuomenės vaizduotę, gundė atsinaujinimui 
tikinčiuosius ir dvasininkus, taip pat kaustė caro valdžios dėmesį. Pirmiausia visi 
pastebėjo, kad naujasis vyskupas demonstruoja tam tikrą neįprastą šaltumą vietinės 
rusų administracijos atžvilgiu. Tik atvykusį į Seinus A. Baranauską labai pagar- 
biai aplankė ir daug dėmesio parodė Seinų apskrities viršininkas, tačiau vysku- 
pas neskubėjo atsilyginti tuo pačiu. Pusmečiui praslinkus, šį elgesį su valdžia 


tiesmukiškai jam prikišo pats Varšuvos generalgubernatorius, kuris, remdamas 


savo pavaldinių skundais ir pranešimais, bandė taktiškai įtikinti vyskupą laiky- 
tis oficialiojo protokolo taisyklių, nepamiršti, kas yra galima, o kas ne. ' 

Man buvo pranešta, - rašė 1898 metų birželyje generalgubernatorius 
kunigaikštis A. Imeretinskis, — kad Jūsų Ekscelencija, lankydamas vyskupiją ir 
visur būdamas pagarbiausiai vietinės administracinės valdžios, atstovaujamos 
apskrities viršininkų ir jų padėjėjų, priimamas, pats elgėtės su jais, neslėpdamas 
paniekos. Panašiai Jūs elgėtės net su Suvalkų vicegubernatoriumi, tikruoju valstybės 
patarėju Zauškevičium, aplankydamas jį Suvalkuose tik ketvirtą buvimo šiame 
mieste dieną. Pavyzdžiui, Seinų apskrities viršininko Jums parodytos pagarbos 
pareiškimas, pačią pirmą Jūsų atvykimo į Seinus dieną, iki šiol nėra sulaukęs jokio 
atsakomojo Jūsų dėmesio? 

Generalgubernatorius gerai suprato, ką liaudies akyse reiškia toks riboto 
lojalumo ir šaltos pagarbos demonstravimas, todėl mėgino švelniomis priemo- 
nėmis sudrausminti A. Baranauską, kurio aristokratiškos manieros - nepai- 
sant kilmės ir nueito gyvenimo kelio - iš karto buvo pastebėtos rusų valdininkų. 
Generalgubernatorius gana kantriai bandė paaiškinti vyskupui, kaip jis žiūri į 
savo pavaldinius ir kad tie pavaldiniai yra jo paties asmens patikėtiniai. Iš čia 
plaukė subtilus raginimas parodyti jiems daugiau pagarbos. A. Imeretinskis 
savo rašte argumentavo: 

Apskričių viršininkų asmenyje aš įpratęs matyti savo bendradarbius, 
vykdančius bendrą man patikėtą valstybinį uždavinį, ir, reikalaudamas ne tik 
griežtai vykdyti tarnybines pareigas, bet ir pareikšti tikrą pagarbą visiems į jiems 
patikėtas apskritis atvykstantiems garbingiems asmenims, kuriems priklauso ir Jo 
Didenybės Imperatoriaus paskirtas R. k. vyskupas, aš kartu visiškai negaliu su- 
tikt, kad tie valdininkai būtų visiškai nepelnytai įžeidinėjami, ypač tų asmenų, 
kurių atžvilgiu jie patys nepriekaištingai mandagūs.“ 

Generalgubernatorius šalia to itin įžvalgiai priminė, jog nuo tų pačių valdininkų 
priklauso ir vyskupo judėjimo po vyskupiją, vizitacijų ir bendros tvarkos palaiky- 


* Varšuvos generalgubernatoriaus 1898.06.20. raštas Seinų vyskupui; žr.: LKAB, p. 393 
* Ten pat. 


mo aplinkybės. Tai turėjo reikšti, kad vyskupui gali padaugėti apsunkinimų, jei 
jis nesugebėsiąs prisitaikyti prie rusų valdžios reikalavimų. Tuo pat metu tai ro- 
dė, jog gubernijos valdžios akyse vyskupo vizitacijos yra bene svarbiausia katali- 
kiškosios pastoracijos priemonė. Ne veltui, kaip matyti iš daugelio anuometinės 
istorijos tyrinėtojų darbų, vyskupas A. Baranauskas buvo bene aktyviausias tokių 
vizitacijų šalininkas. Religinio gyvenimo gaivinimas ir atsparumo rusifikacijai 
didinimas, vizituojant parapijas ir teikiant sutvirtinimus, buvo seniai išbandytas 
būdas. 

(...) Aš negaliu užmiršti, — tęsė A. Imeretinskis, - kad pačios vyskupo lanky- 
mosi vyskupijoje sąlygos ir jo sukeliami didžiuliai žmonių susibūrimai daro ypa- 
tingai reljefingą bet kokį vyskupijos valdytojo paprasčiausio mandagumo taisyklių 
pažeidimą ir sukelia nederamus vietinių gyventojų samprotavimus.!0 
A. Baranauskas labai gerai suprato, ką reiškia mandagios generalgubernato- 

riaus užuominos, tačiau jis laikėsi pasirinktos taktikos ir savo elgesiu vertė stebėtis 
vietos gyventojus, galiausiai buvo uždegantis pavyzdys ganėtinai baugštiems 
vietos kunigams. Galima daryti prielaidą, kad vyskupas, prisimindamas gerai iš- 
moktas A. Beresnevičiaus pamokas, sąmoningai kaitaliojo tas taktikas ir manie- 
ras, balansuodamas tiesiog ant tos briaunos, kuri žymėjo egzaltuoto mandagumo 
ir priešiškumo ribas. Pirmiausia jis vaidino ypatingo išsilavinimo Bažnyčios ku- 
nigaikščio vaidmenį, pasinaudodamas rusų aukštuomenės ir viršutinių valstybės 
tarnautojų rangams taikomais formaliais reikalavimais. Gubernatorių aplinkoje 
jis buvo pabrėžtinai mandagus, aukštąją rusų kultūrą gerbiąs ir suprantąs inte- 
lektualas, neabejotinai pagarbos vertas ir pripažinimo sulaukiąs asmuo. Šį įvaizdį 
jis savo ruožtu arogantiškai išnaudojo prieš žemesnio rango vietinius viršininkus, 
demonstruodamas savo pranašumus vietos gyventojų akivaizdoje. Tai buvo tak- 
tika, kuri leido ir įgyti tam tikrą pagarbą, ir kėlė įtarią baimę. Leido pabrėžti, jog 
vyskupas nėra nei koks nors civilinės rusų administracijos pastumdėlis, nei tuo 


labiau aklas jos įrankis. 


Ten pat, p. 392. 


Prisiminimuose yra išlikę keletas fragmentų, kurie leidžia spalvingiau nupiešti 
tai, kaip vyskupui A. Baranauskui sekėsi vaidinti savąjį vaidmenį aukštuomenės 
akyse. Lietuvių literatūros tyrinėtojas M. Miškinis yra užrašęs vyskupo A. Bara- 
nausko sekretoriaus Seinuose įspūdžius iš vieno apsilankymo pas Suvalkų gu- 
bernatorių. Vyskupo buvo susirengta kaip dera: apsitaisęs išeiginiais drabužiais, 
susijuosęs plačia šilkine juosta, rankoje laikydamas naujų baltų pirštinaičių porą — 
štai toks jis įsirėžė to meto žmonėms į atmintį." Suvalkų gubernatoriaus namuo- 
se jo laukė iškilmingi pietūs, juose dalyvavo taip pat ir vicegubernatorius, buvo 
susirinkę aukštieji įgulos karininkai, civilinės administracjos viršininkai. Taip 
pat buvo pakviesti aukštosios katalikų ir stačiatikių dvasininkijos atstovai. Ir čia 
atsivėrė, tikėtina, tipiška scena: 

Tarp gubernatoriaus, didelio Puškino kūrinių mėgėjo, ir vyskupo Baranaus- 

ko užsimezgęs dialogas „Eugenijaus Onegino“ tema. Gubernatorius ėmęs žerti 

gausiomis šio kūrinio citatomis, o Baranauskas - replikuoti jam dar gausesnėmis, 

daug ilgesnėmis ir tokiu būdu gubernatorių „įveikęs“. Pastarasis pristigęs citatų, 

o Baranauskas dar citavęs ir citavęs... Per pertrauką pietų metu priėjęs prie 

Laukaičio kažkuris aukšto rango pareigūnas ir taręs jam: „Da-a, vaš episkop nie 

lykom šyt“ 2 

Šitaip vyskupas intelektualas įgydavo didelį autoritetą tarp šviesesnių val- 
dininkų, o elgesio atšiaurumą žemesnio rango rusų pareigūnų atžvilgiu jis ko- 
mentuodavo arba teisindavo tiesiog formaliais rangų ir pareigybių lygio skirtu- 
mais. Suprask, tik su sau lygiais jis privaląs išlaikyti visas egzaltuotas manieras. 
Panašų vyskupo atsakymą generalgubernatoriui A. Imeretinskiui užsimena bu- 
vus R. Mikšytė. Pasak jos, A. Baranauskas į generalgubernatoriaus pastabas dėl 
oficialiojo mandagumo taisyklių laužymo atsakęs ganėtinai griežtai ir oriai. Va- 
dovaujantis caro įsakų sąvadu, vizitai saisto tik lygios visuomeninės padėties 
asmenis. Šiuo atveju lygiais laikytini gubernatoriai ir aukštesni pareigūnai, o 
apskričių viršininkų reikalas prižiūrėti kelius, vyskupui lankant parapijas. Tei- 


" A. Vienuolis. Iš mano atsiminimų, p. 307-311; R. Mikšytė, Antanas Baranauskas, p. 257. 
" M. Miškinis, „Mėgstu kartais pasklaidyti..“,- LKAB, p. 447. 


giama, jog į tą vyskupo A. Baranausko atsakymą generalgubernatorius teištaręs 
vieną žodį: sumašedšij.> Tačiau turimos istorinės medžiagos visuma veikiau 
perša mintį, jog A. Baranauskas tikrai nebuvo pametęs galvos ir žinojo, kas yra 
kas Pavyslio krašte. Išties tikėtina, kad tam tikra provokuojama arogancija jis 
siekė savo tikslų, — tam tikro vieningo administracijos požiūrio į katalikų padėtį 
krašte ir į patį vyskupą diferenciacijos. Apskričių viršininkai iš tiesų turėjo būti 
labai atsargūs, vengdami skandalų ir konfliktų su tokiu vyskupijos valdytoju. 
O A. Baranauskas, iš visko sprendžiant, itin gerai jautė amžių sąvartoje besikei- 
čiančią Rusijos Imperijos padėtį, mokėjo pasinaudoti įvairių rusų valdžios 
grupuočių skirtumais ir varžybomis dėl įtakos. Kitaip tariant, jis pasirodė neblo- 
gas politinio žaidimo dalyvis. 

Pirmiausia jis neabejotinai jautė, ko iš jo galėjo tikėtis valdžia, skirdama į 
Seinus. Greičiausiai administracija vylėsi stipresnio vyskupijos ganytojo posūkio 
lietuvybės link, lojalaus caro valdžiai parapijiečio ugdymo, gal net ryškesnio 
lietuvių ir lenkų atskyrimo labui. Kita vertus, visos Rusijos Imperijos mastu 
kylant socialinei įtampai ir tvenkiantis revoliucijos debesims, valdžią pirmiau- 
sia turėjo dominti krašto gyventojų rimtis. Tačiau neprabėgo nė keletas dienų 
po vyskupo ingreso Seinuose, kai Suvalkų gubernatorius Botovskis ėmėsi 
aiškintis A. Baranausko ketinimus, jo asmeninius polinkius ir prognozuoti 
artimiausią ateitį. Tai, ką jis sužinojo, tikriausiai privertė nusivilti ir priversti su- 
klusti. Nedelsiant, 1898 m. sausio 3 d., į Varšuvą generalgubernatoriui buvo 
pasiųstas slaptas raportas, kokių vyskupo veiksmų gali tikėtis rusų valdžia. 
Suvalkų gubernatorius rašė: 

(...) Laikau būtina pranešti Jums savo įspūdžius po ilgo pasikalbėjimo apie 
vietinį lietuvių judėjimą su naujai paskirtu ir atvykusiu į Seinų vyskupystę katalikų 
vyskupu Baranausku, pradėjusiu pokalbį šiuo klausimu. 

Paaiškinęs man autobiografiją, būtent, kad pagal kilmę jis yra lietuvis, 11-os 
lietuvių kalbos dialektų tyrinėtojas ir jų žinovas, smulkiai išstudijavęs lietuvių 


"R.Mikšytė, Antanas Baranauskas, p. 254. 


raštijos istoriją, vyskupas pareiškė, jog jis, kaip žmogus ir kaip vyskupystės ganyto- 

jas, negali abejingai žiūrėti į tokią nenormalią tikinčiųjų, esančių jo žinioje, padėtį ir“ 
visais būdais stengsis juos nuraminti, tačiau jis galėsiąs padaryti tik tuomet, jeigu 

vyriausybė atšauks savo nutarimą spausdinti lietuviškus leidinius rusų raidėmis; 

tokio atšaukimo viltį tartum jam sukėlė tokie asmenys kaip akademikas Byčkovas, 

Užsienio tikėjimų dvasiniams reikalams departamento direktorius Masolovas ir kiti 

aukštus postus užimantys asmenys. Toliau pareiškė, kad kiekviena tauta turi prigimtą 

teisę ir privalo garbinti, melstis jam savo gimtąja kalba bei mokytis Dievo žodžių iš 

tų rašmenų, prie kurių priprato visa ankstesniųjų kartų eilė (...). 


Gubernatorius, matyt, plėtodamas valdžios pasirinktą politinę mintį, pabandė 


atkreipti dėmesį į tai, kad lietuvių ir lenkų parapijiečių galimybės per pamaldas 


vartoti gimtąją kalbą nėra lygios. Dėl to didėja įtampa gubernijoje, kelia nerimą 


konfliktai bažnyčiose ir šventoriuose. Regis, kad gubernatorius pastebėjo 


prieštaravimų A. Baranausko argumentacijoje: kirilicos ir rusų kalbos atveju vys- 
kupas gina lietuvių kalbą, o lenkų kalbos atveju bando išsisukti visiškai kitokiais 


argumentais. Jis toliau raportavo: 

(...) Vyskupas apgailestavo ir dėl to, kad tarp jo tikinčiųjų yra dar kitas 
nedarnumas — lietuvių kova su lenkais dėl kalbos, kuria turi būti meldžiamasi 
bažnyčiose (...), šiuo atveju lietuviai yra neteisūs, nes pamaldos lenkų kalba 
buvo laikomos amžiais, taip turi būti ir toliau. Į mano pastabą, jog toks sprendi- 
mas prieštaraująs ką tik pareikštai jo paties nuomonei, jog kiekviena tauta turin- 
ti prigimtą teisę melstis gimtąja kalba, vyskupas, kiek susidrovėjęs, atsakė, kad 
jis pasiliekąs prie savo nuomonės dėl tos teisės, tačiau pagal Katalikų bažnyčios 
kanonus jis negalįs vien savo valdžia pakeisti amžiais nusistovėjusio papročio 
laikyti pamaldas lenkų kalba; tokį pakeitimą, patenkinantį lietuvių pageidavi- 
mus, galėtų leisti tiktai vyskupystės sinodas, kurio pas mus vyriausybė ne- 
leidžia.“ 


"Suvalkų gubernatoriaus 1898.01.03. slaptas raportas Varšuvos generalgubernatoriui.; žr.: LKAB, p.391-392. 


5 Ten pat, p.392. 

Gubernatoriaus raportas yra geras įrodymas to, kad administracija tikrai 
tikėjosi spartesnės Seinų vyskupystės lituanizacijos ir, be abejo, lenkiškojo ele- 
mento susilpninimo. Valdžios siekis paskatinti silpnesniąją iš dviejų Rusijai 
nepalankių jėgų (lietuvius) reikšti nepasitenkinimą stipresniuoju partneriu (len- 
kais) ir taip silpninti antirusiškas nuotaikas buvo visiškai suprantamas intere- 
sas. Vyskupo A. Baranausko elgesys ir išsisukinėjimas nuo tiesių atsakymų, tam 
tikras jo koncepcijos, apibrėžiančios prigimtines tikinčiųjų teises, prieštaringumas 
pasako viena: jis mėgino išvengti politinės valdžios pinklių ir ant šios intrigos 
meškerės neužkibo. Būtent tai labiausiai nuvylė gubernatorių, kuris tokiais sam- 
protavimais pabaigė savo iškalbingą raportą viršininkui: 

Ar iš tikro esama tokių kanoniškų taisyklių, aš nežinau, bet iš to vienpusiško ir 
istoriškai neteisingo pasirinkimo faktų, kuriuos pateikė man vyskupas iš lietuvių 
raštijos istorijos, laikydamas turbūt neišmanančiu tos istorijos. Iš iškraipymo man 
gerai žinomų faktų apie buvusių Vilniaus generalgubernatorių Muravjovo ir Kauf- 
mano potvarkius dėl lietuviškų knygų leidimo ir spausdinimo rusų raidėmis'* aš 
darau išvadą, kad vyskupas Baranauskas, be abejo, protingas (...), mokąs įgyti 
simpatijas ir patraukti savo elgesio manieromis, veiks jam patikėtoje vyskupystėje 
ta pačia neapykantos kitiems tikėjimams ir lenkiškumo dvasia, kaip veikia ir kiti 
vyskupai šiame krašte.“ 

Gubernatoriaus būta įžvalgaus ir nelabai apsirikta. Vyskupas A. Baranaus- 
kas buvo kietas riešutas net aštriems rusų valdžios dantims. Nuo pat pradžių 
buvo aišku, kad vyskupas per daug protingas ir gudrus, kad leistųsi manipuliuo- 
jamas hermetiniuose tautinės rusų politikos žaidimuose. Su tuo reikėjo susitaiky- 
ti, nes tuo pat metu buvo aišku, kad A. Baranauskas greta to, kad buvo užsispyręs 
ir nelengvai išgąsdinamas, lemiamais momentais mokėjo išlikti apdairus ir atsar- 
gus. Jis stengėsi išlikti nepriklausomas tiek, kiek tai Katalikų bažnyčiai buvo 


įmanoma Rusijos imperijoje metams artėjant prie XX amžiaus slenksčio. 


“ Raporto išnašoje dar pridurta: iš apkaltinimo buv. Kauno vyskupo Valančiaus nusikalstamu bailumu už sutikimą ir 
pritarimą tokiam spausdinimui ir leidimui. 
V Ten pat, p. 392. 


237 


Gebėjimas pelnyti net oponentų iš caro administracijos simpatijas ir pagarbą 
puikiai derėjo su nonkonformistine vyskupo laikysena. Pabrėžtina, kad ypač Seinų 
periodu išryškėjo vienas itin svarbus jo santykių su civiline rusų valdžia bruožas. 
Anuomet siekdama sukurti sau lojalių pavaldinių katalikų sluoksnį Lietuvoje ir 
Lenkijoje, valdžia ne tik grūmojo represijų lazda, bet ir stengėsi apdovanojimais 
patraukti savo pusėn dvasininkiją. A. Baranauskas, kitaip nei jo pirmtakai ir moky- 
tojai M. Valančius ir A. Beresnevičius!“ , neturėjo jokio apdovanojimo. Negana to, jis 
stengėsi nuvertinti savo vyskupijos klero akyse tuos caro vyriausybės dėmesio 
žymenis. A. Baranauskas susikviesdavo apdovanotuosius kunigus ir iškilmingai 
įteikdavo jiems pasižymėjimo ženklus už didžius nuopelnus Rusijos valdžiai. Tuo 
pat metu jis rasdavo progą kandžiai pastabai, kad jo paties krūtinė nėra sužalota 
jokių rusiškų ordinų." Kunigai ir vietos valdininkai neabejotinai jautė tokią A. Bara- 
nausko nuotaiką, o demonstruoti klebonijų bičiulystę ir vaišingumą civilinės 
valdžios pareigūnų atžvilgiu Seinų vyskupijoje darėsi nebemadinga. Tačiau nerei- 
kia abejoti, kad svarbiausia vyskupo A. Baranausko veikla buvo ne santykiai su 
valžia, bet pareigos paprastiems tikintiesiems, kuriems itin stigo dėmesio, meilės ir 
patarimų didžiojo socialinio šurmulio akivaizdoje. 

Štai tokiomis aplinkybėmis prasidėjo paskutinis A. Baranausko kelio etapas. 
Naujasis Seinų vyskupas gana energingai ėmėsi savo misijos. Svarbiausia, ko 
siekė jo griežtas protas — tai visų pirma išsiaiškinti padėtį dekanatuose ir parapi- 
jose, kad būtų galima imtis pamatuotų sprendimų. Tai jis bandė padaryti dviem 
būdais. Per keletą pirmųjų jo darbo Seinuose mėnesių buvo parengta ir išsiuntinėta 
rankraštinė anketa, į kurios klausimus turėjo atsakyti kiekvienos parapijos klebo- 
nai. Antra - tai paties vyskupo vizitacijos, kurios iš tiesų tapo labai svarbia vys- 
kupijos tvarkymo priemone. Jų metu buvo aiškinamasi ir aiškinama, mėginama 
sumažinti įtampą tarp lenkų ir lietuvių. Parapijų vizitacijos ir teikiami sutvirtini- 
mai - kaip katalikybės savigyna prieš Rusijos vyriausybės represijas - dar nuo 
vyskupo Motiejaus Valančiaus laikų buvo patikrintas veiklos būdas. 


'* M. Valančius turėjo tris caro ordinus, o A. Beresnevičius du. 
"R. Mikšytė, Antanas Baranauskas, p. 254. 


238 


Anketos apie bažnytines apeigas atkreipė dėmesį ne tik į kalbas ir tautinius 
santykius. Trylikos skyrių klausimynas apėmė labai įvairius dalykus, susijusius 
su parapijų gyvenimu. Seinų vyskupo buvo domimasi: kada ir kokios pamaldos 
vyksta; iš kokių dalių susideda; kas sudaro parapijiečių daugumą, kas mažumą; 
kokia kalba vartojama katechizacijai; ar yra bažnyčiose popiežių bulės ar vyskupų 
diplomai? Toliau reikalauta atsakyti, kaip pamaldų metu rengiasi kunigai, kaip ir 
kas giedama, kokios vyksta procesijos, prašoma apibūdinti laidojimo ir vestuvių 
apeigas, įskaitant apmokėjimo detales. Anketa baigiama klausimais apie kate- 
chizaciją bei tikėjimo tiesų mokymą pamokslų, laidotuvių, sergančiųjų lankymo 
ir kalėdojimo metu. Tad aiškiai matyti, jog A. Baranauskas uoliai ėmėsi jam 
patikėtų pareigų, stengdamasis pagerinti ganytojiškos veiklos kokybę, rodydamas 
daugiau dėmesio ir pagarbos visiems parapijiečiams, nepaisydamas, kokia kalba 
jie šneka. Tai buvo modernu ir tuo pat metu labai sudėtinga. Vyskupo padarytos 
išvados ir racionalizacijos siekė suderinti tradiciją ir naujus modernybės iššūkius, 
liturginę lotynų kalbą su besivaržančiomis dėl savų teisių bažnyčiose lenkų bei 
lietuvių kalbomis.?? 

Susirūpinimas kunigų darbo kokybe, akivaizdus klausimyne, budino vysku- 
pijos gyvenimą, kuris buvo pritilęs ir dėl represyvios rusų valdžios politikos, ir 
dėl neišvengiamai tokiomis aplinkybėmis išryškėjusios ganytojiško uolumo sto- 
kos. Tyrinėtojai aprašo keletą atvejų, susijusių su atsakymais į anketos klausi- 
mus. Štai, pvz., Simno bažnyčios archyvo medžiaga. Šioje parapijoje daugumą 
sudarė lietuviai, nors pamaldose dominavo lenkų kalba. Naujojo vyskupo nuro- 
dymu nuo 1898 metų balandžio mėnesio lietuvių daugumai imamas skirti rytme- 
tinis, o lenkų mažumai - popietinis pamaldų laikas. Bažnyčioje liturgine kalba — 
lotyniškai — giedamos giesmės Te Deum, Tantum ergo, Rex Christe. Suplikacijas 
kunigas gieda lietuviškai. Daugumas lietuvių yra beraščiai, todėl jiems užtenka 
rožinio. Nauja tvarka Simno parapijos atveju tikrai padarė harmonizuojamą po- 


veikį, ir vyskupas A. Baranauskas per 1899 m. rugpjūčio 12 d. vizitaciją Simne 


* Anketa apie padėtį Seinų vyskupijos bažnyčiose, Lomžos diecezijos archyvas (LDA), sign. 334, rink. II,1.35-38. 


lenkiško pamokslo metu pabrėžė, kad priešiškumas tarp lietuvių ir lenkų blėsta. 


pamaldumą ir, kaip dera, tradiciškai smerkė liaudies ydas.?! 

Tačiau iš Simno atvejo nereikia daryti visa apimančių išvadų. Nors daug kur 
lietuviškoje Užnemunėje bažnytinio gyvenimo lituanizacija išties galutinai įvyko 
tik dėl ganytojiško vyskupo A. Baranausko uolumo, tačiau nereikia suabsoliutinti 
jo gebėjimų ir nuopelnų. Geranoriški ir racionalūs vyskupo siekiai ne visur buvo 
vienodai suprasti, ne vienodą reakciją sukėlė. Taip pat nereikia pamiršti to fakto, 
kad ginčai dėl kalbos bažnyčiose šioje senosios Lietuvos Didžiosios Kunigaikštystės 
dalyje kilo jau XIX amžiaus pirmojoje pusėje. A. Baranausko pirmtakai Seinų kated- 
roje taip pat nesėdėjo rankų sudėję. Būta visokių mėginimų ir visokių padarinių. 
Lietuvių tyrinėtojai dažniausiai pabrėžia nesėkmes, kurias ganytojiškoji vyskupo 
taktika patyrė, gindama lietuvių kalbos teises. Negalėjo vyskupo A. Baranausko 
aplinkraščiai ir paraginimai, kuriuos jis dalijo vizitacijų metu, iš karto sulyginti lie- 
cijos, ir nuo dekanų bei klebonų polinkių. Tai, kad klebono pažiūros buvo bene 
svarbiausias dalykas, nekelia abejonių. 

Po naujojo Seinų vyskupo nurodymų daugelyje vietų, lietuvių daugumai ėmus 
reikštis pamaldose lietuviškai, kilo negailestingas protestas, pvz., Liubave jis 
išaugo iki riaušių. Lygiateisiškas savo pozicijas ginanti lenkakalbė parapijos da- 
lis piktinosi, sabotavo, trikdė, šaipėsi ir grūmojo naujų lietuviškų madų sekėjams. 
Sklaidant Lomžos diecezijos archyvo bylas net atrodo, kad kiekvienas idealisti- 
nis ir racionalus vyskupo bandymas sumažinti diskriminacijos pavojus ir priar- 
tinti tikėjimą prie paprastos liaudies sukeldavo dar didesnį šurmulį. 

Iš tiesų Suvalkų gubernatorius raporte pažymi, kad vyskupo A. Baranausko 
požiūris į lietuvių kalbos padėtį bažnytiniame krašto gyvenime yra gana priešta- 
ringas. Viena vertus, vyskupas nuosekliai laikėsi minties, kad kiekvienas katali- 
kas turi prigimtinę teisę į Dievo žodį gimtąja kalba, kita vertus, lenkų kalba jo 


* R.Mikšytė, Antanas Baranauskas, p. 245-246. 

vaizduotėje buvo atpažįstama lyg antroji gimtoji lietuvių kalba. Stengdamasis, 
kad parapijose, kuriose lietuvių gyventa gausiau, atsirastų lietuviškos pamaldos, 
jis jokiu būdu nenorėjo, kad būtų visiškai išstumta lenkų kalba. Lyg iš Paskutinio 
pamokslo išmoktą pamoką A. Baranauskas kartojo veiksmus, kurie lygiagreta vie- 
nu metu būtų stiprinę katalikišką lietuvybę ir lietuvių prisirišimą prie lenkų. Jis 
neretai kaltindavo lietuvius parapijiečius už pernelyg agresyvų savųjų reikala- 
vimų kėlimą ir konfliktavimą. Jam artimesnis buvo ramios tų santykių evoliucijos 
kelias. Žinoma, oficialiai jo nurodymuose buvo įsakoma neproteguoti jokios vie- 
nos kalbos, derintis prie tikinčiųjų poreikių. 

Itin pabrėžtini A. Baranausko veiksmai įvesti lenkiškas pamaldas tose vysku- 
pijos parapijose, kuriose lenkų skaičius buvo visiškai mažas, o tikintieji jau ilgus 
dešimtmečius iki jo nurodymų meldėsi lietuviškai. Geras pavyzdys yra anuome- 
tiniai įvykiai Vištyčio parapijoje. Lomžos diecezijos archyve yra likęs geras 
pluoštas medžiagos, kuri atspindi padėtį parapijoje iki A. Baranauskui atvykstant 
į Seinus ir jam sėdus į vyskupo sostą. Tarp tos archyvinės medžiagos yra ne 
vienas Suvalkų gubernatoriaus raštas, kuriame kreipiamasi į vyskupijos valdyto- 
jus dėl kalbinių ginčų parapijoje. Štai 1896 m. rugpjūčio 13 d. rašte gubernatorius 
Mat lenkai, nors jų yra absoliuti mažuma, jaučiasi nuskriausti, nes visos pamal- 
dos Vištyčio bažnyčioje yra lietuviškos.? Gubernatorius rekomendavo surasti 
atskirą laiką lenkiškoms pamaldoms. Ta pati mintis po kelių mėnesių pasikartojo 
ir Varšuvos generalgubernatoriaus rašte Seinų vyskupijos valdytojui kunigui Kra- 
jewskiui.“ Matyti, kad vietos klebono dėka iki vyskupo A. Baranausko bažnytinis 
Vištyčio gyvenimas buvo visiškai lituanizuotas, vietos lenkams naujasis vysku- 
pas įžiebė viltį, kad ir jų mažumos teisės bus gerbiamos. 1898 m. kovo 28 d. jie 
lenkiškai kreipėsi į naująjį ganytoją savo iškalbingu laišku: 

* R. Mikšytė savo knygoje Antanas Baranauskas kiek supainioja šios bylos aplinkybes teigdama, kad Vištyčio 
parapijoje, esant tik 300 lenkų, pamaldos vykusios lenkiškai, dėl ko lietuviai skundžiasi. Detalesnė dokumentų analizė 
rodo,kad būtent lenkų mažuma siekė bent dalies pamaldų lenkiškai, o lietuviai jau po A. Baranausko nurodymų buvo 


nepatenkinti dvikalbe suplikacijų giedojimo sistema. 
“ Varšuvos generalgubernatoriaus 1896.11.21. raštas, LDA, sign. 596, zesp. I, I. 203. 

(.--) Jau 16 metų negirdim savo kalbos, net per pasninkus (...). O yra mūsų lenkų 
parapijoje apie 500, ir net mokame lietuvių kalbą, bet ne tiek , kad galėtume su- | 
prasti pamokslų turinį.(...) Mes gyvename Lietuvos ir Mozūrų pasienyje ir atlaidų 
dienomis susirenka daug žmonių iš Vyžainių ir Liubavo apylinkių, todėl mums ir 
jiems būtų nauda iš Dievo žodžio [lenkiškai]. 

Iki šiol rožinį ir „Dieve Šventas“ dainuodavome lenkiškai, nes kitas giesmes 
mus pamažu atėmė, o šiandien ir to netekome. 

Mūsų mylimas Ganytojau, palik mums tas giesmes (...). Išskirk [podziel] mus! 
Išskirk pamokslais ir giesmėmis kaip geras ir teisingas Tėvas, bet neišsižadėk 
mūsų — to mes nuolankiai maldaujame (...).5 
Prašymas atskleidžia skausmingą tautinio sąmonėjimo proceso - lietuvių ir 

lenkų liaudies virsmo skirtingomis tautomis - dalyvių padėtį. Ką galėjo tokioje 
situacijoje apsispręsti daryti vyskupas A. Baranauskas? Besąlygiškai tenkinti 
šitokius graudžius prašymus ir prisidėti prie spartėjančių lietuvių ir lenkų — senųjų 
unijos partnerių - skyrybų? Jam buvo aišku, kad tokiam plačiam nacionalizmo ir 
modernybės žingsniui negali atsispirti akla gynyba. Todėl, viena vertus, jis neprieš- 
tarauja, kad būtų surastas atskiras laikas Vištyčio lenkų pamaldoms. Nutariama, 
kad kas ketvirtą sekmadienį turi vykti lenkiškos mišios. Tačiau ar to gana? Turint 
galvoje vyskupo A. Baranausko konservatyviosios utopijos kontekstą, tai tik dar 
vienas atsitraukimo žingsnis, nutolinantis nuo tariamos darnos, kurios idealas — 
buvusi ir praeities ūkuose skęstanti LDK ir Lenkijos Karalystės unija, nykstančio 
prisiminimo Abiejų Tautų Respublika. A. Baranausko būdui tai būtų reiškę lėtinį 
pralaimėjimą. Ką dar galima buvo daryti? 

Čia susiduriame su itin komplikuotu ir desperatišku vyskupo eksperimentu, 
kurio uždavinys turėjo būti lenkų ir lietuvių vienybės užtikrinimas didėjančio 
tautinio sąmoningumo sąlygomis. Jis išleidžia nurodymą per pamaldas mišriai 
vartoti abi kalbas: Evangelija skaitoma lenkiškai, rožinis giedamas lietuviškai, 
suplikacijos — pakaitomis posmas po posmo lietuviškai ir lenkiškai. Kalbų kom- 


* Vištyčio parapijiečių lenkų prašymas vyskupui A. Baranauskui, ten pat, I. 205. 

binacijos tokioje pamaldų vizijoje galėjo įvairuoti atsižvelgiant į parapijose susi- 
klosčiusias istorines tradicijas, tautinės mišrainės proporcijas, lietuvių raštingumą. 
Anksčiau minėtos anketos klausimynas rodė vyskupo pastangas išsiaiškinti ne 
tik tai, kiek kokių tautų tikinčiųjų esama, bet ir sužinoti kultūrinius šių atskirų 
grupių pajėgumus ir poreikius. Daugelis lietuvių buvo neraštingi, o lenkakalbiai 
parapijiečiai telkėsi miesteliuose ir prie dvaro, tad jų raštingumas buvo pasiekęs 
kiek aukštesnį lygį. 

Vyskupo A. Baranausko pastangos patenkinti kuo įvairiausius norus, tačiau 
nesukeliant per daug aštrių skyrybų, buvo skausmingos ir tikintiesiems, ir kuni- 
gams, ir galiausiai jam pačiam. Sekant Vištyčio parapijos lietuvių reakcijas, įtampa 
dėl to nesumažėjo, o taikdariškas vyskupo elgesys, deja, nepasižymėjo saliamo- 
niška išmintimi. Dabar vyskupui į Seinus skundus siuntė tos pačios Vištyčio 
parapijos lietuviai, nenorėdami užleisti lenkams nė pėdos iš pažadėtosios tikėjimo 
žemės, kurią jie išsikovojo prieš keliolika metų. Jie pareiškė, kad vyskupo valios 
išpildymas sukėlė daug papildomų sunkumų ir neaiškumų. Per procesijas ir mi- 
šias buvo vartojama lenkų kalba, o dar prisidėjo dvikalbės suplikacijos. Tai labai 
skaudus dalykas lietuviams. Pasak skundo, tik 300 lenkų yra parapijoje, kurią 
sudaro apie 3000 žmonių. T. y. lietuvių, nesuprantančių lenkiškai, yra 9 kartus dau- 
giau.“ Lietuviai komentavo susidariusią padėtį ir toliau taip formulavo savo ne- 
pasitenkinimo priežastis: 

Iš priežasties dviejų pamokslų, t. y. lenkiškai prieš sumą ir lietuviškai po su- 
mai, taipogi dviejose kalbose giedamų suplikaciją traukiasi nabaženstvai labai 
ilgai, nes kas nedeliai beveik iki trečiai valandai po pietų. Grįžtie namo prie ir taip 
slektų kelių yra per vėlu važiuotiems, o ypatingai piekštiems, nes kasnedėliai 
užpuola naktis, pareinant iš bažnyčios (...).7 
Taigi lietuviai, panašiai kaip prieš keletą mėnesių jų bendraparapijiečiai lenkai, 

maldavo vyskupą padėti išsiskirti. Geriau trys sekmadieniai būtų skirti atskirai 
lietuviškoms pamaldoms, o vienas lenkiškoms. Geriau atskirai nuo lenkų negu 


* Vištyčio parapijos lietuvių skundas vyskupui A. Baranauskui,LDA, sign. 596, rink. I, 1. 214. 
"Ten pat,1.214. 

kartu su jais. To paties geidė ir kita šalis. Ši situacija niekais vertė utopiškas A. Ba- 
ranausko viltis, kad galima sukurti visiškai dvikalbę bendruomenę, rodyti daugia- 
kultūrio (dvikultūrio) tapatumo patrauklumą. Anksčiau cituotas Vištyčio lenkų 
argumentas, kad jie moką lietuviškai, tik per menkai, kad suprastų pamokslus, yra 
lyg nuoroda į tai, kad lenkakalbė gyventojų dalis išties norėjo pasirodyti gerbianti 
daugumos kalbą. Tiesa, tokių pavyzdžių išlikusi archyvinė medžiaga nerodo bu- 
vus labai daug, tačiau vis vien tai yra labai simptomiška užuomina. 

Vyskupo A. Baranausko politika buvo sunkiai įveikiamas uždavinys ne tik pa- 
prastiems tikintiesiems, bet ir kunigams. Nors ir turėdamas saują artimesnių 
pagalbininkų, vyskupas pats turėjo vėl sugrįžti prie kadaise apleisto eiliavimo. Da- 
bar kitaip negu romantiškosios jaunystės metais — ne tiek tam, kad išreikštų save, 
bet kad įgyvendintų savo paties išmąstytą ganytojišką misiją vis labiau susis- 
kaldančioje Suvalkų krašto liaudyje. Jis pats m,ėgina lygiagreta sueiliuoti dvi- 
kalbėms suplikacijoms tinkamas giesmes. Čia jau visai gyvenimo kelio pabaigoje 
vėl susikerta didieji jo talentai: poezija, kalbotyra ir teologija. Per kelerius metus jis 
parašė apie trisdešimt religinių giesmių, kai kurioms sukomponavo melodijas. Tik 
ne patys prigimtiniai pomėgiai dabar vedžiojo jo plunksną, o labai sąmoningas 
noras sutelkti visas likusias galias savo didžiajam gyvenimo tikslui pasiekti. 

Sunkiausia buvo įveikti abejones, ar tai apskritai yra įmanoma. Iš visų vyskupi- 
jos kampų nuolat ateidavo signalai apie susidūrimus. Silpnesniuosius, ma-žumas 
nuolat ginant nuo daugumos spaudimo, žinoma, kildavo nepasitenkinimas. Vieni 
kaltino nuolaidžiavimu lenkams, kiti — lietuviams, o abi šalys susitelkdavo tada, 
kai ganėtinai didelio raštingumo, nuovokos ir tolerancijos reikalaujančios vysku- 
po priemonės radikaliai griaudavo susiklosčiusias tradicijas. Taip idealistinė 
konservatyvioji A. Baranausko utopija patenkinti visus sukeldavo erzelį ir pasime- 
timą ir tarp vienų, ir tarp kitų. Nežinia, kiek pasitenkinimo jam pačiam davė tie 
kompromisiniai išradimai, tačiau visiškai aišku, kokią sunkią naštą jis užsivertė 
ant savo pečių gyvenimo saulėlydyje. 


jis jausdavo savo vizitacijų metu. Nesvarbu, kad tautinė lietuvių spauda pliekė 

archajiškai unijines vyskupo pažiūras, nesvarbu, kad, mėgindamas išlaikyti objek- 
tyvumą, vyskupas dažnai stodavo lenkų pusėn, tačiau Seinų ar Punsko lietu- 
viams buvo gana paties fakto, jog vyskupas A. Baranauskas yra lietuvis, kreipiasi 
įjuos lietuviškai. Kaip rašo vietinių žmonių prisiminimais pasiremianti R. Mikšytė, 
vyskupo pamatyti suplaukdavo minios žmonių. Štai Punsko prieigose kelią nu- 
klodavo gėlėmis ir audiniais, puošniausiai žolynais vainikuodavo vartus. Iš 
lankomų parapijų vyskupas A. Baranauskas ypač išskyręs Punską: tai parapija! 
Vaškinės žvakės, naminiai audiniai! Rankšluosčiais persijuosę bernai išjodavę vys- 
kupo pasitikti, atlydėdavę lyg kokį senovės Lietuvos kunigaikštį iki pat baž- 
nyčios.* Negalėjo tai nejaudinti poetiškos A. Baranausko sielos. 

Bene didžiausių pastangų iš jo pareikalavo noras gan per trumpą laiką išversti 
į lietuvių kalbą Bibliją. Greičiausiai ir šis gigantiškas sumanymas darbais apsi- 
krovusiam vyskupui reiškė sudėtinę jo projekto dalį: gilesnei mišių lituanizacijai 
buvo būtinas Evangelijos žodis lietuviškai. Dėl visai suprantamų priežasčių jam, 
kaip reikliam ir įnoringam kalbininkui, negalėjo įtikti dar XIX amžiaus pradžioje 
Žemaičių vyskupo Juozapo Arnulfo Giedraičio atliktas vertimas. Jam netiko kal- 
ba, kuria kalbėjo A. Giedraitis, S. Daukantas ir greičiausiai patsai M. Valančius. 

Paskutiniai A. Baranausko gyvenimo mėnesiai praėjo grumiantis su kūno 
ligomis, palinkus prie Šv. Rašto vertimo. Su nepaprastu pasiaukojimu dirbdamas 
po 12-15 valandų per parą jis sugebėjo per labai trumpą laiką išversti kone tris 
penktadalius Senojo Testamento. Deja, jo vertimo kokybė jau nebeatitiko laiko 
reikalavimų. Išryškėjo senstančio vyskupo atsilikimas nuo šiuolaikinės teologi- 
jos ir biblinės archeologijos raidos. Seinuose apsilankęs, ką tik iš studijų Fribūre 
grįžęs būsimasis Peterburgo dvasinės akademijos rektorius ir vyskupas P. Būčys 
nusistebėjo, kad Anykščių šilelio autorius buvo keliasdešimt metų atsilikęs nuo 
skriptūristinio mokslo pažangos.“ 

Tačiau tų vertinimų ir savojo vertimo likimo A. Baranauskui nebuvo lemta 
sužinoti. 1902-jų pavasarį pradėjo reikštis insulto požymiai. Gydytojai patarė 


*R.Mikšytė, Antanas Baranauskas, p. 255. 
"Cit iš ten pat, p. 263. 

keisti darbo režimą, elgtis atsargiau. Tai negelbėjo, nes vyskupas neatsisakė savo 
dienotvarkės. Lapkričio 26-osios pavakarį jis sėdo vakarieniauti su savo sekreto- 
triumi kunigu J. Laukaičiu. Jiedu linksmai šnekučiavosi. Po kiek laiko vyskupo 
kalba pasuko prie abejonių, ar jam pavyksią užbaigti pradėtą vertimą. Po kelių 
valandų tik atsigulusį poilsio A. Baranauską ištiko didelis kraujo išsiliejimas į 
smegenis. Jis mirė, kaip dera uoliam vyskupui - rūpindamasis savo pareigomis ir 
pradėtais darbais. Dar po kelių dienų mūsų giesmininko gyvenimo kelias baigėsi 
pomirtine kelione iki Seinų katedros. Przegląd Katolicki pranešė: 

Laidotuvių dieną Seinų katedroje tvirtu balsu lietuvių kalba pasakė Suvalkų 
dekanas kun. Motiejus Simonaitis, taip pat lietuviškai prakalbą ten pasakė ir kun. 
Tomas Žilinskas. Vyskupas buvo palaidotas Seinų katedroje, Švč. Mergelės Mari- 
jos koplyčioje, užmūrijant jo karstą dešiniojoje nišoje. Kūnas buvo balzamuotas 
(2 
A. Baranauskas paliko savo įpėdiniams daug užmintų ir neįmintų mįslių, 

kurias iš religinio ir tautinio gyvenimo dešimtmečiai pamažu perkėlė į istorikų, 
literatų, kultūrologų veikalus. Jo atminimas taip pat tapo gyvųjų ir gyvenančiųjų 
nuolatinio svarstymo objektu. Memorialinės lentos, paminklai, gatvių pavadini- 
mai, knygos, straipsniai, gandai ir paskalos — visa tai iki dabar verčia grįžti prie 
giesmininko kelio, vingiuojančio sudėtingame, margame, istorijos tragedijų 


iškraipytame žemėlapyje. 


* Przeglgd katolicki, 1902, nr.50, p. 795-797. 


Seinai XX a. pradžioje. 


Epilogas 


„„„tie žmonės gyveno tarp prieštaravimų, 
kurie tiktai mums tėra prieštaravimai.“ 


(Czestaw Mitosz. Tėvynės ieškojimas.) 


Šiandieninė mūsų, lietuvių, tapatumo savivoka yra diktuojama laisvės patyri- 
mo. Jau seniai prabėgo tie laikai, kada net M. K. Oginskio polonezo Atsisveikinimas 
su tėvyne, nepasibaigusio tautinės tapatybės brendimo laikais, akordai skambėdavo 
lyg asimiliacijos traumas primenanti muzika. Tada net iš mirusių mūsų istorijos 
herojų buvo reikalaujama istorijos tekstuose atrodyti panašiais į tuos, kurie tuos 
pasakojimus rašė ir skaitė. Dabar mums praverčia didžiųjų lietuvių ir lenkų mąs- 
tytojų, koks yra Czestawas Mitoszas, knygos, kad susigaudytume šimtmetinio lai- 
ko kontekstuose, kad įsipareigotume ieškoti būdų suprasti tiems praeities hero- 
jams, kurie nebuvo panašūs į susikurtus idealius pavyzdžius, kurie gyveno savo 
nuoširdų gyvenimą ir prieš save jautėsi teisūs, siekiantys gero kitiems taip, kaip jie 
patys įsivaizdavo. Laisvės sąlygomis, kai mūsų tapatumui nebegresia niekas, ne- 
bent mūsų pačių užmaršumas, vėl galime ištiesti pažinties ranką tiems prieštarin- 
giems istorijos herojams, kuriuose mes ilgą laiką norėjome atpažinti tik tai, kas tiko 
mūsų pasaulio paveikslui. Laisvė leidžia be baimės atsiverti kitam ir kitokiam, ji 
įprasmina buvimą tarp kitų ir kitokių, neprarandant savęs. 

Vyskupo A. Baranausko siluetas šiandien išnyra vienoje gretoje su daugeliu 


primirštų, iki šiolei iki galo nei lietuvių, nei lenkų visuomenės nesuprastų drama- 

tiškų herojų. Jo siluetas — tai ne tik keturi metrai granito prie buvusios Seinų kated- 
ros tvoros. Poeto, mokslininko, kunigo, Bažnyčios hierarcho, pabandžiusio 
pasigalynėti su žmogiškosios prigimties malūnais, nueitas kelias yra pribarsty- 
tas daugybės ženklų, kurie turi prasmę ne tik besiginčijantiems seiniškiams kai- 
mynams - lietuviams ir lenkams. Savaime suprantama, kad dabartiniam Seinų 
kraštui ir ypač lietuviškajai jo daliai vyskupas jau senai tapo simboline figūra. 
Galime būti dėkingi jų užsidegimui ir ryžtui, kad šiandien miestelyje pastatytas 
paminklas. Tačiau ar jis visų kaimynų, ypač lenkų, suvokiamas kaip lokalinio 
tapatumo ir kaimyniško susikalbėjimo ženklas? O gal teisūs tie lenkiškų laikraščių 
autoriai, kurie prieš keletą metų pranašavo, kad monumentas tiktai sės tolesnius 
nesantaikos grūdus į šio romantiško Europos kampelio dirvą? 

Ganytojiška A. Baranausko veikla iš tiesų visa savo energija buvo nukreipta į 
kūrimą tokio susigyvenimo ir tokios etninės tolerancijos, kurios link yra prasmė ir 
šiandien kreipti savo žingsnius. Prieš šimtmetį gyvenimas pasirodė per daug 
negailestingas, kad jam pasisektų padaryti tai, ką buvo užsibrėžęs. Tačiau argi ne 
ambicingi buvo jo siekiai sutaikinti didžiausias priešybes: istorinę LDK tradiciją 
su jaunąja Lietuva, lenkybę ir lietuvybę, Bažnyčią ir visuomenę? Tačiau kokia 
ironiška kartais būna istorinė lemtis! Tas, kuris siekia sutaikinti agresyviausius 
priešininkus, pasidaro persona non grata ir vieniems, ir kitiems. 

Istorikai retai sau leidžia samprotauti, kas būtų buvę, jei vienas ar kitas savo 
epochos nesuprastas herojus būtų atsiradęs anksčiau arba vėliau. Tačiau gal nėra 
per drąsu samprotauti, kaip kadaise darė Mykolas Rėmeris Jozefo Pilsudskio ne- 
krologe arba Czestawas Mitoszas savo Tėvynės ieškojime? 1936-siais nacionalistinėje 
Lietuvoje profesorius ir Vytauto Didžiojo universiteto rektorius M. Romeris galėjo 
sau leisti samprotauti apie maršalą J. Pilsudskį teigdamas, kad jei šis Lietuvos 
sūnus būtų gimęs prieš 1863 metų sukilimą, tai jo pažiūros ir veiksmai būtų buvę 
panašūs į sukilėlių Antano Mackevičiaus ar Konstantino Kalinausko, o mes, lie- 
tuviai, turėtume jam statyti paminklus.! 


"M. Rėmeris, „Juzefas Pilsudskis“, Vairas, 1936, nr. 6,7-8. 

Panašiai apie asmenybių ir laiko prasilenkimus samprotauja Cz. Mitoszas, 
mąstydamas apie Lietuvos Didžiosios Kunigaikštystės piliečių palikuonis, 
išsaugojusius patriotinius jausmus ir savo įsipareigojimus senajai istorinei tėvynei. 
Jam nuolat buvo įdomūs kraštiečiai nuo Nevėžio pakrančių, jų lietuviškasis sepa- 
ratizmas, bajoriškosios tradicijos ir šiuolaikiniai jų likimai. Svarstydamas apie 
1863-jų metų Lietuvos sukilimo vado iš bajoriškojo Baltųjų partijos sparno Jokūbo 
Geištoro prisiminimus, bandydamas suprasti, ką jiems reiškė Lenkija ir ką Lietuva, 
Cz. Mitoszas labai taikliai pažymėjo, kad viso tai vertinant neįmanoma neatsižvelgti 
į jų pasekmes dvidešimtajame amžiuje. Šiuo požiūriu eseisto įžvalga išties labai vai- 
singa. Mes negalime tinkamai įvertinti praeityje atsitikusių dalykų, neatsi- 
žvelgdami į jų tolesnius padarinius ir supratimo lūžius. Štai kaip tai atlieka pats 
Cz. Milošas, bandydamas paaiškinti, kas atsitinka, kai J. Geištoras atkakliai sten- 
giasi išlaikyti Lietuvos ir Karūnos vienybę, vietoje Abiejų Tautų Respublikos 
rašydamas Lenkija: 

Tęsdami politinę Geištoro liniją, tikriausiai pasiektume lenkų nacionalistų 
požiūrį. Jis buvo populiarus tarp lenkiškai kalbančių Vilniaus gyventojų, 0 ypač 
tarp korporacijų jaunimo, bet nežadėjo jokio tautinių kivirčų sprendimo ir krypo 
į įvairius Didžiosios Kunigaikštystės atkūrimo bandymus. Geištoro amžininkai 
„lietuvių separatistai“ buvo įžvalgesni, nors taip pat turėjo pralaimėti. Jų įpėdinis 
buvo Didžiosios kunigaikštystės patriotas Pilsudskis, kvietęs į federaciją, kuri vis 
dėlto buvo suvokiama per daug paternalistiškai, kad galėtų patraukti lietuvius ir 
baltarusius. Galbūt, jei krajovcų judėjimas, siekiąs tautų ir kalbų lygiateisiškumo, 
būtų kilęs devynioliktame amžiuje, šie reikalai dvidešimtajame būtų galėję kiek 
kitaip pakrypti. Tačiau tarpukario Vilniaus krajovcai buvo visiškai izoliuoti.? 

Iš šitų pozicijų stebėdami A. Baranausko nueitą kelią ir jo pastangų vaisius 
per visą XX amžių, mes dabar galime pasakyti beveik tą patį, ką Cz. Mitoszas apie 
Vilniaus krajovcus. Viena vertus, vyskupo siekį sulyginti tikinčiųjų liaudies tei- 
ses į gimtąją kalbą ir savo etninį atskirumą nuolat lydėjo pastangos nutiesti lietuvių 


* Cz. Mitosz, Tėvynės ieškojimas, p. 98. 

ir lenkų buvimo kartu gijas, atliepiančias naujųjų laikų poreikius. Nors mes neturi- 
me rimtesnio pagrindo palyginti politines A. Baranausko pažiūras su krajovcų 
LDK ateities įsivaizdavimais, tačiau neabejodami galime tarti, kad istorinių 
nuostatų kontūrai yra panašūs. Tad tikėtina, kad ir LDK, kaip politinio darinio, 
stovinčio ant šimtmetinės istorijos pamatų, ateitį vyskupas įsivaizdavo kaip 
įmanomą projektą. Kaip ir Vilniaus krajovcai jis tikėjosi, kad liaudies teisių išplėtimas, 
sąlygų ir lietuviams, ir lenkams, ir galiausiai kitoms etninėms mažumoms gyvuoti 
sukūrimas nebūtinai turi vesti prie konfliktų dėl kiekvieno mažmožio. Neatmesti- 
na mintis, kad sulig šiuo kontekstu vyskupo A. Baranausko biografija ima spindu- 
liuoti kiek kitokia šviesa, įgyja aktualų skambesį Europos integracijos epochoje, 
kuri palengva keičia ne tik geopolitines erdves ir vaizdinius, bet ir požiūrius į kai- 
mynus ir protėvius. A. Baranausko biografija ir lietuviams, ir lenkams (bet visų 
pirma - lietuviams) dar gali atversti naujų mūsų praeities puslapių. 

Sekant A. Baranausko gyvenimo istorijas, mums pirmiausia turėtų kilti di- 
desnė pagunda pergalvoti lietuviškojo tapatumo raidą, šiek tiek pakeisti supap- 
rastintas nacionalistines formules, pritaikytas tautiečių identifikavimo, suskirs- 
tymo į savuosius ir svetimuosius, į lietuvius ir lenkus aritmetikoje XX amžiaus 
pirmaisiais dešimtmečiais. Dėl įvairių sociopsichologinių priežasčių anuometi- 
niai lietuviai vis atrasdavo save istorijai ir ateičiai, atsisakydami labai didelio 
savo protėvių palikimo, galutinai susvetimėdami su tais, kurie negalėjo pasiduoti 
primityvokai kaimiškai lituanizacijai. Šie dramatiški praeities įvykiai dar tik laukia 
savųjų tyrinėtojų, tačiau negalima abejoti, kad vyskupo A. Baranausko asmenybė 
vilioja prisiartinti prie šių klausimų. Mes toli gražu neįvertintume A. Baranausko, 
jei manytume, kad ganytojiški jo siekiai mažinti etninius konfliktus Suvalkų krašte 
darė poveikį tik Lietuvos ir Lenkijos pasienio gyvenimui. Dar svarbiau yra pastebėti, 
jog anuomet A. Baranausko veiksmai turėjo būti nukreipti į skirtingų Lietuvos 
visuomenės sluoksnių etnokultūrinį susigyvenimą, stovint XX amžiaus pradžioje 
šalies ateities kelių kryžkelėje. 

XX amžiaus pradžioje šalia Vilniaus krajovcų, svajojusių apie Lietuvos Di- 
džiosios Kunigaikštystės atkūrimą ir pilietinę lygybę, istorinės valstybės žemėse 


buvo dar daug žmonių, kurie galėjo vadintis lietuviškai nekalbančiais lietuviais. Jų 
dramatizmas buvo nulemtas negailestingos nacionalizmo epochos aplinkybės — 
privalomo pasirinkimo tik vienos savo lietuviškai lenkiško tapatumo pusės. 
Modernybė neišvengiamai temdė LDK ateitį, vertė tiesiog politine iliuzija 
gražiausias idėjas sukurti ateitį, nesunaikinant praeities. Nors ta neišvengiamybė 
kai kam neatrodė tokia mirtina. XX amžiaus pradžios polemikoje nesyk buvo 
linksniuojami Suomijos, Belgijos ar Šveicarijos politinių santvarkų pavyzdžiai, 
neleidę išnykti vilčiai, kad ir Lietuvos gyvenime įmanomas labiau sofistikuotos 
pilietinės visuomenės sukūrimas. 

Lietuviškuose laikraščiuose anuomet pasitaikydavo net labai iškalbingų pa- 
vyzdžių, apeliuojančių į tautiečių toleranciją. Štai liberalaus lietuvių dienraščio 
Vilniaus žinios 1906 m. lapkričio mėn. Nr. 246 pasirodė toks atviras laiškas redak- 
cijai, vertimas iš lenkų kalbos. Pagarbos ir rimto požiūrio į laiško autorę, garsios 
Vakarų Baltarusijos žemvaldžių giminės atstovę S. Woinilowicz, ženklas buvo 
nuorodoje pateiktas ir laiško orginalas lenkų kalba. Pacituosim jį visą: 

Gerb. Redaktoriau, 

Suspausta širdimi imu plunksną į ranką, kad pasiskysti iš susopėjusios vėlės 
gelmių, nes blogai dedasi mūsų gimtinėje Lietuvoje. Tamstos, per blogai suprastą 
patriotizmą, padarėte Lietuvą mažute, iš ko džiaugiasi mūsų priešininkai ir len- 
kai; priešininkai dėl to džiaugiasi, kad maža šalelė, susidedanti tik iš trijų ir tai 
nepilnų, gubernijų, jiems nebaugi. Lenkai džiaugiasi, kad jiems netikėtai tiek pri- 
buvo; dėl to tai jie, apėmę lenkų laikraščių redakcijas, Vilniuje lig priklumo skam- 
bina, kad Lietuvoje, kas tik lenkiškai kalba, tas yra lenkas. Suprantamas dalykas, 
kad ir mūsų genijus poetus ir mokslo vyrus skaito savais, nes lietuviai, lietuviškai 
kalbantieji, maloniai juos jiems pasiūlė, vien tik dėl to, kad jie priėmė lenkų kalbą 
nuo pratėvių už gimtą paskaitytą. Yra tai skriauda visai Lietuvai, kurią Tamstos 
turite atlyginti, nes patys sutvėrėte tą perskyrimą, o mes čia visi kenčiame. Ar 
Mickevičius, rašydamas „Lietuva, Tėvyne mano“, manė lenku esąs? Ar Kon- 
dratavičius, rašydamas „Lietuva, mano gimtoji, žemė mano šventa“, ar tas irgi 


jautėsi lenku? Ir Korotynskis, ir Kosciuška, ir daugelis kitų. Taip, kaip šveicaras 


yra šveicaras, nors prancūziškai kalba, ir daugelis kitų tautų, taip ir mes lietuviai 
niekada neužsiginsime savo tautiškumo, nors kalbame ir rašome lenkiškai, ir kenčiame, 
kad mūsų Lietuvą, Vytauto laikų Lietuvą tokią didžią, užkišo patriotai į kampą, 
atskirdami mus ir vadindami lenkais, mus, kurie čia, už poros mylių turime Min- 
daugo kapą, Mindaugo kalnu vadinamą, kurie turime Ringaldo statytos pilies 
griuvėsius Naujapilyje [Naugarduke - E. A.], o visų Lietuvos kunigaikščių paliki- 
mus, kaip Lydoje, taip ir daugelyje kitų vietų. Ar mažai pražuvo lietuvių, lenkiškai 
kalbančių, ant kartuvių, nuo kulkų, Sibire, ar jie žuvo už Lenkiją? Ar aš buvau Sibire 
ir netekau turto ir daugiau, negu turto, nes netekau savo kūdykio, ir visą gyvenimą 
kankinuosi, ar tas bent kam nors? Žuvome už Lietuvą, nes lietuviais esame. Laikraščiai 
tik erzina nervus, vadindami mus lenkais, o jeigu kas parašys priešindamasis, tai 
užtyli tą. Kas šalį myli, stengsis, kad joje perskyrimo nebūtų, nes kitaip mus užčiaups 
draugai ar priešininkai. Galime kalbėti įvairiomis kalbomis, bet jaustis turime vai- 
kais vienos motinos esą. Maloniai norėčiau mokėti ir lietuviškai, bet esu persitikrinu- 
si, kad ir tie, kurie lenkiškai nekalba, nenukentės tiek už tėvynę. Be palyginimo daug 
protingiau būtų reikalauti, kad visur ant Mickevičiaus paminklų būtų užrašyta, kad 
tai lietuvis, o savo šovinizmu tamstos atėmėte nuo savęs tą tiesą ir mus taip 
nuskriaudėte. Jeigu eidami sutartyje, kaip broliai, reikalautumėte ilgainiui įvesti į 
visas mokyklas lietuvių kalbos lekcijas, tai pamažu per patį žingeidumą jaunuomenė 
galėtų ant tiek išmokti, kad galėtų susikalbėti, bet taip iš karto pasirodyti priešininkais 
daugumos, kuri tiek nukentėjo dėl Lietuvos, tai ne politiška ir ne krikčioniška dargi. 
Liūdna, kad ir kunigai yra atžagareiviais ir nemato, kad tik blėdis daroma iš tokio 
perskyrimo. Eikime ranka į ranką, o Mickevičiaus dvasia džiaugsis danguje? 
Lietuvos žinių redakcija pakomentavo, kad tame dalyke mes su rašto autore vienodų 


nuomonių esame, tačiau akivaizdu, kad tokia nuomonė jaunojoje lietuvių naciona- 


linio judėjimo aktyvistų gretoje nebuvusi populiari. 


Pacitavome visą S. Woinitowicz laišką tam, kad parodytume, jog A. Baranaus- 


kas gali būti suprastas tik turint galvoje šį kontekstą. Galima įtarti, kad kaip 


* Lietuvos žinios, 1906, nr. 246 (564). 


kalbininkas lituanistas jis nemanė tautą esant filologijos produktą, nors, pritariant 
neretai kartojamiems Cz. Mitoszo žodžiams, pati modernioji lietuvių tauta XIX 
amžiaus pabaigoje darėsi tokiu filologijos produktu. Nepaisant tam tikrų deklaracijų, 
naujoji Lietuva budo ne tiek kaip etnopolitinė ir istorinė realybė, bet kaip etnoling- 
vistinis valstybinis darinys. Tačiau filologas A. Baranauskas nemanė dalyvaująs 
tokios tautos formavimo darbe. Jis greičiausiai būtų pasirašęs po atviru lietuviškai 
nekalbančios Lietuvos patriotės laišku, tikėdamas, kad tik tokiu keliu galima suras- 
ti būdus darniam sugyvenimui ir su savo praeitimi, ir su kaimynais. 

Dabar žinome, kad politiniai ir socialiniai Lenkijos ir Lietuvos keliai išsiskyrė 
1918 metais. Susistumdymai šventoriuose virto naująja siena ir pasieniais. LDK 
patriotai ir krajovcai, lietuviai-lenkai (arba kitaip - daugiakultūrinio senosios 
valstybės tapatumo nešėjai) skaudžiai pralaimėjo ir nusivylė, pasitraukdami į 
viešojo gyvenimo paribius. Panašiai kaip Lietuvos nepriklausomybės deklaraci- 
jos signataras, Žemaitijos bajorų palikuonis Stanislovas Narutavičius, pirmojo 
Lenkijos prezidento Gabrieliaus Narutowicziaus brolis, kuris, desperacijos ap- 
imtas, nusižudė. Tik retam užteko ryžto ir drąsos integruotis į naujosios Lietuvos 
gyvenimą ir neprarasti savo tapatumo. Tai buvo tokie žmonės kaip Mykolas R6- 
meris. 

Šiandien vyskupo A. Baranausko biografijos studijų pirmiausia turi imtis 
žmonės, kurie pajėgia nacionalizmo aistrai priešpriešinti universaliąsias pilieti- 
nes ir krikščioniškas vertybes. Žmonės, kurie geba suprasti Cz. Miloszo įžvalgas 
ir negali abejingai užmiršti Jerzy Giedrojco Kultura straipsnių. Tada galbūt 
pajėgsime suprasti prieš šimtmetį Seinuose užgesusio poeto, giesmininko, moks- 
lininko ir asketo, vyskupo ir politiko Antano Baranausko darbus, mintis, sėkmes 


ir nesėkmes. 


Seinai-Kaunas, 2002 metų ruduo. 

